
MISAO LUKACSA I BLOCHA 


KASNA ŽETVA 
Danilo Pejović 


Zagreb 


Među brojnim jubilejima evropskog kulturnog života 1965. 
jedva da su dovoljno zapažene dvije značajne obljetnice: 13. trav- 
nja Georg Lukács navršio je 80 godina, a 8. srpnja slavio je 80- 
godišnjicu i Ernst Bloch. U nekim su zemljama ti jubileji i javno 
zabilježeni, u nekima se to spomenulo tek u privatnim krugovi- 
ma, u nekima pak šutke prešlo preko svega intimno vjerujući 
da svaka buka oko tih imena izaziva samo nepotrebne kompli- 
kacije. 

Život i djelo dvojice najistaknutijih kulturnih stvaralaca i naj- 
značajnijih mislilaca današnjeg marksizma spominjalo se u no- 
vinama, časopisi su im posvetili nekoliko prigodnih članaka, a 
dvije izdavačke kuće u »građanskom svijetu« što izdaju njihova 
sabrana djela odvažile su se da objave i posebne spomenice 
s prilozima poznatih imena. Oni koji bilježe te dvije godišnjice — 
valja naposljetku istaknuti i s naše strane — nisu samim tim 
nužno postali »pristaše« Lukacsa i Blocha, ali je očevidno da 
smatraju kako tim povodom valja baciti i novo svjetlo na takve 
pojave kakve su Lukacs i Bloch. Njima se priključujemo i mi, 
premda s malim zakašnjenjem, ali još uvijek dovoljno rano da ih 
ne prešutimo. 


Dug i buran život, a još više golemo djelo dvojice filozofskih 
barda marksizma stoga obavezuje na spominjanje, ako ničim 
drugim a ono »samo« svojom filozofskom porukom što dotiče 
i nas: svijet još nije završen, njegov smisao još nije ispunjen. 
Kako je, međutim, Luk&csevo i Blochovo djelo naišlo na veći 
odjek tek poslije drugog svjetskog rata, čini se da je tim povo- 
dom opravdano govoriti o kasnoj, ali bogatoj žetvi. Pa ipak, izgle- 
da da o tim ljudima danas nitko ne govori manje nego sljedbe- 
nici, ili nazovisljedbenici onog istog nazora na svijet u čije ime 
Lukacs i Bloch s više ili manje uspjeha nastupaju na evropskoj in- 
telektualnoj sceni gotovo pola stoljeća. Ima li se to pripisati nekoj 

zabuni, naprosto pukom slučaju što su upravo Lukacs i Bloch do- 
živjeli takvu sudbinu? Oni koji su tako radikalno odrekli buduć- 
nost starome građanskom svijetu i propovijedali njegovu nega- 
ciju ostali su neprihvaćeni od onih koji danas sebi prisvajaju 
isključivo pravo da legitimno zastupaju misao novoga svijeta. 
Kako se to dogodilo? Kako se može objasniti što su ti mislioci 
doživjeli duboku starost u osami, oni koji su prezreli jednu beza- 
vičajnost ostali su sami bezavičajni između dva svijeta — nije li 
onda bezavičajnost opća sudbina svijeta što ne pošteđuje nikoga? 
Najposlije, nitko ne može zaobići neugodno pitanje: koliko ži- 
votni i misaoni put Lukácsa i Blocha zrcali sudbinu ako ne cije- 
log, a ono barem centralnoevropskog marksizma i intelektual- 
ne ljevice u burnome stoljeću prevrata, svjetskih ratova i revo- 
lucija? 
. Mnogo je sličnosti između Lukacsa i Blocha, a sigurno toliko 
i značajnih razlika što podjednako dolazi do izražaja u njihovu 
životnom putu, djelovanju i filozofsko-književnom opusu. Oba 
su potekla iz bogatih građanskih porodica zemalja centralne Ev- 
rope, liberalno su odgojeni i stekli su zavidnu naobrazbu na naj- 
boljim njemačkim sveučilištima. U Heidelbergu su se međusobno 
upoznali još prije prvoga svjetskog rata u onom krugu »mladih 
gnjevnih« intelektualaca što se okupljao oko Maxa Webera ko- 
jemu su pored njih pripadali Walter Benjamin i Emil Lask, 
Friedrich Gundolf i Stefan George, Thomas i Heinrich Mann. 
Netko bi ironično mogao primijetiti da je taj krug u mnogome 
bio nalik heidelberškom krugu romantika u prošlome stoljeću. 
U Weberovu krugu okupila se tako njemačka i internacionalna 
intelektualna krema, u tom su krugu sazreli Lukács i Bloch, oda- 
tle vuku korijen mnoge zajedničke ideje što su iskustvom prvo- 
ga svjetskog rata narasle do revolucionarnih razmjera. No dok 
je Bloch u stanovitom razmaku spram konkretne zbiljnosti i po- 
litičkih pitanja pokušavao da ostane piscem i odista postao jed- 
nim od prvaka njemačkog ekspresionizma, Lukács je direktno 
pristupio revolucionarnom pokretu. Bio je komesar za pro- 
svjetu Mađarske sovjetske republike, ali i to mu se činilo suviše 
»teorijskim« poslom, pa je na vlastiti zahtjev postao komesarom 
divizije mađarske Crvene armije na fronti. Postavši političkim su- 
peraktivistom jedne od sekcija Kominterne, Lukács ipak nikad ni- 
je prestao da bude filozofom i kniiževnikom. Makar se životni pu- 
tovi Lukacsa i Blocha poslije 1918. sve više razilaze suprotstavlja- 
jući se kao akcija s Lukácseve i kontemplacija s Blochove strane 
sve do isključivosti, nema sumnje da oni u mnogo čemu teku i 
usporedo ostavivši traga i u njihovim učestalim polemikama 
što ne prestaju ni danas — čak između redaka. ne 
Sjećajući se svojih prvih susreta s Lukácsem, Bloch je jed- 
nom kasnije zabilježio: 


Obrati se jednom neki čovjek svom mudrom prijatelju i re- 
če: Bili naši razgovori ma kako izvrsni i dubokoumni, ali se nije- 
mo kamenje pred nama ne miče i mi ga ničim ne možemo pokre- 

nuti; kako je svemir velik i kako je spram njega bijedna »veliči- 
na« naših katedrala; što bi tek Zemlja sama imala da kaže kad 
bi razjapila usta od Lisabona do Moskve i orfički zagrmjela nekoli- 
ko prariječi. Tada mudri prijatelj kao lokalpatriot kulture odvra- 
ti: Šamar nije argumenat, a Zemlja? — Ona bi po svoj prilici 
govorila same besmislice budući da nije čitala ni Kanta ni Platona. 

Teško da bi itko u kraćim potezima uspio oštrije karakteri- 
zirati srodnost i oprečnost tih dviju nemirnih priroda. Potres 
prvoga svjetskog rata Lukacs i Bloch doživjeli su apokaliptički 
kao propast staroga i rađanje novoga svijeta, a socijalističku re- 
voluciju prihvatili su kao posljednji sud i spasenje čovječanstva. 
Epohalno iskustvo suvremene povijesti šturmunddrangovski eks- 
plozivno zrači i još uvijek privlači svježinom otvaranja 
novih obzora mišljenja i djelovanja kako iz Blochova 
»Duha utopije« (1918, II prošireno izdanje 1923), tako 
i iz Luk&4cseve  »Povijesti i klasne  svijesti« (1923). Povi- 
jest se možda ipak s njima pomalo našalila: revolucija 1918. 
u Njemačkoj nije uspjeha, ali je utoliko sigurnije 1933. nadošla 
fašistička kontrarevolucija, a Lukács i Bloch natjerani su u egzil. 
Nakon ahasverskih lutanja oni se po slomu fašizma 1945. vraća- 
ju svaki svojoj domovini. I tada slijedi ono što bi cinici (ne bez 
opravdanja) mogli nazvati tragikomičnim raspletom romana 
njihova života: negdašnji prevratnici svijeta moraju se zadovo- 
ljiti profesurom filozofije na Sveučilištu, i to pod stare dane. Da 
ironija bude veća i to im je kasnije oduzeto: 1956/57. Lukács i 
Bloch moraju napustiti svoje katedre i pomiriti se sa sudbinom 
Privatgelehrtera! 

Ostavljajući mnoge dvosmislene i dubiozne implikacije po 
strani, vrijeme je da to već jednom i glasno reknemo: životno 
djelo Lukacsa i Blocha za mnoge egzemplarno simbolizira uspon 
i pad filozofskoga moderniteta. 

Ali šta to zapravo znači: filozofski modernitet? 


Filozofija Lukacsa i Blocha postepeno izrasta iz onoga lite- 
rarnog raspoloženja uoči i u vrijeme prvoga svjetskog rata, što 
ga u evropskoj, pa i hrvatskoj književnosti najbolje evociraju 
snažne riječi kao »vihor«, »vijavica«, »juriš« ili »val«, o čemu 
na ovom mjestu ne bismo dalje raspredali, uz pretpostavku da su 
glavni datumi evropskog književnog ekspresionizma odavno po- 
znata stvar. Destrukcija riječima, kadaverska raspoloženja, apo- 
kaliptička priviđenja — sve to bilo je moderno, a danas teško da 


ne izaziva blagi smiješak; zar Moderna danas ne izgleda pomalo 
barokno? 


Lukács i Bloch krenuli su u filozofiju kao svojevrsni weberov- 
ci, (možda čak ničeovci i georgeovci), ali ih je unutarnja logika fi- 
lozofske Moderne u tom bitnom smislu nužno vratila njemačkom 
idealizmu, a iznad svega Hegelu, odakle su oni potražili put Marxu, 
političkoj ljevici i smirili se u komunizmu. Koliko li je evropskih 
duhova manje-više kročilo istim putom, ne bi li se takvih velikih 
imena našlo i u nas?! 

. Ali upravo tu započinje razilaženje Lukacsa i Blocha. Prihva. 
ćajući Marxa svaki je od njih razvio svoju vlastitu, originalnu, 
ne samo varijantu, nego filozofiju marksizma, što nikome osim 
njih i nije pošlo za rukom, sudimo li iz današnje retrospektive 
bez predrasuda i iole ozbiljno. Usprkos tome što se Lukács i 
Bloch smatraju pravim marksistima te ih marksizam na taj način 
povezuje, kao originalni mislioci oni se međusobno i znatno razli- 
kuju. Podsjetit ćemo ovdje samo na najbitnije stavove u njihovu 
identitetu i razlici. 

Oba filozofa polaze od velike tradicije evropske kulture uop- 
će, a filozofije i književnosti napose, u težnji da je stvaralački 
prihvate, dijalektički negiraju i suvremeno nadmaše. No upravo 
tu Lukacs i Bloch stavljaju različite akcente na prošlost i sadaš- 
njost. Lukacsu je više stalo do razaranja prošloga, Blochu do 
nadogradnje staroga novim, prvi ističe diskontinuitet u sadaš- 
njosti, drugi kontinuitet i spasavanje baštine. Vjerojatno je Max 
Weber nekoć imao pravo: nije zalud Luk&csa kao »luciferskog 
junaka« suprotstavljao Blochu kao čovjeku »punom svojega 
boga«. Dok Lukács kao »lokalpatriot kulture« neumorno ruje po 
»salonfahig« tradiciji, Bloch nalazi inspiraciju prvenstveno u du- 
hovnoj »potkulturi« — onom podzemnom što nikada ne miruje, 
bemeovski vrije i probija se u svemu kao gnostička slutnja, uto- 
pija i mit. Slijedeći Hegela, Lukács je gotovo zbrisao granice iz- 
među njega i Marxa, a nekritičko obrtanje idealizma u materi- 
jalizam rezultiralo je precjenjivanjem racionalizma i dovelo ga 
posve blizu fetišiziranja znanstvenog ratia, kao da je sve drugo 
puko larpurlartističko »razaranje uma«. Za Blocha se, pak, svaki 
ratio korijeni dublje u neke vrste unio mystica s prabitkom svije- 
ta. Lukacsu je bitak identičan subjekt-objekt povijesti inkarniran 
u klasnoj svijesti proletarijata i njegovoj avangardi, a prevrat svi- 
jeta uzdiže se do demijurga zbiljnosti. Blochovo mišljenje određu- 
je bitak kao još-ne-bitak, subjekt koji postaje predikat, svijet koji 
tek biva ono što jest — laboratorium possibilis salutis. Povijest 
i njezinu dijalektiku Lukacs nadređuje prirodi i nameće je kao 
apsolutnu organizaciju, Bloch drži da konkretna utopija ima re- 
alnu garanciju u eshatonu povijesti kao besklasnom društvu gdje 
Ništa postaje Sve. Shodno tome, Lukács u prirodi ne vidi drugo 
do materijal povijesnog rada, a Bloch upravo suprotno tome u 
prirodi i prirodnoj dijalektici traži humanog saveznika tenden- 
cije povijesti spekulirajući gotovo romantički s pojmom mate- 
rije kao svjetskom dušom. Lukacsevu historizmu i hegelovskom 
precjenjivanju zbiljnosti Bloch suprotstavlja spekulativni natu- 
ralizam šelingovski precjenjujući mogućnost. Kao najzadrtiji he- 
gelovac Lukács se susreće s lenjinizmom i pokušava da bude veći 
lenjinist od samoga Lenjina. No taj je njegov pokušaj još 1924. 
predsjednik Kominterne Zinovjev osudio kao opasno skreta- 
nje: 

Ako hoćemo da lenjinizam bude više na pusto brbljanje. . . 
onda ne smijemo trpjeti da ta ekstremno lijeva tendencija prera- 
ste u teorijski revizionizam. . . koji se širi i postaje internacio- 

nalnom pojavom. Drug Graziadei. . . objavio je knjigu. -u ko- 
joj je napao marksizam. Ne smijemo dopustiti da taj teorijski 
revizionizam prođe nekažnjen. Također nećemo trpjeti da madar- 
ski drug Lukács na području filozofije i sociologije čini isto... 
U njemačkoj partiji vlada slična tendencija. Drug Graziadei je 
profesor; Korsch je također profesor ( glas iz publike: I Lukács 
je također profesor!). Ako još nekoliko takvih profesora počne 
raspredati svoje marksističke teorije, onda smo izgubljeni. 

Postavši kasnije žrtvom staljinizma, Zinovjev je lukavstvom 
povijesnog uma bio kažnjen i za svoj odnos spram njemu odvrat- 
nih »profesora«. Lukács je pak vodio stalni »partizanski rat« za 
svoje nazore i od same taktike zaboravio na strategiju: volens-no- 
lens i sam je došao u neposrednu blizinu staljinizma. Povijest 
svakako pokazuje da ni kasniji Zinovjevi i Lukácsi ništa od to- 
ga nisu naučili. Bez neposrednih odnosa s politikom, Bloch je ta- 
kođer veoma opipljivo osjetio političke implikacije svojega miš- 
ljenja kada više nije mogao štampati ni retka. Ali za razliku od 
Lukácsa, nikada se nije kajao. 

Ako je sve to prošlost, mnogima će se učiniti kao da se pred 
nama odvija scena iz nekog zaboravljenog romana koji se danas 
više mnogo ne čita niti filozofski uzbuđuje. Ozbiljnima, među- 
tim, Lukács i Bloch ipak nešto filozofski govore; u međuvreme- 
nu naime kao da je zbiljski svijet postao bliži omiljenim rek- 
vizitima ekspresionističke literature: izobličenom, ružnom, stra- 
šnom. Što nam Lukács i Bloch imaju reći danas? 

Dopunjujući se međusobno, oni su prvi autori jedne nedovr- 
šene enciklopedije filozofskih znanosti marksizma. Usprkos 
tome što im se ponajprije može zamjeriti da svoje filozofske sta- 
vove nisu solidno ontološki fundirali, mnogo su toga rekli. Nedo- 
statnost čvrstog ontološkog fundamenta u njihovu mišljenju 
ne da se lako adornovski abreagirati floskulom da je marksi- 
stička filozofija »ne-ontološkog« karaktera. Lukács i Bloch poka- 
zuju određene slabosti, ali su iza sebe ostavili najznačajnije filo- 
zofske opuse marksizma — barem zapadnoevropskog tipa. Volu- 
meni njihovih opsežnih kompendija, gotovo summa, govore sa- 
mi za sebe. Danas se doduše ne mogu graditi novi filozofski siste- 
mi, ali Lukácsev i Blochov opus u mnogočemu i protiv volje re- 
flektiraju vladajuće tendencije filozofskog mišljenja našega sto- 
ljeća uopće: put pokazuje iz modernoga u postmoderno. Dok je 
Lukács evoluirao silaznom linijom, dotle Bloch u svakom novom 
spisu uspijeva produbiti svoje temeljne kategorije i zaokružiti vla- 
stito mišljenje. Da ne idemo u tančine, spomenut ćemo tek da je 
Blochova filozofska refleksija prvi put stavila na dnevni red 
prijeporni problem prirodnoga prava, naime takvih ljudskih 
prava kao što je sloboda koja ostaju neotuđiva i nisu klasne pri- 
rode, nego dobivaju svoju najvišu sankciju kroz utopikum bes- 
klasnog društva. Ljudsko dostojanstvo ne spada u nadgradnju 
nego u fundamentalni bitak čovjeka. 

 Mučan bijaše put do priznanja Luk&csa i Blocha, ali oni nikada 
nisu prestali da budu »sretni filozofi«. Imaju oni lijek za sve bole- 

sti svijeta, znaju oni za čudotvorni ključ koji otvara sve naprave 1 
sprave što ljude mogu činiti blaženima. Platonsko traženje istine, 
starozavjetni mesijanizam, hilijazam, profetska eshatologija i 
nada u spas što će ga donijeti budućnost za sve ljude na Zemlji 
— sve je to u njoj živo na djelu. Filozofija stoga postaje 
utješnom — ateizam za Blocha čak nasljednikom reli- 
gijske baštine. Nesalomljivost filozofskog optimizma u tih 
mislilaca postaje sinonim marksizma i ne poznaje granice, ma 
šta se dogodilo. 


Zbiljska povijest nikada u potpunosti ne može potvrditi ni 
opovrći istinu nekoga filozofskog nauka, pa tako ni mišljenja Lu- 
kacsa i Blocha. Koliko će pak misaona suvremenost prihvatiti od 
njihovih filozofskih proročanstava, ostaje da vidimo. 


r 

PRIRODNO PRAVO I SOCIJALNA UTOPIJA 


MARGINALIJE O FILOZOFSKO-PRAVNIM POGLEDIMA 
ERNSTA BLOCHA 


Ljubomir Tadić 


Beograd 


Prirodnom pravu revolucionarnog 
građanstva bila je još svojstvena: ju- 
tarnja svježina, netaknutost, nevinost 
i uzvišenost. (Ernst Bloch: Natur- 
recht und menscliche Wiirde, p. 75.) 


I 


Teorija (filozofija) prava bila je i ostala najslabija i naj- 
nerazvijenija oblast marksističke društvene misli i teren najve- 
ćih nesporazuma. Da li je takvo stanje posljedica prostog za- 
borava ili je stvar principa? Ali, kako može jedna revolucio- 
narna, praktička misao, kojoj je imanentno uspostavljanje naj- 
više socijalne pravde — ukidanje iskorišćavanja čovjeka po čov- 
jeku — predati zaboravu pitanje prava i pravičnosti? 

Sve ove nedoumice kao da otklanja Fridrich Engels svojim 
nedvosmislenim izjašnjenjem. Kritikujući tzv. »juristički socija- 
lizam«, Engels oštro podvlači da je pravno shvatanje svijeta 
klasični pogled na svijet buržoazije. I kao što je svemoćna kato- 
lička teologija u srednjem vijeku objedinjavala zapadno-evrop- 
ski, via facti razjedinjeni svijet protiv Saracena, tako je u no- 
vom vijeku juristički pogled na svijet postao posvjetovljenje teo- 
loškog: umjesto dogmi i božanskog prava, stupilo je pravo čo- 
vjeka, umjesto crkve — država. Engels dalje primjećuje da je 
buržoazija u svom razvitku stvorila svog blizanca-antagonista 
proletarijat, a zajedno s njim i novu klasnu borbu koja je ot- 
počela još u ono vrijeme kada je buržoazija, u borbi protiv plem- 
stva, izvojevala političku vlast. I kao što je buržoazija vodila 
svoju političku borbu protiv aristokratije u teološkom ruhu, ta- 
ko i moderni proletarijat, u početku, preuzima od svog klasnog 

protivnika njegovo oružje, pravnu ideologiju, da bi istakao svoje 
klasne zahtjeve. Istina, proleterski pokret i njegovi teorijski 
predstavnici otišli su korak dalje pa su buržoasku pravnu jed- 
nakost dopunili idejom o društvenoj jednakosti. Polazeći od za- 
ključka engleskog ekonomiste Adama Smitha da je rad izvor 
svega bogatstva, ali da radnicima ne pripada proizvod njihova 
rada, već ga moraju dijeliti sa zemljoposjednicima i kapitalisti- 
ma, stari su socijalisti isticali da je podjela proizvoda nepraved- 
Mu da je treba ili potpuno ukinuti ili izmijeniti u korist rad- 
nika. 

Engels podvlači da je radnicima, međutim, »instinkt došap- 
tavao« kako čitav problem ne treba postavljati na jurističku os- 
novu, jer ona ne znači ukidanje bijede, pogotovu ne u okvirima 
kapitalističkog načina proizvodnje. Stoga su Saint Simon, Fourier 
i Owen bili skloni da napuste ne samo jurističku osnovu soci- 
jalističkih zahtjeva, već i samu političku borbu. 

Prema Engelsovu mišljenju, oba spomenuta stanovišta nisu 
bila pogodna za proletarijat. Jer traženje jednakosti vodilo je 
nerješivim protivurječnostima kad god je trebalo ovo pitanje 
konkretno postaviti. S druge strane, odbacivanje političke bor- 
be bilo je štetno, jer je impliciralo i odbacivanje klasne borbe. 
Prvi je stav apelovao na osjećaj pravednosti, drugi na osjećaj 
čovječnosti. Engels oba stava definiše kao »jurističku iluziju« 
kojoj suprotstavlja materijalističko shvatanje istorije. To shva- 
tanje trebalo bi da bude bez iluzija i da odgovara uslovima ži- 
vota i borbe proletarijata. Jer »nepostojanje svojine kod pro- 
letera odgovara nepostojanju iluzija u njihovim glavama«.' 


Tako Engels u vrlo kratkim potezima pokazuje da nije ri- 
ječ ni o kakvom prostom zaboravu, već o principijelnom kritič- 
kom stavu — njegovom i Marxovom — prema pravu. Pravo je 
za njih, prema Engelsu, samo buržoaska ideologija, jer klasna 
borba proletarijata za socijalističko društvo nije pravno uteme- 
ljena. Ili još određenije: ako su neke varijante socijalizma i pri- 
hvatale pravo kao svoju — ma i modifikovanu — ideologiju, 
marksistički socijalizam je odbacuje kao iluziju pravednosti i 
čovječnosti i sve svoje energije baca na revolucionarni teren 
klasne borbe. 

Takve Engelsove teze o pravu kao da nalaze svoju potvrdu 
i u nizu Marxovih spisa (»Prilogu kritici Hegelove filozofije pra- 
va«, »Jevrejskom pitanju«, »Kritici Gotskog programa«, »Sve- 
toj porodici« i sl.) U »Kritici Gotskog programa« Marx izričito 
odbacuje shvatanje socijalizma kao sistema pravedne raspo- 
djele? govoreći o »uskom buržoaskom pravnom horizontu« u 
čijim okvirima socijalizam ne smije da se zadrži. On takođe 
odbacuje Smithovu (i socijaldemokratsku) tezu da je rad iz- 


1) Upor. Marx—Engels, »Werke«, Bd. 21, Dietz, str. 491—509. 
2) Upor. Marx, »Kritika Gotskog programa«, izd. »Kulture«. 

vor svega bogatstva, dodajući prirodu kao bitan izvor bogat- 
stva. 
Polazeći dalje od implicite prihvaćene teze da je privatna 
svojina materijalni supstrat ne samo građanskog društva kao 
svijeta totalne privatizacije, već i samog prava kao takvog, Marx 
u »Svetoj porodici«* ističe da je političko-ekonomski razvitak 
privatne svojine po prirodi stvari nesvjestan i bezvoljan, i da 
ona u istorijskom razvitku proizvodi siromaštvo i dehumaniza- 
ciju kojih je oličenje proletarijat. Međutim, u proletarijatu Marx 
ne vidi samo bijedu (Hegelov »Pöbel«), nego iz dijalektike ovog 
besvjesnog razvitka otkriva rađanje prevratničke uloge proleta- 
rijata i njegove klasne svijesti. Praktička energija koja vodi ovu 
klasu u političku borbu i pobjedu ne znači, međutim, novi trijumf 
klasne vladavine i klasnog prava, pošto proletarijat »time nije 
nipošto postao apsolutna strana društva«. Njegova pobjeda ni- 
je toliko značajna kao pobjeda jedne klase, već kao pobjeda 
ugnjetenog čovjeka nad svim neljudskim silama prošlosti. 
To je istovremeno pobjeda univerzalnog nad parcijalnim, po- 
bjeda ljudskog prava nad klasnim pravom. Proletarijat na taj 
način predstavlja egzekutora istoriji imanentne pravde. Umje- 
sto verbalnog apela na pravednost i čovječnost on se prihvata 
političke, revolucionarne borbe i svih posljedica koje ona sa- 
drži u ime trijumfa pravde i humanosti. Drugim riječima, 
proletarijat mora upotrijebiti silu da bi sila konačno bila uniš- 
tena. 

Univerzalnost proleterske klase, prema Marxu, proistječe iz 
univerzalnosti njenih patnji. Njena patnja je kvintesencija Op- 
šteljudske patnje. Stoga ona »ne traži nikakvo posebno pravo, 
jer joj nije učinjena nikakva posebna nepravda nego nepravda 
uopće, koja se više ne može pozivati na historijsko, nego samo na 
čovječansko pravo .. .x' 

Čovječanstvo je, priznaje Marx, i do sada vodilo svoje oslo- 
bodilačke borbe, ali su rezultati, ma koliko bili veliki, ostajali 
parcijalni, klasno ograničeni. Uvijek je, naime, jedna klasa 
društva sabirala za sebe plodove opštenarodne borbe za slo- 
bodu. Borba francuskog naroda protiv apsolutizma i plemstva 
završila se, doduše, ukidanjem feudalnog prava-privilegije i po- 
bjedom političke slobode i formalne pravne jednakosti. Ali po- 
bjeda političke slobode i formalne pravne jednakosti identična 
je interesima buržoaske klase, budući da kapitalistički način pro- 
izvodnje ne može da se zamisli bez politički slobodnih i prav- 
no jednakih građana i proizvođača. Ove istorijske rezultate 
buržoaske staleške borbe Marx uzima ozbiljno i ne shvata ih 
kao obmanu i licemjerje buržoaske klase. U »Jevrejskom pitanju« 
njegova kritika ljudskih prava — koja su stekla priznanje u 
američkom ratu za nezavisnost i u Francuskoj revoluciji — 


3) Upor. Marx—Engels, » Werke«, Bd. 2, Dietz, str. 37 i daje. 
4) Upor. Marx—Engels. »Rani radovi«, Kultura, Zagreb 1953. str. 86. 

ukazuje samo na klasne granice tog emancipatorskog procesa 
u svjetskoj istoriji. Ljudska emancipacija, tj. ukidanje »ne- 
pravde uopšte« ili pobjeda »čovječanskog prava« nije moguća 
bez oslobođenja ili, što je isto, ukidanja radničke klase, jer je u 
ropstvu radnika involvirano cjelokupno ljudsko ropstvo. 

Saglasno njemačkoj klasičnoj filozofskoj tradiciji, Marx pre- 
ćutno prihvata tezu da je pravo per definitionem oblast ljud- 
ske prakse i slobode. Međutim, dokle god postoji iskorišća- 
vanje čovjeka po čovjeku, ljudska praksa i sloboda ostaju okr- 
njene ili se ne mogu ostvariti. Bez »eksproprijacije eksproprija- 
tora«, bilo putem političke revolucije ili, barem, putem radikal- 
nog prevrata, oslobođenje radničke klase i čovječansko pravo 
ne mogu se postići. Za razliku od buržoaskih revolucija koje su 
se pozivale na prirodno pravo, proleterska revolucija oslanja se 
na borbu kao imanentno svojstvo istorije i politike. 


II 


Marxova i Engelsova kritika prava bila je primarno usmje- 
rena protiv njegovog privatno-pravnog izraza u civilističkoj ju- 
risprudenciji, budući da privatno pravo najbolje izražava prav- 
ne odnose građanskog društva kao svijeta konkurencije, pri- 
vatne svojine i socijalne atomizacije. Ovu vrstu kritike prihva- 
ta uglavnom i austromarksist Karl Renner u svom djelu »Soci- 
jalna funkcija pravnih instituta«, a zatim je gotovo linearno 
sprovodi i sovjetska teorija prava tzv. ranog perioda čiji su 
glavni predstavnici: Stučka, Rajsner, Gojhbarg, Razumovski i 
Pašukanis, bez obzira na mnoge razlike u interpretaciji.) 

Međutim, treba naglasiti da u istoriji socijalističke misli 
prije Marxa i Engelsa kritiku privatnog prava nalazimo i u dje- 
lima sensimonista. Rješenje svih njegovih kontradikcija oni su vi- 
djeli u prihvatanju javnog prava, tj. prenošenja težišta svojinskih 
odnosa s porodice i u njoj ukorijenjenog nasljednog prava 
na državu kao udruženje trudbenika. 

Državna svojina bila je takođe i prvi oblik svojine koji je 
poslije Oktobarske revolucije zamijenio stare privatnosvojin- 
ske odnose. Tako su javno pravo i država u principu potisnuli 
sve privatno-pravne oblike iz socijalističkog društva. Borba pro- 
tiv »jurističkih iluzija« pravednosti i čovječnosti, u ime ukidanja 
eksploatacije čovjeka po čovjeku, tj. u ime shvatanja demokratije 
kao vladavine siromašnih (diktature proletarijata i siromašnog 
seljaštva), povedena je, na taj način, pod okriljem javnog (dr- 
žavnog) prava. Sam čin proleterske revolucije bio je ekstrale- 


5) O pravnim pogledima spomenutih sovjetskih pisaca iscrpno sam re 
referirao u svojim radovima: Sovjetska teorija prava u per odu između Ok 
tobarske revolucije i 1928. godine, časopis »Pregled«, br. 11/12 za 1957. go- 
dinu i Teor'ja prava J. B. Pašukanisa i neki problemi marksističke teorije 
prava u knjizi: J. B. Pašukamis, Opšta teorija prava i marks.zam, izd. 
»Veselin Masleša«, Sarajevo 1958. 

galan, ali kao što se vidi, ne i antipravni čin. Novo javno pravo 
bilo je pravo sovjetske vlasti. Prema načelima klasne, političke 
borbe ono najprije nastupa u vidu čistog nasilja. »Diktatura 
je«, kaže Lenjin u oštroj polemici sa Kautskym, »vlast koja se 
oslanja neposredno na nasilje, koja nije vezana nikakvim zako- 
nima. Revolucionarna diktatura proletarijata jeste vlast koja je 
izvojevana i koja se održava nasiljem proletarijata nad buržoa- 
zijom, vlast koja nije vezana nikakvim zakonima«. 

Ovaj revolucionarni makijavelizam nalazi svoju primjenu u 
dvije bitne oblasti: a) u privredi (»eksproprijacija eksproprija- 
tora« kao prva mjera zavođenja socijalne pravde) i b) u kri- 
vičnom pravu (zavođenje »crvenog terora«). Revolucija je kla- 
sna borba u kojoj se, po Lenjinovim riječima, radi o tome »ko 
će koga«. Stoga u revoluciji kao i u ratu važi osnovni princip: 
pobijediti, tj. slomiti otpor neprijatelja svim raspoloživim sred- 
stvima. Ovu logiku revolucije plastično objašnjava Trocki u 
svojoj polemici sa Kautskym oko terorizma i komunizma: »Ste- 
pen ogorčenosti borbe zavisi od niza unutrašnjih i međunarod- 
nih okolnosti. Ukoliko je ogorčeniji i opasniji otpor poraženog 
klasnog neprijatelja, utoliko se neminovnije sistem represalija 
zgušnjava do sistema terora«.' Trocki navodi nekoliko primjera 
iz novije istorije klasnih borbi počevši od »velike pobune« u 
Engleskoj XVII vijeka preko jakobinskog terora u Francuskoj 
revoluciji i građanskog rata između američkog Sjevera i Juga, 
do Oktobarske revolucije. Svi spomenuti primjeri pokazuju da 
su napredne klase bile prisiljene da upotrijebe terorističke re- 
presalije kako bi samo na taj način odbranile bitne tekovine svo- 
je borbe. Drugim riječima, ako je despotsko posezanje u odnose 
svojine, tj. eksproprijacija ekspropriiatora uslov socijalističke 
revolucije, primjena crvenog terora nije njen obavezni ukras već 
posljedica nužde, nužna samoodbrana. 

Kod protagonista Oktobarske revolucije uvijek je riječ o 
klasnoj diktaturi i klasnom teroru, a ne o diktaturi i teroru kao 
takvima. Njihova se primjena legitimira samo nametnutim isto- 
rijskim okolnostima. 

Poslije gušenja otpora svrgnutih klasa osnovni zadatak re- 
volucije pomjera se na javnopravnu organizaciju privrede i 


6) Upor. V. I. Lenjin, »Izabrana djela«, tom II, knjiga druga, »Kul- 
tura«, Beograd 1950 , str. 27. 

7) Upor. Z. D. Trocki. »Terorizem« (u zborniku »Partija proletariiata« 
izd. »Sedma s'la«, Beognad 1966, str. 247). 

8) Karakterističan je u tom pogledu čl. 5 Dekreta o sudu Ruske sovjetske 
republike u kome se kaže da narodni sudovi rješavaju djela i donose presu- 
de na osnovu zakona svrgnutih vlada ukoliko takvi zakon: nisu ukinuti de- 
kret ma CIK, Sovjeta radničkih, vojničkih i seljačkih deputata i radničko- 
-seljačke v'ade i ne protivrječe revolucionarnoj pravnoj svijesti z takođe 
Progtome min'muma Ruske soc'jaldemokmtske radničke po-tije i partije 

sera. 

Ovdje je očigledno da je srevolucionarna pravna svijeste ekvivalentna 
revolucionarnoj svrsishodnosti. 

državne svojine. U žestokoj borbi i oštroj antitezi buržoaskom 
svijetu, sitnoburžoaskoj guasidemokratskoj politici i oportu- 
nističkom stavu evropskog socijaldemokratskog pokreta, bolj- 
ševička teorija i politička praksa uporno insistiraju na dik- 
taturi proletarijata i njenim državnim oblicima (»jedinonača- 
lie« i sl.), pretvarajući, na taj način, postepeno ali neosjetno 
demokratiju u običnu buržoasku ili sitnoburžoasku frazu pri- 
bližavajući se opasno tezi da je socijalizam moguć bez demo- 
kratije ili, što izlazi na isto, da je socijalistička demokra- 
tija, u svom državno-pravnom obliku diktature proletarijata, 
moguća bez političke demokratije" Usprkos mnogobrojnim 
rezervama i kritikama predstavnika boljševizma prema državi 
i porastu birokratije, obračun s »jurističkim iluzijama« u sov- 
jetskom društvu izvršen je pod zastavom javnog prava minus 
subjektivna javna prava. Trijumf publicističke jurisprudencije 
i panetatizma usporedo dolazi s usponom staljinizma koji maki- 
javelističke principe klasne borbe i klasnog terora prenosi u 
revolucionarni radnički pokret, a zatim i u sistem političke i 
policijske vlasti sovjetske republike. 


II 


Pisac »Duha utopije« i »Principa nade« ima u vidu sve bitne 
teorijske i praktičke aspekte spomenutog odnosa socijalizma 
prema pravu. U svom velikom djelu Prirodno pravo i ljudsko 
dostojanstvo Ernst Bloch počinje utvrđivanje marksističke dis- 
tancije prema pravu konstatacijom da malog lopova vješaju, 
dok velikog puštaju da pobjegne; nepovjerenje naroda u sud 
staro je isto tako kao i sam sud. Odatle izreka: »Juristen bose 
Christen«.'" Međutim, Bloch se ne zadovoljava ponavljanjem 
ranije utvrđenih ili novih socioloških činjenica o depravira- 
noj pravdi, već pristupa dalekosežnoj, za marksiste neuobiča- 
jenoj, istorijsko-filozofskoj analizi pravne misli u evropskoj 
istoriji. Razumije se, u središtu njegove pažnje nalazi se istra- 
živanje glavnih misaonih tokova prirodopravne filozofije. Već 
u »Principu nadi« Bloch je ukazivao da je prirodno pravo sas- 
tavljeno od drugog materijala nego socijalna utopija, premda 
im je željeni cilj srodan. Gotovo svim socijalnim utopijama svoj- 
stven je komunistički cilj. Pravo u cjelini, pak, jedna je materija 
koja je za razliku od utopije mnogo bliža klasnom društvu. Izve- 
deno prirodno pravo ima u sebi klijajuće interese preduzetnika. 


9) Tako na pr. jedan od vođa i teoretičara boljševizma E. Preobreženski 
kaže u svom spisu »Moral i klasne norme«, izd. »Progres«, Zagreb 1926 
str. 59: +. . . štrajkaš se u okviru proleterske vlasti pretvara u sabotera«. 


10) Upor. Ernst B'och, »Naturrecht und menschliche Wirde«, Suhr- 
kamp, Frankfurt a/M, 1961, str. 208. Ukoliko nije izričito drukš je navedeno, 
dalja interpretacija Blochovih shvaćanja je data prema ovome djelu. 

Otuda potječe njegova zaštita privatnosti, otuda njegova libera- 
listička ljuska od jajeta." 

U svojoj ulozi zaštitnika privatne svojine nad sredstvima za 
proizvodnju — što znači zaštitnika interesa vladajuće klase — 
jurisprudencija je u kalkulativnom pogonu moderne države svo- 
je oštroumlje dovela do snažnog postvarenja. »Jus« je postao 
stoga okrutna, definitorna i formulatorna disciplina. U tom smi- 
slu Bloch postavlja »Corpus iurise pored mašinske puške. A uko- 
liko je privatna svojina vladajuća kategorija jurisprudencije, 
onda s ukidanjem privatne svojine i jurisprudencija gubi svoju 
funkciju i odumire. 

Prema tome, jurisprudencija kao teorija i primjena prava 
povezala je svoju sudbinu s privatnom svojinom. Bloch slijedi 
u tom smislu Hegelovu misao o mrtvom pozitivnom pravu koje 
je tako svojstveno egoističkom svijetu starog rimskog društva 
i buržoazije. Jer građansko (privatno) pravo od svog rim- 
skog je utemeljenja bilo pravo povjerioca, pravo vlasnika, prin- 
cipijelno antagonističko prema dužniku. Blochovo istraživanje 
ideje pravnosti, koje počinje s paganskim prirodnim pravom so- 
fista, stoičara i skeptičara, pokazuje zanimljivo sučeljavanje tog 
prava s arhaičnim oblicima starorimskog »ius civile« u kome se 
susrećemo s institucijom dužničkog ropstva. Humanistički ele- 
menti grčke filozofije, posebno stoičke, bili su sistematski asimi- 
lirani prozaičnim potrebama civilnog prometa za koje Rimljani 
imaju najrazvijeniji smisao. Ukrštajući se s Epikurovom teori- 
jom ugovora, čije važenje počiva na koristi za ugovorene stra- 
ne, s ijedne strane, i razvijenom grčkom logikom, koju upotreb- 
ljava za izgradnju nove sudske, civilnopravne procedure, s dru- 
ge strane, rimska jurisprudencija, prema Blochu, stječe svojstvo 
univerzalne teleologije iskorišćavanja. Već kod Cicerona susreće- 
mo teleološku misao da su prirodne materije i pojave samom 
promišlju predodređene za zadovoljavanje ljudskih potreba. Na- 
stanak rimskog »ius gentium«, te praforme međunarodnog pra- 
va, izazvan je narastajućim prometom stvari. Tako je stoički 
»lex universalis« mogao da posluži kao osnova za stvaranje op- 
štih normi, zajedničkih svim ljudima, a kosmopolitski i fi- 
lantropski — mada verbalan — karakter stoičkog prirodnog pra- 
va bio je progutan od pozitivnog prava. To je bila pobjeda prak- 
tičnog nad teorijskim smislom, ili tačnije, korišćenje teorije za 
potrebe privatnopravnog prometa. Sada sudije, koristeći sup- 
sumciju pojedinačnih slučajeva pod opšte norme, doprinose 
razvoju racionalizirane zakonske distributivne pravičnosti, pošto 
ie u zakonu tako reći sadržana mjera svih stvari. Pravda, sa svo- 
jim terazijama koje određuju »suum cuique«, djeluje patrijar- 
halno-pokroviteljski, kao poklon odozgo. Ona više nije kritika, 
nego apologetika postojećeg društva. 2 l 


11) Upor. Ernst Bloch, »Das Prinzip Hoffnung«, Suhrkamp, Frank- 
furt a/M, 1959, str. 630. u di ie 

Iako prvobitno hrišćanstvo nema u svojoj ideologiji pravne 
materije, ipak je srednjevjekovni kler u svom sukobu sa car- 
skom vlašću oko suvereniteta i iskorišćavanja prisvojio stoičko 
prirodno pravo tumačeći ga pomoću dekaloga. U hrišćanskom 
(upravo katoličkom) prirodnom pravu sasvim se gubi stara mi- 
sao o zajedničkom posjedu. Međutim, tek u doba Reformacije 
stjecanje svojine postaje ne samo pravo (ovlašćenje) nego i duž- 
nost. Umjesto »communis possessio« u Calvinovom učenju do- 
lazi »libertas«, i to u smislu slobodnog preduzetništva. Tako pro- 
testantizam priprema teren za racionalno prirodno pravo koje prvi 
put istupa otvoreno u XVII vijeku s otporom hugenota i u nji- 
hovom učenju o prirodnom pravu kao narodnom pravu. 

Bloch pažljivo analizira sve varijante prirodnog prava mo- 
derne epohe od Althusiusa do Grotiusa, koji kida vezu prirod- 
nog s božanskim pravom, preko Hobbesa, Puffendorfa, Wolfa, 
Lockea pa sve do Rousseaua. S posebnom simpatijom on se od- 
nosi prema učenju Thomasiusa koji je isticao pravo otpora in- 
dividuuma državi i državnoj crkvi; Sloboda savjesti i toleran- 
cije postala je prvi kvasac ljudskih prava. 


Međutim, na ovo istraživanje Blocha ne nagoni strast isto- 
ričara, već aktualna potreba utvrđivanja osnovne misli vodilje 
prirodnog prava, pošto stalno ima u vidu onu tvrdokornu mrž- 
nju koju je pozitivistička jurisprudencija XIX vijeka ispoliila 
prema umnim konstrukcijama prirodnog prava XVII i XVIII 
vijeka. Stoga on uporedo ispituje osnovne rezultate pozitivne 
jurisprudencije i osnovne motive koje su je pokretale u borbi 
protiv prirodnog prava. 


Tako je na pr. u Njemačkoj istorijska škola prava Savignyia 
i Puchte slavila običajno pravo i istorijsku pravnu romanti- 
ku. Oni su starom rimskom pravu dali takvu tačnost i oštrinu 
koju ono nije imalo ni u Rimu, ni u njegovoj modernoj upo- 
trebi od XVI vijeka. Prelazak od apstraktnog prirodnog pra- 
va k istorijskom pozitivnom pravu Bloch situira u epohu koja 
slijedi poslije termidorske reakcije. Istorijska pravna škola 
predstavlja duhovnu pojavu koja pokazuje kako je njemačko 
građanstvo svoj smisao za postalo, istorijski smisao, proši- 
rilo do razvijenog smisla za sve dano. Teorijski duel između 
Savignyja i Anselma Feuerbacha završio se u Njemačkoj po- 
biedom Savignvja, što ie, prema Blochu, iednako pobjedi isto- 
riiske romantike nad Francuskom revolucijom. A upravo Feuer- 
bach je bio pisac koji je u krivično pravo uveo duh prosvie- 
titelistva i liberalizma, ustajući protiv kazne kao odmazde. Se- 
kulariziraiući princip kažnjavania, Feuerbach je ukinuo mito- 
loški karakter kazne. On je krivični zakon shvatio ne samo kao 
izvor nego i kao granicu kažniavanja, jer taj zakon ne štiti samo 
državu. od zločinca, već i zločinca od države. Ali najveća je zaslu- 
ga Feuerbachova u izdvaianju individualne sfere od svojinske 
sfere, budući da se ljudski ponos ne poklapa s privatnom svo- 
jinom. 

Bloch uspješno sprovodi svoju osnovnu intenciju: na obi- 
lju istorijskog materijala treba pokazati dvostruku prirodu gra- 
đanske ideje pravnosti. Ona, s jedne strane, zastupa interese 
čovjeka kao buržuja, privatnog vlasnika i manifestuje se u 
bitnim principima civilističke jurisprudencije. S druge strane, 
ona se nalazi u pravnoj utopiji prirodnog prava koja vjeruje 
u mogućnost nadmašivanja danosti i iščezavanju postojećeg 
na čije bi se mjesto mogao uspostaviti bolji svijet. Pravnost 
je jurisprudencije ideologija kapitalističke privrede i prometa; 
pravnost prirodnog prava ima revolucionarni značaj u borbi s 
feudalnom samovoljom i potčinjenošću. Bloch, međutim, zna 
da je i klasično prirodno pravo kao i buržoaska politička ekono- 
mija miješalo privatno-privrednu slobodu sa slobodom uopšte, 
jurističko lice sa slobodnom ličnošću. Ali ondašnjem prirod- 
nom pravu kapitalistička privreda bijaše neprelazna granica. 
Buržoasko je društvo izričito ili prećutno bilo poistovećeno sa 
sentimentalno shvaćenom prirodnom potpunošću. Počevši od 
kiničara i stoičara pa sve do Rousseaua, priroda je, na razne 
načine, bila predstavljena kao kontrastna kategorija društve- 
nim odnosima. Otuda je, prema Blochovu mišljenju, nastao ju- 
ristički prirodni optimizam koji fetiš prirode protivstavlja dru- 
štvenom bespuću, a naivnu potpunost socijalnoj izvještačeno- 
sti. Sam pojam slobode bio je u tom smislu izražen u stavu: 
»slobodan kao ptica u letu«. Ali pojam prirode bio je upotrijeb- 
ljen u dvostrukom značenju. Najprije u smislu zakonomjer- 
nosti prirode koja služi buržoaskoj kalkulaciji i mehanizaciji, 
a zatim u smislu »natura immaculata« čiji patos izražava pro- 
test, s jedne strane protiv feudalizma, a s druge strane protiv 
sopstvene pocijepanosti i nastupajuće vladavine kapitalistič- 
kih interesa. U ovom smislu Bloch se sasvim približava Luká- 
csevoj interpretaciji iz »Istorije i klasne svijesti«.'? 


Bloch, međutim, ustaje protiv svake mitske idealizacije pro- 
šlosti kao srećnog prirodnog stanja čovječanstva. Pravo pri- 
rodnog stanja je pravo jačeg u kome ljudi mogu biti zatrveni 
baš kao i insekti. Ova pravnomitološka podvodna struja u pri- 
rodnom pravu slična je istorijskoj školi prava i njenoj ro- 
mantici. Zato Bloch ispravno kritikuje Engelsovo neopravda- 
no oduševljavanje Bachofenovom mitološkom ekshumaćijom 
materinskog prava." 


12) Tako, pored ostalog, Lukács, kao i Bloch, ukazuje da je revolucio- 
nama buržoaska klasa odbijala da u »činjeničnosti« jednog pravnog 
odnosa vidi osnov njegove valjanosti. Tek poslije pobjede počelo je da pro- 
dire shvatanje o fakticitetu pravnog sadržaja i njegovoj nespoznatljivosti 
putem formalnih kategorija. Upor. G. Lukacs, »Gesoh'chte und Klassen- 
bewusstsein«, Malik Verlag, Berin 1923, str. 119. 

. 18) Uprkos takvom stavu, upravo uz interpretaciju Bachofenovog uče- 
nja, Bloch iznosi iz »podzemnog svijeta« i ponovo preperira čitavu zbirku 
mitoloških ličnosti grčkog ant'čkog svijeta kao i junake Sofoklove tragedije, 
da bi u cijeloj toj Blochovoj sferi simbola, šifri i mitskih elemenata, kao što 

Prema Blochu, problem se i ne postavlja u obliku kontrast- 
ne ideologije: priroda ili istorija. Umjesto bjekstva u priro- 
du treba tražiti sporazumijevanje s istorijom koja se razvija. 
Sentiment prirodne potpunosti ukida se u marksističkom rje- 
šenju humaniziranja prirode i naturalizacije čovjeka. 

Bloch također odbacuje nadistorijski, prirodopravni ideal 
koji izražava kruti dualizam sa društvenom zbiljom ili udalja- 
vanje od te zbilje. Marksistički shvaćen ideal dolazi odozdo 
iz konkretno-utopijskog posredovanja u smislu revolucionarne 
prakse. On ne proistječe iz apstrakcija jedne teorije nego iz 
tendencija društvenog razvitka. Umjesto pravde koja dolazi odo- 
zgo, kao patrijarhalna milost ili strašni sud, Bloch ističe prav- 
du odozdo, revolucionarni tribunal koji je, doduše, nužno zlo, 
ali se bez njegovog kratkotrajnog udarca ne mogu instalirati 
ljudska prava. 

Kao najkonkreiniju manifestaciju različitih shvatanja pravde 
Bloch s pravom navodi krivično pravo. Otac je prvi sudija ka- 
da kažnjava svoju djecu i na taj način ispoljava svoju okrut- 
nu »patria potestas«. Zatim dolazi kazna iz osvete i klasna prav- 
da vješanja »vagabunda«. Dugo je vremena optuženi bio prosti 
objekt krivičnog postupka. Konkrecija apstraktne države i nje- 
ne pravde ispoljava se u demoniji suda. Klasni karakter prav- 
de pokazuje se dalje u zaštiti privatne svojine čija se povreda 
proglašava krađom, a u očima posjedničkih klasa svi revo- 
lucionari proglašavaju se razbojnicima i ljudima podzemlja. 
Naprotiv, u očima sirotinje oni su osvetnici koji su opjeva- 
ni u mnogim pjesmama (Stjenka Razin i drugi). Liberalna teo- 
rija kažnjavanja, čiji je zastupnik bio Anselm Feuerbach, za- 
mjenjuje odmazdu i ulivanje straha profilaktičnom društve- 
nom zaštitom. Pa ipak, ovu relativnu teoriju kažnjavanja Bloch 
naziva »dlijetom od sapuna«. Paradoks buržoaske teorije ispo- 
ljava se najočiglednije kada ona, s jedne strane, proglašava 
komuniste rođenim ubicama i menažerijom antihrista, a s dru- 
ge strane, smiješnim idealistima koji vjeruju da čovjek može 
postati anđeo i da se zemlja preobraća u raj. Ali socijalistička 
revolucija počiva na uvjerenju o promjenljivosti ljudske pri- 
rode i zato teži uzročnom pobijanju zločina, tj. ukidanju uslo- 
va pod kojima nastaje ili mora nastati zločin. Ona je radikal- 
na teorija kazne i zato je najprijateljskija ukoliko ubija druš- 
tvenu majku neprava. eo 

Publicistička jurisprudencija, čiji je dio moderno krivično 
pravo, ne dopušta, prema Blochu, nikakva subjektivna prava 
već samo subjektivne dužnosti. Za nju je država jedini izvor 
prava, pa stoga unosi u civilističku logiku autoritarne zahtjeve 
uprave, policije i krivičnog pravosuđa. Bloch ispravno primje- 


primjećuje Jirgen Habermas (upor. njegovu knjigu »Theorie und Pra- 
xis«, Luchterhand Verlag, Neuwied 1963, str. 344), dominirao romantični pa- 
tos arhaičnog načina promatranja. 

ćuje da tamo gdje jedino ili pretežno vladaju naredbe na jed- 
noj, a potčinjavanje na drugoj strani — kao u trupi ili jezuit- 
skom redu — norme više nisu pravne. Tu više nije riječ o prav- 
nom već samo o fizičkom zakonu koji se sprovodi bez izu- 
zetka. 

A tamo gdje postoji cinička vladavina »Staatsraisona« u su- 
protnosti sa subverzivnim prirodopravnim rezonovanjem, nuž- 
no dolazi do suspenzije svakog prava, pa je onda sasvim sve- 
jedno — a to čine mnogi juristi publicističkog smjera — kako 
je neka vlast nastala i čime se ona legitimira. Fašizam je otu- 
da u stvari samo ojačao i totalizirao praksu bijelog terora koja 
je već potpuno funkcionisala i pratila sva revolucionarna vreme- 
na od seljačkih ratova do Pariske komune. 

Bloch ukazuje i na staljinističku praksu fetišizacije države 
koja u teoriji Višinskog ističe samo dužnost kao sadržaj dr- 
žavnog prava, tj. svemoć »norma agendi«. To je svakako tačno, 
jer staljinizam započinje zajedno s pobjedom jurističkog pozitiviz- 
ma u publicističkoj jurisprudenciji. Višinski i njegova teorija 
i praksa jesu simboli zloupotrebe crvenog terora kao martiro- 
logije revolucionara. 

A ovdje upravo dolazimo do one kritične tačke humanog 
na kojoj Bloch neprestano insistira u svom djelu. U svakoj 
su revoluciji rezistencija i insurekoija — svjesno ili nesvjesno 
— prirodopravnog porijekla. Osnovni je tenor prirodnog prava 
protiv države, prema Blochu, besklasno društvo, jer prasak re- 
volucionarnog entuzijazma uvijek nadmašuje klasni cilj. Drugim 
riječima, prema Blochovu shvatanju, nije samo socijalistička 
revolucija usmjerena na ukidanje klasnog društva. To je bila 
i Francuska revolucija, ukoliko su njena ljudska prava nadila- 
zila buržoaski horizont. Premda je pozitivno pravo u svojoj ok- 
rutnosti i definitornosti klasno ograničeno i svodi se na odbranu 
interesa privatnih sopstvenika, tj. vladajuće klase, koja preko 
svoje države teži vječnom gospodstvu, ipak se ideja prav- 
nosti ne smije reducirati na sadržaj pozitivne jurisprudencije. 
Premda ideologije revolucije nose u sebi mnogo »pogrešne svi- 
jesti«, one su ipak anticipacija besklasnog društva, što znači da 
sadrže univerzalne, humane vrijednosti. Koje su to vrijednosti? 

Bloch ih prezentira kritičkim sučeljavanjem socijalne uto- 
pije i utopije prirodnog prava. Istorijska povezanost ovih dviju 
utopija proizlazi iz zajedničke pripadnosti plemenite moći anti- 
cipacije nečeg boljeg od onog što je do sada postojalo. Objema 
je zajednička projekcija dobročinstva, obje su izrasle iz rđavog 
stanja, obje potječu iz carstva nade. Prirodno pravo i socijalna 
utopija samo su različite vrste snova o boljem društvenom živo- 
tu: socijalna utopija pretežno stremi sreći, ukidanju nevolje i 
stanja koje je održava i producira; prirodno pravo teži ljudskom 
dostojanstvu, jurističkim garantijama pravne sigurnosti. ili slo- 
bode, kategoriji humanog ponosa. Socijalna utopija teži ukida- 
nju bijede, prirodno pravo teži ukidanju poniženja. Socijalna 

utopija hoće da ukloni sve što smeta eudemoniji svih, prirodno 
pravo nastoji da ukloni sve što smeta aulonomiji i njenoj euno- 
miji." 


IV 


= Prevladavajući jednostranosti utopije prirodnog prava i so- 
cijalne utopije, putem njihovog produktivnog povezivanja, Bloch 
nastoji da ukaže na cjeloviti sadržaj humanosti. 

on, dakle, postupa kao i njegov stari uzor Thomasius koji 
je povezivao ljudsku sreću s ljudskim dostojanstvom ili kao 
što je revolucionarni marksist Rosa Luxemburg samo drugim 
terminima iskazivala istu misao; nema demokratije bez soci- 
jalizma, nema socijalizma bez demokratije. Zato s dobrim raz- 
logom Bloch naglašava da nije sve socijalizam što se naziva 
qua anti-persona, antiliberalnost, jer se u kolijevci marksizma 
nalazi ne samo partijnost za izmučene i opterećene, već i pri- 
rodopravna partijnost za ponižene i uvrijeđene. I doista Marx 
nije ustajao samo protiv Hugovog istorijsko-pravnog cinizma, 
već je sasvim u duhu i patosom prirodnog prava izražavao svoju 
indignaciju prema despotizmu, Napoleonovom i svakom dru- 
gom: »Jedina misao despotizma jest preziranje ljudi, onečo- 
vječeni čovjek, i ova misao ima prednost pred mnogim dru- 
gima utoliko, što je istovremeno i činjenica. Despot uvijek vidi 
ljude lišene dostojanstva«.“ Marksistička je sloboda primarno 
pozitivna sloboda, ljudska praksa, sloboda za nešto. Među- 
tim, da bi slobodno djelovanje bilo iole moguće, potrebno je 
da postoji i negativna sloboda, sloboda od pritiska i nasilja. 
Nema ljudskog dostojanstva bez ukidanja bijede, nema ljud- 
ske sreće bez ukidanja poniženja. Čovječnost i pravednost ni- 
su, kako je Engels pozitivistički isticao, »jurističke iluzije«, već 
termini socijalne i prirodopravne utopije. Osamdesetgodiš- 
nji, progonjeni »apstraktni humaniste Ernst Bloch  ostav- 
lja svojim djelom konkretnu filozofsku poruku jednom za- 
vađenom svijetu da ljudsko dostojanstvo i sloboda, s jedne, 
i ljudska sreća i solidarnost, s druge strane, ne počivaju u nu- 
klearnoj strategiji. Insurekcija bijednih ne može se spriječiti 
atomskim i napalm bombama marke tzv. »slobodnog svijeta«; 
rezistencija poniženih ne može se obuzdati primjenom krivič- 
nog kodeksa zbog arhaičnog »dćlit d'opinion«, samo zato što 
taj kodeks nosi socijalističku etiketu. Zato završne riječi »Ma- 
nifesta komunističke partije« da je »sloboda svakog pojedin- 
ca uslov slobode za sve«, ne važe, kaže Bloch, samo ante rem 
nego i in re. Njihova je istinitost index sui et falsi. To je spe- 
cijalna Blochova poruka njegovom komunističkom svijetu. 


14) Upor. Ernst B'och, »Natunrecht und menschliche Wiirde«, str. 234, 
235 i »Das Prinzip Hoffnung«, str. 632. , 
15) Upor. Marx—Enge's, »Rani radovi«, Kultura, Zagreb 1953, str. 33 1 34. 

FILOZOFSKE OSNOVE LUKACSEVE TEORIJE PARTIZANA 


Peter Ludz 


Berlin 


Uvodna napomena. Krajem prosinca 1945. u predavanju o 
rano preminulom mađarskom revolucionarnom liričaru Attili 
Józsefu upotrijebio je Georg Lukács prvi put izraz »partizan«. 
Njime je htio označiti odnos između pjesnika i partije. 

U pojmu partizana Lukács preuzima misao vodilju iz svojih 
radova Pisac i kritičar (1939) i Narodni tribun i birokrat (1940). 
Tamo je obrazložio zašto su veliki pisci, kao Shakespeare, Shel- 
ley i Lessing u svemu zastupali »stvar naroda, nacije i slobode 
— čak i tada ili možda upravo tada kad nisu bili vezani uz neku 
zaraćenu partiju svog doba: »Njihov tribunat, njihova »partij- 
noste u lenjinskom smislu može često doći do izražaja upravo u 
otklanjanju aktualne partijnosti«'. Partizan, pisac i, u ranim spi- 
sima, umjetnik odlikuju se prema Lukacsu upravo predanošću, 
»misaonom i umjetničkom dubinom« kojom uspijevaju da pri- 
kažu »zbiljske želje i nade naroda«. Oni stoje na »arhimedovoj 
tački« iznad ili bolje: između komunističke partije, prije svega 
njenog birokratskog aparata, s jedne strane i — literarno-cstet- 
skih krugova s druge strane. Ove literate označio je Lukacs kao 
svijet koji »u svemu uživa i ništa ne može zadržati, gdje se stvar- 
nost i snovi stapaju u jedno, a oni snovi koji se nameću 
životu, nasilno prolazee?. On je ovo literatorstvo — prije 1914. 
mislio je prije svega na Schnitzlera, Hofmannstahla i Richarda 
Beer-Hofmanna — uvijek otklanjao. Isto se tako rano okrenuo 
protiv birokratizma u komunističkim partijama, imajući pred 
očima partijsko vodstvo Bćle Kuna i Rakosija nakon neuspjeha 
sovjetske diktature u Madžarskoj. Pri tome je jasno uviđao nuž- 


1) Georg Lukács, »Volkstribun oder Biurokrat?«, u: sKarl Marx und 


aa: Engels als Literaturhistoriker«, Berlin 1952, str. 127 į dalje, str. 


Ma ra von Lukacs, »Die Seele und die Formen«, Essays, Borlin 1911, 
str. ; : 

nost partijske organizacije. Samo za njega, slično kao i za Rosu 
Luxemburg, organizacija partije nije bila kruti preduvjet revo- 
lucije, već se ona naprotiv trebala uvijek nanovo prilagođivati 
promjenljivim revolucionarnim situacijama. Dinamika revolucio- 
narne akcije bila je za Lukacsa dana samo u poklapanju spoz- 
naje i djelovanja. Ovo poklapanje spoznaje i djelovanja nalazio 
je on — idealtipično — ostvareno najprije u umjetniku, kasnije, 
u skladu sa svojim obraćanjem politici, u proletarijatu odnosno 
u partiji i napokon u partizanu. 

Strukture ovih idealtipičnih predodžbi slične su. U osnovi 
im leži uzor stvaralačkog procesa, oblikovanje kojim umjetnik 
ostvaruje svoju viziju. Ovom uzoru u društvenoj i političkoj sferi 
odgovara svijest proletarijata, njegova klasna svijest koja isto- 
vremeno razotkriva »bit« kapitalističkog društva — kao što sa- 
drži i začetke nove svijesti koja stoji s onu stranu klasnih raz- 
lika. Partizan u svom najvišem povijesnom liku: kao utjelovlje- 
nje revolucionarne svijesti lenjinskih narodnih tribuna suprot- 
stavlja se jednako birokratima kao i estetama, koji su podjedna- 
ko nesposobni da ostvare produktivno ispreplitanje obaju pro- 
turječnih faktora potvrđivanja i nijekanja«.* 

Za Lukácsa su samo umjetnik, zatim dvadesetih godina pro- 
letarijat odnosno partija — i kasnije partizan u stanju da ade- 
kvatno kritiziraju društvo i predviđaju smjer njegova razvitka. 
Stvaralački proces, ostvarenje vizije, društveno gledano: utopije, 
uvjet je mogućnosti adekvatne kritike. Tako je Shakespeare mo- 
gao isto tako pravilno kritizirati »feudalizam u propadanju« kao 
i »porođajne muke kapitalizma«; tako su npr. Goethe, Balzac i 
Tolstoj mogli izraziti »dijalektiku protivurječnosti« njihova vre- 
mena — i time održavati dinamičku ravnotežu između »starog« i 
»novog«. Kod ranog kao i kod kasnog Lukacsa uvijek je umjetnik 
prije nego političar taj koji dospijeva do sekularnog oblika, po- 
sredujući između ekstremnih tendencija vremena. Ovo posredo- 
vanje između starog i novog Lukács u svojim estetičkim ranim 
spisima razumije kao identičnost umjetničke forme i umjetničkog 
sadržaja. 

S ovakvim određenjem identičnosti umjetnik je kao partizan 
obavezan proturječnoj dijalektici »doživljaja života i vizije for- 
me« — dakle onoj dijalektici »prirode« i »slobode«, etike i este- 
tike koju je Lukács iznio u svojim ranim estetičkim i filozofskim 
spisima. Ovdje treba na prvom mjestu spomenuti »Dušu i forme« 
(1911), »Prilozi sociologiji moderne drame« (1914) i »Subjekt- 
-objekt odnos u estetici« (1917—18). Osnove za koncepciju parti- 
zana koja je na Istoku i Zapadu bila često krivo shvaćena, treba 
dakle tražiti u onim oblastima filozofske refleksije čiji je utjecaj 
u to vrijeme na Luk4csa bio mjerodavan: u (novo-)kantizmu, 
filozofiji života i fenomenologiji sa zastupnicima Kantom, Kon- 
radom Fiedlerom, Rickertom, Laskom i Husserlom. Lukacseva orl- 


3) Georg Lukács, »Volkstribun oder Burokret?«, str. 147. 

ginalnost gledano povijesno-filozofski leži u tome što je u mediju 
Hegelove i još više Schellingove estetičke dijalektike stopio sve 
ove razne duhovne struje, posebno misao Laska i Husserla. 

Prenoseći etičko-estetičku teoriju na političko područje Lu- 
kacs u svojim kasnim radovima načinje jednu političku teoriju 
umjetnika, teoriju partizana. Koncepcija partizana počiva očilo 
na određenoj misaonoj figuri, određenoj strukturi koja je stalno 
prisutna u Lukácsevu djelu. Slijedeća analiza treba da osvijetli 
filozofske osnove ove specifične strukture i pokaže značenje ove 
misaone figure za interpretaciju cjelokupnog Lukacseva djela. 

Osobitost estetskog subjekt-objekt odnosa. U ranim estetić- 
kim spisima Lukacs pokušava da preuzme i dalje razvije eslelič- 
ke teorije Schellinga, Friedricha Schlegela, Solgera, Novalisa i 
Schillera. On ide za jednom filozofijom stvaralaštva, za teorijom 
umjetničkog genija i umjetničkog djela, za fenomenološkom ana- 
lizom umjetničkog procesa. »Vječno stvaranje«, beskonačni stva- 
ralački proces umjetnika dostiže u estetskom subjekt-objekt od- 
nosu svoj najviši stupanj. Zato je subjekt-objekt odnos u Luká- 
csevoj estetici autonoman i kao takav uzor i norma i za politički 
život. Umjetnički genij u čijein su djelu forma i sadržaj potpuno 
identični u svojoj je totalnosti pralik partizana. Ovaj pralik no- 
si, u odnosu na političku stvarnost našeg vremena, nužno utopij- 
ska i time tragična obilježja. 

U studiji Subjekt-objekt odnos u estetici razgraničuje Lukács 
subjekt-objekt odnos u estetici, do kojeg mu je stalo i koji sma- 
tra jedino »zbiljskim«, od toga odnosu u logici kao i u etici: U lo- 
gici se »svijest uopće« koja prosuđuje ne može više shvatiti kao 
konkretni subjekt. »Prostorno-vremenski individualna« ličnost 
kao i teoretska subjektivnost u najboljem su slučaju granične vri- 
jednosti. Objekt apsolutno prevladava. Niti u etici, u Kantovu 
razlikovanju između empirijskog i inteligibilnog subjekta, ne po- 
stoji, prema Lukacsu, pravi odnos subjekta i objekta; jer priz- 
navanjem etičke maksime konstituira se doduše subjekt, izdižući 
se nad svoje empirijsko postojanje, ali ovim aktom on ne stvara 
nikakav odredljivi, autonomni objekt i prema tome ne uspostav- 
lja nikakav subjekt-objekt odnos. Trebanje pretpostavlja kod Kan- 
ta jedan bitak na koji se ono principijelno ne da primijeniti. Pre- 
vlast subjekta onemogućuje primjeren objekt. Niti logika, niti 
etika ne mogu, prema riječima Schellinga‘, postići totalitet ne- 
svjesnih i svjesnih snaga, »prirode« i »slobode« a tek ovaj totali- 
tet izaziva »osjećaj beskonačne harmonije« i čini čovjeka »cjelo- 
vitim« čovjekom. 

Kako je ovaj estetski totalitet koncipiran u pojedinostima? 
Odnošenju estetskog subjekta leži u osnovi kao kod Husserla »bes- 
konačni doživljaj«. Za razliku od Kantove etike estetski se doživ- 
ljaj poklapa s normativnim stanovištem. U estetskom se doživ- 


4) Usp. Fr. W. J. Schelling, »System des transcendental i 
Tübingen 1800, str. 469. y ian 

ljaju, što na prvi pogled može izgledati paradoksalno, ispu- 
njava etička norma. Ova Lukacseva misao postaje možda shvat- 
ljivija, ako normativni doživljaj (i time normativnu zbilju), za- 
jedno s Oskarom Beckerom', orijentiramo na Platonu. Za Pla- 
tona je ideja ono zbiljsko, svijet povijesnog mijenjanja napro- 
tiv puki privid. Lukacsev tako reći »negativni platonizam« (O. 
Becker) vidi u normi naprotiv »puki ideal«, u »toku života«, 
u struji stvarnosti, naprotiv ono uistinu realno. 

U normativno-estetskom doživljaju umjetničko se djelo tek 
stvara. Normativna je u tom doživljaju usmjerenost subjekta 
»na svijet potpuno primjeren imanentnim doživljajnim zahtjevi- 
ma«*. Ovu »usmjerenost« estetskog subjekta treba razumjeti ne 
više u Kantovom smislu kao »odnos uobrazilje spram razuma« 
(Kr. d. Urteilskraft par. 49), nego u smislu Husserlove »intencio- 
nalnosti«, dakle kao karakteristiku doživljaja da bude »svijest o 
nečemu«. Objekt pridružen estetskom subjektu jest umjetničko 
djelo koje, u Laskovom smislu, »važi nasuprot« subjektu. Time po- 
siže Lukacs za onom »korespondencijom« između »bivstvuju- 
ćeg« i »važećeg« koju je njegov učitelj Lask’ izgradio kao princip 
»diferenciranja značenja«. Lukács ide svakako utoliko dalje od 
Laska što korespondenciju bivstvujućeg i važećeg ne smještava 
»po sebi« s onu stranu sfere subjekta, nego doživljajne moguć- 
nosti estetskog subjekta zadržava najprije u imanenciji subjek- 
ta. Dok Lask stavlja naglasak na »važenje« forme za sadržaj i 
time koncipira formu kao objektivni element u subjektu koji 
nadilazi subjektivnost, Lukács vidi obratno »utopijsku stvarnost 
djela« kao ispunjenje čistog doživljaja, kao intenciju subjekta 
na objekt. Umjetničko djelo postaje time »subjektivacijom« es- 
tetskog subjekta. 

Prirodni subjekt Lukacs reducira na »stilizirani«, »totalnog« 
čovjeka na čovjeka »totalno«. Estetski subjekt kao čovjek »to- 
talno« može se ispuniti samo u objektu koji sam stvara. Stojeći 
između Kanta i Laska koncipira Lukacs stilizirani estetski sub- 
jekt kao »obuhvatno jedinstvo sadržajne punoće doživljaja«. To- 
me nasuprot Kant je subjekt shvatio etički-postulativno, dok je 
Lask u doživljajnoj realnosti estetskog subjekta vidio takoreći 
samo mjesto za doživljavanje objektivnog stanja stvari. 

Fenomenološka redukcija subjekta, misao stilizacije ima sva- 
kako neke značajne posljedice posebno za razumijevanje kas- 


5) Oskar Becker, »Von der Hinf&lligkeit des Schönen und der Aben- 
teuerlichkeit des Künstlers. Eine ontologische Untersuchung im asthethi- 
schen Phinomenbereich«, u: »Festschrift. Edmund Husserl zum 70. Ge- 
burtstag gewidmet«, Halle a. d. Saale 1929, str. 27 i dalje. l 

6) Georg von Lukács, »Die Subjekt-Objekt-Beziehung in der Asthetike. 
u: »Logos«, 7. Jg. (1917—18), str.1 i dalje. Slijedeća analiza oslanja se uglav- 
nom na ovaj članak. Sve navedene stranice u tekstu odnose se na njega. 

7) Usp. Emil Lask, »Gesammelte Schriften«, hrsgg. von E. Herrige!, Band 
II, Tübingen 1923, str. 58 ' dalje. — Za LukaAcsevu recepciju Laska v. Georg 
von Lukács, »Emil Lask Ein Nachruf«, u: »Kant-Studien«, 22 Jg. (1918), 
etr. 349 i dalje, str. 355 i dalje, str. 363 i dalje. 

nog Lukacsa. Prvo Lukács koleba, slično Lavateru, Hammanu i 
Herderu u njemačkoj duhovnoj povijesti, između imanencije i 
transcendencije. U subjektnosti stiliziranog subjekta ne može 
yništa izroniti što bi njegovoj čistoj mogućnosti doživljavanja 
bilo iole transcendentno« (str. 9—10). Za stilizirani i time redu- 
cirani subjekt postulira se čista sposobnost doživljavanja: reduk- 
cija je upravo pokretač za totalitet ispunjenja. Tek ovom stiliza- 
cijom estetskog subjekta odnosno njegovim reduciranjem, nje- 
govom svjesnom jednostranošću on se može usmjeriti ćisto na 
odgovarajući objekt, na umjetničko djelo. Time istom dobiva 
ova usmjerenost karakter Totaliteta. Ovakvim određenjem Lu- 
kacs ipak uvodi jedno stanje unutrašnjeg samousavršavanja su- 
bjekta — jasnije se to može vidjeti tek na pojmu »čiste subjek- 
tivnosti« preuzetom od Husserla — kojim naposljetku dolazi 
do transcendencije subjekta; jer za njega zasnovano je u ap- 
riornoj biti subjekta » da mu je njegovo savršenstvo dano kao 
beskonačni zadatak«, da čista subjektivnost nije »empirijski eg- 
zistentna, psihička danost« nego ideja. 

Ovim posredovanjem imanencije i transcendencije osigurava 
se Lukács od tradicionalnog dualizma između stvaralačke subjek- 
tivnosti i njoj stranog svijeta objekata koji bi ona morala samo 
odražavati. Ovim posredovanjem pokušava on u Povijesti i klas- 
noj svijesti nadovezujući na Fichteov Prvi uvod u nauku o zna- 
nosti (1797) razriješiti moderni oblik Kantove antinomije idea- 
lizma i dogmatizma, naime »antinomije građanskog mišljenja«. 

Drugo: Stilizacija estetskog subjekta čini se najprije isto tako 
proizvoljna kao i njom izazvana preobrazba totalnog čovjeka sva- 
kidašnje doživljajnosti u čovjeka »totalno«. Lukács ipak shvaća 
umjetničku djelatnost kao »lebdeću ravnotežu između proizvolj- 
nosti i nužnosti«, između subjektivnosti i objektivnosti. Time i 
forma i sadržaj gube svoju čvrstoću. Sadržaj ili u navedenom kon- 
tekstu umjetnikov doživljaj postaje uskoro »pukim zbirnim poj- 
mom djelatnih mogućnosti«, forma ubrzo »pukim djeloivornim 
pokretačem doživljajnog izraza«. Ravnoteža ovih »kolebanja«, ovih 
istovremeno tečno postalih veličina je »lebdeća« i »dinamička«. 
Ovakvu dinamiku kao određeni odnos forme i sadržaja, pripisuje 
kasnije Lukács u Povijesti i klasnoj svijesti proletarijatu, naravno 
u društveno-povijesnom prostoru. 

S druge strane stilizacija kao formativni princip estetskog 
subjekta »smiruje« u neku ruku beskonačno mnoštvo njegovih 
doživljajnih mogućnosti, »anarhiju instinkata«*, njegovu »čež- 
nju«. Time se Lukacs preko Schellinga, Hegela i Husserla vraća 
Kantu i Lasku. Jer stilizacija je jedna vrsta spoznajnog oblika 
kojim subjekt pristupa njemu stranom materijalu. Kao i kod 
Laska stilizacija ograđuje sadržaj doživljavanja tako da ovaj 
postaje »doživljiv«, da se ne gubi u »tokovima života«. Na neki 
način doživljajni sadržaj postaje tako doživljajnom formom. 


8) Georg von Lukács, »Die Seele und die Formenu, str. 96. 

Kao i već u svojoj knjizi Duša i forme Lukacs i u Subjekt-ob- 
jekt odnos u estetici vezuje formu uz doživljaj. On se dakle su- 
protstavlja svakoj teoriji razumijevanja ukoliko ova uvijek os- 
taje obavezana dualizmu subjekta i objekta, forme i sadržaja. 

Treće: Lukács interpretira Kantovu »bezinteresnost« estet- 
skog subjekta fenomenološki u smislu intencionalnosti doživ- 
ljajnog subjekta na predmet primjeren čistom doživljaju. On 
pri tome utoliko ide dalje od Kanta što uvijek specifičnu struk- 
turu predmeta, umjetnički objekt, shvaća etičko-estetski nor- 
mativno. Dok je Kant smjerao da shvati sve moguće estetske 
predmete, za Lukacsa je izolirani objekt, svako pojedino um- 
jetničko djelo, uvjet mogućnosti estetskog ispunjenja. Odgo- 
varajući reduciranom subjektu sva masa mogućih predmeta 
iščezava, dok ne preostane onaj od subjekta »intendirani ob- 
jekt«. Filozofsko-politička konsekvencija ove misli bit će očigle- 
dna kasnije u Luk&csevu pojmu partije. 

Četvrto: Lukács slijedeći svoje učenje o reduciranom es- 
tetskom subjektu mora napokon svjesnost stvaralačkog akta 
smatrati samo sekundarnom; jer odlučan je akt sam, proces 
usmjerenosti, konačno povezivanje umjetničkog subjekta i ob- 
jekta. Ova misao ukazuje na fenomenološki prototip kasnije 
LukaAcseve teorije revolucije i njegove recepcije Lenjinove spoz- 
najne teorije (teorije odraza). 

Na taj su način bitni motivi njegove političke teorije koja 
stupa prvi put na vidjelo s Taktika és ethica (1919) već antici- 
pirani u njegovim estetičkim koncepcijama. U tom sklopu tre- 
ba prije svega spomenuti misao »uzajamnog djelovanja« ka- 
tegorija usprkos ili baš zbog njihove oštre razdvojenosti, kao 
što u LukaAcsevoj političkoj teoriji revolucionarni proces ima 
očitu prevagu nad svakom organizacijom. 


Začetak fenomenologije stvaralačkog. Prethodne napomene 
o intencionalnosti estetskog subjekta upućuju već na izvjesno 
dijalektično »objedinjavanje aktivnosti i kontemplacije u stva- 
ralačkom procesu« (str. 17). Estetski subjekt je aktivan, budući 
da on objekt koji mu je izvanjsko i samo zadan izvodi iz sebe 
kao zatvoren totalitet. Estetski je subjekt kontemplativan uko- 
liko umjetničko djelo dobiva svoj karakter samo tako da se 
estetskom subjektu pruži kao »osamostaljeni svijet formi zgu- 
snutih u doživljajna ispunjenja«. Lukács označava estetski su- 
bjekt nadovezujući na Kanta i polemizirajući s njegovim odre- 
đenjem genija (Kr. d. Urteilskraft, § 46) kao umjetničkog ge- 
nija. Koncepciju genija objašnjava on fenomenološkom anali- 
zom umjetničkog stvaranja, stapanja i relativiranja vizije i 
umjetničke forme, a time i subjektivnosti i objektivnosti. 

Fenomenološki reduciranom estetskom subjektu odgovara 
»mikrokozmički karakter umjetničkog djela« (str. 18). Um- 
mjetnički objekt, umjetničko djelo isto je tako stilizirano ili 
reducirano: mogućnosti ispunjenja za umjetnički doživljaj su- 
bjekta za Luk&csa su zasnovane u unutarnjoj strukturi samog 
predmeta. Mikrokozmički karakter umjetničko djelo dobiva 

u simboličkom poređenju dviju oblikovnih struktura »ideje 
djela s idejom univerzuma«. (S prirodnofilozofijskim pojmom 
mikrokozmosa ovo određenje estetskog stanja stvari naravno 
nema nikakve veze). Dosljedno tome Lukacs vidi u umjetnič- 
kom djelu »autonomnu objektivnost«. Odatle se on ponovo vra- 
ća svojoj ishodišnoj tezi da se u umjetničkom području vrijed- 
nost i vrijednosna realizacija uvijek poklapaju, da je umjet 
ničko djelo u svojoj dovršenoj imanenciji »transcendentalna 
vrijednost« sama. Krug je time gotovo zatvoren. Fenomeno- 
loški subjekt-objekt odnos, odnos između umjetnika i njegova 
djela predstavlja »kao takav najviši zamislivi vrhunac imanenino 
mogućeg samoispunjenja kako subjektivnosti tako i objektiv- 
nosti: objekt se dovodi do savršenstva u mikrokozmosu um- 
jetničkog djela, a subjekt u svom najvišem intenzitetu doživ: 
ljaja, u doživljaju njemu sasvim primjerene, utopijske zbilje«. 
(str. 29). U umjetničkom djelu je na taj način ostvarena iden- 
tičnost forme i sadržaja. Takoreći kao posljedica ovog stanja 
stvari umjetničko djelo proširuje svoj zahtjev za važenjem: 
Identičnošću s estetskim subjektom ono dobiva »kvalitetu va- 
ženja općeg«. Ono doduše ne postaje kao u dualističkoj esteti- 
ci »samoispunjenjem apsolutno«, ali ono ipak predstavlja »sa- 
vršenu shemu za doživljivo ispunjenje uopće«. Isto tako i um- 
jetnik u ovoj identičnosti s objektom, s umjetničkim djelom do- 
biva na »općenitosti«. 

Ove tvrdnje pokazuju da je općenitost koju Lukács inten- 
dira subjektivna. Ova subjektivna općenitost podliježe određe- 
nim zakonitostima, već stoga što je pojam subjekta koji leži 
u osnovi estetskog subjekta i sam ideja i norma. (Formalni 
sastav intencije na totalitet ispunjenja koju implicira stiliza- 
cija estetskog subjekta, ne smije se naravno zamijeniti s nu- 
žno različitom sadržajnošću umjetničkog djela.). 

Prenošenje estetskog subjektiobjekt modela na političku 
teoriju. Fenomenologiju stvaralačkog procesa, otklanjanje sva- 
ke krutosti umjetničkog djela, lebdeću ravnotežu subjektivno- 
sti i objektivnosti Lukács je već u svojim prvim političkim spi- 
sima prenio na svoju političku teoriju. Misaona figura dobive- 
na u estetici po kojoj je umjetnik stvorio autonomni mikro- 
kozmos sa vlastitim zakonima i harmonijom, koja je rezulti- 
rala iz savršenosti umjetničkog djela, kod Lukacsa je primije- 
njena per analogiam. Utjecaj Schellinga i Husserla koji se isti- 
cao u estetičkoj oblasti sada se u političkoj teoriji prekriva He- 
gelovom i Marxovom terminologijom. 

Ova se hipoteza može podržati brojnim navodima. Tako su 
npr. pojmovi »revolucija« i »demokratska diktatura« kategorije 
totaliteta koje su a priori etički normirane. Revoluciju Lukács 
uvijek nanovo shvaća kao stvaralački proces koji se može pore- 
diti samo sa isto tako »stiliziranom« beskonačnošću »životnog 
toka«, a koji mora probiti sva postvarenja i ukočenosti. Ovaj 
pojam revolucije koji nosi kako sindikalističko-anarhističke tako 
i estetičko-harmonističke crte pregnantni je primjer za etičko-este- 

tičko predoblikovanje političkih kategorija. Š druge strane revo- 
lucija mora puku neposrednost spontanosti podići »do jasne 
svijesti o kretanju cjeline«'. S takvim naglašavanjem svijesti 
razbija Lukács okvir naznačen u njegovoj fenomenološkoj este- 
tici; jer u fenomenološki koncipiranoj subjekt-objekt identično- 
sti imala je svijest samo popratnu i sekundarnu funkciju. 

Lukacseva teorija revolucije artikulira se, prije svega u kas- 
nijim spisima, u »uzajamnom djelovanju« spontanosti i svijesti. 
Spontanost shvaća on kao klicu svijesti. Uzajamno djelovanje 
spontanosti i svijesti zauzima u revolucionarnom procesu ono 
mjesto koje je nekad imala »dinamička ravnoteža« subjekta i 
objekta u stvaralačkom procesu. Razvoj spontanosti do svijesti 
kojoj nužno prethodi slom sa spontanošću«" predstavlja preo- 
kret u novi kvalitet. Doduše i intenzivna »uzajamnost« umjet- 
ničkog subjekta i objekta vodila je estetski subjekt iz njegove 
imanencije u novi kvalitet, u subjektivnu transcendenciju, ali um- 
jetnički proces per definitionem implicira jače naglašavanje su- 
bjektivnosti. 

Bitna razlika između fenomenološke teorije stvaralaštva i 
teorije spontanosti orijentirane jače na Hegelu i Marxu u kas- 
nim radovima leži u tome, što je Lukacs pojam »inteligibilne 
slučajnosti« preuzet od Kanta izvorno ograničio na fenomeno- 
lošku analizu stvaralačkog procesa. Za njega su se oba principa 
oblikovanja: vizija i tehnika izmjenjivali tako da su ulazili u 
pojavu naizmjence kao subjektivni ili objektivni element. Pro- 
izvoljnost i u neku ruku slučajnost ove uzajamne igre koju je 
Lukacs smatrao konstitutivnom za stvaralački proces našle su svo- 
ju granicu samo u formalno nenapuštenoj subjekt-objekt korela- 
ciji kao takvoj. Samo jedan od elemenata mogao je uvijek biti 
subjektivan odnosno objektivan. Polazeći od »odnosa između ži- 
votnog doživljaja i vizije forme« prenio je Lukacs fenomenolo- 
ško tumačenje Kantove »inteligibilne slučajnosti« na odnos iz- 
među »pojedinačnog«, »posebnog« i »općeg« u suvremenom di- 
jalektičkom materijalizmu. Tu se također »slučajnost« u svakoj 
pojedinačnosti i posebnosti kao moment zbiljskog procesa ne 
može isključiti. 

Ovo prenošenje Kantova pojma »inteligibilne slučajnosti« iz 
fenomenologije u dijalektički materijalizam — kao i uopće za- 
mjenjivanje estetičkih kategorija povijesnofilozofskim — dovo- 
di s jedne strane do formalizacije Hegelova i Marxova shva- 
ćanja povijesti: »Povijest je upravo povijest neprekidnog revo- 
lucioniranja predmetnih formi koje oblikuju ljudski opstanak«". 
S druge strane u kategorijama spontanosti i svijesti obraća se 
pažnja na dimenziju vremena i time uopće na povijest; fenome- 


9) Georg Lukács, »Volkstribun oder Biirokrat?«, str. 132. 

10) Georg Lukács, »Volkstribun oder Biirokrat?«, str. 135. a 

11) Georg Lukács, »Geschichte und Klassenbewusstsein«. Studien uber 
marxistische Dialektik (Kleine revolutionäre Bibliothek, 9). Berlin 1923, str. 
403. 

nološka subjekt-objekt identičnost bila je tome nasuprot du- 
boko ahistorijska. 

I u osnovi Lukacseve koncepcije proletarijata i partije može 
se jasno vidjeti estetički model. Proletarijat je, npr. u Povijesti 
i klasnoj svijesti, podjednako historijski subjekt kao i historij- 
ski objekt političkog procesa. Utoliko sliči proletarijat struktu- 
ralno subjekt-objekt identitetu. Prije svega u Povijesti i klasnoj 
svijesti drukčije nego u Taktika ćs ethica (1919) — proletarijat 
ima crte stiliziranog kao i transcendentnog estetskog subjekta. 
Lukács izričito podvlači da klasnu svijest proletarijata ne treba 
razumjeti u empirijsko-psihološkom smislu već kao ideju i nor- 
mu'?. »Objektivna intencija prema ispravnome«, usmjerenost 
na kvalitativno-jedinstveno, koje se pripisuje proletarijatu pred- 
stavljaju sve do u terminologiju preuzimanje misli o stiliziranom 
estetskom subjektu. Kao što se estetski subjekt u subjekt-ob- 
jekt odnosu umjetnosti ostvaruje u svom najvišem doživljaj- 
nom intenzitetu i iz svoje imanencije prelazi u subjektnu trans- 
cendenciju — tako će »konzekventna provedba dikiature proleta- 
rijata« učiniti naposljetku ovu diktaturu suvišnom." Dakako pro- 
letarijat je stavljen u povijesni proces. Time on — pored sve 
formalnosti — dobiva drugu kvalitetu, naime jednu drugačiju 
društveno-političku normativniost. 


Kasnije kad je Lukacs počeo odstupati od svoje naglašeno 
sindikalističko-anarhistički postavljene teorije proletarijata, do- 
biva i »partija« karakteristike stiliziranog estetskog subjekta. 
To važi napose za njegov spis Lenjin (1924). Samo u organiza- 
cionoj formi komunističke partije može proletarijat provesti re- 
voluciju. Partija postaje time tako reći »stilizirana doživljajna 
forma« proletarijata. Proletarijat mora pretrpjeti redukciju svo- 
jih anarhističkih snaga; tek ova redukcija proizvodi partiju. Nje- 
ne su akcije intencionalno usmjerene na univerzalnu revoluciju 
čovječanstva. 


S obzirom na ove veze između estetike i politike problematič- 
no je izjednačavati Luk&csevu i Lenjinovu koncepciju partije. 
Lukács nema pred očima političke elite u smislu Lenjinovom, već 
prije duhovne elite, koje on shvaća kao »narodne tribune«. 

Zato nije slučajno da se njegovo mišljenje u kasno razdoblje 
opet priklonilo jednoj više duhovno-umjetničkoj figuri totaliteta: 
partizanu. On je po Lukacsu izraz istovremeno spontano i svjesno 
djelatnog umjetnika. On se ozbiljuje u liku partijskog pjesnika, 
pjesnika-kritičara kao i filozofskog kritičara. Suprotnost prema 
umjetničkom geniju sastoji se u tome što partizan općenite za- 
kone društvenog razvoja ne shvaća više »kao u sebi počivajuće 


á u Usp. Georg Lukács, »Geschichte und Klassenbewusstsein«, str. 88 i 
alje. 


13) Georg Lukács, »Az erkölcs szerepe a kommunista termeslesben« (»Ulo- 
ga morala u komunističkoj proizvodnji«), u: »Szoci4lis Termelés, 1. Jg., Heft 
11 (1919), str. 34 dalje, str. 9. 

mikrokozmose, već kao dijelove, kao momente društvenog raz- 
vojaa'', Fenomenološki subjekt-objekt totalitet ranog razdoblja 
povukao se pred onim marksističko-hegelovskim kasne faze. 
»Beskonačnost života« ostaje i dalje naravno predeterminirana. 
Granice međutim nisu više povučene estetskim zakonima um- 
jetničkog subjekt-objekt identiteta, nego zakonima općenitog 
društveno-povijesnog razvoja. 

U partizanu dobiva misaona figura koja je proizvela umjet- 
nika, pjesnika-kritičara, filozofskog kritičara i prije toga prole- 
tarijat odnosno partija svoj dosada konačni oblik. Tako npr. par- 
tijski pjesnik prema Lukacsu »nikada nije vođa ili običan voj- 
nik nego uvijek partizan. To znači, ako je istinski partijski um- 
jetnik, tada postoji duboko jedinstvo s povijesnim pozvanjem 
partije, sa velikom strategijskom linijom koju određuje parti- 
ja. Unutar tog jedinstva mora se on međutim očitovati vlastitim 
sredstvima na vlastitu odgovornosta". Partijnost umjetnika us- 
mjerena je na povijesno pozvanje partijce. Idealiter ona se 
poklapa sa subjekt-objekt identitetom umjetnika i umjetničkog 
djela. Intencija na povijest može se unekoliko uporediti s vizi- 
jom koju umjetnik ima o svom djelu. Povijesna budućnost i 
umjetničko djelo: oboje ima »heraklitsku strukturu« u kojoj 
»nitko ne može dvaput stupiti u istu rijeku« (str. 38). Lukacs 
time izriče kako stvaralački proces pod tim uvjetima uvijek po- 
staje problematičan. Povijesne pojave staljinizma i policentrič- 
kog komunizma dovele su do pitanja na kojem se sjecištu povi- 
jesnog pozvanja partije njena strategijska linija i umjetnička 
vizija mogu još susresti. 

Naposljetku samo »skok« utemeljuje »dinamičko primjere- 
ni subjekt-objekt odnos između umjetnika i djela«, onaj skok 
koji u trenutku ozbiljenja i savršenstva ostavlja samo rezigna- 
ciju. Rezignacija koja slijedi nakon uspostavljanja savršenstva 
reproducira se u političkom svijetu kao tragika partizana: jer 
utopijsko-eshatološka vizija partizana ne može izbjeći takvoj 
tragici. Slike nikada ne postaju zbiljom, premda su i neophodne 
za oblikovanje i promjenu povijesno-političkog svijeta. 

Preveo Marijan Cipra 


14) Georg Lukács, »Schriftsteller und Kritiker«, u: »Probleme des Realis- 
mus«, Berlin 1955, str. 271 i dalje, str. 296. 

15) Georg Lukács, »Pártkö`tészet«e, u: Lukács, »Irodalom és demorá- 
cia«, 2. izdanje, Budapest 1948, str. 111 i dalje, str. 131. 

VARIJACIJE NA BLOCHOVU TEMU 


Davor Rodin 


Zagreb 


Jedna je tema Blochove filozofije već ovog časa prikladna 
za varijacije. 


Sama Blochova filozofija predstavlja naime variranje He- 
gelova najefektnijeg akorda koji nadglašava sve ostale čineći ih 
samo vlastitim jačim ili slabijim odjekom: Bitak i Ništa su isto. 


Ova temeljna tvrdnja metafizike koja u svojim varijacija- 
ma: Bitak jest nebitak nije, ex nihilo nihil fit, ex nihilo fit ens 
creatum, trajno zaokuplja filozofsku misao dospijeva tako u 
jednostavnost punu nagovještaja koja kao da otvara moguć- 
nost za obnovu kao i za definitivno napuštanje metafizike. 

Ovu radikalnu alternativu o bitku i nebitku metafizike kao, 
nazovimo je tako »zvučnog zida« novog nemetafizičkog života po- 
stavlja Marx i to na upravo metafizički zagonetan način unu- 


tar lajtmotiva čitave metafizike, unutar opreke esencije i eg- 
zistencije. 


Hegelovim stavom Bitak i Ništa su isto metafizika je sa- 
ma sebi prekinula životnu nit na kojoj je visjela, krhku dife- 
renciju Bitka i Ništa. 


Marxu je ovim Hegelovim stavom bilo prividno rečeno sa- 
mo to da vijest o slomu metafizike (ne samo njemačkog Klasič- 
nog idealizma) stavi na velika zvona. I dok su drugi suvremeni- 
ci filozofirali kao da Hegela nije ni bilo — plašeći se njegovih 
konsekvencija — dotle se Marx posve otvoreno uhvatio u koš- 
tac s apsolutnom filozofijom zahtijevajući da se ona i zbiljski 
dovrši te da tako u skladu s njom nestane i religije, i prava, 
i politike a zatim i države kao čuvara svih nepravdi te naposljet- 
ku i samog pasjeg života koji mora zbiljski prestati jednako 
kao što je i metafizika presahla. Tako u prvi mah izgleda da 
Marxu nije stalo do destrukcije apsolutne filozofije i građan- 
skog društva nego do njihova dovršenja. 

Stvar na prvi pogled doista izgleda tako kao da je Marx od- 
ređen samo zato da nadzire kraj povijesti i propast svijeta bu- 
dući da se bit njegovih kritika Hegelove filozofije paradoksal- 
no svodi na zahtjev da se provedu u život odluke najvišeg {ri- 
bunala (apsolutne filozofije) koji je ovaj put sudio doista pra- 
vedno donijevši najtežu presudu nad samim sobom. 


Pitanje koje u svjetlu ovog paradoksa valja postaviti glasi: 
Kako je iz Hegelova stava Bitak i Ništa su isto bilo moguće 
zaključiti na propast svijeta i kraj povijesti. (Doduše nejaka 
je riječ u jednom spisu mnogo starijem od Hegelove Logike 
već jednom pretenciozno označila početak povijesti pa stoga na 
smisao riječi treba paziti s najvećom predostrožnošću). 


Ne govori li mogućnost takvog zaključka o bitnoj vezi me- 
tafizike i svijeta, o svijetu kao suputniku metafizike, o melafi- 
zici kao suputniku svijeta. 


Bit ove veze ispoljava se u mogućnosti Marxova iskaza: Bez 
svršetka filozofije nema svršetka građanskog društva, bez svr- 
šetka građanskog društva nema svršetka filozofije. 


No upravo time što Marx u strogo logičkom postupku svo- 
jih ranijih spisa samu metafiziku posve svjesno želi ozbiljiti 
i tako je zajedno s njenim svjetovnim korijenjem iščupati iz 
svjetske povijesti dovodi on na vidjelo njenu panhumanističku 
bit koja bi, ukoliko bi se ozbiljila, ugrozila i sam povijesni svi- 
jet a ne samo građansko društvo. Naime, bit svake metafizike 
proizlazi s jedne strane iz zbiljskog povijesnog iskustva Nebit- 
ka, a s druge strane iz neotklonjive metafizičke samouvjereno- 
sti da ga može apsolutno prevladati' no ta antropološka bit 
svake metafizike dovodi s pokušajem eliminiranja (prevlada- 
vanja) Nebitka svega što jest Nebitak tek do riječi. 


Neposredno empirijsko iskustvo na koje se Marx poziva po- 
kazalo je naime da je svijet usprkos metafizičke presude ostao 
i dalje u bitnom rascjepu Bitka i Ništa koji ga sada ugrožava 
jednako kao i Hegelovo postulirano jedinstvo Bitka i Nebitka. 
Metafizičkoj dijagnozi šta je svijet proturiječi »empirijski pro- 
vjerljiva činjenica« da on jest. 

Ali uvidu u nepremostivi razdor između svijeta i Hegelove 
presude nad metafizikom slijedilo je u Marxa, kao što je rečeno, 
ne samo prihvaćanje Hegelove presude nad metafizikom, nego 1 
protezanje te presude na povijesni svijet u skladu s bitnom ve- 
zom svake filozofije i svijeta. 


Ono što Marx Hegelu stvarno prigovara, to je preuranjenost 
i neadekvatni svjetsko povijesni topos Hegelove formule Bitak 
i Ništa su isto. Preuranjenost Hegelove formule identiteta ma- 


1) Kod Hegela je ovaj proces apsolutnog prevladavanja Nebitka izvršen 
teleo'oškom interpretacijom principa identiteta. 

nifestirala se naime u tome što su i nakon nje ostale i dalje 
postojati (ne samo u negativnom smislu) posevne sfere duha 
i zbilje: religija, umjetnost, i filozofija a zatim i proturječja 
u samom povijesnom opstanku individuuma i naroda koji su 
u prvom redu vapili za zbiljskim ukidanjem svih diferencija. 


Ono što dakle Marx poduzima i može poduzeti nije u prvi 
mah ništa drugo nego tjeranje Hegela u njegove — ne teorijske 
— nego naprotiv svjetovne konsekvencije. A to znači poziv na 
akciju za zbiljsko ukidanje samostalnog religijskog, estetskog, 
pravnog et cetera područja u jedinstvenom povijesnom proce- 
su kojem korespondira jedinstvena znanost povijesti. 


Ta nova povijest empirijski demonstrira bitnu misao Hege- 
love Logike: Bitak je Ništa ili u Marxovoj verziji humanizam = 
naturalizam = komunizam. 


No ako bismo bez rezerve prihvatili ovakav tok interpreta- 
cije apsolutne filozofije kao jedino ispravan morali bismo u 
potpunosti prihvatiti ne samo kršćanski nauk o početku i svr- 
šetku svijeta nego i vjeru da već živimo u ponovno uspostav- 
ljenom raju. 


Iako se pokušavalo sa širenjem takve vjere, ona je danas 
uglavnom odbačena kao reakcionarna propaganda i psihološki 
rat. 


Ovo kratko rezimiranje jedne veoma proširene interpreta- 
cije odnosa Hegelove i Marxove filozofije, koja ne želi vidjeti 
i drugu stranu odnosa Hegel—Marx, mora poslužiti uvidu u 
potrebu odbacivanja ove interpretacije ponovnim tematizira- 
njem odnosa Bitka i Ništa. 


Upravo na tragu ovog tradicionalnog metafizičkog pitanja 
kreću se i Blochovi napori. 


Ako se naime Hegelov stav Bitak i Ništa su isto proglašava 
klimaksom grčko-kršćanske metafizike u kojem je metafizika 
dovedena u pitanje, onda svakako prethodno treba utvrditi da 
se ovo apsolutno izjednačavanje Bitka i Nebitka koje je prema 
opće prihvaćenim nazorima indeks odumiranja našeg povijes- 
nog svijeta može odnositi samo na povijest građanskog društva 
u kojem je stav i izrečen. 


Prema Heideggerovoj interpretaciji Hegelov stav o identi- 
tetu Bitka i Ništa koji je uvjetovan novovjekovnim izjednača- 
vanjem bitka i mišljenja izriče samo odlučujuću istinu da bitak 
nije biće tj. da se bitno razlikuje od svakog nešta time što ga tek 
omogućuje, ili bitak je ništa bića. 

Ovakva interpretacija Hegelova stava o identitetu Bitka i 
Ništa ne pogađa Hegelovo određenje odnosa bitka i bića u ok- 
viru kojeg je diferencija relativirana na opreku znanja po sebi 
i znanja za sebe. Kratko rečeno za Hegela je diferencija nužna 
funkcija identiteta a identitet imanentna svrha diferencije. 

Bitak i Ništa su isto. 


Ovaj Hegelov stav izrečen klasičnom jednostavnošću pred- 
stavlja ishodište i suvremenog filozofiranja te neovisno o razli- 
čitim interpretativnim intencijama pokazuje da relevantno su- 
vremeno filozofiranje ne može mimo njega već da naprotiv te- 
ži da ga protumači na bitno nov način. 


Suvremena situacija u kojoj se pokreće pitanje odnosa Bit- 
ka i Ništa u stanovitom je smislu slična i istovremeno oprečna 
prosvjetiteljstvu koje je jednako kao i mi danas bilo upućeno 
na sve ili ništa razriješivši dilemu preokretom evropske povijes- 
ti koji se sada u drugoj formi najavljuje čitavom svijetu. 


Prosvjetiteljstvo je bilo nošeno težnjom za prevladavanjem 
razdora između starog i novog svijeta, između znanja i vjere, 
društvenih institucija i narodnog života, staleških nejednakosti 
među ljudima. : 


No, prosvjetiteljstvo je u svojim bitnim težnjama ostalo 
samo djelomično zadovoljeno. Znanje upravo u smislu pro- 
svjećivanja posvuda je potisnulo staru vjeru ali je donijelo i 
nova praznovjerja. Narodni se život gotovo posve izgubio u institu- 
cijama i ne predstavlja više njihovu revolucionarnu opreku. 
Klasne se razlike posvuda ublažuju u univerzalnom radnom 
društvu ali da li je postignuto bratstvo, jednakost i sloboda 
među ljudima? Bijeda se više ne javlja kao materijalno nego 
u vijeku prosvjete paradoksalno kao duhovno siromaštvo ko- 
je je iznad svega nerevolucionarno. 


Građanska vjera u napredak sustaje tako pred ne sasvim 
providnom preprekom. 


Iz prethodnog izvođenja ne slijedi nipošto teza da danas 
stojimo pred novim epohalnim razdorom svugdje napadanog 
totaliteta, pred raspadom realiziranog jedinstva građanskih ide- 
ala, jer ovakav dijalektički ritam sjedinjavanja i razjedinjava- 
nja povijesnih opreka apsolviran je Hegelovom filozofijom a 
da nije dao zadovoljavajućih rezultata. Tako je ideja jedinstva 
duboko usađena i u socijalističkoj revoluciji i njenom dugo- 
ročnom programu daljnjeg još temeljitijeg mirenja svih opre- 
ka. Ovo se mirenje energično poziva na ideologijski karakter gra- 
đanskih ideala, na lažno jedinstvo opreka građanskog života. 


Koliko god se dakle s jedne strane udara po Hegelu kao apo- 
kaliptičkoj trubi općeg metafizičkog ništavila uniformnosti i to- 
talitarizma, toliko se s druge strane jednakom mjerom i dalje 
traži adekvatnije, temeljitije, istinitije jedinstvo: jedinstvo čo- 
vjeka i čovjeka, čovjeka i prirode, individuuma i društva, huma- 
num kao jedinstvo povijesti i prirode s nešto ublaženom devizom 
S još nije P. 

Ipak S će postati P deviza je Blochove militantne nade, a čak 
i Heidegger, s kojim je Bloch uostalom u stalnom prikrivenom 
dijalogu, ne zamišlja svoj neimenovani bitak, kao vrelo svijeta 

pluralistički nego upravo kao izvor svjetla, kao sunce koje se 
noću skriva a danju pokazuje. | 

Dakle, s jedne strane radikalna kritika totaliteta i njegove 
dijalektike univerzalne nivelacije, depersonalizacije, reifikacije uz 
istovremeno daljnje produbljivanje i traženje novih mogućnosti 
ideje totaliteta. 

Karakteristični tok ovog izvođenja odvija se u znaku poku- 
šaja da se najprije iziđe iz kože totaliteta pokretanjem i radi- 
kaliziranjem pitanja o egzistenciji, da bi se odmah kao neposred- 
no slijedeći potez iskazala nada ili u nadolazak bitka ili u S koji 
još nije P.? 

Tako se ispostavlja da je toliko napadna kategorija totaliteta 
ili identiteta Bitka i Ništa i dalje ne samo centralna pretpostav- 
ka suvremenog filozofiranja nego štoviše i svjetovni politički pro- 

ram. 

i Blochov egzistencijalizam kao prividno samo tehnički poku- 
šaj proboja Hegelove koncepcije totaliteta dragocjen je upravo 
po paradoksu punom nagovještaja koji izriče stavom S još ni- 
je P. No produbljeniju kritiku apsolutne filozofije ne postizava 
Bloch na sistematskom planu svog sistema koji je u biti ipak 
veoma blizak Hegelovom koliko u analizi kategorija protu- 
rječja i otpora koje kao zbiljske prepreke stoje na putu os- 
tvarenju povijesnog identiteta Bitka i Ništa. 

Iz analize ovih kategorija otkriva se pravi razlog posto- 
janosti kao i antropološka bit stava o identitetu Bitka i Ni- 
šta te bit diferencije i njena glavna »slabost« zbog koje ne sa- 
mo u bajkama, kako kaže Bloch, nego i u povijesti dobro (iden- 
titet) na kraju trijumfira. I kao što su bolesti različite a zdrav- 
lje jedno, tako je i summum bonum jedan i nedjeljiv, a jedin- 
stvo Bitka i Ništa čak i onda kad ga se po Heideggerovim uput- 
stvima ne imenuje zahvaljuje svoju izuzetnost upravo tome što 
je jedno ili nijedno. 

Takav identitet Bitka i Ništa predstavlja i u metafizički pro- 
svijećenoj kao i u metafizički neprosvijećenoj verziji ( i nakon 
Hegela) ili početak ili svršetak i filozofiranja i svijeta. Bitak je 
ili već zaboravljen; ili još neostvaren. I 

Svojim uvidom da Hegelovo načelo o jedinstvu Bitka i Ni- 
šta u Hegelovoj izvedbi očigledno ne funkcionira ili barem još 
ne funkcionira, dobiva Bloch polazeći od kritike postojećeg raz- 
dora prostor za novi projekt jedinstva do kojeg ne vodi ni bož- 
je milosrđe ni suviše jasni Hegelov putokaz, nego smrtno ris- 


2) Heideggerova fundamentalna ontologija, ma koliko bila metafizički 
prosvijećena, za razliku od Blochove filozofije, ipak je nemoćna pred zago- 
netkom koju sebi postavlja. Prebacivanjem pitanja na višu po sebi ravnoduš- 
nu gotovo samovoljnu instanciju bitka ostaje ovo mišljenje po svojoj vlas- 
titoj intenciji i eksplicitnoj želji posve steromodno no istovremeno utoliko 
moderno, ukoliko uspijeva da umjesto kategorije napretka tematizina ka- 
tegoriju puta pokušavajući time izbjeći subjektivistička obilježja kate- 
gorije svrhe. 


347 


kantni koraci povijesnog čovjeka i prirode koja mu mora biti 
sklona jer humanum je tek ono sretno jedinstvo humanizma i 
naturalizma kojem prethodi ljudska povijest. 

Tako Bloch dolazi do originalne teze da marksistička antro- 
pologija mora biti nadopunjena marksističkom kozmologijom 
ukoliko želi ostati permanentno kritična prema onim prolaznim 
utočištima sreće koje stalno neotklonjivo ometaju ali istovre- 
meno i omogućuju tajanstveno putovanje iz skrivenosti u otvo- 
reni humanum. Bloch se time u egzistencijalističkoj kritici pan- 
logizma i dalje oslanja na kategoriju krajnje svrhe da bi kritič- 
ku distanciju prema apsolutnoj filozofiji osigurao tek u analizi 
pretpostavki koje Hegela zavode na preuhitreni zaključak da 
su Bitak i Ništa već isto. Zaključak u koji predstavnici novovje- 
kovnog spoznajno-teorijskog optimizma počinju sumnjati tek 
suočeni s mogućnošću svršetka povijesti kao pesimističkom 
stranom medalje. No ako se, kaže Bloch, ništa u svemiru ne 
može oduprijeti prodornom svjetlu uma, i ako je čitav otpor 
što ga univerzum pruža toj svjetlosti u krajnjoj liniji samo 
bezazleno zanovijetanje koje je, tako reći, uvjeravanjem mo- 
guće pridobiti za stvar uma, onda su sve pretpostavke za ukla- 
njanje zla iz svijeta ostvarene. 

Kritiku Hegela provodi Bloch svjestan Hegelova dubokog 
poznavanja povijesnog događanja koje je posve jasno prisutno 
u Hegelovoj filozofiji. 

Aktualna politička dilema Hegelova vremena koja je našla 
odjek i u Hegelovoj filozofiji bila je sažeta u drastičnoj alter- 
nativi: da li doista do temelja srušiti stari svijet kako su to 
zahtijevali najborbeniji revolucionari, ili stari svijet osposo- 
biti da i dalje živi — renovirati ga. 

U pokušaju da filozofski razriješi ove opreke dolazi Hegel 
do teze o potrebi respektiranja ekstrema, o nužnosti očuvanja 
prošlog u novom, a time i do centralne dijalektičko-spekulativ- 
ne kategorije prevladavanja. 

Ukoliko se povijest ne želi srozati do opasnosti da sa svakom 
novom generacijom ponovo otpočinje od ničega, utoliko je po- 
trebno stare okvire slobode stalno proširivati do granica univer- 
zalne političke slobode u ustavnoj državi. Tek je time povi- 
jest ispunila svoju mjeru pomirivši prošlost i sadašnjost) 
i nema više što očekivati od budućnosti i napretka, jer duh (čo- 
vjek) nije besciljni lutalica nego biće koje sa sviješću o realiza- 
ciji svoje najdublje svrhe zna da se smiri u čistom promatranju 
svoje sreće u umjetničkom, religijskom, filozofskom zrenju istine 
kojoj više ništa ne manjka, jer je potpuno cijela i tako potpuno 
osigurana protiv uznemirujućeg novuma. 

Sve zlo svjetske povijesti — križni put — sada se pri osvrtu po- 
kazuje kao »junaštvo« koje je duh počinio nad samim sobom, jer 
zlo je u njemu samom i zato je moguć razgovor s njim, dapače spo- 
razum, apsolutni sporazum na osnovu kojeg će ono negativno biti 
čak i pohvaljeno kao istinska i jedina poluga napretka. 

Zlo i Ništa nisu tako samo opreke dobra koje treba nekako pri- 
dobiti, nego upravo suprotno od toga, zlo samo radi u prilog do- 
bra, ono samo želi da se popravi i zato na kraju dobiva nagradu 
da sjedi na dvoru apsoluta na istom prijestolju kao i apsolut sam 
ili: Bitak i Ništa su isto. 

Ali što onda, postavlja Bloch Hegelu protupitanje, ako politička 
sloboda nije prava sloboda, što onda ako je zlo nepotkupljivo, 
što ako negativitet pokaže drugačiju ćud, te odbije da se izjed- 
nači s povijesnim bitkom, što onda ako su bitak povijesti i Ni- 
šta iskonski različiti? 

Što onda ako Bitku treba Ništa upravo u Hegelovu, Goethe- 
ovu i Marxovu smislu kao vječni poticaj, ali ako negativitetu 
ne treba povijesni bitak koji čuva čovjek? 

U povijesnom napretku susrećemo se naime s nečim stranim 
što nam odasvud prijeti, s nečim što nam pruža zbiljski ne- 
prevladivi otpor, s nečim što se ne da nikakvim lukavstvom na- 
govoriti, još manje prisiliti na poslušnost, da ne govorimo na 
spontanu pomoć napretku povijesti. 

Tako se za Blocha kategorije proturječja i otpora, granice 
i prepreke javljaju kao odlučujuća uporišta pri pokušaju te- 
matiziranja postnovovjekovnog svijeta za koji još nipošto nije 
siguran hoće li biti i postmetafizički? 

Na tragu ovakvih razmatranja, nadovezujući na Marxova 
određenja prirode dozrijeva Blochova teza o različitim modali- 
tetima prirodnog i povijesnog opstanka. Čovjek je očito po svo- 
joj najdubljoj makar još i skrivenoj biti upućen na prirodu kao 
na svoj iskon, no priroda nipošto nije upućena na čovjeka niti 
je čovjek njen unutarnji smisao ili logos, iako je čovjek u pri- 
rodi naša jedina zbilja. 

Priroda prostorno i vremenski sa svih strana okružuje čo- 
vjeka i povijest. Ona fundamentalno omogućuje opstanak čo- 
vjeka. Ona je njegov pravi bitak jer čovjek je u svojoj biti pri- 
roda. Ali priroda istovremeno onemogućuje i ugrožava opsta- 
nak čovjeka, prirodni procesi rastvaraju ne samo ljudska djela 
nego i samog čovjeka, kao smrtno biće čovjek u prirodi vidi svog 
neumoljivog sudiju koji mu sudi najtežom kaznom zbog djela 
koja je počinio i koja nije počinio, ona je njegov Nebitak. 

Tako nas logika stvari ponovno vraća Hegelovu načelu: Bi- 
tak i Ništa (čovjek i povijesti) su isto, priroda. 

Sada ponovno stojimo pred zagonetkom: zašto ne samo u 
bajkama nego i u povijesti sve dobro završava (dobro ukoliko 
već i puku činjenicu da jesmo i da povijest jest želimo razumje- 
ti kao dobru). Vraćamo se odnosu Hegelova i Marxova miš- 
ljenja tj., pitanju zašto se i kritika pomirenja svih protivrječja 
temelji na pomirenju. Na pomirenju čovjeka sa samim sobom, 
s drugim čovjekom i na kraju s prirodom kao supstancijom 
cilja svjetske povijesti. | 

Pred ovom zagonetkom sustaju nužno i Blochovi napori! 


349 


Budući da je svako kretanje samo utoliko neki napredak 
ukoliko se primiče nekom cilju, to upravo ta antropološka ka- 
tegorija svrhe zavodi Blocha na izradu jedne metafizički nepro- 
svijećene ontologije koja i povijesno vrijeme izjednačuje s os- 
talim specifičnim vremenima prema humanumu upućenih unu- 
tar i van-svjetskih bića a ne kao temeljnu i specifičnu strukturu 
čovjeko-bitka. Ovo u biti antropomorfno izmicanje antropolo- 
giji prisiljava Blocha da u novom rasponu akceptira Hegelovo 
načelo Bitak i Ništa su isto. 


Dokaza za ovu tezu ima Bloch na pretek i suprotno bi bilo 
mnogo teže dokazati. Zar do sada priroda nije bila sklona po- 
vijesti? Zar od početka ne živimo u zlatnom vijeku kosmosa, 
zar nam priroda svugdje ne pokazuje svoje vedro lice, zar upra- 
vo ona nije izvor svih zbiljski velikih inspiracija? Pa zašto da 
i dalje ne bude tako, zašto da se stvari čak i ne poprave do te 
mjere da čovjek koji je u svojoj biti priroda do kraja izvede 
svoju bit i tako postane besmrtan poput svoje biti? 


Da li će sve tako dobro završiti, i je li to uopće dobro, što 
nam proriče Ontologija — još — ne — Bitka posve je neizvjesno 
i za samu tu ontologiju, no nada kao temeljni poticaj akcije 
i strpljenja, čekanja i napredovanja daje nam uvijek iznova 
snage da se borimo za dobar završetak ponajprije u ovom našem 
svijetu gdje poneke stvari usprkos zlatnom dobu kosmosa ni- 
su baš sasvim dobre. 


Sada bi netko mogao primijetiti da je vjera u dobar svrše- 
tak puko praznovjerje ili dapače klasični obrazac ideologijske 
svijesti. Ipak nada u dobar svršetak, prema Blochu, upravo je 
suprotno od toga. Dobar svršetak je nedvosmisleni dokaz ad 
oculos da uopće jesmo. Dokaz koji ne može dovesti u sumnju 
čak ni najograničeniji solipsizam. 

Dobar svršetak je temeljna struktura opstanka, neposredno 
svjedočanstvo da povijest do te mjere koegzistira s prirodom 
da uopće jest, da su čovjek i povijest još uvijek u prijatelj- 
stvu s prirodom, da je humanizam već ili još uvijek naturali- 
zam, naturalizam humanizam — jer kako bi inače pod pretpo- 
stavkom bitnog razdora s prirodom još uopće bilo ljudi na 
zemlji? 

No ne predstavljaju li upravo ovi stavovi najreakcionarni- 
ju propagandu protiv humanuma, protiv priprema za novo ot- 
krivanje smisla, protiv bratstva, jednakosti i istinske slobode 
za koje znamo da će jednom doći, ali kojih još nigdje nema u či- 
stoći naših ideala. 

Očigledno ovu tvrdnju valja raščlaniti. 

Kad bi Bitak apsolutno izbivao iz svijeta onda ni svijeta 
ne bi bilo, ukoliko bi međutim Bitak u svojoj ukupnosti već 
bio tu onda bi s poviješću na drugi način bio kraj. 

Bloch stoga zastupa jedino moguće stanovište: Bitak još ni- 
je posve tu, S još nije P, trešnja još nije posve crvena, čovjek 
još nije posve slobodan itd. ; 

Bitak (jedinstvo) dakle i sada jest, no on se još nije sasvim 
osigurao protiv Nebitka (razdor), on još uvijek eksperimenti- 
ra sa svojim snagama otpora protiv još mogućeg lošeg završet- 
ka ne samo priče nego i svjetske povijesti u kojoj je tek mo- 
guća svaka priča. 

Postojeće je dakle eksperimentalni prostor novuma. Ono 
nije najgore od svega već je najopasnije od svega jer je per- 
manentno bremenito opasnošću da propadne u barbarstvu i ni- 
štavilu, ukoliko se u pravi čas ne pruži adekvatni otpor opas- 
nosti. 

U povijesnom životu naroda postoje uvijek različite progno- 
ze o opasnosti jer opasnost je uvijek istovremeno i neizvjes- 
nost. Je li najveća opasnost čovječanstva komunizam ili atom- 
ski rat, glasi jedna apsurdna ali veoma aktualna alternativa. 
Druga je alternativa, na primjer: Da li podupirati svako tra- 
ženje ili samo ono koje se brine da ono što jest ostane kakvo 
jest. Ova alternativa je gotovo fundamentalna, ona označava op- 
reku Hegela i Marxa, buržoazije i proletarijata, birokracije i ra- 
dnog čovjeka. 

No gdje je apsolutno siguran kompas na osnovu ‘kojeg bi 
se svagda mogli orijentirati prema dobrom cilju. Očigledno sa- 
ma povijest predstavlja najdirljiviji dokaz o pravim razmjeri- 
ma teškoća orijentacije. 


Da se vratimo na početak. Hegel je utvrdio, ne olako, da su 
Bitak i Nebitak isto. 


Ovaj stav označava presudu nad metafizikom, tj. definitiv- 
no sretan (ili nesretan) svršetak svjetske povijesti. Ovaj je stav. 
od Marxa proglašen lažnim, ideologijskim, jer već prije počet- 
ka prave ljudske povijesti širi propagandu o njenom svršetku, 
pa je stoga čak i reakcionaran, jer svako širenje vjere o iden- 
titetu Bitka i Ništa želi apsolutno konzervirati postojeće, ali 
pri tom dovodi u opasnost sve što je ljudsko. 


Hegelova apologija svega što jest označava dakle najtežu 
presudu nad onim što jest, naime prepuštanje postojećeg pri- 
rodnoj smrti (barbarski svršetak civilizacije). 


Hegelova filozofija je dakle samom Hegelu neosviješteno 
nagovaranje na smrt. Marxova filozofija je ergo uputstvo za 
novi život koje s jedne strane zahtijeva realizaciju Hegelove fi- 
lozofije dokazujući tim da je u njemu prisutno znanje koje je 
Hegelu nedostajalo, naime, spoznaja da je apsolutna apologija 
svega što ješt istovremeno i apsolutna kritika postojećeg. No, 
s druge strane ona je i uvjerenje da su oba ekstrema neodgo- 
vorno poigravanje ne samo `s .građanskim društvom nego i. s 
ovstankom čovjeka i povijesti: re u Za 

No zaio dakako nije kriva samo Hegelova filozofija (ona 
ponajmanje), nego u prvom redu građanski način proizvodnje 
života koji je i sam u skladu s koracima Hegelove fenomenolo- 
gije prerastao u proizvodnju univerzalne smrti i barbarstva. 

U dodiru s Nebitkom čovjeka i povijesti otvara Marx novi 
put koji s propašću građanskog društva ne želi upropastiti i 
ono ljudsko (neki su i to pokušavali u ime marksizma), i samo 
s tog novog puta može se osvrnuti na ono što ostavlja iza sebe 
s najradikalnijim zahtjevom da se ukine do one mjere u kojoj 
više ne ugrožava već naprotiv pomaže opstanku čovjeka i povi- 
jesti. 

Svaka filozofija, svako relevantno mišljenje poduzima taj 
pothvat traženja izlaza u bezizlaznom tj., sretno ostvarenje po- 
vijesnog cilja ili prevladavanje Nebitka. Ukoliko to čini, sva- 
ka je filozofija u najpozitivnijem smislu utopija. Ali zašto uto- 
pija? Zato jer je jedinstvo Bitka i Nebitka podjednako najveća 
opasnost kao i maksimalna šansa svjetske povijesti koja se zbi- 
va u svjesnom odstojanju od tog jedinstva Bitka i Nebitka. Iz 
tog nezadovoljavajućeg odstojanja jedinstvo se prečesto vidi is- 
ključivo u njegovoj oslobađajućoj pozitivnoj strani koja čovje- 
ka ispunjava nadom da će i on jednom odbaciti sva posredova- 
nja s prirodom i postati priroda sama, samosvrhovito apsolut- 
no slobodno biće koje proizvodi radi proizvodnje (mišljenje 
kao theoria i umjetnička proizvodnja povijesni su izraz te nat- 
povijesne ljudske težnje), a ne od nevolje i protiv nevolje. 

No da li je povijest zbog one druge neumoljive strane jedin- 
stva, samo povijest iznevjerenih nadanja, te je li čovjek doista 
samo onaj stoički pas koji trčkara za kolima sudbine, za svo- 
jom skrivenom biti koja će ga ako je nađe satrti? Nipošto!! 

Čovjek oduvijek zna što jest i što želi i može biti u dodiru 
s trenutkom mogućeg konkretnog povijesnog kraha svoje ljud- 
ske i povijesne egzistencije. 

Čovjek želi da bude čovjek-priroda ili prirodni čovjek, kako 
to izvrsno opisuje Heidegger interpretirajući Silesiusove sti- 
hove o ruži: 

»Die Ros ist ohne Warum 
sie bliihet weil sie bliihet 
Sie acht nicht ihrer selbst 
fragt nicht ob man sie sieht«. 


No ta je težnja neostvariva jer čovjek je kao povijesno- 
-tvorno biće nešto drugo nego priroda i tek s te druge nemirne 
obale priroda je za njega ideal jer je bezbrižna i posve sigurna 
u svoje apsolutno zakonodavstvo koje nitko nije izglasao niti 
ga provodi u život, ali kojem se ipak sve posve prirodno poko- 
rava bez posredovanja moralnih, pravnih et cetera institucija. 
Ovaj utopijski moment prisutan je i u Marxa kada traži odu- 
miranje svih društvenih institucija uključivši i brak, a ista je 
težnja prisutna i kod M. Heideggera kada odriče oportunost svih 

regionalnih ontologija s obzirom na fundamentalnu ontologiju 
i bitno mišljenje Bitka. 

Svjestan pozitivnih i negativnih implikacija svoje ideje hu- 
manuma Bloch je težak proces prelaženja od S na P odredio kao 
bezbrojne zaobilazne putove čovjeka prema znanoj no neiskuša- 
noj sigurnosti u kojoj bi Bitak bio isto što i Nebitak no tako da 
toj sretnoj prirodi (jedinstvu) prethodi ljudska povijest a ne da 
povijest nestane kao trun u svemirskoj prašini. 

Da li nas je ovo variranje Blochovih misli učvrstilo u uvjere- 
nju da metafizici nema kraja dok traje povijest? 

I da i ne! 

Ne, jer možda je ipak moguć sretan prijelaz preko Rubikona 
svih posredovanja, možda je moguć humanum u kojem povi- 
jest prethodi prirodi ne ukinuvši sebe kao povijest, možda ćemo 
u jednom nemetafizičkom govoru doći u neposrednu blizinu Bit- 
ka barem uz pomoć mišljenja, kako to predviđa Heidegger? 

Da, jer apsolutno sretni svršetak (jedinstvo) nije više uopće 
sretan. Nebitak čovjeka i povijesti ne može se pomiriti s Bitkom 
čovjeka i povijesti jer inače bi to bilo već učinjeno budući da su 
mir i sigurnost kao navodna obilježja tog jedinstva jedina istin- 
ska strast svih povijesnih pokoljenja. 

Tako je, kako nam se danas čini, moguće slobodno varirati 
Blochove misli. 

Blochova filozofija zadivljuje svojom dubinom, zbunjuje 
širinom, začuđuje novošću, očarava ljepotom, iznenađuje je- 
dinstvenošću i konsekvencijom koliko i njen autor filozofskim 
mirom i izdržljivošću pred kritikom što je usmjerena na njega 
i njegovo djelo. 

Pa ipak, upitajmo se o kakvoj je filozofiji riječ u Blocha? Gdje 
su njeni izvori? Šta sadrži i šta znači? Kako se odnosi prema 
već postojećim filozofijama? Šta je čini manje pristupačnom 
i pod kojim uvjetima ostaje shvatljiva? U čemu je opseg i šta 
čini domet njene filozofijske refleksije? Sva ta pitanja i mnoga 
druga daju se reducirati na jedno jedino: šta je cilj i u čemu 
je smisao Blochove filozofije? 

Nije nam namjera da ovdje podrobnije raspravljamo o bilo 
kojem od tih pitanja već da, skiciranjem odgovora na njih, po- 
kušamo dospjeti do karaktera zavičajnosti Blochove filozofije, 
do one enciklopedije humaniteta koja je položena u njoj. 

U duhu Blochova načina mišljenja mogli bismo reći: filo- 
zofija je nostalgija za zavičajem, težnja za ambijentom u kome 
se može prebivati na način čovjeka najdostojniji, vječita želja 
da se bude u svom etosu i da to bude svagdje, ništa manje nego 
stalan napor da se stvari postave na svoje mjesto kako bi 
u svijetu nestalo tjeskobe koja nas sprečava da saznamo ne sa- 
mo što sve to jest nego i kako jest u cilju određenja smisla 
našim akcijama i vrijednosti željama. No, zar su filozofije dru- 
gih velikih filozofa težile za nečim drugim? Ne skriva li se u 
njihovoj dokraja dovedenoj konsekvenciji pitanje zavičaja, eto- 
sa čovjeka, ukoliko istinski filozofiraju? D 

Kao što je poznato, filozofijska je misao bila svagda vrijeme 
u mislima i manje ili više djelić budućnosti, onog novog što 
se rađalo. Otuda je razumljivo što je različita po svom karak- 
teru i sadržaju svoje misli. Ali ono prestupanje horizonta dane 

epohe služilo je gotovo uvijek za početak novom filozofiranju 
i tako se prirodom same filozofije čuvao kontinuitet u razvoju 
njene misli. 

Unutar njega nastaje diferenciranje pojedinih filozofija i fi- 
lozofskih škola s obzirom na akcentiranje filozofskih proble- 
ma, izbor metode i načina prezentacije shvaćenog ili naslu- 
ćenog. Zajedno s tim nameće se neodoljivi utisak da nema fi- 
lozofske misli koja bi stajala u znaku svoje definitivne dovrše- 
nosti, domišljenosti. Razlog tome kao da leži u duhu koji asimp- 
totički odmjerava svijet u njegovoj materijalnoj i misaonoj op- 
stojnosti, ne mogavši da se opredijeli ni stalno za profani život, 
ni potpuno za mišljenje. Ali i u jednom i u drugom slučaju po- 
daruje se akcent zavičaja. Prateći prividno neujednačeni tok fi- 
lozofskog mišljenja, što nastaje stalnim kritičkim prevladava- 
njem prethodnog, stvarajući ponekad primamljivi a katkad od- 
bojni filozofski svijet, mi naslućujemo skriveno prisustvo po- 
ruke o zavičaju. Posvuda se nazire prekoračivanje, naslućuje 
manje ili više prijelaz, što je bitna odlika mišljenja. Moguće je 
pitati ne samo kako stoji sa Sokratom koji se misaono razraču- 
nava sa sofistima, s Aristotelom koji se razračunava s Platonom 
i njegovim prethodnicima, s Tomom Akvinskim koji obračuna- 
va sa Averroesom, s Kantom koji se nosi sa empirizmom, s He- 
gelom koji se suprotstavlja svima, s Marxom koji prevladava He- 
gela, s Heideggerom koji kritizira novokantovce i fenomenolo- 
giju, nego i s Blochom koji obračunava s ortodoksnim mark- 
sistima i upozorava na propuste sviju. U Blocha se najavljuje 
filozofski specifikum krhko, uvjerljivo, superiorno i pokazuje da 
nije samo Hegel dobar primjer težine i žilavosti filozofskog po- 
sla, čudovišne umješnosti integriranja gotovo disparatnih eleme- 
nata. 


Ono što želimo ovdje istaći vezano je koliko za Blochovu 
orijentaciju, toliko i za njegov filozofski izraz. 


Filozofski stil stoji u Blocha unutar jednog osobitog, go- 
tovo samo njemu svojstvenog načina izražavanja što izmiče sti- 
lovima drugih znanosti i filozofija. Istina i indikacija Blocho- 
ve misli manifestira se u tome što nas brzo ponesu i uvode u 
misaone sukobe u kojima i sami moramo sudjelovati, tako da 
možemo reći, da se u njega filozofska eksplikacija pretvara 
u proces zajedničkog iznalaženja istine. Spoznaja iskrsava ne 
kao gotova danost već kao isključivo filozofski otvoren pro- 
ces koje se ne da drukčije završiti nego filozofijski. Filozofija 
prodire u svijet u znaku otvorenosti svjetovne procesualnosti 
i smjera zavičaju, iskonu svakog stanja stvari. Bloch ide direkt- 
no na cilj, u stavovima lakonski izraženim na početku, a onda 
ispituje mogućnosti utemeljenja samog cilja. Tako smo ne- 
primjetno dovedeni u situaciju da mislimo zajedno s njim ne 
samo o svijetu izvan nas nego i o onome u nama. Fenomeni ta- 
da ne otkrivaju samo sebe nego i nas. 

U tome je jedna od tajni Blochove misli, njenog paradoksal- 
nog karaktera i jedan od razloga za sve ono što je u vezi s njom 
i njenim tvorcem bilo predmet kritike. 


I 


Odakle proizlazi i kuda smjera Blochovo filozofiranje? Da 
bi se odgovorilo na ta pitanja, potrebno je početi od filozofskog 
interesa ove filozofije. Blochova je filozofija prožeta interesom 
za pitanja što su utkana u povijesnu strukturu modernog svije- 
ta i zbiljskog života ljudi. Stoga bi se moglo reći da proizlazi 
iz suvremene povijesne situacije i stoji u njenom znaku. Ali ona 
nastaje na cjelokupnoj evropskoj duhovnoj baštini i traži im- 
pulse za približavanje zavičaju, onom jednom što je nužno u 
njoj, što znači da izvire iz evropske tradicije. No, nju prožimaju 
problemi novog i dolazećeg, te otuda stoji na tragu Marxove 
misli i produbljuje tu misao. Možda su tu položeni razlozi za 
njeno nerazumijevanje i neprihvaćanje u ovom ideološki iskva- 
renom svijetu, na što upozorava Odiseja njenog tvorca, iako 
ovaj smireno bdije nad njenom sudbinom i stoički podnosi br- 
zopleta razglabanja o njoj i uvrede zbog nje. Ali zajedno s 
njom, u korpusu modernog svijeta, razvija se povijesnom nuž- 
nošću latentno jedinstvo u koje je položena sudbina daljnjeg 
toka ljudske povijesti, a to su potencijalne snage modernog 
svijeta, sposobne da ga unište ukoliko rušilačka potencija ne 
bude spriječena racionalnom promjenom kursa, ukoliko se dru- 
gim riječima ne prihvate kosmopolitske ideje koje nudi mo- 
derna filozofska i umjetnička produkcija, koja skreće pažnju 
na zavičaj, čovjeka i njegov svijet. Sve je očitije da s proce- 
som integracije suvremenog svijeta mora doći poklič Zuriick 
zur Philosophie und Kunst!, ako se hoće dokučiti budućnost. 
Ni u tom pogledu čovječanstvo ne može mimoići Blochovo dje- 
lo, jer njegovu vizionarsku srž čini čovjek s problemima svoje 
ljudske sudbine. U njemu je ponovljen i inteligentno obrazlo- 
žen humanistički imperativ, što ga je istakao Karl Marx, im- 
perativ zbiljske duhovne emancipacije čovjeka od uvjeta koji 
ga ponižavaju, san o povratku u zavičaj, ambijent u kome se 
potiru suprotnosti koje danas dijele čovjeka od čovjeka, ovoga 
od njegova iskonskog svijeta, zavičaja. Blochovo djelo ne samo 
da je nošeno odlučujućim promjenama ovog stoljeća i da stoji 
u krilu onih latentnih povijesnih tendencija, što daju odlučuju- 
ću karakteristiku ovom dobu, nego svojom objavom Novog do- 
lazi u direktni sukob s njim. Odatle je razumljivo što je na nje- 
mu nekritički duh ispoljio svoju površnost i što se potvrdila 
istina da prijelomna filozofija ne može proći bez skandala. Us- 
prkos tome, Blochovo djelo gleda smjelo u svoju budućnost. 
To ipak ne umanjuje činjenicu da ova filozofija nije bila shva- 
ćena decenijama i da se Bloch—Renaissance-a javlja posljed- 
njih godina kako u svijetu, tako i u nas. 

Bloch je sa Lukacsem postao u nas omiljena literatura za 
one koji filozofiju ne identificiraju s običnom znanošću. Dru- 
gima je on ostao još uvijek nepristupačan i tuđ. Zašto? 

Razlozi su višestruki. Spomenut ćemo samo jedan. Što se ti- 
če filozofije, i mi smo dosta patili od dogmatske vrtoglavice. 
Dovoljno je pogledati zato filozofsku literaluru neposredno po- 
slije rata, što se sastoji pretežno od ruskih prijevoda s kojima 
je došla i spomenuta epidemija, pa da to donekle bude jasno. 
Filozofska literatura je posljednjih godina uspjela da potisne 
dogmatike i sve manje zahtijeva doslovno čitanje klasika mark- 
sizma, te je vrlo brzo ušla u krug interesiranja za Hegela, bez 
kojeg je Marx gotovo neshvatljiv. U Blochovoj interpretaciji 
marksizam se pojavljuje kao pojmljeni san čovječanstva o jed- 
nom dolazećem čovjekovu zavičaju, na što je dogmatizam, koji 
je sve ozbiljnije prerastao u scijentifizam, bio i jeste u nas aler- 
gičan. Marxu nije, prema Blochu, trebalo mnogo da otkrije za- 
konitost i smisao svjetske povijesti, otkriće za koje ni Hegelu 
nije mnogo nedostajalo, jer je genijalno naslutio prirodu toga 
fenomena, ali ju je u isto vrijeme i mistificirao. Marxu je tre- 
balo da je demistificira i da tako transcendira idealistički ho- 
rizont. A Bloch zajedno s Marxovim djelom nalazi u dosadaš- 
njoj povijesti tragove novoga na osnovu kojeg je moguće an- 
ticipirati daljnje korake svjetske povijesti. To znači da i u bur- 
žoaskoj filozofiji ima pozitivnoga. 


Bloch analizira u svom djelu liječničke, tehničke, arhitekton- 
ske, geografske socijalne utopije i sve oblike snova u kojima se na- 
govještava Novum i s njim carstvo slobode. Za tako veliki pot- 
hvat bio je potreban i poseban filozofski stil kao i jezik koji su 
u Blocha toliko zastupljeni da svježina njegove filozofije pred- 
stavlja teškoću za praćenje i dovoljno razumijevanje. Bloch 
je morao da iznese i iskoristi mnoštvo novih riječi što su veza- 
ne za bit filozofiranja, u čemu je ostao dosljedan očuvavši 
u svom djelu kontinuitet. Njegovi prvi tekstovi u stvari su naj- 
srodniji posljednjima. Inače čitavo razvijanje filozofske misli 
karakterizira ornamentalna struktura rečenice koja nije uvijek 
evropska. 


II 


»Filozofi su do sada različito interpretirali svijet, a riječ je 
o tome da se on izmijeni.« Ovu Marxovu tezu Bloch naziva filo- 
zofijskom lozinkom (Losungswort) i ona zapravo toponomijski 
naznačuje temu koja čini središte Blochove filozofije. Njen op- 
seg jest ujedno i tematski okvir filozofije nade, unutar kojeg 
postaje dominirajuće razvijanje »subjektivne strane« filozofi- 
ranja. Povežemo li to s njenim kontinuitetom, tada se mora pri- 
znati da je Blochova filozofija po svojoj najdubljoj orijenta- 
ciji prvenstveno marksistička i da je njen autor, širinom zahva- 
ta, bogatstvom i filozofskom realizacijom ideja, te stalnom ve- 

zanošću za Marxovu orijentaciju, jedini filozof marksizma koji 
je kompleksno zahvatio i razvio problematiku što ju je inau- 
gurirao Karl Marx. Svojim suptilnim filozofskim smislom za 
otkrivanje impulsa koji nose čovjeka zavičaju, filozof nade us- 
pijeva sagledati dimenzije novine i humanističku ljepotu Mar- 
xove filozofije, filozofske vizije, i ne samo to. Bloch nastoji ne 
samo »da otkrije i prenese« tu viziju humaniteta, nego hoće, 
kad je dospio do njene biti, da se vlastitim izrazom probije da- 
lje. Stoga odluka za utopiju ne pada slučajno. Ona se javlja 
kao »intencija ljudskog opstanka spram budućnosti« kao ono 
»još-ne-svjesno«, »još-ne-nastalo« što već svojom opstojnošću 
teži dalje, hoće ono što još nije i tako nosi u krilo zavičaju. 
Bloch zna i za negativni moment utopijskog, za ono tamno- 
apstraktno »lišeno zadatka« i zato diferencira apstraktne od 
konkretnih utopija, lučeći ih baš po tome kakvu povijesnu funk- 
ciju imaju u odnosu na ostvarivanje zbiljske humanističke za- 
daće. Indeks konkretnosti i bitka pokazuje se u razbijanju već 
postojećeg i otkrivanju u njemu onog novog što je po sebi bu- 
dućnost. To novo, mada ne sasvim novo, pruža šansu da se čo- 
vjek odredi kao konkretno utopijsko biće. Opredjeljenje za ono 
što još nije, a neizbježno mora biti, pretpostavlja povijest kao 
fundament na kome će novo naći svoj zavičaj. Utopijsko je no- 
šeno očekivanjem onoga što po svojoj biti jest i dolazi nezavis- 
no od svake prošlosti. Konkretna je utopija zato učena nada, 
»docta spes«, a ona može pripadati samo onome što dolazi. Na- 
da je dakle djelo budućnosti, kao što je sjećanje stvar proš- 
losti, a opservacija puko sagledavanje sadašnjosti. Svaka od 
tih relacija spram svijeta ima svoje gnoseologijske vrijednosti. 
Dok se sjećanje i opservacija iscrpljuju u kontemplaciji i teo- 
riji, nada smjera izvoru svake predmetnosti. Upravo to i jest 
tema filozofije i po tome je marksizam konkretna utopija, filo- 
zofija budućnosti, novoga. Da li tu može biti riječi o revizioniz- 
mu, za koji je Bloch optuživan i bio prisiljen da napusti iza- 
brani zavičaj? Tako koncipirana filozofija nameće dalekosežne 
reperkusije u odnosu na dimenziju i smisao kako domarksis- 
tičke, tako i Marxove filozofije. Ispada da je prva bila okupira- 
na pretežno prošlošću, ali to ne znači da je treba odbaciti, nego 
baštiniti u njoj ono što je po sebi novo, što još nije, i da drugoj 
pripada budućnost. Zahvaljujući temeljitom poimanju utopij- 
skog izbila je, istina pod nešto neobičnim terminom, temeljna 
Marxova vijest na filozofsku visinu na kojoj ranije nije nikad 
bila. Tematizirajući subjektivnu stranu filozofije, s odvratno- 
šću prema pozitivizmu i dogmatskom drijemežu, u svježinom 
dijalektike, odgajivane i razvijane na Marxu i njemačkom kla 
sičnom idealizmu, Bloch uspijeva da umakne postojećoj shema- 
tici subjekt-objekt relacije, posebno u marksizmu uvriježenoj 
i dogmatskoj relaciji »baza—nadgradnja«. U njega nestaje vul- 
garizacije filozofski suptilnih pitanja, a umjesto nje izbija u prvi 

plan izlaženje subjekta iz sebe samog i dolaženje samom sebi. 
Otkriva se, jednom riječju, značaj svijeta i čovjeka u samom 
čovjeku, u dubini ljudskog bića nazire se ne samo vrostranstvo 
nego i ljepota univerzuma, čovjek postaje tvorac povijesti ko- 
liko i sebe. 


Ranije smo istakli središnju liniju Blochova opusa s obzi- 
rom na filozofsku orijentaciju, a sada nam valja reći nešto o 
odnosu prema bližem cilju. 


Problem što čini središnju nit Blochova djela jest izvlače- 
nje novog iz onog prošlog u postojećim uvjetima povijesnog 
zbivanja i razvijanje toga. S novim se naznačuje zavičaj i raz- 
vija moćna tema što obuhvaća dosad neistražene kategorije: 
»realna mogućnoste, »još-ne-svijest«, »nasljeđe«, »front«, »no- 
vum«, »ultimum«, »horizont« i dr. Te i slične kategorije kao i 
njihove tragove, Bloch otkriva u povijesnoj prisutnosti. On zna 
da se samo iz poznatog može valjano prijeći u nepoznato, iz po- 
stojećeg u novum i da je za to potrebna podloga, ako neće da 
se upadne u provaliju praznih maštarija. Njegov stav: »Wir 
fangen leer an« nećemo shvatiti kao početak od ništa, nego kao 
težnju što traži ispunjenje, a to je već nešto, a ne naprosto ni- 
šta. Pomenute kategorije otkrivaju i vremenitost, a sama filo- 
zofija, tako koncipirana, postaje filozofijom zavičaja, čime se 
najzad filozofski objavljuje temeljna novost u marksizmu. Mark- 
sizam postaje »učena nada«. 


Mada je s vremena na vrijeme bila eksplicirana kao dio 
subjektivnog nagona, nada tek u ovoj orijentaciji postaje is- 
tinski predmet filozofije i zato gubi svoje efemerne odlike po- 
kazujući se kao odlučujuća karakteristika ljudskog bitka. Ona 
postaje pregnantno prisutna u mišljenju koje transcendira gra- 
nice što su postavljene Heideggerovom »Grundbefindlichkeit« 
kao i psihoanalitičkom libidinoznošću. Prema njima kao i dru- 
gim pravcima i orijentacijama u evropskom misaonom krugu, 
Bloch se »istraživački odnosi«, slobodan od »ideoloških izopa- 
čenja i nasilja«. Iako je svoju slobodu platio cijenom koja spada 
u mučenja radi nauke i filozofije, ovaj. moderni Sokrat nije mı- 
kad napustio svoju nadu, temeljni princip svog filozofiranja, 
nego je i vlastitim životom potvrdio da je nada »bitna struk- 
tura ljudskog bitka« i da ima veoma malo zajedničkog s afek- 
tivnim stanjem u psihologijskom smislu ovog pojma. Nada je 
ovdje prije svega ontologijski fenomen, a po svojoj fenomeno- 
loškoj strukturi najbolji indikator budućnosti, novuma, zavi- 
čaja. Njeno stvaralačko »umijeće« zna ponajprije za izgradnju 
čovjeka i novog zavičaja. Blochovi kritičari nisu jedinstveni 
u ocjeni karaktera nade. Gdje je zapravo osnov tim različitim 
mišljenjima, u to mi ovdje ne možemo podrobnije ulaziti. Nije 
bolje uostalom ni s pitanjem utopijskog u Blochcvoj filozofiji. 


Šta je utopijsko?: 

Izgleda nepobitno da se irealitet utopijske daljine ne da iz- 
bjeći. Suvremenom čovjeku utopija kao da ne obećava ništa, 
jer nema izgleda da će stići na cilj, pogotovu ne na onaj koji 
mu Bloch nudi, kao ljudski zavičaj. Modernog čovjeka sve oz- 
biljnije napušta ideja vlastite reinkarnacije i sve više je uvje- 
ren u svoju materijalnu neponovljivost, pa mu filozofski ideali 
izgledaju nedostižni, posebno u svijetu koji u svojoj iskvare- 
nosti neće i ne može da čuje za njih, i zato mu se čini rizično 
vezati svoju egzistenciju s filozofskim modelima. Osuđen da 
pliva po površnostima svijeta, koji ne poznaje, pojedinac nala- 
zi da je »najkorisnije« ostati unutar njemu samom nejasne sa- 
dašnjice. Na to bi mu Bloch mogao dobaciti kako ni to ne us- 
pijeva, jer još uvijek ne posjeduje »carpe diem« pa se njegovo 
naknadno približavanje vlastitoj punini pokazuje kao približa 
vanje nečem tuđem. Naša je blizina zatvorena i potamnjela, 
i to tamno u kome jesmo, jer još istinski nismo, jest naša neis- 
koračiva utopijska dubina i može se razvijati samo anticipira- 
jućom sviješću. Upravo ta svijest gura nas naprijed osvjetlju- 
jući našu najbližu tamu. Noch-Nicht-Bewusstsein u čovjeku od- 
govara Noch-Nicht-Geworden u svijetu. Bloch doduše pokazu- 
je na primjeru umjetnosti kako se mijenja taj odnos čovjeka 
prema svojoj blizini. 

Umjetnost je u njegovoj koncepciji »ein Laboratorium und 
ein Fest aus gefiihrter Mčglichkeit«. Metier umjetničkog djela 
jest da istjera na čistac, da isfabulira, da od nedovršene zbi- 
lje stvara puno djelo. Ali šta čovjek ima od toga? Po Blochu 
posjedujemo sjaj našeg fragmentarnog savršenstva koji ukazuje 
na proces, što radi za zavičaj novuma. U tako naznačenoj pers- 
pektivi, za one koji žive tempom našeg vremena, to postaje ne- 
dostižno, irealno, njegova egzistencija ostaje kao stalni zahtjev 
da se ikad to ostvari. Tako otvorenost i procesualnost čovjeka 
i svijeta zbunjuju u Blochovu djelu, iako je riječ o dijalektički 
dosljednom sistemu mišljenja u kome je upravo vidljivo izra- 
stanje povijesti kojom se određuju i čovjek i svijet. Filozof na- 
de ističe sasvim jasno da su svi dosadašnji životni stilovi čovje- 
čanstva pokušaji čovjeka da dospije u zavičaj, vlastitu blizinu i 
ujedno dokaz nemoći njihove realizacije. Povijest i znači zajed- 
nički proces dinamika kojega zahtijeva pojmljivu utopijsku svi- 
jest što će mjeriti korake svjetske povijesti i time određivati ka- 
rakter bitka. Da ne bi ostalo kod hipoteze nemoći realiziranja za- 
vičaja ili pak na dalekim horizontima apstraktne utopijske svi- 
jesti, Blochovo djelo prezentira obilje srećnih situacija kao tra- 
gova mogućnosti ostvarenja filozofijskog projekta. Prema tome 
historija ilustrira stalne akcije čovječanstva na onome što u 
Blochovoj filozofiji izgleda neostvarljivo, ali ne za Blocha, nego 
za one koji se ne trude da ga shvate. On jasno ukazuje da je u 
historiji medicine prisutan stalni napor u pravcu otklanjanja 

smrti, da je tehnika rezultat nastojanja da se priroda potčinj 
čovjeku, da je u umjetnosti anticipirano još nepostojeće savršen- 
stvo itd. i tsl. Prividni utisak da se autor nade odveć ozavičajio 
u sferi suptilnog svijeta ideja, tonova i boja, kao da ga ne zani- 
ma problematika zbilje, ostaje samo prvi utisak, pa ipak dovo- 
ljan da bude različito shvaćen. 


III 


Već smo rekli da je Blochovo filozofiranje inspirsrano evrop- 
skom duhovnom klimom i pokazali njegov odnos prema Marxu. 
Međutim, u Blochovoj enciklopedijskoj učenosti Hegel zauzima 
jedno od glavnih mjesta. Bez pretenzije da ga podrobnije odre- 
dimo valja reći da je Bloch odličan student koji zna da uoči bit 
dijalektike svoga učitelja i da je upotrijebi i protiv njega. Mada 
mu nije svojstvena »stjenovita melodija« Hegelove filozofije, on 
nije daleko od ambicije da pokaže svjetski proces iznenađuju- 
ćom snagom kratkoće. Njemu za to ne nedostaju ni smisao ni 
snaga. Njegovi lapidarni izrazi, lakonski ukazi podrazumijevaju 
širinu da bi bili shvaćeni. Po tome je teži od Hegela. On je u sta- 
nju da na jednom mjestu, jednom rečenicom pokrene enciklo- 
pedijske probleme, da ih poveže jednom centralnom idejom koja 
ih sve obuhvata i nadilazi. Igra jezika posvuda ih usmjerava, sa- 
bire, regulira i povezuje u jednu organski jedinstvenu cjelinu. 
Odatle ni Hegelov sistem nije koherentniji i konsekventniji od 
Blochova. On je mislilac procesa kao i Hegel. 


Bloch mrzi pozitivizam i plaši se fetišizma činjenica, što ga on 
izjednačuje s prvim grijehom. Pozitivizam nema »osjećaja« za 
ono što činjenicu čini procesualnom, vezom s onim što dolazi, 
slutnjom, a to zapravo treba da postigne filozofija; ona je tu 
odriiešenih ruku sa zadaćom da otvara »Weltwege«. Ukratko, 
Blochov odnos prema Hegelu nije odnos subordinacije. To je od- 
nos poštovanja velikog u Hegelovoj filozofiji, a Bloch zna da na- 
đe u njoj mnogo novog i velikog. Nije tako samo prema Hegelu. 


Bloch je takav kad pristupa »Svetom pismu« ili Goetheovu 
Faustu — svagda pristupa u smislu primarnog pitania kulturne 
baštine, onoga što se povijesno nameće kao »Odakle«, »Kuda« 
i »Zašto«, što vrijedi kao trajni filozofski supstrat. 

Ako je istaknuto da proučavanje Hegela znači »poziv na život 
marksističke filozofijske misli«, onda je Bloch neusporedivo bo- 
lje od bilo kojeg mislioca u marksizmu ispunio taj zadatak i iza- 
zvao niz iznenađenja i u građanskoj filozofiji.  Odstupanjem 
od Hegelova toka misli i otkrivanjem mogućnosti njenog dalj- 
njeg razvoja, Bloch je tu misao učinio bližom, snažnijom, život- 
nijom. Pokazalo se da istinsko mudrovanje velikog dijalektičara 
nije završeno. Hegel doduše nije postao lakši, ali je učinjen priv- 
lačnijim, nije smanjen napor za njegovo razumijevanje, ali je bez 
sumnje povećan užitak. Pokazana je smislena i nciscrpna izvor- 
nost marksizma. Ali nije izostao ni sukob s ortodoksnim mark- 

sistima, jer se Bloch usmjerava na razotkrivanje temelja učma- 
losti, a u interesu rasvjetljavanja bitnog izvora onog ljudskog 
optimizma što čini bit istinske filozofije. Treba reći da je Bloch 
ponekad prenaglašeni apologeta Marxove misli pa i tamo gdje 
je prisustvo te misli teško moguće, prisutno je njeno tumačenje 
kao i težnja za jednim sintetičkim izlaganjem marksizma kao fi- 
lozofije nade. Možemo reći da Blochova filozofija stoji u zenitu 
suvremenih filozofsko-antropologijskih stremljenja ne samo pre- 
ma problemima koje pokreće i načinu kako ih pokreće nego i po 
dosegu njenih rezultata kao i namjeri radi koje to čini. 


IV 


U evropskom krugu mišljenja Blochova filozofija ima jedan 
analogon. Prema onome što tematizira i istražuje, Bloch bi u ev- 
ropskoj kulturi danas predstavljao jednog anti-Spenglera, bar 
po tom što ne traži u vremenima i kulturama znake propadanja 
nego ono novo što iz njih prosijava. Bloch je bez sumnje filozof 
koegzistencije kultura. Duhovi svih vremena i kultura vode dija- 
log ili se pak čuju u njegovu djelu, iz čega rezultira pojavljivanje 
novuma i raste pouzdanje u mogućnost realizacije zavičaja. Mje- 
sto univerzuma iskrsava multiverzum kultura koji prikazuje ka- 
ko čovječanstvo na mnogo načina hita zavičaju. Ljudi nisu za- 
vršeni kao ni njihova prošlost, oni samo pod drugim znacima na- 
stupaju s nama (Miinzer). Međutim, svaka prošlost za filozofa 
nade nije poučna. Samo je ono sjećanje plodonosno koje ujedno 
podsjeća na to što se mora raditi (Avicena). Bloch je učitelj oza- 
vičajavanja nasuprot zamiranju i gubljenju, kao što je za njega 
dijalektika rastući život čovjeka, očovječivanje u kolosalnom pro- 
cesu kosmosa i društva. Unatoč silnom blagu svijeta, Bloch sva- 
gdje vidi čovjeka kako tavori u pretpovijesti i stoji pred stva- 
ranjem novog u svijetu. Na drugoj strani čovjek mu kao korijen 
povijesti, luminira jednu živu, zagonetnu, često otvorenu radost 
koja je izvor zdravlja. Osjećamo je kod čuđenja »kako se njiše 
kao list na vjetru«, u osmjehu djeteta, vidimo je u sjaju očiju 
djevojke, naslućujemo u ljepoti i skladnosti melodije koja se pe- 
nje iz ništa. Eto, prisutnosti utopijske funkcije svijesti koja 
se ne da eksplicirati s pomoću pravila svih pozitivističkih logika 
i metodologija, a ona nam pomaže da postojeće prihvatimo u 
njegovoj jestosti, a ne samo bilosti. U toj dimenziji poimanja 
i istraživanja stoje mnogi prigovori Blochovoj filozofiji. 

Rijetko je, kako smo već spomenuli, u nekog filozofa tako or- 
ganski vezana filozofijska misao s jezikom koliko u Blocha. I tu je 
kritika istakla prigovore i nabacila pitanja, proklela terminologi- 
ju ove filozofije. Teškoće postoje, ali ne smije izostati pitanje: koja 
je filozofija toliko povezana s novim i neizrecivim koliko ova, ako 
se hoće sagledati težina lingvističko-semantičkih prigovora? Ta- 
mo gdje je mišljeno u principu novo kao nastajuće, filozofija, 
mada je to paradoksalno, mora posjedovati »neprecizan« izra- 

žajni aparat da bi ga valjano izrazila. Bloch je svjestan činjenice 
da »nepreciznost« njegova izraza slijedi poimanje biti stvari i 
da proizlazi iz specifičnosti njegove misaone orijentacije. »Ne- 
preciznoste je, dakle, prividna, a dolazi od originalnosti jednog 
mišljenja koje se nastoji približiti poimanju biti stvari. Formu- 
lacija je u njega ponekad namjerno učinjena tamnom s ciljem da 
bi svjetlo mudrosti moglo zagospodariti širokim područjem. Do- 
duše, za to je potreban veći napor, ali gdje je istinska filozofija 
bez maksimalnog napora?! Blochovo uvjerenje da je za iznoše- 
nje novuma najprikladniji metaforički način izražavanja potvr- 
đuje se u njegovu filozofskom opusu. Trud biva nagrađen zado- 
voljstvom. Tako se u arhetipovima novo pokazuje u latentnoj 
vidljivosti bilosti što ne ostavlja na miru nego potiče na otkriva- 
nje. Nije bez razloga autor nade identificirao mišljenje sa »Uber- 
sechreiten«. Fenomenologiji intencionaliteta, kako je nalazimo 
u Blochovu djelu, bio je potreban jezik što je zastupljen u tom 
djelu. 


Intencionalitet što ga ovdje srećemo nadovezuje se na revo- 
lucionarnu svijest koja po Marxu indicira postojanje jedne za 
revoluciju sposobne klase, čija se budućnost ogleda u toj svijes- 
ti. Bloch radikalizira to mišljenje i dokazuje da je s pokrajinom 
ljudskih želja, smještenom u njegovu djelu Das Prinzip Hoffnung, 
osvojio još jedno novo područje za filozofiju. Doda li se tome 
da ova filozofija nudi povjerenje suprotno Hegelovom, s obzirom 
na putove spoznaje svijeta, budući da u Blocha Minervina sova 
ne počinje svoj let u predvečerje, kao u Hegela, nego u prvo ju- 
tarnje svitanje, što nagovještava dan koji još uvijek leži duboko 
pod horizontom, tada nema dvojbe kamo vodi i šta obećava. 


U svijetu je malo pouzdanja, ali zato mnogo više nade. Bloch 
nalazi princip toj nadi. Kakav je to princip i kuda nas Bloch 
vodi? 


Mi ćemo ga ovdje dodirnuti samo da bismo vidjeli kako je 
utemeljen. 


Uvijek je bila težnja velike filozofije, a čini se da će to i ostati 
dok se bude filozofiralo, da sve svede pod jedan temelini stav, 
princip. Dosadašnja historija filozofije pokazuje da je to bio 
privilegij samo snažnih genija i da je u tom pogledu bilo malo 
filozofa. Bloch sa svojim principom nade pretendira na to da 
povijest čovjeka podvede pod njegov opseg i nađe njegovu potvr- 
du u faktičnosti. On nalazi da je čovjek u svim vremenima i u 
dubini svog bivstvovanja biće nade i to zato što nije »pri sebi«, 
u zavičaju. Sfera tako shvaćene nade postaje filozofski neistraže- 
nija od Antarktika. Uvjerenje, što se zarana javlja u našem biću 
kao saznanje da nemamo sve što bismo željeli posjedovati i što 
se u svakog na smrtnoj postelji potvrđuje, jest fenomen što u 
odnosu na ljudski rod ontološki postoji. Reperkusije te spoznaje 
ili osjećanja mogu biti strah, što vodi pesimizmu i rezignaciji s 
kojim bi po intimnom uvjerenju Ernsta Blocha život bio nemo- 

guć, i nada što vodi optimizmu i akciji, stvaranju, samoj povijes- 
ti. Nada je prisutna u čitavom rasponu naše egzistencije. Na raz- 
ne načine i u različitim sferama djeluje njena snaga. U igri ne- 
stašnih dječaka i osjećanju zaljubljenih djevojčica najavljuje se 
čežnja za lijepom daljinom, tuđinom, za usponom. Ne samo dje- 
čaci ili djevojčice nego i igra i ono što se voli nošeni su nadom bez 
koje bi bili nemogući. I u snovima je prisutno njeno jezgro koli- 
ko i u najkrupnijim pitanjima što je čovjek u stanju da ih pos- 
tavi sebi i drugima, u čuđenju kao apsolutnom pitanju. Nada nas, 
dakle, na svim stupnjevima bivstvovanja mami i zove u još nena- 
đeni zavičaj. Unatoč svemu tome nameće se pitanje njene onto- 
logijske fundacije. Ne dakle, što ona jest, što smo djelomično 
istakli, nego kako ona jest? 


Fundus za jedan tako univerzalni filozofski princip prema 
Blochu jest: »Das Wirkliche ist Prozess es ist nicht Sein, sond- 
ern Werden, nicht Ewigkeit sondern Geschichte« (Das Prinzip 
Hoffnung). Procesualnost svijeta jest, dakle, baza za nadu kao 
univerzalni princip. U dosadašnjoj filozofiji, iako je postojala, 
nadu je prekrivala sjena statički shvaćenog bitka. Bloch kritizi- 
ra zapadnu metafiziku što je od Parmenida do Hegela bila opte- 
rećena statičkim shvaćanjem bitka. Zapravo i sam Hegel je ta- 
kođer takav, iako predstavlja moment razlike u toj metatizici, 
jer je u njegovoj koncepciji kretanje shvaćeno kao kretanje ide- 
je, a stvarni bitak kao drugobitak, — statično. Prema tome za 
postuliranje principa nade bila je potrebna orijentacija koja u 
svojoj dijalektičkoj srži nosi procesualnost svijeta. Sa Blocho- 
vom orijentacijom obrat u filozofiji, posebno u ontologiji, došao 
je nesumnjivo. No, zajedno s tim došla je i jedna sumnja: šta 
ostaje od tradicionalne ontologije? Ništa. Umjesto nje dolazi 
jedna, bar zasad nejasna onto-teleologija. Ali reduciranje onto- 
logije na teleologiju, odnosno filozofijsku antropologiju i dovođe- 
nje humanističke antropologije u ovisnost o razvitku humanistič- 
ke kozmologije, izgleda da vodi ne samo mimo Marxa nego i mi- 
mo generalne orijentacije Ernsta Blocha. 


V 


Mutna su i neprihvatljiva mišljenja, što nastaju u kontrover- 
zi prema Blochu i trude se da izjednače, u otkrivanju ljudske bi- 
ti, nadu sa strahom. Teško je osporavati i Blochovo poimanje 
utopije, pa i sa stajališta jedne povijesne orijentacije. Zar u duhu 
svega što je filozof nade napisao ne stoji upozorenje da je uto- 
pijsko samo jedan terminus technicus kojim se želi distancirati 
od dosadašnje ontologije s njenim statički shvaćenim bitkom? 
Ne djeluje li nada, centrirana u ljudskoj biti, sabirući budućnost 
sa sadašnjošću, u svakom ozbiljnom mišljenju i spoznavanju 
kao njihov latentni impuls? Ako se shvati njena struktura kao 
čisti subjektivitet, onda se previđa da ona proizlazi iz objektiv- 
nog svijeta i da je u građenju povijesti prisutno i njeno »stvara- 

lačko umjeće«, te da i sama nastaje i razvija se u povijesti. Zato 
»Das gute Neue ist niemals so ganz neu« (Bloch). Ujednost 
mogućnosti kao kategorije svijesti i kategorije bitka postaje no- 
seći sloj u izgradnji svijeta čime se u stvari prevladava shvaćanje 
o statičnosti bitka. U kojoj su mjeri ekvipolentni pojmovi po- 
vijesnog i utopijskog, u to ne možemo ulaziti ovdje, ali neovisno o 
tome valja reći da je u Blocha riječ o izgradnji jedne dijalektičko- 
materijalističke ontologije. Prema tome ono što je Bloch napi- 
sao dostojno je solidnog studija i otporno čak i spram najozbilj- 
nije filozofske kritike. Na njemu je generacija dogmatičara slo- 
mila vrat. Optužujući ga za revizionizam, ona je dala sebi smrtni 
žig dogmatičnosti i učmalosti jedne misli. Ovaj neumorni osam- 
desetgodišnji mudrac našeg doba napustio je Leipzig za ljubav 
svoje filozofije i danas radeći u Tuibingenu dotjeruje svoj sistem 
ne izbacujući iz njega ništa drugo osim imena Staljin. Za nje- 
ga je i dalje svijet proces u kojem novum ima centralno mjesto. 
Na frontu, mjestu svjetskog zbivanja, on traži mjesto za svoju fi- 
lozofiju, iako je svjestan borbe na sve i ništa. Njemu je potre- 
ban horizont radi očuvanja kursa k novom, uspostavljanja to- 
taliteta unutar kojeg pojedinačni novum nalazi svoj smisao. 
Prema svakoj kritici Bloch se odnosi daljinom i subjektivno ne 
ulazi u manje ili više spretno skovane prigovore njegovoj misli, 
da ne bi poremetio svoj filozofski mir. Marxova misao predstav- 
lja za njega integralnu cjelinu čime se ističe uloga ljudskog i za- 
vičajnog. On je svjestan da upravo na tome radi i da nova kon- 
cepcija nije ništa drugo nego daljnje produbljivanje Marxove 
kategorije revolucionarne prakse. Princip nade, kako smo po- 
kazali, utemeljuje jednu revolucionarnu posve imanentnu teleo- 
logiju koja apsorbira u sebe sve znanosti o ljudskom po čemu 
se mijenja njihovo značenje kako u odnosu na predmet istraži- 
vanja objektivnog svijeta, tako i u odnosu na putove tog istraži- 
vanja. Budućnost izbija u prvi plan, postaje horizont procesa 
subjektivno-objektivno realne mogućnosti, integrator svih čovje- 
kovih akcija i njegov stalni impuls. Jednom riječju, filozofija 
nade vodi ispunjenom trenutku, pravoj suvremenosti, s otuđe- 
njem iza sebe, ka zavičaju pred sobom. Tako je zavičaj postao 
sadržajem nade. Šta je zapravo zavičaj? 


Zavičaj je slobodno-svjestan i emocionalno-voljan habitus 
čovjeka prema sebi i drugima u faktički-povijesnom zbivanju, 
unutar svijeta u kome se tek stvaranjem može potvrđivati. 


Ono čemu se nadamo nije završena realnost, nije fakt nego 
zbivanje, čija je prisutnost dana samo kao realna mogućnost, 
odnosno nadano može biti samo ono što je mišljeno, na što se 
usmjerava ljudsko biće. Nadanje se tada najavljuje kao osnovni 
tok ljudske egzistencije, u kome se sublimira bogatstvo neizre- 
civog obećanja koje mišljenju podaruje snagu za njegove nepre- 
gledne ekskurzije u otkrivanju mogućnosti jestosti nečega, te 
ono (mišljenje) sa svoje strane postaje izvorno prema stvari 
nade. Nadanje i mišljenje, dakle, postaju izvori jedno drugom 

i uz to obadvoje nalaze jedan jedinstveni izvor u praksi. Praksa 
je njihova ujednost i medij u kome se može prezentirati i njiho- 
va razlika, a ova je svagda u onome dolazećem. Stoga biti znači 
biti po budućnosti. Ali kakva je budućnost bez zavičaja? 

Izgleda da je to konsekvencija principa nade u Blochovoj 
filozofiji, rezultat koji svojom neobičnošću zna i začuditi. Ako je 
vjerovati Platonu, sa čuđenjem je počela da nastaje i uzlijeće fi. 
lozofska misao. Istina, ovdje misao ne uzlijeće nego ponire, pa 
padanje znači antejsko uzdizanje i stoga je čuđenje na kraju, a 
ne na početku. sa 

O ESTETICI GEORGA LUKACSA" 


Agnes Heller 
Budapest 


Budući da Georga Lukacsa ne zanima umjetnost kao izoli- 
rani predmet, njegovu estetiku možemo smatrati nastavkom ve- 
like tradicije i prekidom s profesorskim estetikama. Lukacseva 
je estetika u potrazi za funkcijom koju umjetnost općenito is- 
punjava u povijesti čovječanstva i kojom ona može postati sa- 
mostalnim sudionikom u povijesti kao i u životu. A to je bio za- 
datak svakog značajnog filozofa od Aristotela preko Diderota i 
Kanta do Hegela. 


Već je mladi Lukacs u svojim heidelberškim godinama obr- 
nuo Kantovo pitanje. Predmet njegova istraživanja ne čini es- 
tetski sud već djelo. »Postoje umjetnička djela — kako su ona 
moguća?« — ovaj program dao je intonaciju za stvaranje estet- 
ske sinteze. Već tada centralno pitanje estetike nije lijepo i nje- 
gov odnos spram ugodnoga, nego umjetnost kao ljudski proiz- 
vod. Da je umjetničko djelo ishodište svake estetike — trajni 
je Lukacsev aksiom. I danas on promatra svaku umjetničku tvo- 
revinu kao zatvorenu monadu po sebi koja samo evokativnim dje- 
lovanjem na receptivnost postaje bićem za nas: za ovo je pak spo- 
sobna, jer je već po sebi latentni nosilac toga bića za nas. Jedino 
na pitanje: zašto je svako pravo umjetničko djelo nosilac bića za 
nas i o kakvom se bitku za nas, čiji je on nosilac, ovdje radi, mla- 
di Lukacs nije znao odgovora. Njegova kasnija, velika estetika 
našla je u Marxovoj antropologiji i ontologiji ključ za razumije- 
vanje kako se posebičnost djela »prevodi« u bitak za nas tj. u čuv- 
stveno-misaoni jezik suvremenika i potomaka. 

Već u svojem mladenačkom eksperimentu suprotstavljao je on 
svakidašnji život (tada nazvan jednostavno »život«) i umjetničko 
djelo (plus receptivnost). I misao da se »totalni čovjek« svakidaš- 
njice u stvaranju i receptivnom odnosu preobražava u »čovjeka 


* Georg Lukacs: »Die Eigenart des Aesthetischen«, I. Luchterhand 1963. 

totalno« stajala je već tada u središtu istraživanja. Naravno, on je 
ova dva načina odnošenja još kruto suprotstavljao: između živo- 
ta na jednoj i umjetničkog odnosa na drugoj strani otvorio se ne- 
premostiv jaz. Istodobno je kategoriju »čovjeka totalno« smatrao 
isključivo umjetničkom osobitošću. Na pitanje što izražava odnos- 
no reprezentira »totalnost čovjeka« odgovor se mogao dobiti je- 
dino izvan estetske sfere: opet samo u antropologiji i ontolo- 
giji. Ova upućenost prema »vani« olabavila je krute granice, 
stavila tipologiju u pokret i na taj način omogućila — u okviru 
raznolikosti društvene zbilje — spoznaju i izgradnju specijič- 
nog mjesta estetskog. 

Danas Lukács vise ne suprotstavlja »život« estetskom odno- 
su, naprotiv, iz odnosa svakidašnjice razvija on estetski odnos. 
Svakidašnjica je heterogena; »totalni čovjek« nije drugo do 
čovjek koji ovaj heterogeni život živi i u njemu učestvuje cije- 
lom svojom površinom (pri čemu je naglasak jednako na »ci- 
jelom« kao i »površinom«); svojim raznovrsnim ljudskim sna- 
gama djeluje on u ovom svijetu iako na pragmatički način. On 
je partikularno biće — ukoliko je jednokratan, neponovljiv, 
ukoliko sa svog stanovišta promatra i manipulira zbilju — uje- 
dno je ipak biće roda (kad govori, radi itd.) — ali to je ne- 
svjesno. Kad god se međutim čovjek u svojim objektivacijama 
(u njihovu najklasičnijem obliku: opredmećenjima) svjesno 
uzdiže na razinu roda preobražava se i »totalni čovjek« u »čo- 
vjeka totalno«. Tada se sveukupne njegove ljudske snage kon- 
centriraju na jednu jedinu zadaću, pri čemu treba podjednako 
naglasiti sveukupne i jedinu. Tu on »suspendira« heterogenost 
svijeta i svojih vlastitih zadataka; zadatak »upija u sebe« sve nje- 
gove sposobnosti — on ih homogenizira. U procesu homogeni- 
zacije razrješava se partikularnost u rodu čiji je konkretan sa- 
držaj uvijek određen moralom, »društvenim mnalozima« i 
običajima društva u dano razdoblje, društva koje više manje 
nosi i dalje izgrađuje čovjekovu bit. Takav način odnošenja 
nije samo privilegij estetskoga. Svjedoci smo sličnog uzdizanja 
i u znanstvenoj djelatnosti, pa čak i u značajnim ćudorednim 
odlukama i političkim aktivnostima — kako to Lukacs navodi, 
iako ne razlaže pobliže. Ponovimo: homogenizacija je jedino 
moguće sredstvo da bi se čovjek uzdigao do bića roda. Ipak 
moramo dodati da granice između raznih formi odnošenja »to- 
talnog čovjeka« i »čovjeka totalno«, svakidašnjeg života 1 uzdig- 
nuća do roda u praksi nikad nisu krute i nepromjenljive; to me- 
đutim ne mijenja činjenicu da se ove dvije kategorije mogu ra- 
cionalnim postupkom razlučiti u svakom odnosu ljudske djelat- 
nosti. 

Ipak nije slučaj da je upravo istraživanje estetskoga Luk&csu 
otvorilo put za spoznaju ovog univerzalnog sklopa. U estetskoj 
sferi najizrazitije se očituje postanak »čovjeka totalno« i poveza- 
nost tog postanka s homogenizacijom. Najprije zato jer se um- 
jetnička homogenizacija zbiva pomoću svojevrsnog homogenog 
medija. Ne raspolaže svako homogeniziranje homogenim medi- 
jem. Tako npr. u slučaju kad se neki čovjek čitavim svojim bi- 

ćem unosi u jednu, čovjeka dostojnu moralnu odluku (pomisli- 
mo na Sokrata) ili sve svoje snage koncentrira na primjereno 
ostvarenje političkog plana ili vojne akcije (kao npr. Napoleon 
u prelomnim trenucima svog života), tada smijemo s punim pra- 
vom govoriti o homogenizaciji, a da ona ne raspolaže nikakvim 
posebnim medijem. Što se znanosti tiče, to jedino u matematici 

tencija, ako dodamo da je egzistencija homogenog medija neraz- 
dvojno vezana uz činjenicu prisutnu samo u umjetnosti, a koju 
običavamo nazivati stapanjem sadržaja i forme. To jest: umjetnost 
predstavlja jedinu formu objektivacije u kojoj se vrijednosno 
htijenje i ozbiljenje vrijednosti uvijek poklapaju i, zatim, u ko- 
joj su djelomične vrijednosti, estetske samo unutar vrijednosti 
cjeline. Prvo ukazuje na razliku od etičkoga; moralni naum ako 
i pretrpi naposljetku neuspjeh — ipak još pripada u sferu mo- 
rala, naprotiv volja koja želi izraziti neko značajno umjetničko 
htijenje, neki važni sadržaj, mora u estetskom smislu bezuvjet- 
no pretrpjeti brodolom, ako ne bude bez ostatka formirana: ona 
više nije estetska vrijednost. To ne znači da ne bi uopće imala 
nikakve vrijednosti: njeni sadržaji, ako su uistinu značajnim 
mogu odigrati svoju društvenu ulogu u signaliziranju proble- 
ma; ali kako nisu bili do kraja oblikovani, ne mogu postati sa- 
mosviješću ljudskog roda — njihova se vrijednost nalazi izvan 
estetske sfere. Druga osobitost ukazuje na razliku od znanosti. 
Kad u nekom znanstvenom djelu pored brojnih zabluda iskrs- 
ne i poneka istina, onda ona ima — nezavisno od svih drugih 
pogrešaka — samostalnu znanstvenu vrijednost. Djelomični u- 
mjetnički uspjeh može interesirati samo filologe i historičare 
književnosti; reprezentantom univerzalne čovječnosti može po- 
stati samo u slučaju, ako su društveni nalozi epohe analogni na- 
lozima one epohe u kojoj je uspjeli umjetnički dio bio stvoren: 
ali ovdje je u prvom redu riječ o neposredno-sadržajnim vrijed- 
nostima. 


Velika misaona vrlina Luk&cseva dolazi do izražaja i u tome 
što on preobražaj »totalnog čovjeka« u »čovjeka totalno« otkri- 
va u najpregnantnijoj sferi, onoj estetskoj ali ga usprkos tome 
ne shvaća kao individualni fenomen nego pristupa spoznaji nje- 
gova univerzalna važenja. Ovdje se moramo zadovoljiti Lukac- 
sevim tumačenjem »jasnog« slučaja — umjetničkog djela. Prije 
svega treba razlikovati dva načina kojima se postaje »čovjek 
totalno«, kojima se uzdiže do roda. Jedan se odigrava u proce- 
su stvaranja, kad sadržaj postaje forma, drugi u času primanja, 
kada se forma zahvaljujući evokativnom djelovanju umjetnič- 

kog djela, pretvara u sadržaj. Što je međutim ovaj sadižaj 
koji postaje formom i koji se u receptivnosti ponovo budi na 
novi život? To je shvaćanje bitnoga u povijesti čovječanstva, 
čovjeka u jednom jedinom konkretnom čvorištu odnosno prib- 
ližavanje takvom shvaćanju. U svakom je umjetničkom djelu 
koncentrirana neka bitna etapa razvitka čovječanstva i čovje- 
ka; zato svaki čovjek u svakom uspjelom umjetničkom djelu 
može spoznati svoju vlastitu bit, svoju povijest. Umjetnost pred- 
stavlja u svakoj pojedinoj od svojih tvorevina — sjećanje čovje- 
čanstva; uživanjem u umjetničkom djelu mi osvajamo ljudsku 
prošlost. Umjetnik da bi bio u stanju proizvesti djelo trajne 
vrijednosti mora »pogoditi« u središte čovjekova razvoja, nje- 
govo djelo mora biti objektivno u najvišem smislu. Da bi pos- 
tigao ovu objektivnost najvišeg stupnja, individuum se mora 
koncentrirati na jedini zadatak stvaranja (uz pomoć homogeni- 
zacije) — on je u najvećoj mjeri subjektivan. Subjektivnost u 
ovom smislu nije identična s partikularnim individuumom, već 
je naprotiv koncentracija svega što u subjektu čini supstanciju 
bića roda. Sadržajno bogatstvo subjekta (bilo »ljuska« ili »jez- 
gra« — po riječima Goethea) dolazi do izražaja u sadržajnom 
bogatstvu objekta. Stapanjem zaoštrene subjektivnosti i zaoš- 
trene objektivnosti umjetnost postaje samosviješću čovječan- 
stva (koju treba stalno sudoživljavati): samosvijest je ovdje 
takva samospoznaja koja je posredovana spoznajom svijeta kroz 
čuvstvenu potresenost. Genijalma je ona subjektivnost koja teži 
za ovom krajnjom objektivnošću i zaista ostvaruje jedinstvo ob- 
jekta i subjekta. Dodijelivši umjetnosti na taj način mjesto u 
nizu ljudskih aktivnosti i objektivacija, Lukács je ujedno rije- 
šio i onu lažnu dilemu koju dotadanje estetike nikad nisu mo- 
gle do kraja savladati. To je dilema receptivnosti koja ukratko 
rečeno leži u pitanju, da li se bit umjetničkog učinka sadrži u 
bezinteresnom sviđanju ili u zainteresiranosti, u čistom doživ- 
ljaju ili u poučavanju, da li je umjetničko djelo indiferentno 
spram dobra i zla ili posjeduje moralnu tendenciju. 


Primalac, kako smo već spomenuli suspendira pri umjetnič- 
kom doživljaju jednako svoju svakidašnjicu kao i stvaralac; za 
vrijeme umjetničkog doživljaja on se uzdiže do »čovjeka total- 
no«; ova identifikacija sa »stvari čovječnosti« izdvaja ga iz 
svakodnevnog života i istovremeno razbija fetišistički privid 
svakidašnjice. Lukacs u ovoj defetišizirajućoj funkciji vidi jed- 
nu od osnovnih osobina umjetničkog djela. Sve ovo zajedno — 
barem za vrijeme umjetničkog doživljaja — dovodi do potrese- 
nosti. Primalac, iako najćešće nesvjesno ipak sebi postavlja 
pitanje: do koje je mjere svijet doista ljudski? Svijet djela kao i 
njegov vlastiti svijet. Potresenost izazvanu ovim pitanjem, Lu- 
kacs, u širem smislu, naziva katarzom. Tako kategorija katarze 
protumačena od Aristotela (i primijenjena na tragediju) postaje 
univerzalnom, ne samo estetičkom već i antropološkom katego- 
rijom: sinonimom pročišćenja pri uzdizanju do bića roda, pri 
identifikaciji sa stvari čovječnosti. 

Gornje pitanje — koje involvira svako pravo umjetničko 
djelo — ujedno je i zahtjev upućen pojedincu. Zahtjev što ga 
Apolonov torzo u Rilkeovoj pjesmi upućuje promatraču: »Mo- 
raš promijeniti svoj života — tvoj vlastiti kao i život drugih. To 
još ne znači da će se ova promjena i ostvariti. Najprije ne jer se 
pojedinac poslije umjetničkog doživljaja vraća u svakidašnjicu, 
gdje nastavlja prekinute životne tokove. A djelotvornost katar- 
ze izazvane umjetničkim djelom zavisi od mnogih faktora. Od 
prijašnjeg života pojedinca, od eventualne istovremenosti nje- 
govih životnih problema i misaonog i osjećajnog svijeta djela, 
od ljudskog bogatstva odnosno siromaštva pojedinca itd.; pri 
tome se može dogoditi da jedno jedino djelo izazove dojam od- 
lučan za životno oblikovanje, drugi puta treba čitav niz djela da 
se postepeno (posredstvom ukusa i kulture) prožme čovjekov 
način života. — Osim toga »naknadno« širenje katarze već zato 
nije nužno, jer djela raspolažu — da uvedemo jednu noviju Lu- 
kacsevu kategoriju — »neodređenom predmetnošću«. To znači 
da se »prijevod« njihova sadržaja iz dane »forme« može odvijati 
na razne načine. Djelo je predmetno, ono se može interpretirati 
pojmom »upravo-tako-bitka«, ali ovo »upravo-tako« može u um- 
jetničkom primanju biti različito doživljeno i protumačeno. Pos- 
ljedica toga je uostalom neiscrpnost, intenzivna beskonačnost 
umjetničkog djela. Naravno, sferi doživljaja, tumačenja neodre- 
đena predmetnost sama postavlja granice. One se razlikuju u 
skladu s umjetničkim rodovima. U muzici je npr. unutar neod- 
ređene predmetnosti faktor neodređenosti veći nego npr. u tra- 
gediji ili slikarstvu. To je razlog što je muzika — prema riječi- 
ma Thomasa Manna — >»politički sumnjiva«. Katarza može — 
u krajnjem slučaju — biti i negativna; može se dogoditi da um- 
jetnički doživljaj u potpunosti zadovolji potrebu čovjeka za i- 
dentifikacijom sa stvari čovječnosti, pa se ovaj vraća svakidaš- 
njem životu s još većom neodgovornošću ili čak nečovječnošću, 
ili izvodi suprotne zaključke od onih što mu ih sugerira umjet- 
ničko djelo. Konačno moramo dodati kako svaka katarza ni iz- 
bliza nije jednakog intenziteta; iz sjajne Lukacseve analize vidi- 
mo u kojoj mjeri intenzitet doživljaja ovisi od prethodnog sta- 
nja pojedinca, od njegovog površinskog ili »jezgrovnog« karak- 
tera. 


Iz rečenoga već možemo nazrijeti kako se spomenuta dilema 
receptivnosti privodi svom rješenju. Kako svaki umjetnički do- 
življaj ponavlja osobitost stvaralačkog odnošenja, naime izjed- 
načuje povišenu subjektivnost i povišenu objektivnost, to naj- 
ličniji i najsubjektivniji doživljaj biva izazvan bespoštednom o- 
bjektivnošću svijeta i zahtjevom »moraš promijeniti svoj život«. 
Čovjek je kao subjekt i reprezentant ljudskog roda (u homoge- 
nizaciji oni se poklapaju) u pravom smislu riječi »zainteresiran« 
na doživljaju. S obzirom na etički moment: djelo neusiljenom ob- 
jektivnošću pokazuje čovjeku jednako dobro kao i zlo — oboje 
oblikuje jednakom dubinom; ali time što stvara realnu, sa sta- 
novišta ljudskog razvitka i stvari čovječnosti realnu vrijednos- 

nu hijerarhiju ono ujedno involvira izbor i predanost — za »do- 
bro«, mutatis mutandis za uvijek »bolje«. 


* 


Ontološko ishodište Lukacsa predstavlja — u skladu s Mar- 
xom — jedinstveni karakter dane društvene stvarnosti i konti- 
nuitet društvenog razvitka, gdje je jedinstvo, naravno, jedinstvo 
razlika i proturječja, a kontinuitet jedinstvo kontinuiteta i dis- 
kontinuiteta. To je neophodno istaći da bi se razumjela Lukácse- 
va kategorija odražavanja. Ovaj pojam je kod Lukácsa oslobođen 
predodžbi koje izaziva već svojom riječi i ranijim interpretaci- 
jama (napose onim iz 18. vijeka) i vulgarizacijama iz 20. vijeka. 
Ovdje se ne radi primarno o spoznajno-teoretskoj kategoriji, bo- 
lje rečeno: Lukacs ne istražuje prvenstveno njenu spoznajno te: 
oretsku relevantnost, ona je samo izraz ontološkog faktuma da 
se shodno jedinstvenom i kontinuiranom karakteru zbilje u sva- 
koj njenoj sferi nužno pojavljuju iste osnovne kategorije (što ne 
isključuje da svaka sfera raspolaže i specifičnim kategorijama). 
Svakidašnja svijest, umjetnost, znanost — odgovarajući svojim 
funkcijama u društvenoj zbilji — razvijaju ove kategorije u sa- 
svim različitoj mjeri i opsegu te one zauzimaju u strukturi dane 
sfere uvijek drugačije mjesto. To nipošto ne mijenja činjenicu 
da su one posvuda prisutne. 


Ovo jedinstvo kategorija umjetnost ostvaruje tokom mime- 
sisa. Mimesis je naravno univerzalna društvena pojava. Ona ig- 
ra važnu ulogu u svakidašnjem životu, znanosti itd. ali svoj kla- 
sični oblik dobiva u umjetnosti. Mimesis ispunjava društvenu 
misiju (i to već u magiji) i predstavlja onu formu aktivnog pri- 
svajanja zbilje koja nosi principijelno evokativni karakter. Za 
mimesis je uvijek od odlučnog značenja forma (čak i u mimet- 
skim pojavama svakidašnjeg života): zato je njena nužna pos- 
ljedica — i ujedno svrha — evokacija. Društveni sadržaj nije na- 
prosto oponašanje stvarnosti, već takvo oponašanje koje posred- 
stvom krajnje povišene subjektivnosti, pokazuje sa ljudsko-po- 
vijesnog stanovišta bitne momente stvarnosti na način kojim 
izaziva čuvstvenu i misaonu potresenost. 


Budući da se reprodukcija stvarnosnih kategorija u umjet- 
nosti odvija na mimetski način i u toliko — po svojoj biti — ima 
evokativan karakter, to unaprijed određuje bitnu razliku izme- 
đu umjetničkog i znanstvenog prisvajanja stvarnosti. Ovu razli- 
ku prikazuje Lukács prilikom analize antropocentrizma odnos- 
no dezantropomorfizacije. Znanost — bila ona bezuvjetno de- 
zantropomorfizirana poput moderne prirodne znanosti, ili za to 
nije sposobna poput prirodne filozofije u renesansi, ili čak za 
tim ni ne teži kao što je to slučaj u društvenim znanostima 1 so- 
cijalnoj filozofiji — na svaki nam način otkriva svijet nezavisan 
od spoznajnog subjekta (jednako stvaralačkog kao i receptiv- 
nog). Umjetnost naprotiv uvijek ostvaruje jedinstvo subjekta i 
objekta. Bez stvaralačkog i receptivnog subjekta nema svijeta 
umjetničkih djela, što ne znači samo toliko da djelo ako nije 

doživljeno postaje pukom posebičnošću, (to se odnosi i na znan- 
stvenu produkciju prošlih vremena) već također da ono u svojoj 
posebičnosti sadrži biće za nas, da u sebi sadrži subjekte sub- 
jekt stvaraoca kao i mogućeg primaoca. Ova principijelna razli- 
ka između umjetničke i znanstvene reprodukcije ne može se u- 
kinuti; ni »prelazni« oblici ne mijenjaju ništa na toj razlici. 

Posebno iscrpno i svestrano analizira Lukács već navedene 
zajedničke kategorije stvarnosti kao i njihove specijalne pojav- 
ne oblike u umjetnosti. Da spomenemo samo neke: on analizira 
pojavu odnosno modifikaciju kategorijalnog sklopa rod-vrsta- 
-pojedinačnost u trojstvo umjetnost-umjetnička vrsta-pojedina- 
čno umjetničko djelo, mjesto supstancijalnosti i kauzalnosti u 
umjetnosti i njihovo specifično mjesto u raznim umjetnostima, 
funkciju po sebi — za sebe — za nas u umjetničkoj sferi itd. Po- 
sebnom brižnošću izdvaja on one kategorije koje su doduše od 
velikog značenja u svim slojevima stvarnosti, ali u umjetnosti 
ipak igraju sasvim izvanrednu i osobitu ulogu. Tako npr. kate- 
gorija posebnosti, analogije, entimema — da navedeno primjere 
s raznih područja. Tu se krije izvor vanrednog bogatstva katego- 
rija Lukacseve estetike. Kategorijalno bogatstvo nije ovdje kao 
u školskim estetikama posljedica distingviranja koje stvara sa- 
mo privid bogatstva. Kod Lukácsa je bogatstvo kategorija rezul- 
tat zadivljenosti i predanosti kojom se on služi da bi se pribli- 
žio uistinu beskonačnom, a ipak oblikovanom svijetu umjet- 
ničkih relacija. 


Rekapitulirali bismo u nekoliko riječi Lukacsevo tumačenje 
jednog kategorijalnog para: analizu funkcije prostora i vremena 
u svijetu umjetničkih djela. Lukacs polazeći od jedinstvenog 
karaktera stvarnosti ne može unaprijed usvojiti uobičajenu 
podjelu. umjetnosti na zasebne prostorne odnosno vremenske 
umjetnosti. Ako se pod vodstvom svakog homogenog medija re- 
producira uvijek ista stvarnost onda ne može biti čisto »prostor- 
nih« i čisto »vremenskih umjetnosti«. Naravno i Lukács ističe da 
postoje primarno prostorni i primarno vremenski homogeni me- 
diji. Spomenimo dva krajnja slučaja: u arhitekturi dominira 
prostor, u muzici vrijeme. Ali bio homogeni medij prostorni ili 
vremenski, u stvaralaštvu su stalno prisutni i prostor i vrijeme. 
Djelo izaziva odjednom predodžbu prostora i vremena. Ovu pre- 
dodžbu vremena odnosno prostora, u mediju odsutnu ali evoci- 
ranu, naziva Lukács »kvazi-prostor« odnosno »kvazi-vrijeme«. 
Pri analizi »kvazi-vremena« poziva se on s pravom na Lessinga; 
teorija »plodonosnog trenutka« otkrivenog u Lessingovom Lao- 
koonu bavi se naime kvazi-vremenom ove likovne skupine. Pri 
otkrivanju kvazi-prostora muzike upušta se on u sasvim origi- 
nalni i još neiskušani put. Prema njemu ima ovaj kvazi-pfostor 
subjektivni karakter (suprotno od kvazi-vremena likovnih um- 
jetnosti) — ova subjektivnost, ovaj samo »naslućeni« karakter ne 
može se mimoići. I svaka konkretna analiza donosi dokaz njego- 
ve početne teze: umjetničko djelo uvijek je »svijet« — a gdje je 
»svijet« tamo su vrijeme i prostor. 

Estetske analize Luk&cseve u dvostrukom su smislu historij- 
sko-genetskog karaktera. Prije svega on svoje analize sprovodi 
na osnovu bogatog materijala: kako se umjetnost razvijala u 
prethistoriji čovječanstva; najprije na heterogeni način, u svojim, 
elementima kao što su ritam, simetrija, zatim kao ornamentika 
odnosno mimesis, napokon u jedinstvu: kao prikaz »pravog 
svijeta«, što počinje onim trenutkom kad je razvitak društva, 
u prvom redu prevladavanje prirodnih granica postiglo stupanj 
gdje umjetničko djelo može postati »svjetovno«. Postanak um- 
jetnosti znači istovremeno i razvijanje umjetničkih sposobnosti. 
Umjetničke sposobnosti nisu gotove dane — one su isto tako po- 
vijesni proizvod kao i objektivacija. S druge strane historijsko- 
-genetska analiza ne karakterizira samo LukaAcsevu reprodukciju 
faktične povijesti umjetnosti. Kod Lukacsa je svaka umjetnost, 
štoviše svako umjetničko djelo u svome »upravo-tako-bitku« po- 
vijesno. Svako ima svoju vlastitu genezu — izrastanje iz »svaki- 
dašnjeg života« danog vremena, iz njegovih »društvenih naloga«. 
Zadatak je estetike (i kritike) — a Lukács nije ovu zadaću spoz- 
nao samo ovdje već ju je cijelog života ispunjavao u svakoj 
svojoj značajnoj kritici ili eseju — da genezu djela analizira i 
donese dokaz kako je »upravo-tako-bitak« dane umjetnine nas- 
tao iz konkretnih situacija, zahtjeva, društvenih odnosa i poje- 
dinaca epohe. 


Za Lukacsa je ipak geneza tek neizbježni uvjet za razumijeva- 
nje umjetnosti odnosno djela, ona ih nikada ne tumači. Da kaže. 
mo najprije o povijesti umjetnosti: navođenje kako je umjet- 
nost nastala kao prikaz »svijeta« iz prethodno danih elemenata, 
ne samo da ne iscrpljuje bit umjetnosti, ono ne može niti za sebe 
svojatati taj zadatak. Lukacs i ovdje ostaje vjeran Marxovu 
aforizmu: »anatomija čovjeka je ključ za anatomiju majmuna«. 
A to se odnosi i na svako pojedino umjetničko djelo. Ishodište 
analize čini uvijek djelo (»anatomija čovjeka«). Djelo se ne mo- 
že shvatiti izvan svoje geneze; geneza se pak može razumjeti sa- 
mo iz djela. Sartre na jednom mjestu traži od kritike: pri raš- 
članjivanju svjetonazornih sadržaja Valćryjevih pjesama ne tre- 
ba analizirati kako je misaoni i čuvstveni svijet pjesnika biv 
malograđanski, već kako je iz ijednog malograđanina nastao 
Valéry.. Posljednje stanovište Luk4csevoj je cjelokupnoi kon- 
cepciji sasvim strano, jednako kao i puki pohod na književno- 
povijesne činjenice. Samo ono što je u odnosu na djelo može biti 
od interesa za umjetničku genezu. 


+ 


U Lukacsevoj estetici posebno zapanjuje organska poveza- 
nost svakog misaonog slijeda, razmatranja, ideje na prostoru 
od više tisuća stranica. Često on ove sklopove ne razvija, ne spa- 
ja uvijek sve niti, ali svatko može sam uspostaviti njihovu »ve- 
zu«. Pokazala bih to na jednom eksperimentu. Lukács decenija- 

ma polemizira s naturalizmom, kao antirealističkim (znači: anti- 
humanističkim) umjetničkim pravcem. Ova debata dobiva sada 
u estetici jedinstvenu ontološko-antropološku osnovu. U životu 
čovjekovu, kako smo vidjeli, postoji stalno osciliranje između 
svagdašnjeg života i uzdizanja pojedinca do roda. Zaustavlja- 
nje na detaljističkom prikazivanju pojedinosti s jedne strane, 
na najopćenitijoj, prirodno neprevladivoj »sudbini« s druge 
strane, onemogućuju naturalizmu upravo prikaz ove oscilacije. 
On barata krivom ontologijom koja čini nespoznatljivim upra- 
vo samostvaranje, stalno samostvaranje čovjekovo: kako on 
oblikujući svoju povijest oblikuje sama sebe. Umjesto da defe- 
tišizira predodžbu svakidašnjice naturalizam je učvršćuje, štovi- 
še podupire je znanstvenim mitovima i tako konzervira fetišisti- 
čki privid. Time on prestaje ispunjavati nijemi zahtjev za iz- 
mjenom života, onemogućuje da se umjetničko primanje uzdig- 
ne do roda i isključuje katarzu. Naturalizam ne može biti ni 
samosvijest niti sjećanje čovječanstva. Neplodnost umjetničkih 
osobina stila i forme (npr. puko opisivanje, simbolika, neposre- 
dovani prikaz pojedinačnog i općenitog, »fotografiranje«) slije- 
di baš iz promašivanja ovog ontološko-antropološkog cilja. 


* 


Ako smo naše kratko razmatranje započeli time što smo u- 
kazali na mjesto Luk&cseva stanovišta u povijesti estetike, onda 
ga s pravom možemo zaključiti predočivanjem uloge koje to sta- 
novište ima u povijesti marksizma. Životno djelo Lukacsevo po- 
čevši od tridesetih godina u svom je totalitetu izraz renesanse 
marksizma, takve renesanse koja ie u početku još bila pravac, a 
kasnije sve više stvar malobrojnih pojedinaca koji su u godina- 
ma dogmatizma usprkos misaone izolacije ipak kao dijelovi ve- 
likog .pokreta marksizam dalje gradili i čuvali. Među ovim ma- 
lobroinim Lukács je bio taj koji je zahvaljujući izvanrednoj 
darovitosti, sreći nerazdvoiivoj od svog karaktera, svoje misli 
stalno obnavljao i predao luč ove renesanse slijedećim genera- 
cijama. Unutar njegova u cjelini značajna diela estetika ipak i- 
ma posebnu vrijednost. Ona stoji kao ispit koji marksizam mo- 
ra položiti na putu usvaiania i novog tumačenja tradicionalnih 
filozofskih disciplina. Veličina i uspjeh estetike ujedno je i po- 
bjeda marksizma. 


Lukács je toga sasvim svjestan. Patos koji neprestano izbi- 
ja u ovom dielu jest patos pronalaženja »stvari čovječnosti«. I 
zato se on tolikom upornošću pridržava naitradicionalnije Mar- 
xove terminologije. Lukács je načistu da riječi kad gube svoj smi- 
sao, kad odzvanjaju šuplje ili čak kobno, onda krivica za to le- 
ži u sadržaju koji ih je ispunjavao, a koji izumire. »Odražavanie« 
ili »samokritika«, da navedemo samo neke primiere, za Lukac- 
sa ne postaju sumniivim zato što su u svoje vrijeme stajali u 
službi sumnjivih prilika. Jer kao što riječi »volim te« ne gube 
smisao ako ih izgovaraju i sebični i bezosiećaini ljudi, kao što 
riječ »sloboda« ne gubi od svog sjaja, ako je mnogi i pretvaraju 

u frazu — to isto vrijedi i za »odražavanje« i »samokritiku«. Time 
što s nesalomljivom vjerom ostaje pri stvari marksističke renesan- 
se Lukács je u stanju da ponovo osvoji pojmovni svijet mark- 
sizma, koji je dogmatizam osiromašio i gurnuo u sumnjivo 
svijetlo. 

Preveo Marijan Cipra 

ČITAJUĆI BLOCHA 


Dušan Stošić 


Leskovac 


Blochova misao-sila ima za svoj predmet relaciju-proces: čo- 
vek-priroda. Može se tvrditi da je njegov značaj u istoriji mark- 
sizma baš u tome što je, nasuprot svim vulgarizacijama, povra- 
tio životnost i svežinu izvornom Marxovom ontološko-antropo- 
loškom shvatanju. Razume se da je Bloch stoga bio u mogućnosti 
da ukaže i na mnoge nove probleme kao i da starim istinama 
udahne novu snagu. Isto tako razumljivo je da je time izvoje- 
vao pravo istraživača na poneku pogrešku, nasuprot onima ko- 
ji, zatvarajući proces saznavanja i delovanja, apsolutno greše 
misleći da su apsolutno u pravu bez argumenata, bez otkrića, 
bez želje da se čuje argument, u jednostavnom delovanju konzer- 
vacije i kastracije postojećih znanja i postojećih odnosa u koji- 
ma se oni osećaju ugodno. 


Kada onaj čiji je duh dogmatičan pročita Blochovo, za nas 
uverljivo i zdravo argumentisanje o tome da »subjekt mora 
posjedovati premoć unutar historijsko-dijalektičkog odnosa sub- 
jekt-objekt« (Subjekt-objekt, hrvatskosrpski prevod, str. 78) on 
neće da čuje argumente, on uzima ogoljenu tezu (koja je kod 
Blocha i Marxa dokazana u velikoj meri) i suprotstavlja joj anti- 
tezu prema kojoj objekt mora posredovati premoć unutar istorij- 
sko-dijalektičkog odnosa subjekt-objekt. Dokaz ove antiteze ne 
izvodi se, nego se jednostavno tvrdi da je Marx tako učio, pa se 
onda dodaje još po neki citat koji, po pravilu, nije u adekvatnoj 
vezi sa nfišlju koja se želi da pretvori u dogmu. (Ja namerno 
često upotrebljavam reč »dogma«. Njena česta upotreba danas 
neće smetati revolucionaru, a konzervativca će bar »peckati«. 
Njega to naravno neće duboko potresti, jer on ne podnosi nešto 
drugo — argumentaciju; zato odmah i prelazim na njeno dalje 
razvijanje). 

Bloch svoju tezu dokazuje između ostalog i na taj način 
što ističe da kad subjekt ne bi posedovao premoć »ne bi bilo 

mjere upravo za ospoljenje, za otuđenje u objektivnosti, i ne 
bi bilo aktivne protivurječnosti subjektivnog faktora, koji po toj 
mjeri može mjeriti i razoriti inadekvatne objektivnosti, u savezu 
s protivurječnostima u njima«. (Isto, str. 78.) S ovim i mnogim 
drugim sličnim argumentima može se uglavnom složiti svako 
ko ne identifikuje materijalističko shvatanje istorije po sebi 
(u kojoj određeni odnos među samim ljudima uzima za njih 
fantasmagoričan oblik odnosa među stvarima, u kojoj se proiz- 
vodi ljudskih glava i proizvodi ljudskih ruku pojavljuju kao da 
su samostalna obličja, obdarena vlastitim životom) sa materija- 
lističkim shvatanjem istorije uopšte kao uzajamnog delovanja iz- 
među čoveka i prirode, delovanja u kome relativni ekstrem 
(čovek) sve više postaje apsolutni ekstrem, a apsolutni ekstrem 
(priroda) sve više postaje relativni ekstrem. Nije moja namera 
da ovde razvijam misao o strukturi ovog odnosa. Moram samo 
da napomenem da njegovo razumevanje pretpostavlja rešenje 
problema odnosa logike neprotivrečnosti i logike protivrečnosti, 
koje, po mom mišljenju, nije kod Blocha sasvim zadovoljavaju- 
će. Želeo bih da se ipak obrati pažnja na izraz »apsolutni eks- 
trem«. Marx je voleo da kaže: »Novac je apsolutni oblik robne 
vrednosti«. Ja volim da kažem: »Čovek je apsolutni oblik prirod- 
ne vrednosti«. 


Otkriće razlike između istorije otuđenog društva i istorije 
kao uzajamnog delovanja između čoveka i njegovog predmeta — a 
ovo je ponovno otkriće izvornog Marxa i Lenjina — predstavlja 
novu fazu razvitka marksizma. 


Ne može se reći da se na početku ove renesanse marksizma 
dobijaju lovorovi venci za misli i dela koji to već zaslužuju. Na- 
protiv. Sve sile otuđenosti i deformacije čoveka protive se kako- 
fonijom makabričnog orkestra loše interpretacije i dezinforma- 
cije, jer su pogođene u samom korenu i stoga u horu dele savet: 
»Manite se toga, ta apstraktna humanistička filozofija ne poga- 
đa dogmatika«. 


Ako se bliže razmotri polazna tačka Blochove filozofije vide- 
će se da njegovo isticanje kategorija ljudske prirode, mogućnosti, 
nade, aktivne strane predmeta, (stvarnosti, čulnosti), svesti i sa- 
mosvesti itd. ma koliko nosilo pečat vlastitog otkrića, original- 
nosti i individualnog stila koji je tako privlačan u šumi uniformi- 
sane misli i izražavanja dijamata — videće se da to isticanje pred- 
stavlja eksplikaciju i dalie razvijanie fundamentalnih Marxovih 
ontološko-antropoloških shvatanja. Svakako, činjenica da je Blo- 
chova filozofija misao revolucije ne može se uvideti ako se on čita 
kroz naočari kontemplativnog stava i u fotelji birokrate. Duhovni 
i telesni preduslovi to ne dozvoljavaju. Ali »gladna egzistencija«, 
gladna života i sunca, muzike i slike, igre i stvaranja i svih uslo- 
va dostojnih njene ljudske prirode — ova egzistencija lako shva- 
ta Blocha i drukčije ga čita pod uslovom da nije »pobegla« od 
sebe same odricanjem svoje slobode. 


378 


Iza Blochovih izraza koji su tako slični poetskoj metafori kao 
što su: »čovjek i sloboda volje ovdje, a veliki Pan i njegov vanjski 
red tamo« i njihovoga »stalnog miješanja« — krije se i pokazuje 
se misao koja na suvom ali egzaktnom jeziku glasi: »Prema 
prirodnoj materiji čovek istupa kao prirodna sila« (Marx u pr- 
vom tomu »Kapitala«). Ali i prirodna materija je isto tako i si- 
la van čoveka koju ovaj iskorišćava, pa i čovek je materija, on 
pokreće prirodne snage svoga tela, ruke i noge, glavu i šaku, svo- 
je telesne i duhovne sile. Na taj način priroda kao osnov polarizu- 
je se na materiju i silu. Čovek koji je i prirodna materija i pri- 
rodna sila istupa pre svega kao prirodna sila prema prirodnoj 
materiji. Ova prirodna materija prema kojoj čovek istupa kao 
prirodna sila takođe je i prirodna sila, ali ona je više materija 
nego sila. Njen moment sile čovekov je saveznik i čovek kao sila 
s lakoćom se prepoznaje u njoj kao sili van njega i stupa s njom 
u savez protiv prirodne materije. Čovek pretvara stvari iz okol- 
noga sveta u organe svoje delatnosti, u organe koje dodaje svo- 
jim sopstvenim telesnim organima, produžujući svoje prirodno 
telo uprkos prirodi. Čovek kao čovek potčinjava svoju volju svrsi 
koja mu je znana i na završetku procesa delovanja izlazi rezul- 
tat kakav je na početku procesa već postojao u čovekovoj zamis- 
li, dakle, idealno. Čitav Bloch može se izvesti iz Pete glave »Ka- 
pitala« I, i neko može biti »blochovac« a da ovoga i ne poznaje 
kao filozofskog pisca, može razvijati tezu o premoći subjekta ne 
poričući pravu težinu uslova i sredstava za realizovanje čoveku 
znane svrhe. I tek tada, i samo tada, može razumeti i raditi na 
ukidanju suprotnosti između radnika i ne-vlasnika objektivnih 
uslova ljudskog života i neradnika i vlasnika ovih uslova. Samo 
tada se mogu shvatati i delatno ukidati i one složenije, suptilnije 
suprotnosti koje filozofija otuđenja u svom najvišem obliku 
kod nas s uspehom prevazilazi, mišljenjem i delovanjem, u savezu 
sa objektivnim protivurečnostima neadekvatne objektivnosti ko- 
ju ljudi u sistemu samoupravljanja sve više čine adekvatnom i 
čije najdublje težnje ova filozofija izražava. 


Blochovo stanovište ima za rezultat svežinu ispitivanja smis- 
la i značaja ranijih filozofskih sistema, i znači solidan prilog istra- 
živanju kulturne istorije. 


Čovekova moć saznavanja i delovanja kvalitativno je neogra- 
ničena, ali uvek nailazi na kvantitativne granice. Ovo čoveku me- 
đutim ne smeta da ima svest o svojoj kvalitativnoj neograničenosti 
ma kakav oblik inače ova samosvest dobijala. Još je Feuerbach 
shvatio genezu pojma o »najvišem biću«: iz religioznog otuđenja 
u sebe vraćeni čovek je univerzalna prirodna sila (ako nam je 
dopušteno da ostanemo samo na ovom ontološkom određenju 
čoveka). Čovek je toga manje ili više bio svestan i u ranijim epo- 
hama. Objektivni uslovi — među njima i takvi koje je sam stvo- 
rio — određivali su granicu manifestacije sile, ne njenu kvalita- 
tivnu određenost. Kad čovek kao društvo prisvoji otuđene proiz- 

vode svoje delatnosti, ljudi će moći da određuju zajedničke ci- 
ljeve i da ostvaruju željene rezultate. Razdvajanjem nužnosti i 
slobode izboriće za sebe prostor-vreme-materiju za slobodne du- 
hove i društvene delatnosti. Vizija budućnosti i njena realizacija 
neće se međusobno suprotstavljati. Utoliko više treba dobro 
razlikovati viziju budućnosti u ime koje se opravdavaju i pokuša- 
vaju da ovekoveče oblici postojećeg otuđenja čoveka, od vizije 
udružene s kritikom postojećeg. ` 

Blochova poruka sastoji se između ostalog u pozivu da revo- 
luvionarno razgraničimo viziju budućnosti kao sredstva apolo- 
gije postojećeg od vizije kao velikog realnog cilja u čijoj svetlosti 
se kritikuje i preobražava svaki postali oblik. Birokratsko-dog- 
matskoj egzistenciji nije trebalo dugo da oseti ovaj smisao Blo- 
chove filozofije, i s brutalnošću koja joj je svojstvena, ona se obo- 
rila na dostojanstvo čoveka i filozofa Ernsta Blocha. Ne treba 
misliti da ovaj primer nije dovoljno poučan. U stanju ugroženo- 
sti svojih monopolističkih pozicija dogmatičar će i dalje poku- 
šavati da se uvek ponovo posluži sličnim sredstvom, bez obzira 
na posledice u daljoj borbi za podruštvljeno čovečanstvo. Samo 
solidarnost u akciji revolucionarnih subjekata — realnih i poten- 
cijalnih samoupravljača — jeste dostojan odgovor starim i no- 
vim silama otuđenja za čije je razumevanje, kritiku i ukidanje 
Bloch mnogo toga učinio. Filozofiji naše zemlje služi na čast što 
spada u red onih koji delu Ernsta Blocha prilaze kao aktivnom 
činiocu u stvaranju i razvijanju društva »kome je temeljni prin- 
cip puno i slobodno razvijanje svake individue« (Marx, Kapi- 
tal I). 

Čitajući Blocha često mi je padala na pamet jedna Marxova 
rečenica iz sedamnaeste primedbe u petoj glavi Kapitala I, i ovom 
primedbom ću završiti ovaj kratak tekst a pomenutu rečenicu ću 
istaći: »Ovo je jedna među okolnostima koje poskupljuju proiz- 
vodnju zasnovanu na ropstvu. U njoj se, kako su to stari zgodno 
izrazili, radnik razlikovao samo kao instrumentum vocale od ži- 
votinje koju su nazivali instrumentum semivocale, i od mrtvog 
alata koji su nazivali instrumentum mutum. Ali on daje osetiti 
i životinji i alatu da on nije što su oni, već čovek. Do ponosnog 
uverenja da se razlikuje od njih dolazi rob tim putem što s nji- 
ma zlo postupa i pustoši ih con amore«. 

LUKACSEVA TEORIJA PARTIJE 


Rudi Supek 
Zagreb 


Lukacseva teorija partije kreće se u brazdi Lenjinove borbe za 
revolucionarnu organizaciju radničke klase i time se odmah sta- 
vlja u prvi plan historijskog zadatka proletarijata. Nije slučaj- 
no što Lenjinovo revolucionarno djelovanje u ruskoj socijalnoj 
demokraciji započinje djelom posvećenim upravo pitanjima orga- 
nizacije »Što da se radi?«, i da je tim pitanjem Lenjin postavio 
socijalističku ideju u dodir s neposrednom historijskom praksom 
njenog ostvarenja. Stoga i osnovna teza Lukacsa u pogledu uloge 
i značaja organizacije radničke klase počinje tezom: 

Organizacija je oblik posredovanja (medijacije) između teorije 
i prakse. Kao i u svakom drugom dijalektičkom odnosu, tako i 
ovdje članovi dijalektičkog odnosa stječu konkretnost i realnost 
samo unutar i s pomoću posredovanja.« (338)' 


Teorija se tek s pomoću organizacije konkretizira i opred- 
mećuje kao revolucionarna praksa, ali uloga organizacije nije 
da bude mehanički posrednik, jer ona djeluje kao aktivna dru- 
štvena sila koja daje realnost teoriji pretvarajući je na aktivni 
način u sadržaj klasne svijesti radničke klase: iz manje više aps- 
traktnog uma ona s pomoću organizacije silazi u historijsku 
stvarnost ljudskog djelovanja. Ali, i obratno, tek s pomoću orga- 
nizacije djelovanje ljudske grupe ili klase uspijeva uzdići se do 
razine zbiljskog povijesnog djelovanja. Utjecaj organizacije di. 
namički ili historijski stvaralački je podjednak u odnosu na samu 
teoriju kao i na praksu. No, sam oblik organizacije prvenstveno 
je određen ili uvjetovan samom postojećom, mada neuobličenom, 
historijskom situacijom. Ova situacija nije jedan sasvim »iracio- 
nalni kontinuuma, kao što bi rekli neo-kantovci iz čije je škole 


1) Svi citati u ovom članku uzeti su iz Lukácseve »Povijesti i klasne 
svijestia (francusko izdanje, Paris, 1963), a uglavnom iz poglav'ja »Metodo- 
loške primjedbe o pitanju organizacije«. : 

potekao mladi Lukacs, nego je ona već na izvjestan način struk- 
turirana. Zadatak je stoga same revolucionarne teorije da utvrdi 
osnovna obilježja ili odnose u toj situaciji, kako bi se tek na os- 
novu takve teorije mogla utvrditi i priroda same organizacije. 
Organizacija nije čisti posrednik između revolucionarnih ciljeva 
i prakse, spontani historijski demijurg, već je ona u svojoj osno- 
vi podređena prirodi same objektivne historijske situacije koju 
valja teorijski analizirati. 

»Pitanje organizacije jedne revolucionarne partije, kaže Lu- 
kdcs, ne može biti organski razvijeno dok ne postoji jedna revo- 
lucionarna teorija. Tek kad je revolucija postala pitanje dana, 
izbija pitanje revolucionarne organizacije imperativnom nužno- 
šću u svijest masa i njihovih teorijskih glasnogovornika.a (335- 
-336) 

Pitanje revolucionarne organizacije postaje na taj način Za- 
visno od ocjene objektivne prirode revolucionarne situacije, s jed- 
ne strane, i od ocjene subjektivnih mogućnosti revolucionarne 
akcije proletarijata, s druge strane. Stoga nije čudno da radnič- 
ki pokreti i njihovi teoretičari osciliraju u isticanju jedne ili druge 
strane između precjenjivanja objektivnog determinizma ili re- 
volucionarnog voluntarizma, između ekonomskog tredjunioniz- 
ma ili političkog sektarizma, između reformizma i revolucionar- 
nosti, između »desničarskih skretanja« i »lijevih skretanjac, i ta- 
ko dalje. Sve se ove oscilacije i dileme neposredno odrazuju i na 
shvaćanju same organizacije. 


Postoji jedan momenat koji ima naročito velik značaj u stva- 
ranju revolucionarne organizacije, upravo u smislu posrednika 
između teorije i prakse, naime ocjene razmaka koji postoji iz- 
među revolucionarnih ciljeva (tačnije klasne svijesti) i sponta- 
nosti revolucionarnih kretanja u društvu koje prolazi kroz krizu 
postojećeg režima ili vlasti. Što je razmak klasno-svjesnih (u smi- 
slu epohalne historijske akcije) snaga prema spontanim revo- 
lucionarnim kretanjima (revolucionarno seljaštvo ili srednji bur- 
žoaski slojevi) veći ili širi (u kvantitativnom i kvalitativnom po- 
gledu), to i uloga revolucionarne avangarde i njene organizacije 
postaje presudnija. 

U vrijeme 1. Internacionale vidimo prilični idejni razmak iz- 
među političkih ideologa ili rukovodilaca radničkog pokreta i 
spontanih reakcija radnika i drugih društvenih slojeva. Težište 
otada pada na političku akciju, a ne na ekonomske revindikaci- 
je, pa između pola »krize buržoaskog društva« i »diktature pro- 
letarijata« nužno djeluje jedna avangarda proletarijata, relativ- 
no mala, ali idejno visoko izgrađena. Suprotnu tendenciju vidi- 
mo u 2. Internacionali, gdje se razmak između revolu- 
cionarne situacije i revolucionarne teorije umanjuje sve 
do iščezavanja svake istinske revolucionarne akcije. Rad- 
nički pokret postaje sve masovniji, bolje organiziran u 
svojoj sindikalnoj bazi, dok kapitalizam nakon Pariške ko- 
mune pokazuje znakove novog poleta i strukturalnih promje- 


382 


na u smislu bolje organizacije poslovanja i odstupanja od klasi- 
čnih liberalističkih pozicija (s imperijalizmom pojavljuje se i so- 
cijalno zakonodavstvo i pomoć armiji nezaposlenih), pa se u 
strategiju radničkog pokreta uvlači revizionizam u otvoreni- 
jem obliku (s Bernsteinom) ili u stidljivijem obliku (s Kautskym 
i Hilferdingom). »Ciljevi nisu ništa, pokret je sve«, ali pokret za- 
snovan na ekonomističkim revindikacijama i političkoj akciji ko- 
ja u najboljem slučaju ide do »generalnog štrajka«. Socijalna 
demokracija ne rukovodi se više jasnom vizijom revolucionarnog 
obaranja buržoazije, uspostavljanjem diktature proletarijata i 
radikalnom preobrazbom društva. Zanimljivo je, da teoretiča- 
ri 1. Internacionale, zajedno s Marxom, više ističu svjesnu ideo- 
loško-političku akciju (pretvaranje »radničke klase po sebi« u 
»radničku klasu za sebe«), dok teoretičari 2. Internacionale pod- 
vlače jače objektivni determinizam društvenog razvitka, pribli- 
žavanje političke akcije ovom objektivnom determinizmu. Ovo 
znači ujedno smanjivanje subjektivnog i praktičkog faktora, pot- 
cjenjivanje ideološke i revolucionarne agitacije i avangarde uop- 
će, a precjenjivanje objektivnog ili pozitivnog razvitka društva 
u pravcu strukturalnih promjena kapitalizma prema socijalizmu 
i spontanog djelovanja radničkih slojeva. Taktika borbe ne ide 
za forsiranjem događaja razvijanjem revolucionarne svijesti, ne- 
go se zasniva na čekanju, što može praktički značiti kojiput vrlo 
radikalne rezolucije (kao što je bila Stuttgartska protiv rata), ali 
koja ne obavezuje ni na kakvu akciju, pa su tako socijal-demo- 
kratske partije mogle zauzeti sasvim oportunistički stav prema 
ratu, a ipak se nakon rata pozivati na svoju »čistu savjest«! 

3. Internacionala s Lenjinom, kao najznačajnijim teoretiča- 
rem i njenim tvorcem, znači povratak na teorijsku tradiciju 
Marxove 1. Internacionale, ali s jednim za suvremeni radnički 
pokret veoma značajnim pomakom u njenoj strukturalnoj osno- 
vi: teorija i organizacija 1. Internacionale ponikla je na tlu naj- 
razvijenijih zapadno-evropskih zemalja u fazi liberalnog kapi- 
talizma, dok je teorija i organizacija radničkog pokreta za Lenjina 
ponikla na tlu socijalno-ekonomski zaostalih feudalno-kapitalis- 
tičkih zemalja u uvjetima imperijalizma. Ono što je, međutim, 
zajedničko Marxu i Lenjinu, jest isticanje avangardne uloge teo- 
rije i organizacije radničkog pokreta u smislu radikalnog ili epo- 
halnog preobražaja građanskog društva s pomoću diktature pro- 
letarijata. Vidljivo je na prvi mah da je strukturalna baza rad- 
ničkog pokreta nešto različita, ali da je razmak između revoluci- 
onarnih ciljeva i spontane revolucionarne situacije ponovo pove- 
ćan (uloga saveznika radničke klase u revoluciji postaje odlučni 
faktor!) Težište pada na ideološku akciju na razini epohalne ulo- 
ge proletarijata, dok se ekonomistički i tredjunionistički zahtje- 
vi smatraju potpuno nedovoljnima da bi doveli do zbiljske revo- 
lucionarne akcije. Lenjin zaoštrava ovo pitanje upozoravajući da 
pristalice ekonomizma ili spontanosti radničkog pokreta zastu- 
paju tezu da »politika prati ekonomiju«, što je naizgled marksi- 
stička formula, ali time dolaze do toga da »guše svijest sponta- 

nošću«, tako da u najboljem slučaju dolaze do sindikalizma ili 
tredjunionizma, a u ideološkim pitanjima do zbiljskog podre- 
đivanja buržoaskoj ideologiji. Zadatak je revolucionarne orga- 
nizacije upravo obratan, naime da svako ekonomsko pitanje 
pretvara u političko, da se ekonomsko ugnjetavanje objašnjava 
pomoću političkog ugnjetavanja, ali da se to političko ugnjeta- 
vanje ne vrši samo u okvirima neposrednog položaja radnika 
u proizvodnji već njegovim položajem u čitavom društvu. I, šta- 
više, da se to ugnjetavanje ne prikazuje samo kao njegov položaj 
nego kao položaj svih društvenih slojeva, to jest da se revoluci- 
onarnom agitacijom prodre u sve društvene krugove i slojeve; 
drugim riječima, da revolucionarno-politička akcija dobije onaj 
totalni karakter koji ima sama socijalistička revolucija. Na taj 
način ideološko-politička akcija dobiva viši i samostalniji značaj 
u odnosu na spontane i objektivne procese radničkog nezadovolj- 
stva vlastitim ekonomskim stanjem. Dok radnička klasa ostaje 
u granicama svojeg spontanog nezadovoljstva ili pobune, ona 
ustraje na razini historijsko-društvenog postojanja »klase po se- 
bi«. Tek kad ona shvati svoju političku i ideološko-revolucionar- 
nu ulogu, ona postaje »klasa za sebe«, klasa koja transcendira 
svoj usko društveni položaj time da se pretvara u čitavo društvo. 
U tom je smislu klasa kao revolucionarna pojava, a to znači i 
klasna svijest i klasna borba, jedan totalni društveni fenomen. 


Samo kao takav on je sposoban predobiti sve revolucionarne 
snage u društvu i iznijeti svoj historijski zadatak. Potcrtavajući 
ovu dominaciju političkog i ideološkog momenta nad ekonomis- 
tiškim i spontanim, Lenjin ide tako daleko da ga po svojem po- 
rijeklu i smislu dijeli od svakog ekonomizma i spontanosti. Zato 
on podvači da ova klasna svijest može radniku biti dana samo 
spolja, a ne može do nje doći iznutra, iz same ekonomske borbe 
i spontanog revolta.’ 


2) U djelu gdje se Lenjin bavi problemom revolucionarne organizacije 
»Što da se rad:?« kaže: »Klasna politička svijest »jedino izvana« može biti 
dana radnicima, to znači izvan ekonomske borbe, izvan sfere odnosa rad- 
nika prema poslodavcima. Jedina oblast iz koje bi se ta spoznaja mogla 
orpsti, jest oblast odnosa svih klesa i slojeva stanovništva prema državi 
i vladi.« Gdje se na'aze oni koji daju ovu klasnu svijest »izvana«? Na ovo 
pitanje Lenjin ovako odgovara: 


»Soc'jalističko je učenje nastalo iz filozofskih. historijskih i ekonomskih 
teorija koje su razrađivali učeni predstavnici vlasničkih klasa, intelektu- 
alci. Sam: osnivači suvremenog naučnog socijalizma, Marx i Engels, bili su, 
po dera društvenom položaju. buržoaski intelelstualci« (str. 177, izdanje Ku - 

re, 1948) 


Da bi istaknuo »akcijsku« samostalnost političko-ideološke akcije, on odo- 
bnhva Kautskijev stav da »se socijalizam i klasna borba pojavljuju upore- 
do. ali ne stvaraju jedno drugo; oni se pojavljuju pod različitim preduvje- 
tima. Današnja socijalistička svijest jedino može nastat: na podlozi du- 
bokog naučnog znanja. . . Socijalistička je svijest &emenat koji je izvana 
unesen u klasnu borbu proletarijata, a ne nešto što iz nje spontano nastaje.« 
(ibid., str. 184). 

Očito je da se klasna svijest proletarijata u ovom slučaju ob- 
likuje na jednom višem historijskom nivou od onoga koji pro- 
izlazi iz ekonomizma i borbe za poboljšanjem neposrednog ma- 
terijalnog ili socijalnog položaja. Dok je za reformiste klasna svi- 
jest ograničena sindikalizmom i objektivnim zakonima razvit- 
ka«, dotle se ovdje klasna svijest pojavljuje kao svijest o revo- 
lucionarnoj akciji na nivou čitavog društva, kao epohalna revo- 
lucionarna svijest. Lukács klasnu svijest tumači potpuno u ovom 
Lenjinovom duhu i tek na osnovu ovako shvaćene klasne svijesti 
ulazi on u dijalektičko lučenje između teorije i prakse." Klasna 
svijest, da bi bila revolucionarna klasna svijest, mora postati 
predmet intenzivne idejne i političke agitacije, pa je revolucio- 
narna organizacija nešto što ne proizlazi neposredno iz postoje- 
ćeg stanja radničkog pokreta i svijesti, nego nešto što pokret 
mora ostvariti na razini akcije u globalnom društvu. Ovdje je po- 
stojanje razmaka između ciljeva revolucionarne akcije i sponta- 
nosti revolucionarnih kretanja ne samo faktično, nego i teorijski 
nužno, jer je za Lenjina i Lukacsa nemoguće da bi radnička klasa 
mogla spontano doći do istinske klasne svijesti. Naravno da u {om 
slučaju pitanje organizacije radničke klase dobiva sasvim izuze- 
tan značaj, jer takva organizacija nije stvorena smo zato da us- 
mjerava već postojeće revolucionarne tendencije unutar same kla- 
se, nego ih ona mora razvijati, odrediti i usmjeravati i to ne sa- 
mo unutar klase nego i unutar čitavog društva. Organizacija kao 
faktor posredovanja ili medijacije između ciljeva i spontanosti 
društvenog kretanja postaje idejni i akcijski demijurg samog hi- 
storijskog preobrata. Tako pitanje organizacije dolazi s 3. Inter- 
nacionalom u središte revolucionarnog djelovanja radničke klase 
i socijalističkog pokreta. Kadrovi školovani na ovom Lenjinovom 
iskustvu pokazivali su uvijek najveću osjetljivost u pitanjima sa- 
me organizacije političke partije i ova osjetljivost zadržala se 
i do danas, iako danas ulazimo u jednu novu fazu revolucionarnog 
kretanja sa bitno izmijenjenim pretpostavkama u samoj strukturi 
radničke klase kao i u strukturi samog kapitalističkog društva. 

Lenjinova koncepcija javlja se, dakle, onda kad su »historijske 
škare« između politike i revolucije (klasne, nacionalne i imperi- 
jalističko-ratne krize) ponovo bile široko otvorene, tako široko 
kao nikad ranije u povijesti evropskog radničkog pokreta. One su 


3) Lukács definira klasnu svijest na razini historijskog zadatka radni- 
čke klase, a ne na razini efektivne svijesti koju pojedini nadnici imaju o se- 
bi i svom položaju. »Ova svijest nije, dakle, niti suma niti prosjek onoga 
što pojedinci, koji tvore klasu, uzeti jedan po jedan, misle, osjećaju, itd. A 
iprik je odlučna historijska akcija klase kao totakteta određena, u posljed- 
njoj analizi, tom sviješću, a ne pcmoću misli, itd. pojedinca; ovu akciju 
možemo spoznati samo polazeći od te svijesti«. (op. cit. str. 73). Ova je svi- 
jest, dakle, adekvatna historijskoj akciji, pa je kao takva samo »objektiv- 
na mogućnost«, prvenstveno zrdatak racionalne ili političko-revolucionar - 
ne »akcije«, kako bi se radnička klasa uzdigla od oblika »nesvjesne klasne 
svijesti« (kakva je njena faktična svijest na razini ekonom'zml») do »svjes- 
ne klasne svljesti«, kakva je ona kad je na nivou svojeg historijskog zadatka. 

diktirale i sasvim određeni tip avangardne i kadrovske revolucio- 
narne partije. Lukács, krećući se sasvim u Lenjinovim okvirima, 
pokušava ovoj historijskoj situaciji dati jedno filozofsko tuma- 
čenje, ali takvo koje prelazi granice same historijske situacije 
a i same Lenjinove prvenstveno strategijske misli. On organizaci- 
ju uzima kao nosioca historijskog totaliteta, i na taj je način vješ- 
tački odvaja istovremeno od njene osnove (faktične strukture rad- 
ničke klase i društva) i njene nadgradnje (ciljeva čijem ostvare- 
nju služi). 


U skladu s Lenjinovom analizom revolucionarne situacije i teo- 
rijom revolucionarne organizacije, Lukács ističe bitnu ulogu sa- 
veznika proletarijata u revoluciji, saveznika koji se prema društ- 
venoj krizi režima odnose revolucionarno (seljaštvo i srednja bur- 
žoazija u Rusiji), ali koji ostaju nesvjesni (a djelomično i nepri- 
jateljski) prema ciljevima revolucije. (»Tako spoznaja, kaže Lu- 
k&cs, o važnoj ulozi neproleterskih slojeva u revoluciji i o njenom 
ne čisto proleterskom karakteru dobiva odlučan značaj.«, str. 
346). Očito je da jedan manji dio svjesnog proletarijata prema ve- 
likoj masi nesvjesnih revolucionarnih društvenih slojeva diktira 
i određeni tip organizacije kao i određenu taktiku prema njima. 
(»Nijedna dominacija neke manjine ne može se održati, ako nije 
sposobna da povuče u svoju ideološku brazdu one klase koje 
nisu odmah i revolucionarne, ako ne zadobije od njih podršku u 
vlasti ili, barem, neutralnost u borbi za vlast.« str. 347). Uloga 
svjesnog ili subjektivnog faktora u revoluciji u takvoj historijskoj 
konstelaciji revolucionarnih sila, čija revolucionarnost ide samo 
do određene granice, koje su dakle bivstveno nesvjesne u odnosu 
na historijski preobražaj, postaje od presudne važnosti kako u ide- 
ološkom, tako i u organizacionom pogledu. I možemo reći da se 
ovdje u LukaAcsa Lenjinov aktivizam susreće s voluntarizmom 
Diltheya, Rickerta ili M. Webera u aktivnom i svjesnom oblikova- 
nju historijskog totaliteta u osnovi iracionalnog i neorganizira- 
nog ili, tačnije, nestrukturiranog! 


U jednom i u drugom slučaju, to jest kako sa gledišta Lenjina, 
tako i sa gledišta neo-kantovaca revolucionarna je akcija proleta- 
rijata istinski stvaralački čin samog proletarijata, odnosno njego- 
ve avangarde. Ideološka i strukturalna kriza starog društva samo 
je povod za ovaj stvaralački čin. 

»Ovaj ideološki potres, kaže Lukdcs, nesumnjivo je rođen u 
ekonomskoj krizi i objektivnoj mogućnosti da se preuzme vlast, 
ali njegovo odvijanje nije nikakva automatska i objektivnim za- 
konima podložna paralela, dok njegovo rješenje može biti samo 
slobodni čin samog proletarijata.« (350) 

Valja reći da je ovaj stav daleko bliži Marxovu i Lenjinovu 
shvaćanju revolucije kao »dijalektičkog skoka« iz carstva nužno- 
sti u carstvo slobode, nego pozitivističkim shvaćanjima Lukacse- 
vih kritičara koji su ga optuživali zbog subjektivizma i voluntari- 
zma ističući »objektivne zakone« u nastanku socijalističke revo- 
lucije. Pored toga posljednji stav proizlazi upravo iz onog klanja- 

nja pred spontanošću i »prirepaštvom« kao i iz potcjenjivanja 
ideološke i svjesne akcije, koja je oduvijek obilježavala oportu- 
niste, pa ih s propovijedanjem »smrti svake ideologije« i prela- 
skom u »doba čiste nauke« i danas obilježuje! 

Na ovom mjestu želimo samo uzgred napomenuti da je uloga 
saveznika u revoluciji i danas jedno od ključnih strateških pitanja 
radničkog pokreta. Međutim, priroda toga saveznika bitno se izmi- 
jenila prelaskom iz rano-kapitalističkih, feudalnih društvenih 
struktura, s masovnom bijedom i ratovima kao popratnom po- 
javom, u visoko-industrijski »organizirani kapitalizam«, s išče- 
zavanjem seljaštva, povećanjem životnog standarda, izbjegava- 
njem ekonomskih i ratnih kriza, ali s istovremenim jačanjem 
»vojske najamnika« (naročito u redovima intelektualnih profesi- 
ja koje se proletariziraju) unutar silno razvijenih birokratskih 
i militariziranih društvenih struktura. Pitanje saveznika danas se 
sasvim drugačije postavlja, a time i pitanje same organizacije 
proletarijata. No, to je problem o kojem valja raspravljati na 
drugom mjestu! 

Postoji još jedan moment na koji bismo htjeli upozoriti u 
Lukacsevoj teoriji organizacije kao posrednika ili dijalektičke 
medijacije između teorije i prakse. Radnik, dok je zaokupljen 
samo svojim svakodnevnim materijalnim brigama i dok ostaje 
u okvirima sindikalne borbe, ne samo da je »nesvjestan« u po- 
litičkom pogledu, nego on ostaje i otuđen. On tu svoju otuđenost 
ne može prevladati sve dok se ne uzdigne do moguće klasne svi- 
jesti u smislu njene historijsko revolucionarne uloge. 


»Ipak, za svakog individualnog radnika, put kojim će doseći 
objektivnu moguću klasnu svijest, kako bi na unutarnji način 
zauzeo stav kojim će za sebe izgraditi ovu klasnu svijest, ne mo- 
že ići zbog reifikacije njegove (individualne) svijesti samo kroz 
neposredna iskustva da bi zatim došla (ova svijest) do razbistri- 
vanja; psihološka svijest zadržava, dakle, za svakog pojedinca je- 
dan zaostali karakter. Ova suprotnost individualne svijesti i kla- 
sne svijesti u svakom individualnom proleteru nije nipošto slu- 
čajna. Jer u komunističkoj organizaciji, kao tipu više organiza- 
cije u odnosu na druge organizacije, prviput se u povijesti potvr- 
đuje karakter klasne svijesti, s jedne strane, kao princip koji 
neposredno utječe na akcije svakog pojedinca, a s druge strane 
i u isto vrijeme kao faktor koji svjesno učestvuje u određivanju 
povijesnog toka.« (op. cit. 358) 


I ovo je potpuno u skladu s Lenjinovom koncepcijom avan- 
gardne partije kao organizatora revolucionarne akcije i kao od- 
gajatelja revolucionarne klasne svijesti. Jasno je da se pojedi- 
načni proleter oslobađa reifikacije ili postvarenja svojeg položaja 
u proizvodnji ne samo napuštanjem tog položaja, nakon revolu- 
cije, nego i kritičkim uzdizanjem do nivoa klasne borbe na epo- 
halnoj revolucionarnoj razini. Njegova intelektualna ili idejna 
emancipacija prethodi njegovom fizičko-društvenom oslobođenju. 
To je sasvim prirodni proces društvene i oslobodilačke akcije. 

Organizacija, dakle, omogućuje radniku da kao pojedinac dođe 
u neposrednu vezu sa poviješću. Ona je predstavnik »konkretnog 
posredovanja između čovjeka i povijesti«, pod uvjetom da je rad. 
nik kao ličnost potpuno angažiran u pokretu i da disciplinirano 
izvršava zadatke organizacije. Imajući u vidu ne samo reifikaciju 
radnika na nivou ekonomizma nego i podvajanje ličnosti u gra- 
đanskom društvu na formalna prava i slobode (Lukács je od ra- 
nih Marxovih spisa u to vrijeme dobro poznavao njegovu »Kritiku 
Hegelove filozofije prava«), on pridaje političkoj organizaciji pro- 
letarijata neke osebine socijalističke zajednice, dakle bitnog fak- 
tora čovjekova razotuđenja. 


»Svaki ljudski odnos koji, dakle, kida s ovom strukturom (for- 
malnih buržoaskih demokratskih prava, RS), s ovom apstrakci- 
jom cjelovite ličnosti, s ovim supsumiranjeni pod jedno apstrak. 
tno stajalište, predstavlja jedan korak prema destrukciji reifika. 
cije ljudske svijesti. Ali, jedan takav korak pretpostavlja aktivno 
angažiranje cjeline ličnosti. Tako je postalo jasno da oblici slobode 
u buržoaskim organizacijama nisu ništa drugo do li skriva svijest« 
o zbiljskoj odsutnosti slobode, to jest jedna struktura svijesti 
gdje čovjek smatra, na način formalno slobodan, svoju integraci- 
ju u sistemu bitno stranih nužnosti i izjednačuje formalnu »slobo- 
du« ove kontemplacije sa zbiljskom slobodom. Jedino takvo ra- 
zumijevanje stvari dokida prividni paradoks naše prethodne tvrd- 
nje, prema kojoj je bezuvjetno zalaganje čitave ličnosti svakog 
člana u praksi pokreta jedini put za ostvarenje autentične slobo- 
de. A ta istina ne važi samo za zajednicu, kojoj takva organizacija 
služi kao kvasac da osvoji objektivne društvene uvjete za tu slo- 
bodu, već također i za pojedinačnog individuuma, za individualnog 
člana partije, koji i za sebe samoga može napredovati samo tim pu- 
tem. Pitanje discipline jest, dakle, jedno praktičko, elementarno pi- 
tanje partije, neophodan uvjet njenog funkcioniranja; ono među- 
tim, nije samo tehničko i praktičko pitanje, nego jedno od najvi- 
ših i najvažnijih intelektualnih pitanja revolucionarnog razvitka. 
Ovu disciplinu, koja se može roditi samo kao svjesni i slobodni čin 
najsvjesnijeg dijela, avangarde revolucionarne klase, nemoguće je 
ostvariti bez ovih prethodnih intelektualnih uvjeta. Bez takve 
spoznaje, makar instinktivne, o vezi između cjeline ličnosti i par- 
tijske discipline za svakog individualnog člana partije, ova se dis- 
Ciplina ukrućuje u jedan apstraktni i reificirani sistem prava i 
dužnosti, te partija nužno pada u tip organizacije buržoaskih parti- 
ja. Tako možemo shvatiti da organizacija, s jedne strane, poka- 
zuje najveću osjetljivost za vrijednost ili odsutnost vrijednosti re- 
volucionarnih teorijskih shvaćanja i tendencija, a da, s druge stra- 
ne, revolucionarna organizacija pretpostavlja, subjektivno, jedan 
visoki stupanj klasne svijesti.« (op. cit. 360-361) 


Naveli smo ovaj poduži citat, jer on sadrži niz značajnih mo- 
menata i suprotnosti koji važe za unutar-partijski život i čvrstinu 
same revolucionarne organizacije. I ovdje, čini nam se, da Lukacs 
nije izbjegao opasnosti izvjesnih uopćavanja, ali nas je time 

odmah uveo u neke dileme koje su karakteristične za odnos, ne 
toliko običnog radnika, koliko intelektualca prema organizaciji. 


Prije svega, jasno je da efikasnost i borbena sposobnost jedne 
političke organizacije zavisi od njene unutarnje čvrstine koja po- 
čiva na svjesnoj disciplini članova, a svjesna disoiplina, sa svoje 
strane, pretpostavlja angažiranje čitave ličnosti. Međutim, takvo 
angažiranje čitave ličnosti zahtijeva da i sama organizacija bude 
na onom intelektualnom ili idejnom nivou koji omogućuje takvo 
angažiranje. Otuda osjetljivost organizacije za idejna pitanja i na- 
stojanje da ona bude na visini bitnih idejnih pitanja revolucio- 
narne akcije. Svaki puta kada organizacija nije na visini takvih 
idejnih pitanja, ona ne može spriječiti kritičko odvajanje pojedi- 
nih ličnosti i stvaranje latentnih ili otvorenih frakcija unutar rad- 
ničke partije. Ovu dinamiku možemo pratiti za vrijeme Marxa, za 
vrijeme Lenjina, a i danas u međunarodnom radničkom pokretu. 

Idejna pitanja ostaju stoga od prvorazrednog značenja za život 
organizacije, ali se čvrstina organizacije ne može sačuvati, ako sc 
idejna strana dogmatizira i degradira po svojem intelektualnom 
nivou, već samo ako se stalno nastoji uzdići na razinu aktualnih 
idejnih problema. (Dobar primier kako dogmatizam u ideološkim 
pitanjima vodi do osipanja kritičkih i stvaralačkih ličnosti u or- 
ganizaciji, pokazuje novija historija francuske Komunističke par- 
tije kao i njen najnoviji pokušaj da tome procesu stane na kraj 
odricanjem od dogmatskih pozicija!) Naime, ako organizacija 
ne uspije da bude na zbiljskom nivou aktualnih idejnih pitanja, 
tada se partijska disciplina pretvara samo u formalnu disciplinu 
i izvršavanje zadataka, bez ličnog uvjerenja, te dobiva nužno 
crte jedne buržoaske partijske organizacije, s tom razlikom što 
se o idejnoj diferencijaciji u buržoaskim partijama diskutira, a u 
komunističkima, u ovakvim slučajevima, šuti. 

Lukacs, međutim, ne vodi dovoljno računa o jednom drugom 
momentu. Revolucionarna akcija traži čitavu ličnost, ali teorija 
socijalističkog društva i njegova preobražaja ne traži isti tip anga- 
žiranja i isti tip discipline u svim situacijama. U političkoj borbi, 
kad je u pitanju osvajanje vlasti, disciplina je osnovni preduvjet 
uspjeha. To važi podjednako u ratnim kao i u parlamentarnim 
uvjetima. U ovakvim slučajevima nema nikakve dileme. Dilema 
postoji samo do donošenja zajedničke odluke za akciju. Međutim, 
pored političke akcije postoji i kulturna akcija, koja je dio ideolo- 
ške borbe proletarijata. Postoji također idejna borba i na područ- 
ju filozofije, nauke i umjetnosti. Kako u tom slučaju stoji sa či- 
tavim angažiranjem ličnosti i partijskom disciplinom? O tome se 
dosada mnogo raspravljalo u revolucionarnom pokretu. Poznati 
su slijedeći slučajevi koji nas upozoravaju na dijalektičku slože- 
nost ovog odnosa. 

Prvo, kad se radi o otvorenoj borbi protiv klasnog neprija- 
telja, kao što je bila borba protiv fašizma, intelektualac nema 
nikakvog prava da u ime neke svoje posebne kulturne aktiv- 
nosti ostane po strani. On je obavezan da se lično identificira 

s organizacijom revolucionarne klase. Rukovodstvo revolucio- 
narne partije može, doduše, u ime partijske discipline da ga 
izvuče iz prvih redova i »sačuva« za mirnodopske uvjete, ali mu 
ipak ne može zabraniti, ako lično želi, da bude u prvim redo- 
vima, jer su njegovi unutarnji »lični obračuni« isto tako važan 
faktor njegove dereifikacije kao i klasna borba čitave organi- 
zacije. U ovom su slučaju dileme manje više jednostavne. 
Drugo, složenija je situacija u pogledu lične angažiranosti, 
kad se radi o teorijskoj ili umjetničkoj djelatnosti, koja kao 
svaka slobodna djelatnost, ne može biti dinigirana nekom or- 
ganizacijom naročito ako dominantna shvaćanja u organizaciji 
dođu u sukob sa stvaranjem pojedinca. U tom slučaju može- 
mo razlikovati, u pred-revolucionarnim i post-revolucionamim 
uvjetima, disciplinirane ili »dobre članove partije« i nediscipli- 
nirane ili »loše članove partije«. Na primjer — da se opet po- 
služimo jednim francuskim primjerom — Picasso, Braque, Lé- 
ger i drugi predstavnici ekspresionističkih tendencija u umjet- 
nosti bili bi »loši članovi« francuske Komunističke partije, dok 
bi Fougeron, koji je prihvatio teoriju socijalističkog realizma, 
bio »dobar član«. Prvi su, doduše, na planu političke svijesti 
usvojili revolucionarnu organizaciju, dok je na planu slikarstva 
nisu usvojili. (Sa gledišta teoretičara socijalističkog realizma 
oni su tipični predstavnici »buržoaske dekadencije«!) Ovdje se 
može reći, da je za revolucionarnu akciju dovoljno da pojedi- 
nac usvoji politička načela, dok njegova umjetnička uvjerenja 
nisu tako bitna, čak i onda kad su pod utjecajem klasnog ne- 
prijatelja. Sa Lukacsevog stajališta, ali i sa gledišta koje još 
uvijek dominira u nekim partijskim rukovodstvima, prvi kao 
angažirane ličnosti manje vrijede od onih što su usvojili soci- 
jalistički realizam. Međutim, u toku samog historijskog raz- 
vitka može se pokazati da je dosljedan stav Picassa, Braque-a ili 
Legera bio značajniji i vrijedniji, ne samo za buržoasku, nego i 
za socijalističku kulturu, pa se možemo naći u situaciji da ne- 
giramo prethodne vrijednosne kriterije o ličnoj angažiranosti. 
Ako doista postoji takva mogućnost, a ona se danas već jasno 
nazire, onda je mnogo bolje usvojiti onaj stav koji je imao Le- 
njin u odnosu prema Lunačarskijevom »proletkultu« (a koji za- 
stupa i program SKJ) da kultura i nauka moraju ostati »samil 
sebi sudije«, što, naravno, ne isključuje borbu mišljenja o dru- 
štvenom značenju kulturnih djela! Ako zauzmemo ovo gledište, 
tada pojam ličnog angažiranja, kako ga ovdje definira Lukács, 
kao bitni preduvjet ne samo klasne borbe na planu kolektivne 
revolucionarne akcije, već kao preduvjet čisto ličnog oslobo- 
đenja, »ostvarenje slobode i za sebe samoga«, svakako dolazi 
u pitanje. I tu nam se nameće pitanje: nije li Lukács u pitanju 
dereifikacije dao organizaciji neka svojstva apsolutnog. posred- 
nika između teorije i akcije, koji organizacija nema niti čak ne 
želi da ima?! "= 
Treće, smatrajući organizaciju posrednikom između ciljeva 
revolucije i same akcije, Lukács joj pridaje neke osobine nove 

zajednice i sredine novog oblika socijalizacije ličnosti. Tako re- 
volucionarna organizacija ima neke od tih crta, ipak je sasvim 
pogrešno izjednačavati je s onom zajednicom koja će provesti 
zbiljsko razotuđenje buržoaske ličnosti. Lukacs upada u shva- 
ćanju organizacije u neke zablude sektaša i utopista. 

»Zbiljsko aktivno učestvovanje, kaže on, u svim događajima, 
zbiljski praktički stav svih članova organizacije ne može se po- 
stići bez zalaganja čitave ličnosti. Tek onda kad akcija u krilu 
zajednice (!) postane centralno pitanje svakog pojedinca koji 
u njoj učestvuje, možemo dokinuti odvajanje između prava i du- 
žnosti, oblik organizacijskog pojavljivanja čovjekova odvajanja 
od vlastite socijalizacije (!), oblik njegova komadanja od strane 
društvenih sila koje njime vladaju.« (360). 

Kao i u malo prije citiranom pasusu tako i ovdje izjednačava- 
nje ličnosti s organizacijom nije samo pitanje njene političke čvrs- 
tine i efikasnosti, već pitanje uklapanja ličnosti u jednu zajednicu 
koja postaje osnova njegova razotuđenja, osnova njegove nove 
socijalizacije. Da li je ovakav stav opravdan? 

Očito je da nije! Jer i sama politička organizacija proletari- 
jata prije svega ima zadatak da osvoji vlast i razbije staru poli- 
tičku i klasnu strukturu buržoaskog društva. Ona kao politička 
organizacija djeluje nužno političkim sredstvima, a politička ak- 
cija je ovdje samo sredstvo da se stvore uvjeti za razvitak, sa- 
mostalni i spontani, jedne nove socijalističke zajednice, koja kao 
takva sadrži u sebi i negaciju političkih sredstava (diktature 
proletarijata), potrebnih za ostvarenje njenih preduvjeta. Ova- 
kvo shvaćanje političke organizacije proletarijata jasno je iz- 
raženo i u Marxa i u Lenjina (u tezi o odumiranju države i po- 
litike uopće). Iz perspektive otuđenja i razotuđenja, očito je da 
je uloga revolucionarne organizacije proletarijata politička ne- 
gacija buržoaske vlasti, ali ujedno i negacija ljudske i društvene 
prirode proletarijata, to jest negacija dominacije, degradacije i 
dehumanizacije proletarijata. Ona ostaje, nužno, samo u okviru 
negacije negacije. Ona još nije i nova pozicija, novi oblik zajed- 
nice, niti novi oblik socijalizacije ljudske ličnosti i njenog stvar- 
nog oslobođenja. 


Utopizam i sektarizam Lukacseve pozicije sastoji se u tome 
što on ne vidi da zbiljski proces dereifikacije ili razotuđenja pro- 
letarijata (a i svakog člana građanskog društva) sadrži u sebi 
dva dijalektička momenta: prvo, negaciju negacije u obliku po- 
litičke revolucionarne akoije proletarijata i, drugo, novu poziciju 
u obliku izgradnje nove društvene socijalističke zajednice. Pro- 
ces dereifikacije započinje negacijom negacije ili revolucionar- 
nom akcijom, ali on se nužno dovršava tek izgradnjom istinske 
socijalističke ili naprosto ljudske zajednice. Kad to ne bi bio slu- 
čai, ne bi se moglo govoriti o oblicima otuđenja i u društvu na- 
kon osvajanja vlasti od strane radničke klase. Izjednačujući pro- 
ces dereifikacije s političkom organizacijom Lukács je i protiv 
svoje volje dao legitimaciju onom obliku socijalističke države, 

koja je diktaturu proletarijata uzela kao uzor i model za izgrad- 
nju čitavog društva u vidu etatizma i centralizma političke i ideo- 
loške kontrole svakog teorijskog, filozofskog i umjetničkog stva- 
ranja, jedne krute hijerarhije društvenih odnosa, gdje je svaki 
trag ne samo slobodne ličnosti već i autentične ljudske zajed- 
nice iščezao, a sve to u ime »socijalizma« i »istinskog oslobođenja 
Jličnosti«! Pogrešno shvaćanje dijalektičke prirode momenta me- 
dijacije (medijacije u obliku političke i društvene organizacije) 
dovela je Lukacsa do toga da nije samo kapitulirao pred staljiniz- 
mom u ime »discipline«, nego mu je svojevremeno dao i filozof- 
sku legitimaciju. 

Kako je moglo doći do ove zablude u djelu samog Lukacsa? 
Čini nam se, da je tome uzrok u njegovoj vlastitoj intelektualnoj 
prošlosti, ne lenjinističkoj već neo-kantovskoj. Pod utjecajem 
Diltheya, Rickerta i Webera moglo se gledati na historiju kao 
na jedan »iracionalni heterogeni kontinuum« koji se tek svjes- 
nom akcijom jedne manjine pretvara u smisleni i organizirani 
totalitet. Tako se nužno mogla precijeniti uloga organizacije kao 
posrednika u sivaranju ovog historijskog totaliteta, a potcije- 
niti njegovu protivurječnu i dijalektičku prirodu, koja sadrži niz 
objektivnih i subjektivnih procesa, kako na nivou društvenih 
klasa, organiziranih političkih i drugih grupacija, tako i na ni- 
vou stvaralačkih ličnosti. Ovi različiti tokovi, s vlastitim deter- 
minizmom, u revolucionarnoj akciji stapaju se u jedinstvo ide- 
je i volje, ali se oni isto tako raspleću nakon osvojene vlasti, ka- 
ko bi rodili novu društvenu zajednicu. Slika ove istinske zajed- 
nice u biti je negacija prethodnog akcijskog revolucionarnog 
totaliteta: ona je njegovo dijete koje ga poriče, slobodni čovjek 
koji napušta kolijevku historije kao klasne historije, to jest 
kao njemu nadređenog totaliteta, jer je i čovjek sam »idealni 
totalitet«, pa u socijalizmu, jednom ostvaren, nema nikakvu po- 
trebu za društvenim mjerilom kao njemu stranim ili vanjski 
nametnutim totalitetom. 


392 


LUKACS I SUVREMENA KNJIŽEVNOST 


Gajo Peleš 
Zagreb 


Prije nego što će raščlanjivati književne pojave našeg stolje- 
ća, Lukacs u svojoj knjizi Današnji značaj kritičkog realizma 
ukratko određuje osnovne tendencije suvremenog društvenog 
kretanja. Ustvrđuje kako je glavno obilježje današnjeg svijeta 
sukob između kapitalizma i socijalizma. Naglašava da to nije 
jedina polarizacija društvenih snaga i podsjeća da je između 
dva rata svijet bio podijeljen na fašiste i antifašiste, a poslije 
drugog svjetskog rata na miroljubivu i ratnu tendenciju. Upravo 
iz takve polarizacije on izvlači i dva osnovna književna pravca 
koje naziva realizam i antirealizam (avangardizam, dekaden- 
cija). Naravno, realizam je izraz miroljubivih snaga, a antireali- 
zam pripada pristalicama rata. Treba spomenuti da Lukacs ne 
pravi neke umjetne granice, dapače, ističe kako se te dvije kon- 
cepcije vrlo često isprepleću čak i u jednoj ličnosti. 


U književnosti dvadesetog stoljeća Lukács posebno izdvaja 
Th. Manna i tvrdi da je on jedan od predstavnika »građanskog 
kritičkog realizma«. Mann se nije utopio, tvrdi Lukács, u literar- 
no »atomiziranim« postupcima, već ih uspješno integrira u svoje 
djelo. »(...) ako dakle Tomas Man za predmet svojih dela uzi- 
ma subjektivizam imperijalističkog razdoblia u životno istinitoj, 
čak životno bliskoj tipičnosti, taj subjektivizam ostaje kod nje- 
ga predmet uobličavanja, a ne putokazno načelo prikazivania.« 
piše Lukács u eseju »Razigranost mašte i njena podloga«.' Man- 
nu suprotstavlja tzv. avangardnu književnost za koju kaže da 
ioj je »subiektivna vizija (..) suština objektivne stvarnosti« 
ili: »avangardist pravi od jednog — nužno - subiektivnog ogle- 
danja stvarnosti, pravu pravcatu stvarnost«.* Prigovara »avan- 


1) Đerđ Lukač: »Tomas Man«, »Kultura«, Beograd, 1958, str. 79. 

2) Đerđ Lukač: »Današnji značaj kritičkog realizma«, »Kultura«, Beo- 
grad. 1959. str. 51. 

3) Ibid., str. 49. 

gardistima« da svojim djelom stvaraju »apstraktnu partikular- 
nost«. Njihov bilo »alegorički pristup« (Kafka) ili »naturalistič- 
ka deskripcija« (Joyce) u kojima se ne odvaja »bitno od nebit- 
noga« u stvari je negiranje »socijalizma kao perspektive«. Na- 
suprot njima, kaže Lukács, u Manna je naše doba »kao jedan 
deo u procesu života čovečanstva sa svojim uvek jasnim: oda- 
kle? i: kuda? Stoga ne zna ovo delo ni za kakvu naturalističku 
statičnost (...)«.* 


Th. Mann je direktni nastavak realističkog postupka velikih 
romansijera XIX st. Pojavnost je u njegovu prisustvu uvijek 
distancirana, sagledana, čak i kad je pripovjedač subjektiviran 
kao u Dr Faustusu, iz perspektive promatrača koji individual- 
no smješta u kontekst neke šire realnosti. Taj, u literarnim ok- 
virima, aperceptivni postupak omogućio je da se književno ob- 
rade mnoga značenja suvremenoga svijeta, od buržoaske sredine 
u »Buddenbrookovima« do grčevitoga traganja za tonskim odre- 
đenjem ishodišta bitka u Dr Faustusu. Život je u Th. Manna 
zaista objekt literarnog traženja i zato je mogao da suvremenog 
čovjeka, inovirajući realistički tretman, opisuje u kontekstu 
neposredno prezentne društvene stvarnosti. 


Romansijer prošloga stoljeća uzima životnu činjenicu kao 
završenost, dio povijesnog toka i traga za suštinama te »proš- 
losti« sagledavajući je iz situacije koja je već nešto drukčija, što 
mu dozvoljava da se prema tematskom materijalu postavi kao 
promatrač. Pripovjedač je izdvojen iz događaja koje literarno 
obrađuje, pripada drugoj stvarnosti, te je samim tim za njega 
životna činjenica ulomak iz neprekinutog toka društvenog zbi- 
vanja. Literarno prezentirano stanje ima svoju prošlost i imat 
će svoju budućnost, dio je životnog kontinuiteta. Građanska 
svijest, koja bijaše u svom punom usponu, osnažena dinamičnim 
ekonomskim razvojem, poima život kao neprestanu mijenu, na- 
ravno u okvirima svoga shvaćanja društvenih odnosa. Privred- 
ni prosperitet i još uvijek nepomućeni eshatološki odnos prema 
životu stvara kod građanina svijest o povijesnom kontinuitetu. 
Romansijer, tragajući za mnogoslojevitošću pojavnosti, konfro- 
tirajući raznolika individualna značenja, »priča« o onome »što 
se zbilo«, što je već njegova prošlost, a koja je, naravno, usko po- 
vezana s njegovom sadašnjošću i zbog toga joj on i prilazi, nas- 
toji u njoj otkriti impulse i motive koji čine čovjekovu stvar- 
nost. U takvom literarnom postupku pisac, može se reći, elabo- 
rira pojavnost, apercipira je, »svjestan« je njena toka i »zna« 
mu početak i kraj. Pozicija sveprisustva, koja proizlazi iz aper- 
ceptivnog romansijerskog postupka dozvoljava pripovjedaču 
da prati i poveže raznolike događaje i mnogobrojne ličnosti. 
Pripovjedač je sličan historičaru, pred njim je vrijeme koje je 
isteklo i sada mu traži nespoznate dimenzije. 


4) Ibid., str. 83. 

Lukacs, opterećen konceptualnim odnosom prema društve- 
noj činjenici, afirmira upravo aperceptivni literarni tretman. 
Poznato je da je mnoge svoje studije o književnosti posvetio 
realističkim piscima. U njihovu pristupu Lukacs vidi vrhunac 
književnog otkrića stvarnosti. Naime, on želi da se prikazuje 
»čoveka uzetog u celini, u ukupnosti društvenog sveta«, a upra- 
vo u realističkome romanu za njega je ispunjen taj uvjet. Sve to 
proizlazi iz njegove postavke: : 


»To klasično nasleđe znači za estetiku onu veliku umetnost 
koja čoveka uzetog u celini, čitavog čoveka, prikazuje u ukup- 
nosti društvenoga sveta. Tu i opšta filozofija — proleterski huma- 
nizam — postavlja težište problema estetike. Marksistička filo- 
zofija istorije analizuje čitavog čoveka, istoriju njegovog raz- 
vitka, delimično ostvarenje njegovog usavršavanja, odnosno nje- 
govu iskidanost u raznim periodima, i pokušava da otkrije skri- 
venu zakonitost tih odnosa.« 


Odmah je uočljivo da književnosti pristupa iz perspektive 
jednoga teorijskog zaključka i da podređuje svaki njen re- 
zultat zahtjevima filozofskog istraživanja povijesnih činjenica. 
Ako književno djelo ne sadržava cjelovitost društvenog zbiva- 
nja — a shvaća je doslovno, mora biti uvijek neposredno pre- 
dočena —, gubi se u »apstrakciji« ili »naturalizmu«. Teorijsku 
eksplicitnost — u kojoj se traži stav, odnos prema društvenom 
zbivanju, što u krajnjoj liniji biva i političnost, opredijeljenost za 
ili protiv neke suvremene političke tendencije — Lukacs prenosi 
i na književno djelo. Zato se i dešava da, na primjer, Kafku 
stavlja u tabor nekreativnog, ratnog elementa, i nije u stanju 
da do kraja — jer Lukács i pored svoje konceptualne zaslijep- 
ljenosti« priznaje, što pokazuje da posjeduje osjetila pravog 
književnog kritičara, neke vrijednosti Kafkinu opusu — odredi 
vrijednost, značenje i ulogu Kafkina otkrića stvarnosti za naše 
saznanje suvremenih povijesnih tokova. 


Budući da je realistički postupak odgovarao njegovoj teorij- 
skoj koncepciji o totalnom zahvatu društvenoga, Lukacs ga je 
na žalost potpuno nedijalektički i nemarksistički, ozakonio kao 
jedinu mogućnost književnog otkrića pojavnoga. Zato izdvaja 
inovatora realističkog romana Th. Manna i njegovim djelom že- 
li osporiti vrijednost ostvarenjima onih autora čiji književni 
postupak izrasta iz negacije realističkoga tretmana. Lukacs bi 
htio nametnuti jednom društvenom značenju literarni izraz nje- 
gove prošlosti, pokušava ustvrditi da je književnost koja proiz- 
lazi iz same suštine suvremenoga stanja negacija književnoga 
čina. Suvremeni autor živi u drukčijoj društvenoj konstelaciji 
nego npr. Balzac ili Tolstoj. Građanin u vrijeme realističkog 
romana prima život u povijesnom kontinuitetu, jer osjeća da 
čini stvarnost i teži nekoj vrijednosti, ali njegov sljedbenik je 


5) Der Lukač: »Ogledi o realizmu«, »Kultura« Beograd, 1947, str. 11. 

svjedok i sudionik u dezintegraciji građanskoga pojma. Nepriko- 
snovene istine propadaju, građanski društveni red sve se više o- 
sipa. Eshatološki pojam, koji je bio čvrsta okosnica građanske 
svijesti, uvelike gubi svoje značenje. Stare su etičke vrijednosti 
pomućene. U takvoj situaciji osjećaj povijesnoga uzmiče pred 
grčevitim dilemama o smislu postojanja, o ulozi i vrijednosti 
čovjekova napora; a građaninu, kojemu su oduzete njegove druš- 
tvene norme, ne preostaje drugo nego krajnji nihilizam i pokušaj 
da u svom življenju, izdvojenom iz socijalnog konteksta, prona- 
đe korijen i izgubljeni smisao egzistencije. Dezintegracija druš- 
tvenoga, koja razbija pojam povijesnoga, dovodi i do drugog 
osjećanja vremena. Objektivno vrijeme nestaje, izdvajaju se sa- 
mo oni trenuci koji nešto znače za pojedinačnu svijest. Konti- 
nuitetu povijesnoga suprotstavlja se diskontinuirani doživljaj 
pojedinca. Takva ljudska situacija nije se više mogla izraziti a- 
perceptivnošću realističkog romana. Sveprisustvo staroga pri- 
povjedača, njegova potpuna dominacija nad ličnosti postala je 
prepreka da se otkrije stanje građanske svijesti prve polovice 
našega stoljeća. Pisati na tolstojevski način dovelo bi do puke 
deskripcije. Tehnikom sveprisustva realističkog romansijera, ko- 
ii je individualno prezentirao u opisu i dijalogu, nemoguće je 
bilo dokučiti skrivene predjele svijesti i podsvijesti. A ne ući u 
čovjekovu psihu, ostati samo na iskazivanju njegova vanjskog 
reagensa, mimoišle bi se osnovne dileme suvremenoga postoja- 
nja. Književnost ne bi ostvarila svoju specifičnu spoznainu 
kolju — ne bi otkrila totalitet čovjekova povijesnog trenut- 
a. 


Ne znači da Th. Mann, koji na svoj način nastavlja klasični 
postupak, nije zahvatio probleme suvremenog čovjeka. Rečeno 
je da je inovirao tehniku sveprisustva. Npr. u Čarobnom brijegu 
zadržava objektivnog pripovjedača, no niegova je sveprisutnost 
usredotočena na izdvojeni svijet sanatorija i posebno na Hansa 
Castorpa. Zadržava se na jednom užem aspektu građanskoga 
života i mnogobrojnim opisima psihološkog stanja, indirektnim 
unutrašnjim monolozima otkriva individualne preokupacije. An- 
drić postupa na drugi način koristeći iskustva klasičnih roman- 
siiera. Dok Th. Mann sve više usvaja suvremene pripovjedačke 
tehnike, što će posebno doći do izražaja u »Dr Faustusu«, Andrić 
maksimalno koristi mogućnost pripovjedača u poziciji svepr'- 
sustva i kreira jedan vid suvremene romansijerske kronike. Lij- 
terarna aperceptivnost dovedena je u Andrićevoi kronici do gra- 
nica historijskoga, a kod Manna je zadržana čak i u »Dr Faus- 
tusu«, gdie je intimni doživliaj komvozitora Leverkiihna uokvi- 
ren pripovijedanjem Zeitbloma. Andrić iscrpljuje realistički na- 
čin pričanja, dovodi ga do krajnjih mogućnosti, a Th. Mann, us- 
vajajući neke introspektivne tehnike, stvara neku vrstu sinteze 
između novog i starog proznog pristupa. U oba je slučaja druš- 
tveno prezentno; u Andrića je ono, dapače, glavna tema, a u 
Manna ie neophodan okvir individualnome. Može li nam to, kao 
što tvrdi Lukács, biti jedini kriterij u valorizaciji njihove vrijed- 

nosti i smiju li se njihovi rezultati pretpostaviti djelima koja su 
izrasla iz drukčijeg viđenja svijeta? 

Povijesno, kao odnos prema postojanju, zadržano je kod 
Manna i Andrića. Oni, osjećajući dileme suvremenoga čovjeka, 
ipak vide i neke mogućnosti izlaza. To je, bez obzira na razlike 
u njihovu poimanju svijeta, neko iskonsko vjerovanje u snagu 
života, što je u stvari i svojevrsni fatalizam, odnosno prepuštanje 
silama koje su izvan nas, ili van dohvata našega htijenja. Su- 
protnost je tome doživljavanje suvremenih kriza kao konačnosti, 
ne mogavši sagledati, prodirući u suštinu stanja, dalji kontinu- 
itet. Kritičnost je u ovom slučaju dovedena do krajnjih konze- 
kvencija, ali ne prerasta u revolucionarno htijenje. Neprimanje 
danih životnih uvjeta ne dovodi do revolucionarne predodžbe 
u kojoj se suvremenost negira vizijom novoga društvenog reda. 
Ukoliko se ostaje samo na kritičkom odnosu, u kojem se sagle- 
dava bezizglednost suvremenosti, a ne vidi se nikakva mogućnost 
da se egzistira izvan danog društvenog reda, preostaje beznađe. 
Takva kritičnost pretpostavlja povijesnome — ontološko. Pitanje 
o smislu egzistencije postaje osnovni problem suvremene kritič- 
ke svijesti. Vrijeme više nema svoj kontinuitet, »sada« postaje 
odvojeno od »prije« i »kasnije«, izdvaja se kao jedina vrijednost, 
gotovo kao konačnost. Smisao se traži u »sadašnjem trenutku« 
raščlanjujući sve njegove dimenzije. Kad pisac ne bi osjetio, 
doživio i bio u stanju da literarno prezentira upravo takvu stvar- 
nost, on bi nastojeći da stvori neku književnu cjelinu u stvari 
lagao, nastao bi literarni kič, patvorenost kojom se simulira 
književna spoznaja. Inoviranjem klasičnoga tretmana mogao 
se izraziti jedan aspekt suvremenoga postojanja, ali se nije mo- 
gao otkriti stravični grč građanskog čovjeka koji ne vidi iz- 
laza iz dehumaniziranog svijeta stroja. Mnogi književnici koje 
Lukács odbacuje upravo su dio te kritičke građanske svijesti 
koja se svojim nemirom, nonkonformizmom suprotstavlja stvar- 
nosti sagledavajući u njoj sve njene nehumane dimenzije. 

Ontološka preokupacija nije mogla biti izrečena realističkim 
tretmanom koji je izrastao iz povijesnog osjećanja egzistencije. 
Zato se početkom stoljeća javila reakcija na opisnost realistič- 
koga romana i zahtijeva se od književnosti da otkriva motivaci- 
ju čovjekove geste. U prvom planu nije više postupak, već ni: 
gova uvjetovanost; od opisa akcije prelazi se na analizu stanja, 
aperceptivnost je potisnuta perceptivnošću. Nastoji se maksimal- 
no rekreirati trenutak, »sada«, prodirući u sve njegove dimenzi- 
je. Naslućivanje, utisak, asocijacija, niz dosvjesnih i svjesnih 
reakcija postaju osnov literarne preokupacije. Budući da se 
stvarnost ne elaborira, već rekreira, mijenja se i pripovjedačeva 
uloga. Ukoliko pripovjedač ostaje, više nije u sveznajućoj pozi- 
ciji, podređen je subjektivnome ili »priča« neku već metafori- 
ziranu temu u kojoj su ličnosti aspekti određenih životnih zna- 
čenja. Subjektivno postaje dominanta, što proizlazi iz preoku- 
pacije smislom postojanja. Proust, Joyce, Kafka, V. Woolf, za ko- 
je Lukacs kaže da su samo dehumanizirano stanje, u stvari su ne- 

gacija odljuđenja upravo time što literarno otkrivaju suštinu 
krize suvremenoga postojanja. ' 

Pojedinac se bio sve više izdvojio iz društvenoga. Ekonomski 
prosperitet nije donio i nove etičke vrijednosti, rušio je samo po- 
stojeće, a građanin ubačen u beskrupulozni sistem bezglavog stje- 
canja postvaruje i svoju bit. Odljuđenoj ličnosti senzualno po- 
staju fetiš i materijalna dobra, koja uvelike osamostaljuju čo- 
vjeka stvarajući mu bolje mogućnosti, podređuju se, sada usavr- 
šenijem, podražavanju ćutilnoga. Čovjek se animalizira koristeći 
rezultate industrijske civilizacije. Ono što je nastalo kao djelo kre- 
ativnih napora da bude sredstvo odljuđenja čovjeka postaje njegov 
cilj, podređuje čovjeka sebi i izjednačuje ga sa sobom. Ljudsko 
gubi vrijednost pred materijalnim, nestaje društvene kohezije, 
a izrasta mehanizam vlasti pred kojim se pojedinac osjeća pot- 
puno nemoćnim. Nije li strah u takvoj konstelaciji znak da je 
u nekome očuvano ljudsko? Strah pred ništavilom koje kritička 
ličnost osjeća u svijetu odljuđenih bića, gdje su vrijednosti sa- 
mo materijalna dobra. Kafka, koji nije imao mannovsku predis- 
poziciju, stvarnost prima u njenoj osnovnoj dimenziji — odlju- 
đenosti. Nije mannovski sagledavao polivalentnost životnoga toka, 
već je svim bićem bio uronjen u svoju suvremenost doživljava- 
jući je kao konačnost, primajući njenu dilemu do kraja. Prema 
pojavnosti odnosi se više emocionalno, ako se tako može reći 
da bi se napravila razlika od racionalnijeg, svjesnijeg u kojem 
je dijapazon zapaženoga širi i upravo zato površniji. Zbog nepo- 
srednog, emocionalnog odnosa, Kafki se svijet javlja u njego- 
vim osnovnim značenjima, tematski je materijal već u samome 
početku reduciran i na taj način pripovjedač, koji ostaje u po- 
ziciji sveprisustva, zadržava »objektivnost«, »priča« u stvari jed- 
nu metaforiziranu fabulu. Redukcijom tematskog materijala, us- 
redotočenjem literarnoga traženja na konstitutivne elemente po- 
javnosti, što je jedan vid perceptivnog postupka, Kafka je ušao 
u samu jezgru straha, u njegovo ishodište. Sve je podređeno os- 
novnome doživljaju, stvarnost je ogoljena, oljuštena je civiliza- 
torska dekoracija i prodire se u bit društvenoga reda u kojem 
ljudsko gubi svoju vrijednost; čovjek je zapleten u mehanizam ži- 
vovanja koji je sam sačinio. Kafkino je djelo inkarnacija toga sta- 
nja. Čitavim svojim sklopom ono rekreira atmosferu otuđenoga 
svijeta. Izvlači i izdvaja trenutak ljudske egzistencije iz konti- 
nuiieta postojanja, nije važna ni prošlost, a ni budućnost koja 
je nesaglediva. Upravo zbog nepostojanja mogućnosti, ulijeva- 
nja straha sagledavanjem pune dimenzije otuđenja, Lukács os- 
porava vrijednost Kafkinu opusu. Zato što se ne nazire perspek- 
tiva nove društvene konstelacije, Lukács je ustvrdio da je Kaf- 
kin literarni svijet, pored nekih izrazitih kvaliteta, uglavnom ap- 
strakcija, »artistički zanimljiva dekadentnost«. 

(...) glavna stvar (je) u tom stavu (čovjeka prema životu, op. 
G. P.) to da li se on okreće od društvenog života, od istorijskog 
zbivanja u suvremenom životu, ka praznoj apstraktnosti, i time 
u ljudskoj svesti stvara povod za strah i objekt koji taj strah ne- 

prestano proizvodi, ili se on konkretno okreće tom životu, tom 
zbivanju da se u njemu bori protiv onoga što je stvarno neprija- 
teljsko i da pomaže ono što ocenjuje pozitivno.«* 


Što u stvari znači stav u literarnim okvirima, stav romansije- 
ra prema društvenoj činjenici? Može li se etički, pa čak, u sušti- 
ni ispravan, politički kriterij nametnuti jednom načinu čovje- 
kova istraživanja životnih tokova? Ne može se uopće osporiti 
teza da je potrebno biti okrenut društvenom životu i promatra- 
ti njegov povijesni tok. Neosporno je da se mora podržavati 
ono što je konstruktivno, dakle ljudski, u našem suvremenom 
svijetu, ali to su opći etički kriteriji koji se mogu uzeti i kao 
politički putokaz, međutim — njima ne možemo, uzimajući ih 
doslovno, valorizirati umjetničku vrijednost. Zbog miješanja po- 
litičkog koncepta, etičkih kriterija i umjetničko-spoznajnih činje- 
nica, suvremena marksistička kritika počesto je upadala u za- 
blude koje je kasnije morala revidirati' priznavajući nekad opo- 
vrgavane vrijednosti, jer se one nisu mogle negirati ispraznim 
inzistiranjem na humanitetu. Zaboravljalo se, naime, da je knji- 
ževnost autohtoni spoznajni čin, i to spoznaja određenog trenu- 
tka ljudske egzistencije, jer je jedina mogućnost da se životni 
tok dade u njegovoj sveukupnosti. Lukacs uzima etičku normu, 
koju potkrepljuje umjetničkim postupkom prošloga stoljeća, i 
želi je nametnuti književnome rezultatu naše suvremenosti. Ne 
bori li se Kafka protiv straha otkrivajući njegove korijene, srž 
društvenog stanja iz kojeg proizlazi? Njegova je veličina baš 
u tome što uvlači čitaoca u svijet otuđenosti pokazujući njegov 
zastrašujući mehanizam, bez mnogobrojnih lažnih dekoracija ko- 
je u svakodnevnosti skrivaju njegovu bit. Odstranjuje, kao što 
bi rekli neki suvremeni teoretičari, čitaoca od njegove uobiča- 
jene predodžbe života i omogućuje mu da proživi novu stvarnost, 
saznavajući tako i koordinate vlastitog postojanja. 


Po Lukacsu, Kafka vodi apstrakciji a Joyce se gubi u deskrip- 
ciji, što ga dovodi do naturalizma. Naravno, deskripcijom se iz- 
nosi subjektivno koje ne dobiva neke značajnije konture objek- 
tivnoga, jer se rasplinjuje u pojedinačnostima. Lukacs, opet, ne 
vidi vezu između individualnoga i društvenoga; Joyceov svijet je 
za njega »apstraktna partikularnost«. Slijed slobodnih asocija- 
cija je svrha sam po sebi, a nije kao kod Manna, tvrdi Lukács, 
»stvarno samo tehnika«. I kad je prihvatio neko suvremeno lite- 
rarno sredstvo, kao u ovom slučaju solilokvij ili tok svijesti, 
Lukacs ga nužno uklapa u mannovski koncept u kojem su direk- 
tnije prisutne dimenzije društvenoga, što je rezultat aperceptiv- 
nog sagledavanja pojavnosti. Joyceova perceptivnost, koja se te- 
melji na tehnikama unutrašnjeg monologa upravo zato da bi 
subjektivno bilo iskazano u što širem dijapazonu dosvjesnoga 


6) »Današnji značaj kritičkog realizma«, str. 85. l N 
7) Sjetimo se samo sadašnj.h »otkrića« i »priznavanja« vrijednosti Kaf- 
kinu opusu na simpoziju koji je održan prije godinu dana u Čehoslovačkoj. 

i svjesnoga, ne odgovara Lukacsevoj viziji romansijerskoga. Lu- 
kacsu promiče — zato što nije u stanju da suvremenu književ- 
nu pojavu sagleda iz nje same, već joj prilazi kriterijima koji 
su za nju neprimjenljivi — da Joyce zapravo naširoko motivira 
Kafkin literarni svijet. U Kafkinu Procesu nailazimo na kulmi- 
naciju jednoga stanja, totalne postvarenosti čovjeka, čemu je 
Joyceovo djelo na svoj način objašnjenje, jer minuciozno raš- 
članjuje građanski duh na početku ovoga stoljeća. Pokazuje da 
su upravo senzualnost i skepsa, koji su dominantna značenja 
Joyceove romansijerske stvarnosti, doveli do stravičnoga svi- 
jeta u kojem čovjek gubi obilježja svoje ljudskosti tjeran ne- 
kim animaliziranim silama što u bjesomučnom ritmu srljaju 
u vlastitu propast. Joyce je zaokupljen totalnom pasivizacijom 
građanskog čovjeka koji nastoji pronaći izlaz u senzualnom po- 
dražaju ili u intelektualnoj skepsi. Iz te pasivnosti izrast će ka- 
snije bestijalna energija ponesena lažnim nacionalnim mitovi- 
ma, koji su pokrenuli nekreativan sloj pojedinih nacija, i uni- 
štavat će, koristeći upravo rezultate tehničke civilizacije, hu- 
mane vrijednosti, dovest će do novoga svjetskog kataklizma. Joy- 
ceovo traženje novih izražajnih mogućnosti nije pomodnost, že- 
lja za atraktivnošću, već duboko osjećanje vremena u kojem 
je živio. Dezintegracija društvenoga života, odvajanje pojedinca 
od zajedničkog i povlačenje građanina u svoje lične okvire, 
raspadanje etičkih normi i prodor senzualnoga — činjenice su 
s kojima se Joyce susreće. Građanin više ne osjeća značenje svo- 
ga čina, budućnost ne postoji kao vrijednost, jedino je znak ne- 
stajanja, smrti. Tome se on suprotstavlja zaboravom, a traži ga 
u senzualnom podražaju. Vrijeme dobiva samo jednu dimen- 
ziju, sadašnjost, i upravo to »sada« postaje osnov Joyceove pre- 
okupacije, nastoji ga otkriti u svim njegovim slojevima. U Uliksu 
ostaje pripovjedač, samo potpuno mijenja ulogu. Više nije svez- 
najuće biće koje priča već spoznatu pojavnost, nego promatrač 
koji brižljivo prati trenutačne reagense, podređen je individu- 
alnome i većim dijelom je potisnut od pojedinačnoga, jer se lič- 
nost iskazuje s direktnim monološkim tehnikama. Pripovjedač 
ne elaborira stvarnost, on je rekreira. Umjesto da zahvati, kao 
što su činili realistički pisci, jednu povijesnu jedinicu, i obradi 
sudbinu neke sredine ili ličnosti u jednom određenom razdoblju 
njihova postojanja, Joyceov pripovjedač je zaokupljen samom 
suštinom živovanja, usredotočen je na izdvojeni trenutak i is- 
tražuje njegove dimenzije. U tom svijetu ne teži se ničemu, ne- 
ma nikakva razvoja, on se jedino zbiva, bez tačaka koje ozna- 
čuju neku promjenu, novi životni stupanj. Zato u romanu i nema 
dramatskog toka, ne dolazi se do nikakva razrješenja jer se 
i nema što razmrsiti, ne postoji nikakav sukob. Statičnost dru- 
štvene situacije morala je biti izražena adekvatnim književnim 
sredstvima. Trebalo je dokučiti u čemu je bit toga vremena izra- 
zite dezintegracije ljudskoga, kada čovjek sumnja u svoju krea- 
tivnu moć i prepušta se osjetilnome, ćutilnim senzacijama, jer 
ga je činjenje dovelo do toga da je postvario, materijalizirao 

sva humana značenja. Svoje biće može osjetiti samo u senzual- 
nom podražaju, u gotovo primarnom osjećanju ugode i neugo- 
de. Preko toga stanja nije se moglo jednostavno preći, ono je 
zahtijevalo da ga se otkrije i nije nimalo čudno Joyceovo upor- 
no nastojanje da izrazi gotovo svaku čovjekovu psihičku reakci- 
ju. Bez Joyceova književnoga svijeta nama bi ostao nepoznat 
jedan važan aspekt suvremenoga svijeta. 

Nije zato Joyceov slijed asocijacija, brižljivo razrađen unu- 
trašnji pristup individualnome samo tehnika, kako je ustvrdio 
Lukacs, već literarna spoznaja. Lukacs svoju koncepciju književ- 
noga, koja se temelji na aperceptivnom pristupu pojavnome, pri- 
mjenjuje i na perceptivni literarni postupak, zato krivo određuje 
dobar dio suvremene književnosti. Naravno, kad se takva po- 
grešna teorijska koncepcija dovede na politički plan, logično je 
da će se doći do nakaradnih zaključaka, kao što je onaj Lukacsev 
da tzv. avangardni pisci pripadaju nemiroljubivoj tendenciji su- 
vremenoga svijeta i da su njihova djela samo stanje otuđenosti. 
Lukacs dolazi do moralizatorske pozicije tražeći od djela da di- 
rektno pokazuje mogućnost daljeg razvoja ili način kako se iz 
dane situacije može izaći. Slijedeći njegove teze, negirat ćemo i 
svaku pjesmu koja otkriva čovjekovu dilemu, a ne govori o mo- 
gućnosti kako da se razriješi. Očito je da Lukacs poistovećuje 
književni čin s etičkim ili političkim stavom. Izjednačuje kon- 
ceptualno i literarno, ne pravi razliku između ta dva pristupa 
stvarnosti, zato traži da se u književnom djelu neposredno ispo- 
vijeda idejna opredijeljenost. Zaboravlja da je književnost auto- 
htona spoznaja i da se na nju ne mogu primjenjivati mjerila koja 
proizlaze iz nekog drugog određenja stvarnosti. Književnost se 
može raščlaniti i vrednovati samo ukoliko se vodi računa o au- 
tohtonosti njena otkrića i o zahtjevima koji iz toga proizlaze. 

Ne možemo prigovarati književniku za nehumanu društvenu 
konstelaciju. Književno istraživanje otuđenosti u stvari je nega- 
cija toga stanja zato što literarna vizija otkriva mnoge nesagle- 
dane aspekte dane stvarnosti. Nije književnikovo da svojim dje- 
lom zatomljuje čovjekove dileme, već da ih iskaže u njihovoj pu- 
noj dimenziji. Traženje istine, otkriti konkretnu životnu situaciju 
osnovni je imperativ svakog književnog postupka. Bilo bi čud- 
no kada bismo okrivili psihijatra zato što je otkrio simptom ne- 
ke duševne bolesti. Ako su Kafka i Joyce, da spomenemo samo 
njih dvojicu iz plejade pisaca dvadesetoga stoljeća, prodrli u 
samo stanje svog vremena, mogu li se smatrati nekreativnom 
komponentom, odljuđenim silama koje stvaraju još veći pro- 
cijep u našem razjedinjenom svijetu ili je težnja da se saznaju 
suštine čovjekova postojanja jedina mogućnost da se otkriju 
nove perspektive. Oni bi se mogli proglasiti nosiocima otuđeno- 
sti kada bi na neki način podržavali dane situacije, kada bi se u 
stvari mirili s onim što jest, no njihova kritičnost, koja je osnov- 
ni uvjet stvaranja, njihovo djelo kojim se razbijaju mitovi civili- 
ziranoga svijeta jest prevazilaženje odljuđenosti saznavanjem nje- 
ne suštine. Književno djelo ne može biti podržavanje postojeće- 

ga" ono je uvijek samo poticaj za mijenjanje naših nesavrše- 
nosti. Ovisi o cjelokupnome društvenom stanju kako će biti po- 
stavljeno i korišteno. Osmišljavanje književnoga saznanja pred- 
met je književnokritičkoga postupka, koji je dio teorijskoga sa- 
gledavanja stvarnosti i dovodi do određenih idejnih, etičkih 
i političkih koncepcija. Književna kritika polazeći od književ- 
noga djela, raščlanjujući njegovu vrijednost, dolazi do društvene 
činjenice. U tome jest njena neovisnost, jer se proučavanjem 
književnih pojava jedino i mogu sagledati neka društvena zna- 
čenja. 

Lukacsev je književnokritički postupak u odnosu na suvreme- 
no literarno stvaralaštvo nedorečen, ograničen teorijskim premi- 
sama koje su nastale proučavanjem književnih ostvarenja prošlo- 
ga stoljeća. Strukture nastale u jednoj društvenoj konstalaciji na- 
stoji nakalemiti na sasvim drukčiju društvenu stvarnost. Pre- 
vladala je kod njega političnost: umjesto da polazi od književ- 
noga djela vrednujući koliko ono otkriva životne istine, on je — 
zaokupljen podijeljenošću svijeta, njegovim osnovnim tenden- 
cijama i opterećen svojim književnoteorijskim koncepcijama — 
mehanički određivao suvremene književne pojave. Pokazalo se 
još jedanput da se vrijednost književnog ostvarenja može odre- 
diti samo književnokritičkim postupkom koji, polazeći od sveu- 
kupnosti djela, sagledava koliko ono otkriva životnu činjenicu, 
rekreira njenu esencijalnost; po čemu književnost i jest — otje- 
lotvorena životnost koja vremenom ne gubi svoje značenje, već 
ostaje uvijek živi povijesni trenutak. 


8) Jedino knjige u kojima se hini literarno, Što ih zovemo šundom, stva- 
raju lažnu predodžbu postojećega, odvraćaju čitaoca od esencijalnoga 'i guše 
njegovu kritičku moć. 

POSLJEDNJI LUKACS 
OSVRT NA NEKE LUKACSEVE STAVOVE OD 1956. DO DANAS 


Vjekoslav Mikecin 
Zagreb 


1. 


Golemi literarni opus Györgya Lukacsa, kojega počeci sežu 
u prvi decenij ovoga stoljeća, stoji danas pred nama kao izvan- 
redno bogato i poučno misaono svjedočanstvo o doista dramat- 
skim zbiljskim i idejnim zbivanjima i dilemama našega stolje- 
ća. Sve relevantne ideje, idejni sporovi i polemike, kojima je bilo 
zaokupljeno naše doba, suočavanja i međusobni razračuni čita- 
vih kulturnih i političkih pokreta i Lukacseva osobna reagiranja 
na sve to našlo je svoj pregnantni izraz u tom opusu. 

Lukacseva sudbina i kao mislioca i kao aktivnog sudionika 
u mnogim burnim događajima kroz koje je prolazio pokret ko- 
jem je on pripadao u mnogom je pogledu osebujna. Prihvaćan, 
hvaljen, ali još žešće pobijan, kako u redovima toga pokreta, tako 
i izvan njega, Lukacs je kao teoretičar, stjecajem brojnih okol- 
nosti, postao jedna od najspornijih ličnosti našega stoljeća. 

U namjeri da ukažem na pozadinu i razloge te spornosti neop- 
hodno je podsjetiti, sasvim ukratko, na neke čvorne tačke iz nje- 
gove životne i misaone biografije. Time ćemo ocrtati glavne faze 
Luk&cseve aktivnosti u cjelini i, što je najvažnije, olakšati čitao- 
cu bolje razumijevanje nekih Lukacsevih teza iz njegove posljed- 
nje faze, teza koje su uostalom predmet razmatranja ovoga član- 
ka. 


2. 


Lukacs je rođen pred 81 godinu u Budimpešti u plemićkoj 
porodici. U dvadeset i trećoj godini života objavljuje svoje prvo 
djelo na mađarskom jeziku Razvoj moderne drame. Putuje za- 
tim u Njemačku, gdje neko vrijeme u Berlinu, a zatim u Freibur- 

gu i Heidelbergu studira filozofiju i druge srodne discipline. 
Ovdje dolazi u prisan doticaj sa svojim profesorima poznatim 
filozofima neokantovcima Windelbandom, Rickertom, Laskom 
čije su ideje izvršile velik utjecaj na mladog Lukácsa. U tom 
krugu susreće i kolege po studiju: Korscha, Heideggera, Blocha 
Maxa i Adolfa Webera, Mannheima i Thomasa Manna. ' 


Drugo Luk&csevo djelo Duša i oblici, napisano na njemač- 
kom pojavilo se 1911. godine. Četiri godine kasnije, Lukács za- 
vršava na njemačkom jeziku svoje treće djelo Teorija romana 
a objavljuje ga 1920; ovo djelo za mnoge današnje filozofe i teo- 
retičare umjetnosti izvor je stimulativnih ideja, a za neke čak 
polazna tačka njihovih rasuđivanja.' 

S prvim svjetskim ratom završava se prva, tzv. idealistička 
mladenačka faza Lukacseve intelektualne aktivnosti i započinje 
druga faza. 


Živ duh, otvoren za nova zbiljska i misaona kretanja, a u že- 
lji da se prikloni onim historijskim snagama koje će biti u stanju 
da doista riješe temeljna pitanja i dileme modernog svijeta, Lu- 
kacs pristupa pokretu proletarijata. U njemu on vidi — slije- 
deći Marxovo učenje — zakonitog nasljednika« čitave dotadaš- 
nje kulture i glavnog djelatnog subjekta u izgradnji nove, bes- 
klasne istinski humane ljudske budućnosti. Pod neposrednim 
utjecajem Lenjinovih ideja i Oktobarske revolucije, Lukacs pos- 
taje član komunističke partije i aktivno sudjeluje u uspostavlja- 
nju Mađarske Sovjetske Republike 1919. i u revolucionarnoj vla- 
di Bele Kuna zauzima mjesto narodnog komesara za kulturu. 
Poslije pobjede kontrarevolucije i svrgavanja proleterske vlasti 
u Mađarskoj Lukács napušta domovinu, odlazi u Beč, gdje radi 
u Balkanskoj federaciji Komunističke internacionale. 


U razdoblju od 1919. do 1922. Lukacs je napisao veći broj 
radova. U njima raspravlja mnoga ključna pitanja marksističkog 
učenja o kojima se i danas živo raspravlja. Može se slobodno 
kazati da su ti radovi po svojoj misaonoj prodornosti i bogatstvu 
ideja dostojni prelomnik historijskih zbivanja vremena u kojem 
su nastali. Oni nose njihov neizbrisivi biljeg: svijest i snagu vizije 
koja ih je pokretala, ali isto tako i brojne ograničenosti, jer je 
naposljetku svako istinski povijesno mišljenje povijesno deter- 
minirano i prema tome ograničeno. Lukács je te radove sakupio 
i objavio 1923. s predgovorom u knjizi pod naslovom Povijest 1 
klasna svijest. Knjiga je doživjela gotovo jedinstvenu sudbinu. 
Na petom kongresu Komunističke internacionale 1924. sam Zi- 
novjev u svojstvu predsjednika Internacionale iznosi službenu 
ocjenu, po kojoj Lukácseva knjiga predstavlja izraziti primjer 
revizije marksizma. Teoretičari Druge internacionale također na- 


1) USP. Lucien Goldm:nn, Introduction aux premiers eorits de Georges 
Lukacs, časopis »Les Temps Modernese, No., 195, 1962. 

padaju knjigu, dakako s drugih pozicija. No to se moglo i očeki- 
vati, budući da su Lukacsevi članci u dobrom dijelu baš i značili 
izravno pobijanje vulgarizacija i pozitivističkih izopačavanja 
marksističke nauke od strane lidera i teoretičara Druge interna- 
cionale. U svakom slučaju te kritike, kako one s lijevog tako i o- 
ne s desnog krila radničkog pokreta, pokazuju kako su i misa- 
onije glave tog pokreta često slabo ili nikako razumjele daleko- 
sežnost i dubinu učenja na koje su se pozivale. Naravno, to ne 
znači da je Lukacseva knjiga bez mana. Naposljetku desilo se 
čak i to da se i sam Lukács ogradio od vlastite knjige kao po- 
grešne u nizu važnih stavova. i 


Od 1923. pa do dolaska nacista na vlast u Njemačkoj Lukács 
živi uglavnom u Beču i Berlinu i djeluje kao pripadnik komu- 
nističke partije. Tada nastaju njegova dva značajna rada: Lenjin 
i Moses Hess i idealistička dijalektika. Nakon toga stalno se nas- 
tanio u Moskvi gdje uglavnom radi u Filozofskom institutu Aka- 
demije nauka. ` 


Dolaskom u Moskvu završava faktički druga faza u Luká- 
csevoj intelektualnoj biografiji. U prethodnoj fazi koju najpotpu- 
nije izražava njegova knjiga Povijest i klasna svijest, Lukács 
zastupa, kako to nazivaju mnogi historičari marksističke mi- 
sli, jedan tip hegeliziranog marksizma. On polazi od stava o iden- 
titetu mišljenja i bitka pri čemu je bitak uvijek povijesni bi- 
tak, tj. neraskidivo jedinstvo svijeta i čovjeka koje se zbiva 
unutar povijesnog sklopa, u ljudskoj misaono-djelatnoj prak- 
si. U eseju Izmijenjena funkcija historijskog materijalizma. Lu- 
kács svoj temeljni stav definira ovako: »Priroda je društvena 
kategorija. Drugim riječima, ono što se na određenoj etapi dru- 
štvenog razvoja uzima kao priroda, karakter odnosa između 
prirode i čovjeka i forma u kojoj se odvija razračunavanje čo- 
vjeka s prirodom, ukratko, ono što priroda treba da znači s ob- 
zirom na formu i sadržaj, protežnost i objektivnost, to je uvijek 
društveno određeno.«? S tog stajališta on ističe u prvi plan 
dijalektiku povijesno-društvene prakse, a odbija tezu o dija- 
lektici u prirodi uzetoj po sebi. U najvećem i najzanimljivijem 
eseju u knjizi: Postvarenje i svijest proletarijata Lukacs domišlja 
i eksplicira upravo ingeniozno slijed Marxovih misli iz njegova tzv. 
mladenačkog razdoblja (Ekonomsko-filozofski rukopisi 1844, Nje- 
mačka ideologija) i ukazuje na sve konsekvencije koje znače ra- 
dikalan obrat kako s obzirom na čitavu domarksovsku filozofiju, 
tako i s obzirom na poimanje razvoja i ciljeva ljudske povijesti. 


. U novoj sredini započinje Lukacseva treća faza. Pošto je ob- 
javio biografski spis Moj put k Marxu 1933., u kojem se kritički 

2) Georg Lukács, Histoire et conscience de c'asse, Paris, 1960., str. 269 
— 270. 

osvrnuo i na knjigu Povijest i klasna svijest? označavajući je 
kao idealističko rješenje problema, Luk&cs se posvećuje uglavnom 
kabinetskom naučno-istraživačkom radu. On povremeno objav- 
ljuje rasprave iz oblasti filozofije, a poglavito iz estetike, kao i 
teorije i historije književnosti i priprema opsežna djela koja će 
objaviti tek poslije rata. O duhovnoj atmosferi koja je zavladala 
u Sovjetskom Savezu naročito sredinom tridesetih godina, a svo- 
ju kulminaciju imala u poznatim čistkama, te o njenoj pogub- 
nosti za bilo kakav misaoni rad, Lukács će progovoriti mnogo 
kasnije, — najprije oprezno u Postscriptumu 1957. a onda 
mnogo otvorenije i iscrpnije u nizu drugih istupa. (Takva je at- 
mostera sa stanovitim modifikacijama vladala i poslije rata ugla- 
vnom sve do XX kongresa KP SS 1956.). 


Godine 1944. Lukács se vratio, kako sam kaže, »poslije 26 
godina egzila« u domovinu i preuzeo katedru za estetiku na 
Univerzitetu u Budimpešti. Pun elana pristupa on redakturi 
svojih brojnih rukopisa i objavljuje ih pred sud javnosti. Pa 
iako su oni u mnogome nosili implicite i eksplicite jake bi- 
ljege dogmatizma koji su bili posve u skladu s oficijelnim 
shvaćanjima marksizma, Lukacs je 1944. u jeku »zaoštrava- 
nja« ideološke borbe podvrgnut ponovo žestokoj kritici zbog 
tobožnjeg kozmopolitizma i skretanja u buržoasku ideologi- 
ju. I ponovo je došlo do njegova javnog priznanja ideoloških gre- 
šaka. A rezultat je bio da se revno stao pozivati na Staljinova 
djela proglašavajući ih najvećim i najgenijalnijim doprinosom 
marksizma. Bio je to možda gest mudre taktike. U svakom slu- 
čaju on je označavao mučnu samozataju i lomljenje posljednjih 
potpornja intelektualne čvrstine. Ova tužna zgoda, a s njome i 
treća Lukacseva faza, okončana je krajem 1956. Godina je to 
XX kongresa KPSS i godina poznatih »mađarskih događaja«. 
Svome nezadovoljstvu sa staljinskom praksom koja ga je kao 
mora godinama pratila Lukács je najzad dao oduška na taj na- 
čin da je i javno stupio u borbu protiv domaćeg staljinizma. Mo- 
žda su njegove političke procjene u tom času bile naivne i po- 
grešne, no bez obzira kako se njegovo držanje u tim događajima 
ocjenjivalo, ostaje nepobitna činjenica da je on bio i ostao ne- 
raskidivo vezan, kao intelektualac i kao borac, za sudbinu rad- 
ničkog pokreta. 


3. 


U posljednjih deset godina — tj. od 1956. koja nesumnjivo 
označava u mnogočemu prelomni datum u Lukacsevoj životnoj 
i misaonoj putanji, pa do danas — Lukács je u nizu svojih spisa: 


3) Dani'o Pejović, Prijeporni Lukács, časopis »Forum«, br. 11, 1962. Ana- 
liza osnovnih kategorija iz Luk&cseve knjige »Povijest i klasna svijest«, S 
time i značenje i domet Luk&cseve pozicije uopće iz te njegove marksis- 
tičke faze, dana je u ovoj Pejovićevoj raspravi egzemplarno. 

članci, intervjui, pisma, autobiografske skice itd. pokretao i ras- 
pravljao veoma širok krug »starih« i »novih« tema. 


Središnja tema Lukácsevih razmišljanja u posljednjem raz- 
doblju svakako je fenomen staljinizma. I doista može li za jed- 
nog mislioca kakav je Lukacs, koji je tako temeljito iskusio (i 
kao čovjek i kao teoretičar marksista) pogubnost staljinizma, 
biti prešnije i važnije teme? Već smo pomalo svi zasićeni tolikim 
brojem pismenih i usmenih osuda staljinizma, tolikim brojem 
analiza, obrazloženja, dokazivanja što je staljinizam značio i što 
znači u negativnom smislu za stvar socijalizma i za marksizam kao 
njegovu teoriju, da nam ta tema već izgleda plauzibilna, pa čak 
u neku ruku i dosadna. Međutim, ne smijemo smetnuti s uma 
da staljinizam nije nešto što se može iskorijeniti iz marksizma 
kao teorije ljudske emancipacije (i socijalizma i radničkog pokre- 
ta kao njegove praktične realizacije) pukim indignacijama i osu- 
dama. Kao nazor na svijet, kao metoda i stil djelovanja i pona- 
šanja, zaodjenut u ruho marksističke frazeologije, staljinizam 
ima duboke korijene posvuda u radničkom i komunističkom 
pokretu i danas. Dapače, ako začas i ostavimo po strani odre- 
đene »objektivne« uvjete koji reproduciraju staljinizam, uvje- 
te koji se još žilavo opiru bilo u formi određenih društveno-po- 
litičkih struktura i njima odgovarajućih proizvodnih odnosa 
u bazi, ako dakle ostavimo po strani ukazivanje na porijeklo i 
geneze staljinizma u njegovu fundamentalnom društveno-eko- 
nomskom aspektu, pred nama iskrsava pitanje o teorijskoj nje- 
govoj prirodi, o njegovim teorijskim pretpostavkama čime 
se Lukács poglavito i bavi. Nije po srijedi nikakva prazna spe- 
kulacija. Naprotiv. Ako bismo, naime, fatalistički zaključili da 
određena objektivno dana društveno-ekonomska situacija neiz- 
bježno rađa staljinizam, onda bismo staljinizam ne samo laga- 
no obrazložili, nego i u cijelosti opravdali. Naši izljevi kritike, 
naša indignacija spram njega bili bi tako samo vrtnja u krugu, 
tj. verbalna povika na ono što je, istina, zlo, ali protiv kojega po- 
sjedujemo kao obranu samo utjehu što znamo da je zlo. Stalji- 
nizam ima i svoje sasvim određene teorijske (istina primitivne) 
pretpostavke i zato idejna, teorijska borba protiv njega ima pr- 
vorazredan značaj. To je Lukács izvanredno dobro vidio i poka- 
zao. Pomnjivo istraživanje moglo bi naime pokazati kako su se 
mnogi subalterni i izopačeni vidovi marksističke misli, koji se 
javljaju mnogo prije nego staljinizam u međunarodnom radnič- 
kom pokretu, sabrali u Staljinovu teorijskom djelu i u njemu 
dobili svoju razradu i sistematizaciju. Naravno, ne treba ni spo- 
minjati koliko je tome pogodovala objektivna situacija, tj. na- 
slijeđena slaba ekonomska i demokratska baza carističke Rusi- 
je. Međutim, kad se takvoj nepovoljnoj objektivnoj situaciji pri- 
druži oskudna teorija, reducirana na nekoliko mršavih principa 
koji se pošto-poto žele nametnuti kao neoborive istine, tada nas- 
taje staljinizam. Potpomognut političkom silom, on guši svaki 

poznatih diskusija dvadesetih godina o mogućnostima socijaliz- 
ma u jednoj zemlji itd., ostaje činjenica, da Luk&csevo Pismo 
i do danas predstavlja jednu od najoštroumnijih kritičkih ana- 
liza staljinizma kao teorije i prakse. 


Lukacs zato nastoji rasvijetliti unutarnju prirodu tih »Sta- 
ljinovih teorija«, njihovu intimnu dijalektiku i njihove praktič- 
ne posljedice, da bi pokazao u čemu je njihova suprotnost s prin- 
cipima marksizma i, još više, da bi, po našem mišljenju, upozo- 
rio kako staljinizam može biti na djelu i kod onih koji osobno 
Staljina osuđuju, a da pri tom nisu odbacili njegove metode i 
prozreli njegovu skrivenu »teorijsku« bit. Staljinova je tenden- 
cija, piše Lukacs, uvijek takva da isključi, gdje god je moguće, 
sva posredovanja te da uspostavi neposrednu vezu između najsi- 
rovijih činjeničnih podataka i najopćenitijih teorijskih postu- 
lata. Upravo se tu pokazuje jasna suprotnost između Lenjina 
i Staljina. Lenjin je veoma tačno razlikovao teoriju, strategiju 
i taktiku i uvijek je pažljivo proučavao i vodio računa o svim 
posredovanjima što ih međusobno povezuju — često na krajnje 
protivurječan način«. 


»Za klasike marksizma bilo je prirodno da im je nauka pri- 
bavljala materijal i gledišta na osnovu kojih se donose političke 
odluke. Propaganda i agitacija dobivaju svoj materijal od nau- 
ke, od naučno razrađene prakse. Staljin je izvrnuo taj odnos. 
Za njega je, iz razloga »partijnosti«, agitacija primaran moment. 
Njeni zahtjevi određuju... ono što nauka mora kazati i način 
na koji to mora kazati.a 


Lukacs s tim u vezi 1962. piše: »Budući da se dobar dio no- 
vih kadrova odgajao i formirao u staljinskom razdoblju, budući 
da je sistem raj za nenadarene, te se prilagođuju bez napora, 
budući da čak i mnogi među darovitim nisu mogli odoljeti du- 
gotrajnom pritisku, a da ne pretrpe oštećenje u sposobnostima 
karaktera itd., prijelaz na jednu kulturnu situaciju koja doista 
unapređuje nauku i umjetnost bit će, koliko se može predvidje- 
ti, protivurječan i pun novih padova.«“ 


jevima 115—116 i 117, 1963.) Naš prijevod s talijanskog kojim se ovdje 
služimo (objavljen u časopisu »Naše teme«, br. 12, 1962.) usklađen je pre- 
ma njemačkom izvorniku. 

8) »Danas se nalazimo pred dva velika zadatka. Najprije svijetu poka- 
zati šta je marksizam u odnosu na staljinizam. Ima na Istoku i na Zapadu 
kritičara koji ne žele prekinuti sa steljinizmom. . . Drugi je zadatak: Mark- 
sizam što ga je staljinizam izopačio n je u stonju da odgovori na pitanja 
ovog momenta, posebno na ona pitanja koja postavlja omladina. Mi .stoga 
moramo unaprijediti marksističku metodu upravo u istraživanju pitanja 
koja su aktualna. Mi marksisti naići ćemo na odjek, ako budemo znali po- 
staviti pitanja i na njih odgovoriti bolje nego drugi.« (Iz razgovora sa če- 
hoslovačkim publicistom Liehmom; navedeno prema: »Entretien avec An- 
tonin Liehm«, franc. čas. »Le Nouvelle critigue«, No, 156—157, 1964.) 

4. 


S problemom iskorjenjivanja staljinizma u tijesnoj je vezi i 
centralno pitanje suvremenoga svijeta: kako suzbiti. opasnost 
totalnog rata, a istodobno raditi na razrješavanju društvenih 
protivurječja u pravcu socijalizma. Alternativa je u tom pogle- 
du veoma zaoštrena, te se danas »duhovi prije svega dijele 
po njihovu stavu prema ratu i miru«. (Pismo o staljinizmu). U 
toj tački sastaju se ekstremne snage na obje strane — u socija- 
lističkim i kapitalističkim zemljama. Obje strane faktički smje- 
raju u istom pravcu, a ta je da se »očuvaju nepromijenjene sta- 
ljinske metode«. Logika je očigledna: »Buržoaski ideolozi, veli 
Lukács, zato što marksizam sveden na Staljina posjeduje mno- 
go manju privlačnu snagu od prvoga, a oni koji uobražavaju da 
su socijalisti zato što im je mnogo udobnije vladati staljinskim 
metodama nego Marxovim ili Lenjinovim.« (Pismo o Staljiniz- 
mu). 


Socijalističke zemlje koje još uvijek svladavaju osnovna pi- 
tanja privrednog rasta i osiguravanja ekonomske baze, kao os- 
novnog preduvjeta bogatog razvoja ličnosti moraju istodobno 
in concreto voditi borbu za humane, istinski socijalističke odno- 
se među ljudima. I ovdje se pokazuju fatalne posljedice stalji- 
nizma, koje treba mnogo energičnije uklanjati iz svih sfera ži- 
vota. Luk&cseva razmatranja u ovom pogledu na dlaku su ista 
po svojem osnovnom smislu zapažanjima P. Togliattija što ih 
je ovaj iznio 1964. u svojoj poznatoj Pro memoriji. Lukács nai- 
me piše: »Opće teorijske i praktičke tendencije izvrtanja mark- 
sizma-lenjinizma u staljinskom periodu imale su za posljedicu 
to da pred ljudima koji trpe od kapitalističkih manipuliranja, 
praznine njihove dokolice, baze njihova ljudskog razvitka koja 
je postala apstraktna, ne svijetli nikakav socijalistički uzor.«* 


5. 


Daljnji krug tema kojih se Lukacs uzastopno doticao u spo- 
menutim istupima jesu teme o književnosti danas, o sudbini i 
perspektivama socijalističkog realizma, o tzv. dekadentnoj um- 
jetnosti i slično. Ovdje se nalazimo na terenu gdje su mnogi 
Do stavovi kruti, dogmatični i prema tome neprihvat- 
jivi. 

Poznato je da je Lukács inače najveći dio svoga teorijskog ra- 
da posvetio proučavanju problema književnosti i književnog 
stvaranja te u vezi s time izgradnji jedne moguće marksističke 
estetike. Ovo nije mjesto da pobliže analiziramo njegove temelj- 
ne stavove izložene u brojnim njegovim djelima posvećenim spo- 
menutim proučavanjima. Valja, međutim, kazati koja je osnov- 


9) »Odjek«, br. 9, 1964. 

na Lukacseva filozofska pozicija s koje on pristupa književnosti 
i na osnovu koje vrši vrednovanje književnih djela. Književno 
djelo, kao i filozofija i kao svaka posebna, bilo prirodna ili dru- 
štvena nauka, odražava objektivno danu prirodnu i društvenu 
zbilju. Međutim, u toj zbilji (na primjer društvenoj), tumači Lu- 
kacs, treba dijalektički razlikovati njenu bit od pojavnosti. Dok 
nauka, odražavajući tu zbilju, zahvaća upravo njenu bit, ono 
opće, a faktografska kronika, na primjer, samo njene pojavno- 
sti, dotle književno i umjetničko djelo oblikuje upravo »uzajam- 
ni odnos pojave i biti« i to tako »da pred nama stoji svijet koji 
izgleda da se sastoji samo iz pojava, no iz takvih pojava koje... 
uvijek čine mogućim doživljavanje bitnoga koje se nalazi u po- 
javi.«" 

Na osnovu tog gnoseologističkog, ograničenog, određenja um- 
jetnosti kao naročitog vida spoznaje zbilje (umjetničko je djelo, 
međutim, ne samo odraz i ne samo vid spoznaje, nego i nova, 
umjetničkim zahvatom, proizvedena zbilja!) Lukács dijeli um- 
jetnost po stupnju i intenzitetu odražavanja zbilje, koja je uvi- 
jek dinamički dijalektički totalitet." U modernom vremenu 
on vidi tri bitna pravca u umjetnosti s obzirom na stupanj i na- 
čin odražavanja totaliteta zbilje: kritički realizam, socijalistič- 
ki realizam i dekadentnu umjetnost. Dok kritički realizam od- 
ražava (umjetnički, tj. preko kategorije posebnog, tipičnog) da- 
nu društvenu zbilju tako da je prikazuje »kakva je ona objek- 
tivno po svojoj prirodi«, tj. ocrtava ne samo površinu nego i 
skrivene njene razvojne tendencije, dotle socijalistički realizam, 
odražavajući kao i prvi zbilju, unosi još i element socijalistič- 
ke perspektive, koja je već in nuce dana u društvenoj zbilji. De- 
kadentna umjetnost, međutim, lišena je i jedne i druge osobine. 
Ona naprosto, ili ostaje na stupnju odražavanja slučajnog, efe- 
memog, nebitnog (pojedinačnog), ili se pak iscrpljuje u teh- 
ničkom/formalnom momentu zanata; a što se tiče perspektive 
gledanja ona odražava uglavnom desperat, pesimistički pogled 
na čovjeka i historiju. Za nju čovjek nije društveno biće, nego 
zatvorena metafizička monada, ontološki usamljeni pojedinac. 
Da bi bilo jasnije što to znači, valja spomenuti neka imena koja 
Lukács klasificira po spomenutoj shemi: Balzac, Tolstoj, Tho- 
mas Mann su kritički realisti; Gorki, Šolohov, Tvardovski, Sol- 
ženjicin su socijalistički realisti; a Proust, Kafka, Joyce, Beckett, 
Faulkner su dekadentni pisci (među ovima, na pr. Proust i Kafka 
izdvajaju se u pozitivnijem smislu). 


10) Đ. Lukač, »Prolegomena za marksističku estetiku«, Beograd, Nolit 
1965. str. 169—170. 


11) »Kao jedan način odražavanja vanjskog svijeta u ljudskoj svijesti 
umjetničko stvaranje spada dakle u okvir opće teorije spoznaje dijlalelstič- 
kog materijalizma« (Ð. Lukač, »Prilozi historije estetike«, cit. str. 183.) Um- 
jetnost je, veli Lukács slijedeći klasične gnoseologističke estetike, osjetil- 
na spoznaja (Ibidem, str. 186). 

.. Polazeći od takve svoje kategorijalne sheme, koju je najejelovi- 
tije izložio u raspravi Današnji značaj kritičkog realizma 1956, 
a kasnije u više mahova dopunjavao, malo modificirao i ras- 
vjetljavao, Lukács u cjelokupnoj umjetničkoj produkciji našega 
stoljeća vidi mali broj djela od trajne vrijednosti.“ Ova ocje- 
na, dakle, pogađa, kako produkciju avangarde, tako i onu soci- 
jalističkog realizma kao dvije, po Luk4csevu mišljenju, domi- 
nantne tendencije u suvremenoj umjetnosti. 


Što se, dakle, zbilo i što se zbiva sa socijalističkim realiz- 
mom, te kakve su njegove perspektive? 


U raspravi Uvod u estetičke spise Marxa i Engelsa Lukács 
je svojedobno napisao: »Međutim, humanost, tj. zbiljsko prou- 
čavanje ljudskih osobina čovjeka, sačinjava bitnu odliku svake 
književnosti, svake umjetnosti. S tim je tijesno povezana i ova 
činjenica: svaka dobra umjetnost utoliko je humanistička, uko- 
liko ne samo strasno proučava čovjeka, zbiljsku bit njegovih 
ljudskih svojstava, nego istovremeno i strasno brani integritet 
čovjeka od svih tendencija koje ga napadaju, unizuju i izo- 
bličuju.«* Ovo je mjesto karakteristično za Lukacseva raz- 
matranja umjetničkih djela, no ono zahtijeva brojna precizira- 
nja. U svakom slučaju u njemu je izražen osnovni smisao Lu- 
kacseve pobune protiv staljinskog instrumentaliziranja umjet- 
nosti. U doba staljinizma, kojega je poražavajuće konsekvencije, 
osobito na stvaralačkom kulturnom planu, Lukács ocrtao iz- 
vanrednom oštrinom, naravno da takva umjetnost nije mogla 
izboriti pravo na opstanak. Poslije prvih značajnijih ostvare- 
nja socijalističkog realizma, tumači Lukács, koja su se pojavila 
dvadesetih godina, uslijedilo je razdoblje u kojem se socijalis- 
tički realizam uglavnom prometnuo u »ilustativnu književnost« 
i apologetiku staljinske politike.“ Međutim, sama ta činje- 
nica nije dovoljna da bi se odbacio socijalistički realizam. Da- 
pače, književna praksa već jasno pokazuje da je njegova obnova 
na djelu. »Naravno, piše Lukács, sve moguće je učinjeno da se 
kompromitira socijalistički realizam. A zatim dođe jedan pisac 
kao što je Solženjicin, pronađe ga, verificira i dade mu novi ob- 
lika". Solženjicinovo djelo Jedan dan Ivana Denisoviča ka- 
men je međaš, kaže Lukacs, na putu te radikalne obnove, a tim 
putem idu i mnogi drugi. Zbog toga Lukacs i posvećuje feno- 
menu Solženjicin spomenuti esej Socijalistički realizam danas 
i kaže: »Ako socijalistička književnost postane svjesna sebe, ako 
ona ponovo osjeti umjetničku odgovornost prema velikim pro- 


12) Vidi G. Lukács, »Moderna i velika umjetnost«, »Naše teme«, br. 3, 1965. 
13) Ð. Lukač, »Prilozi historiji estetixe«, cit. str. 179—189. 


14) Vidi Ð. Lukač, »Socijalistički realizam danas«, »Letopis Matice srp" 
skec, februar 1965. 


15) G. Lukács, »Mođerna i velika umjjetnost«, cit. str. 421. 

blemima svoga doba, mogu se razbuktati velike snage koje navi- 
ru u pravcu jedne aktualne socijalističke literature.c'" 

Ovdje se nameće više pitanja: što zapravo znači socijalistički 
realizam u svjetlu Lukacseve analize Solženjicinova djela; koje 
je njegovo bitno obilježje u odnosu, na primjer, na neke umjet- 
ničke proizvode što se javljaju izvan socijalističkih zemalja; je 
li socijalistički realizam, kako ga zamišlja Lukács, vezan isklju- 
čivo za određeni društveno-politički sistem i određeni geograf- 
ski teritorij; i, najzad, kakav je odnos umjetničkog stvaranja 
i političkog faktora? 

Ostavljajući po strani Lukacsevu polaznu poziciju — to jest 
poziciju teorije odraza — koja je, konsekventno domišljena, 
zapravo u suprotnosti s onim što Lukács govori o ulozi perspek- 
tive gledanja, o stajalištu itd., valja se upitati koju to jasnu so- 
cijalističku perspektivu sadrži Solženjicinovo djelo Jedan dan 
Ivana Denisoviča? Zbog čega bi ono bilo paradigma socijalis- 
tičkog realizma, a Kafkin Zamak djelo dekadentne umjetnosti? 
Dapače, sam Lukács konstatira, tumačeći Solženjicinovo spo- 
menuto djelo: »Solženjicin se i ovdje asketski uzdržava od sva- 
kog zauzimanja stava. Ali baš objektivnost načina prikazivanja, 
‘prirodni’ užas i nečovječnost jedne društveno-ljudske institucije 
(misli na logor V. M.) daju porazniji sud nego što može da ga da bi. 
lo koja patetična deklamacija. A na isti način je u asketskoj aps- 
tinenciji od svake perspektive skriveno sadržana  perspekti- 
va.«! 

Prirodno, da se nameće pitanje: zar tako nešto nije sadržano 
i u djelima mnogih pisaca koje Lukács svakako ne bi ubrojio 
u pripadnike socijalističkog realizma? 

Očigledno je, dakle, da s Lukacsevom shemom nešto nije u 
redu. Je li možda Solženjicin socijalistički realist po tome što 
živi i piše u određenoj zemlji, a ne negdje drugdje? Ali u tom 
slučaju više nije bitna metoda koju pisac primjenjuje u »um- 
jetničkom odražavanju« zbilje. 

Formula socijalističkog realizma i u LukaAcsevoj -eksplika- 
ciji više je nego diskutabilna, premda oni Lukacsevi opći stavovi o 
književnosti kao obliku samosvijesti društva i čovjeka na putu 
humanizacije svijeta stoje." 

Kad se 1964. u Pragu, u organizaciji redakcije čehoslovačke 
revije Plamen, sastala grupa istaknutih ljevičarskih književnika 
intelektualaca sa Zapada sa onim s Istoka da razgovaraju o ono- 


16) Ð. Lukač, »Socijalistički realizam danas«, cit. str. 146. 

17) Ð. Lukač: »Socijalistički realizam danas«, cit. 150—161.. 

18) U tom smislu on poziva književnike na Zapadu da hrabro rasvjetljar 
vaju sve oblike čovjekova otuđivanja i ispražnjavanja. Obraćajući se književ- 
nic/ma Istoka Lukács kaže: »Dužnost je književnosti da nam dade istinsku 
sliku enormnih otuđenja zbog staljinizma i da pomogne da se ta otuđenja 
ukinu« (cit. intervju »La Nouve'le critique«, str. 68). y 

me što se naziva dekadencijom u umjetnosti ili dekađeninom 
umjetnošću, nije nitko poimence napadao Lukácsa, ali prema 
riječima Andre Gisselbrechta — francuskog komuniste, literar- 
nog kritičara i historičara — bilo je jasno da su mnoge kritike 
bile upućene upravo na Luk&csevu adresu, tj. na njegove ocjene 
moderne umjetnosti." LukAcsevi vrlo kritički, a u pojedi- 
nim slučajevima potpuno negatorski stavovi spram čitave mo- 
derne umjetnosti Zapada vidjeli smo da proizlaze iz njegove 
opće estetičke koncepcije. 


Nije mjesto da ulazimo u ocjenu vrijednosti spomenutih um- 
jetnika koji svakako mogu biti kritizirani, međutim ako Lukács 
poziva umjetnike Zapada da hrabro razoikriju sve oblike otu- 
đenja čovjeka u kapitalističkom svijetu, onda su svakako i Joyce 
i Faulkner i Beckett i niz drugih koje Lukács spominje pružili 
i te kako snažna svjedočanstva implicitne kritike toga otuđenja. 
Možda nisu pružili perspektivu izlaza. Ali valja stvari čitati dru- 
gačije, ostavljajući na čas shemu o višedimenzionalnom zahva- 
ćanju zbilje. Ako na pr. Beckett u svom stravičnom Završetku 
igre i Ionesco u Rhinocćrosu (dramatičari koji nisu naravno 
nikakvi Shakespeari) i ne sugeriraju izravno nikakav optimi- 
zam niti ikakvu nadu, oni ipak, baš zbog radikalne zaoštrenosti 
pitanja o čovjeku, mogu da izazovu katarzu i sugeriraju humani 
revolt da je igra doista završena i da je ljudski nužno, ako se ho- 
će biti, mijenjati sve što čovjeka, kako Lukacs kaže, »unizuje i 
izobličuje«. Ostajući kod Lukacseva izraza, oni mu i te kako od- 
ražavaju zbiljsku, objektivno postojeću situaciju. 


Moderna je umjetnost vjerojatno onakva kakva ona ljudski 
može biti. Mi možemo s njom biti više ili manje nezadovoljni, 
ali teško da tu mogu pomoći moralne pouke i estetički propi- 
si kako da postane višedimenzionalna, jer radi se o nečemu mno- 
go dubljem, o krizi temelja jednog svijeta čije dubine ocriava 
(ukazujući nekad i na svjetlije vidike) ne baš tako neuspješno i 
ta moderna umjetnost. Spomenuti Adrć Gisselbrecht bio je od- 
više pakostan kad je napisao kako bi bilo bolje da Lukács, kao 
čovjek velikog uma i bogate i nadasve zanimljive biografije, 
umjesto što piše višetomnu estetiku (od koje su izašla već dva 
volumena) napiše svoje memoare. No, teško je suprotstaviti se 
slijedećoj Gisselbrechtovoj ocjeni Lukacsevih pogleda na um- 
jetnost: »Luk&cseva ličnost doista ispunjava čitav niz značajnih 
protivurječja ... On je jedan od onih koji su podigli i još uvijek 
dižu... snažno glas protiv posljedica bolesti staljinskog raz- 
doblja; on isto tako odbacuje svaku ideju 'recepata' za socija- 


19) Vidjeti dio materijala sa praškog susreta i komentar A. Gisselbrechta 
u »La Nouvelle critique« No 156—157, 1964. Osobito su interesantni istupi 
Sartrea i eustrijskog marksiste Fischera. l 

listički realizam, ali, s druge strane, on je najpotpuniji pred- 
stavnik umjetničke ortodoksije koji kanonizira izvjesne modele 
i odbacuje ono što od njih odstupa.«? 


Lukacsu koji je svoj umjetnički ukus formirao bitno na velikoj 
književnosti 19. stoljeća i koji modele za književnost crpi na 
tim izvorima, uza sve njegove shematizme i apriorizme, valja 
ipak priznati da je, u cjelini uzeto, inteligentni i pažnje dostojni 
zagovornik i tumač velikih ciljeva slobodne stvaralačke umjet- 
ničke prakse. 


Naposljetku valja se sasvim ukratko osvrnuti na neke Lu- 
kacseve izjave i natuknice koje se poglavito odnose na filozof- 
ska pitanja marksizma, a koje se nalaze u već spominjanom 
intervjuu Moderna umjetnost i velika umjetnost. 


Lukacs kaže: »Marx je usavršio Hegelovu dijalektiku.« Pita- 
njem odnosa Hegel—Marx bavili su se gotovo svi koji su ikada 
nešto relevantnije pisali o Marxu i ono je sigurno jedno od cen- 
tralnih pitanja marksističke filozofije. U Lukacsevu poimanju 
toga odnosa, tačnije u genezi tog poimanja, dana je u stvari 
i razlika njegovih temeljnih stavova iz razdoblja vezanog za Po- 
vijest i klasnu svijest i kasnije, sve do danas. O njegovu temelj- 
nom stavu iz razdoblja vezanog za Povijest i klasnu svijest već 
smo nešto kazali. Stav koji on zastupa kasnije jest slijedeći: bu- 
dući da nije mogao prekoračiti Hegelovu shemu dijalektike ap- 
soluta, a u brizi da ne upadne u teološke konsekvencije (prole- 
terska svijest = dovršena svjetska povijest), Lukács svoj povi- 
jesni bitak prevodi, u skladu s klasičnim materijalizmom, na su- 
bjektobjekt odnos u kojem subjekt odražava objektivnu zbi- 
lju kojom vladaju strogi dijalektički zakoni. Dijalektika nije vi- 
še samo povijesna; ona nije samo kretanje povijesnog totaliteta 
u kojem je dano jedinstvo prirodnog i društvenog svijeta, nego 
je ona gvozdeni zakon kretanja stvarnosti — materije, a čovjek 
je taj koji tu stvarnost misli, tj. odražava i tako. spoznatu mo- 
dificira, itd. Ovo je faktički bio na glavu postavljeni hegelizam. 
Problem čovjekove praktičke stvaralačke aktivnosti, a time i 
centralna Marxova kategorija prakse, bili su anulirani. 


Lukácsev vrlo stimulativan pokušaj nadmašivanja Hegelove 
dijalektike u djelu Povijest i klasna svijest, a s tim u vezi 1 nje 
gova misaona interpretacija Marxove nauke, bili su i ostali još 
i danas predmet velikog interesa, ali i mnogih sporova među 
marksistima i među građanskim filozofima i teoretičarima. Tom 
interesu i tim sporovima posebnu notu daje i činjenica što 
se Lukács i posljednjih desetak godina u nekoliko mahova kri- 
tički osvrtao na to svoje djelo. U tom pogledu on je bio naro- 
čito eksplicitan 1955. — u pismu upućenom redakciji francuskog 


20) André Gisselbrecht, »Questions posées, »La Nouvelle Critiguec, No 
156—157, 1964. 

časopisa Cahiers du Communisme™, koje je pismo bilo oš 
tar odgovor na Merleau-Pontyjevu interpretaciju Povijesti i kla- 
sne svijesti izloženu u knjizi Les aventures de la dialectigue. 
Lukács u tom pismu ističe kako je »više puta javno izjavio« da 
knjigu Povijest i klasna svijest »smatra pogrešnom i prevlada- 
nom«. Ona, veli Lukacs, označava »etapu moga filozofskog raz- 
voja u kojoj sam bio još na putu da pređem od Hegelove filo- 
zofije k marksizmu.« Lukacs nastavlja: »Moj stav u tom razdob- 
lju karakterizira pogrešan odgovor na najznačajnija pitanja di- 
jalektike; kako u djelomičnom poricanju teorije odraza, tako i 
u odbacivanju dijalektike u prirodi... itd. Ta je knjiga, dakle, 
tipičan proizvod jednog prelaznog razdoblja sa svim svojim 
unutarnjim protivurječnostima, svojim eklekticizmom i svojom 
zbrkom.e Međutim, veli Lukacs, Merleau-Ponty želi da iskoristi 
te slabosti i proglašava ih pravom vrijednošću, i to protiv »zbilj- 
skog razvoja dijalektičkog materijalizma od strane Lenjina i po- 
slije Lenjina.« 


Devet godina kasnije, početkom 1965, Lukács je ipak za ni- 
jansu modificirao ocjenu vlastite knjige, iako je ponovio da je 
smatra prevladanom. On kaže: »Vrijednost je toga djela što 
je prvi puta pokrenulo problem alijenacije. Ali kad sam ga pi- 
sao, nisam poznavao mladog Marxa. Kad sam 1930. otišao u So- 
vjetski Savez i pročitao 'rukopise' (misli na Marxove Ekonom- 
sko-filozofske rukopise 1844. — V. M.) shvatio sam da sam tu- 
mačio alijenaciju na hegelovski način i da je čitava Marxova kri- 
tika vrijedila i za Geschichte und Klassenbewusstsein koja se 
zato može smatrati prevladanom.«?? 


Pomalo je paradoksalno da, s jedne strane, Lukács s takvom 
upornošću poriče bilo kakvu značajniju vrijednost tom svojem 
djelu, a s druge strane, velik broj istaknutih marksista i onih 
koji su marksizmu bliski baš to Lukacsevo djelo smatraju, ako 
ne po rezultatima, a ono po postavljenim pitanjima, kapitalnim 
teorijskim djelom marksizma. Tu zapravo i leži jedan od glav- 
nih sporova oko Lukacsa, ali u isti mah i jedna od temeljnih 
kontroverzi u današnjim shvaćanjima i tumačenjima marksis- 
tičke filozofije uopće. Sve to čini Lukacsa koliko spornim, toliko 
i aktualnim misliocem. 

Međutim, valja spomenuti još jedan paradoks u vezi s Lu- 
kacsem. Dotičući se, u razgovoru o kojem je ovdje riječ, Lenji- 
nova Materijalizma i empiriokriticizma (u vezi s današnjim tu- 
mačenjima dijalektičkog materijalizma) Lukács kaže da »brani tu 
Lenjinovu studiju«. Mnogi su marksisti ukazali na brojne ograni- 
čenosti toga Lenjinova djela, bez obzira što je ono odigralo u histo- 
riji marksizma značajnu ulogu. Uostalom sam je Lenjin na posre- 


21) Vidi pismo objavljeno u knjizi R. Garaudy, G. Cogniot i drugi, »Me- 
saventures de lanti-merxisme«, Ed. Sociales, Paris 1956. str. 158—159. 
22) G. Lukács, »Modema i velika umjetnoste, cit. str. 421. 

dan način iznio kritički sud o tom djelu, kad je 1916. godine, čita- 
jući i komentirajući Hegela, kazao da su svi marksisti do tada, 
uključujući naravno i njega, slabo teorijski razumjeli Marxa, jer 
nisu dovoljno studirali Hegela. Ti njegovi komentari (izdani kasni- 
je u djelu Filozofske sveske) nesumnjivo se u mnogim važnim sta- 
vovima razlikuju od Materijalizma i empiriokriticizma. Što pre- 
ma tome znači Lukacseva izjava? Očigledno njegovu pretjeranu 
ortodoksiju. Lukacs s pravom malo dalje upozorava, kritizira- 
jući neopozitivističko ignoriranje ontoloških problema, da je 
centralni problem: što je realnost. Tu misao on razvija dalje 
ovako: »U društvenom su životu subjektivnost i objektivnost 
povezani; u prirodi, objektivni svijet može postojati bez subjek- 
ta (teza koja, ma koliko na izgled tačna, u stvari ne objašnjava 
ništa — V. M.) Ali, društvo ne može postojati, bez subjekta. Po- 
trebno je izaći u isti mah iz lažne objektivnosti neopozitivizma 
i iz lažne subjektivnosti egzistencijalizma. (Opravdana i tačna 
teza — V. M.) Ni jedan ni drugi ne uspijevaju da zahvate real- 
nost. Ona se jednako tako izgubila u modernoj umjetnosti, 
ili u staljinizmu. Govorim o ponovnom rađanju marksizma kao 
o ponovnom rađanju smisla za realnost!«_.? 


Doista, zahtjev je to veoma ozbiljan i dostojan najveće paž- 
nje. Lukács nas štoviše na tom istom mjestu obavještava da je, 
pišući u posljednje vrijeme uvod u etiku taj uvod narastao u 
knjigu koju misli objaviti pod naslovom Ontologija društvenog 
bitka. Možemo li se nadati nečemu što će biti bolje no što su 
dosadašnji njegovi radovi o »ontologiji« i »spoznajnoj teoriji« 
marksizma? 


23) Tbidem, str. 419—420. 
418 


PORTRETI | SITUACIJE 


VEBLENOVA KRITIKA KAPITALIZMA 


Ivan Kuvačić 


Zagreb 


1. UKRATKO O VEBLENU 


Thorstein Veblen (1857—1929) spada među najznačajnije 
predstavnike američke sociologije. Njegovo djelo Teorija dokone 
klase (The Theory of the Leisure Class), koje se pojavilo na pre- 
kretnici stoljeća, ubraja se među klasična djela svjetske socio- 
loške literature. 

Veblen potječe iz norveške doseljeničke porodice. Studirao je 
filozofiju i političku ekonomiju na univerzitetima John Hopkins, 
Yale i Cornell, a nakon završetka studija postao je asistent na 
Čikaškom univerzitetu, gdje je ostao do 1906. godine. Od 1916. 
do 1918. djelovao je kao profesor na Univerzitetu Missouri, a od 
1918. do 1927. na Novoj školi za socijalna istraživanja u New 
Yorku. 

Sve do dvadesetih godina našeg vijeka u Americi se na Veble- 
na gledalo kao na stranca. Njegova oštroumna i satirična kritika 
kapitalističkog sistema počinje privlačiti pažnju šire publike tek 
u godinama velike ekonomske krize. Veblenova djela doživlja- 
vaju drugo izdanje nakon njegove smrti, a danas se štampaju u 
jeftinim, masovnim izdanjima. 

Ovdje se odmah nameće pitanje: čime se objašnjava činjeni- 
ca da Veblen danas postaje sve više popularan, dok je u svoje 
vrijeme bio zanemarivan? 

Američki sociolog Bernard Rosenberg! smatra da će nam ovo 
pitanje biti mnogo jasnije, ako ga postavimo uporedo s pitanjem, 
zašto su danas tako aktualni Camus, Kafka, Dostojevski, Nie- 
tzsche, ili Freud. On kaže da je to zbog toga, što oni pružaju mra- 
čnu sliku svijeta, a druga prema Rosenbergovom mišljenju nije 
ni moguća u drugoj polovini dvadesetog vijeka. Rosenberg do- 


1) Thorstein Veb'en. »Selection from his works, whit, an. Introđuction 
and Comentaries«, Thomas Crowell Company New Yonk 1963. p. 4. 

daje da postoji i jedna vanjska okolnost, koja približava Veble- 
na Kafki. Veblen je naime oporučno naredio da se sva njegova 
pisma i imovina unište, da se o njemu ne piše biografija, niti da 
mu postave nadgrobni spomenik u znak sjećanja. Inače po nao- 
brazbi i po profesionalnoj orijentaciji Veblen je mnogo bliži Marxu 
nego Kafki. Kao i Marx on je po struci filozof, kao i Marxa nje- 
ga općenito smatraju ekonomistom, a isto tako kao i kod Marxa 
kod njega je glavno zanimanje bila sociologija. Njihova zajednič- 
ka osobina je i u tome što su i jedan i drugi ukazivali na nužnost 
propasti postojećeg sistema. Bitna razlika je u tome što je Marx 
vjerovao da postoje realne snage, koje će stvoriti novi, pravedni- 
ji društveni sistem, dok Veblen u ovo nije vjerovao, pa je bio pe- 
simista. 

Ako pregledamo iscrpnu bibliografiju Veblenovih objavljenih 
radova, vidjet ćemo da je on svoju naučnu karijeru počeo na 
području filozofije. 1884. u časopisu, Journal of Speculative Phi- 
losophy, july, pp. 260—274, on objavljuje članak »Kant's Kriti- 
que of Judgment«. Veblen i kasnije povremeno objavljuje filo- 
zofske studije i recenzije, no njegova glavna preokupacija po- 
staju ekonomski i sociološki problemi. 1899. izlazi njegovo glav- 
no djelo The theory of the Leisure Class: An Economic Study 
of the Evolution of Institutions. 1904. Veblen objavljuje drugo 
svoje značajno djelo The Theory of the Business Entreprise. Od 
ostalih Veblenovih radova treba istaći: The Place of Science in 
Modern Civilization, (1906), Socijalist Economics of Karl Marx 
and his Followers (1906), The Instinct of Workmanship and the 
State of Industrial Arts (1914), The Higher Learning in America, 
A Memorandum on the Conduct of Universities by Buseness Man 
(1918), The Vested Interests and the State of the Industrial Arts 
(1919), Abstentee Ownership and Business Enterprise in Recent 
Times (1923), Essays in Our Changing Order (Edited by L. Ard- 
zrooni (1934). 


2. POLAZNA POZICIJA 

Prije nego pređemo na razmatranje Veblenove analize kapi- 
talističkog društva potrebno je bar ukratko naznačiti njegovu 
polaznu poziciju. Ova pozicija je implicitno sadržana u svim nje- 
govim značajnijim radovima, a najjasnije je eksplicirana u nje- 
govoj kritici pristupa klasične političke ekonomije. U vezi s tim 
B. Rosenberg piše: »Kao što je Galilej nasuprot Aristotelu donio 
shvaćanje jedinstva svemira, tako je Freud na području druš- 
tvenih nauka uklonio umjetnu granicu između normalnog i ab- 
normalnog ponašanja. Ovo je Kurt Levin proveo na području 
psihologije, dok Veblen traži da se proširi i na ekonomsko pod- 
ručje na taj način što će se ekonomiji u objašnjavanju društve- 
nih pojava pridružiti neke druge discipline, a u prvom redu psi- 
hologija, sociologija i antropologija.«* Dakle, prema Rosenbergu 


2) Ibidem p. 6. 

Veblen ima velike zasluge u prevladavanju gledišta, koje svodi 
čovjeka na puku ekonomsku dimenziju. I doista treba istaći da 
Veblen vrlo duhovito ismijava »ekonomskog čovjeka« klasične 
teorije. U ovoj teoriji osnova je sistem proizvodnje i raspodjele, 
a čovjek kao nosilac ekonomsko-racionalne funkoije upravo za- 
to jer je sjajno uklopljen u sistem prestaje biti čovjek. On se pa- 
sivno prilagođava u skladu s hedonističkom psihologijom racio- 
nalnog egoizma. Veblen protestira protiv ovakve degradacije 
ljudskog bića. Čovjek nije biće koje se potpuno iscrpljuje u eko- 
nomsko-novčanim odnosima. U skladu s tim on brani humanis- 
tički stav da čovjek nije sredstvo proizvodnje, već obratno da je 
proizvodnja samo sredstvo u ostvarenju i ispunjenju čovjeka. 
Čovjek je osnova od koje Veblen polazi i u ovome se on očito 
ugleda u Marxa, no ipak ne na takav način koji bi doveo u pita- 
nje svojevrsnu originalnost pristupa. Veblen govori o fundamen- 
talnim instinktima ili svojstvima čovjeka, koje, što pravilno pri- 
mjećuje Forest G. Hill! ne treba ni biološki ni psihološki inter- 
pretirati, već antropološki u tom smislu, da su to generička svoj- 
stva ili ciljevi ljudskog ponašanja, koji Veblenu služe kao osno- 
va kritičke analize postojećeg stanja. Centralno mjesto među 
ovim svojstvima u Veblenovoj antropološkoj koncepciji pripada 
kategorijama »dokona znatiželja« (idle curiosity) i »instinkt 
majstorstva« (instinct of workmanship). Ova svojstva su rela- 
tivno stabilna, no nisu nepromjenljiva, jer se mijenjaju pod ut- 
jecajem institucija. Veblenova analiza je vrlo konkretna; on 
stalno naglašava da navedena svojstva ili instinkti motiviraju 
ponašanje u strukturalnom kontekstu. Strukturalni kontekst u 
konkretnom razmatranju postojećeg on označuje izrazom »im- 
becilne institucije« (imbecile institutions), imajući u vidu u pr- 
vom redu privatno vlasništvo i nacionalizam, tako da se dobiva 
originalna opreka između ljudskih optimalnih mogućnosti i po- 
stojećih društvenih okvira. Budući da u Veblenovoj analizi insti- 
tucije, u zadnjoj liniji, nisu ništa drugo nego »skupovi navika«, 
njemu polazi za rukom da svoja ekonomska razmatranja vrlo 
vješto transponira na psihološki i antropološki nivo. 


Iz rečenog se vidi da Veblen polazi od takvih osnova, koje 
se nikako ne mogu uklopiti u okvire tradicionalne ekonomske 
teorije. Ovo osobito dolazi do izražaja u njegovoj teoriji moti- 
vacije. On naime kaže da, ukoliko apstrahiramo sve ostale for- 
me ljudske aktivnosti i ako našu pažnju isključivo koncentrira- 
mo na gomilanje bogatstva, tada utilitaristička shema stavlja- 
jući akcent na želju za materijalnom potrošnjom ne može pružiti 
adekvatno objašnjenje. Osnova od koje treba poći mnogo je šira 
i dublja. Nju treba tražiti u težnji za samoodržanjem i samopo- 
tvrđivaniem. Svaka ljudska jedinka nastoji da se održi i potvrdi 
u svom biću. Jedino ovako široka osnova koja uključuje mnoge 


3) »Veblen and Marxx, članak u knjizi »Thorstein Veblen, A Critical 
Reippraisal« Cornell University Press, New York 1958.. 

momente, a među njima i moment materijalne potrošnje, može 
poslužiti kao polazište opće teorije. i 


3. NOVČANO TAKMIČENJE 


Motiv koji prema Veblenovoj teoriji leži u osnovi vlasništva 
jest takmičenje kao izraz težnje za samopotvrđivanjem, a ne tež- 
nja za posjedovanjem i potrošnjom roba. Vlasništvo počinje na 
nižim stadijima barbarstva, a vezano je s uzimanjem ženskih za- 
robljenika, koje su bile vrlo prikladne kao ratni trofeji. Praksa 
uzimanja žena od neprijatelja kao trofeja izazvala je oblik vlas- 
ničkog braka iz čega je proizašlo kućanstvo s poglavicom na če- 
lu. Kao rezultat takmičenja u uslovima pljačkaškog života jav- 
lja se, dakle, s jedne strane brak zasnovan na nasilju, a s druge 
strane običaj vlasništva. Ove dvije institucije ne razlikuju se u 
početnim fazama njihovog razvoja; i jedna i druga izrasta iz te- 
žnje pobjednika da se potvrdi, to jest da pokaže svoju hrabrost 
izlažući neke trajne rezultate svojih pothvata. I jedna i druga 
potpomažu sklonost za vlašću, koja dominira u svim pljačkaškim 
zajednicama. Od vlasništva nad ženama pojam vlasništva se pro- 
širio na proizvode njihovog rada i tako se razvilo vlasništvo nad 
stvarima isto kao i vlasništvo nad osobama.“ 


Korisnost posjedovanih stvari i osoba sastoji se prvenstveno 
u zavidljivom uspoređivanju (individious comparison) njenih po- 
sjednika s neprijateljima od kojih su uzete. Hrabrost pojedinca 
bila je još prvenstveno hrabrost grupe i posjednik plijena osje- 
ćao se u prvom redu kao nosilac časti svoje grupe. Ovo vredno- 
vanje junačkog djela s komunalnog gledišta susrećemo također 
i u kasnijim stadijima društvenog razvitka, osobito u pogledu 
heroja rata. 


No čim se počela učvršćivati navika privatnog vlasništva po- 
čelo se mijenjati i ovo polazište za vršenje zavidljivog uspoređi- 
vanja. Imetak se počinje vrednovati ne toliko kao dokaz uspješ- 
nog pljačkaškog pothvata, već više kao dokaz nadmoćnosti pos- 
jednika roba nad drugim individuima u zajednici. Zavidljivo uspo- 
ređivanje sada postaje u prvom redu uspoređivanje vlasnika s 
drugim članovima grupe. Oni članovi zajednice, koji ne posjeduju 
određeni stepen hrabrosti ili vlasništva, ne uživaju poštovanje svo- 
iih znanaca, a u skladu s tim njima nedostaje i samopoštovanje. 
jer je osnova samopoštovanja poštovanje od strane drugih. 


Ovdje je prvom elementu ili motivu djelatnosti, koji je sadr- 
žan u težnji samopotvrđivanja, dodan drugi, koji u stvari i nije 
samostalan element, već je prije sastavni dio prvog. Čovjek se stav- 
lja u relaciju s drugim ljudima s kojima on stupa u kontakt. Kaže 
se da je osnova samopoštovanja poštovanje od strane drugih, od 


4) »The Theory of the Leisure Class«, The Modern Library, New York 
1934. p, 24. 


5) Ibidem, p. 27. 

znanaca. Kada se tvrdi da jedinka teži prema afirmaciji, onda se 
time želi reći da ona teži prema priznanju drugih, to jest ona želi 
da se istakne. Ovim se na jasan način kaže da je čovjek društve- 
no biće, to jest da je to njegovo bitno određenje. Čovjek želi da 
se potvrdi, on želi da u očima drugih ljudi zadobije značaj; to 
je osnova samopoštovanja, jer se u ocjenama drugih sagledava 
kao u ogledalu. 

U skladu s izloženom teorijom Veblenova analiza pokazuje, 
da u svakoj zajednici gdje je posjedovanje roba privatno, svaki in- 
dividuum, da bi se osjećao ugodno, mora posjedovati isto toliko 
roba koliko i drugi s kojima se grupira, a izvanredno je ugodno 
ako se posjeduje nešto više od drugih. Čim netko nešto slekne i 
čim se privikne novom standardu bogatstva, ovaj novi standard 
odmah prestaje pružati znatno veće zadovoljstvo od ranijeg. Ten- 
dencija je u svakom slučaju da se stalno postojeći novčani stan- 
dard uzima kao polazna tačka za novo povećanje bogatstva, a ovo 
sa svoje strane stvara novu mjeru dostatnosti i novo novčano kla- 
sificiranje sebe u poređenju sa svojim susjedima. Dakle, svrha go- 
milanja je visoko rangiranje u novčanoj snazi u poređenju s osta- 
lim članovima zajednice. Ukoliko je to rangiranje izrazito nepo- 
voljno, normalan, prosječan individuum živi u kroničnom neza- 
dovoljstvu sa svojom sudbinom, a kada postigne ono što se zove 
normalnim novčanim standardom zajednice ili njegove grupe u 
zajednici, kronično nezadovoljstvo ustupa mjesto neprestanoj te- 
žnji da se stvori sve širi i širi novčani razmak između sebe i tog 
prosječnog standarda. Zavidljivo uspoređivanje ne može nikada 
postati tako povoljno za individuuma, da on ne bi poželio da se po- 
stavi još više, uspoređujući se sa svojim konkurentima u borbi za 
novčani ugled.’ 

Ono što je upravo rečeno ne znači da ne postoji drugi poticaj 
za stjecanje i gomilanje osim želje za pretjecanjem u novčanom 
položaju, što izaziva zavist i poštovanje. Želja za udobnošću i si- 
gurnošću prisutna je kao motiv u svakom stadiju procesa aku- 
mulacije, dok su opet same potrebe uvjetovane navikama novča- 
nog takmičenja. Osim toga moć koju daje bogatstvo također sadr- 
ži motive akumulacije. No sve su ove osobine sadržane u osnov- 
noj, koju je možda najbolje definirao Spinoza, kao težnju svega po- 
stojećeg da sačuva, potvrdi i proširi svoje biće, što kod čovje- 
ka ima i historijsku dimenziju, jer se potencira osobito onda 
kada stadij nediferencirane solidarnosti pojedinca s grupom 
preraste u novi, viši, u kojem traženje sebe u užem smislu po- 
staje dominantna karakteristika. 


4. DOKONA KLASA 


U nastojanju da izazove poštovanje i da se potvrdi čovjek 
gomila bogatstvo i moć. No bogatstvo i moć moraju biti poka- 
zani, jer opće poštovanje se stješe samo na temelju onog što 


6) Ibidem p. 32. 

je očito. Zbog toga onaj koji pretendira na visoku reputaciju 
sistematski izbjegava siromašne četvrti i prosta produktivna 
zanimanja. On na svaki način nastoji pokazati svoju akumuli- 
ranu moć i bogatstvo, a najuspješniji način pomoću kojeg 
se ovo postiže jest demonstriranje dokonosti. Još od prvih po- 
četaka civilizacije stepen dokonosti i izuzetosti iz proizvodnog 
procesa bio je osnovni preduvjet lijepog i plemenitog života. 
U naše vrijeme onaj tko ne radi i tko taj svoj nerad upadljivo 
demonstrira, obično time želi pokazati svoju novčanu superior- 
nost. 

Rad je prokletstvo na koje su osuđene niže klase, a preoku- 
pacija viših, dokonih klasa je vlast, rat i lov. Dokona klasa raz- 
vija umjetnost, filozofiju, otmjene manire, profinjeni ukus, ple- 
menitiji i bolji stil života. Sve ove njene djelatnosti odvijaju 
se u skladu s normama razmetljive (— upadljive) dokolice i 
potrošnje (conspicuous leisure and consumption) pomoću. ko- 
jih se izražava stanje individualne vrijednosti i društvene moći. 
Oblici razmetljive dokolice i potrošnje neprestano se mijenja- 
ju. U vezi s tim dolazi i do promjene u položaju žene. Žena 
je u početku bila najamna radna snaga i pokretna imovina; 
ona je proizvodila dobra 'koja je muškarac konzumirao. U novim 
uslovima ona postaje ceremonijalni potrošač dobara koje muš- 
karac proizvodi. Ovo je osobito slučaj kod srednje klase, koja 
nije u stanju da svoju novčanu snagu demonstrira upadljivom 
dokolicom, neradom, stoga njeni pripadnici oba ova svojstva, 
i dokonost i konzumaciju, delegiraju ženi koja se upadljivo ob- 
lači i kiti da bi pokazala novčanu snagu svog muža. 

Veblen upozorava da u ovom pogledu postoji razlika u po- 
ložaju između seoskog i gradskog stanovništva. Seljaci malo 
troše zbog toga, jer oni svoju ekonomsku moć mogu najbolje 
demonstrirati štednjom. Svi u selu znaju koliko netko od se. 
ljaka ima novaca. U gradu je situacija drukčija. Ovdje je pre- 
ma Veblenovoj teoriji konzumacija funkcija čovjekove želje 
da demonstrira novčanu dominaciju i snagu pred drugima. 


5. NOVČANI KANONI UKUSA 


Prelazeći na analizu ukusa Veblen pokazuje da je on u vrlo 
velikoj mjeri uvjetovan društvenim momentima. On tvrdi da 
neki objekt, čovjek, životinja, biljka, dio namještaja, nema vi- 
soku reputaciju zato što je lijep, već obratno, on je lijep zato 
što uživa visoku reputaciju. Ovu svoju tezu Veblen ilustrira na 
mnogim primjerima. On se tako pita, da li su najskuplji cvje- 
tovi doista najbolji i najljepši. Odgovarajući na ovo pitanje on 
kaže, da cvjetovi koje voli niža klasa nemaju veliku vrijednost, 
dok neki »lijepi« i »ugledni« cvjetovi objektivno spadaju među 
korov. Kada govori o tipu lijepe žene Veblen zalazi još detalj- 
nije i dublje u analizu ekonomskih uslova i tako dolazi do op- 


7) Ibidem, p. 84. 

ćeg relativiteta kategorija. Ipak izvodi zaključak u tom smislu, 
da one zajednice koje se nalaze u fazi ekonomskog razvoja uzi- 
maju kao idealno lijepe one žene koje su snažne, robustne, s 
velikim nogama. Osnova vrednovanja je tjelesna, fizička kon- 
stitucija, dok je izgled lica na drugom mjestu. Podjela društva 
na klase stvara dokonu klasu i u vezi s tim bitno se mijenja 
ideal ženske ljepote. Žena je izdvojena iz rada, stoga lice dola- 
zi u prvi plan; ono mora biti delikatno, fino, a isto tako ruke i 
noge. Figura je krhka a struk tanak. Ideal se pomicao od žene 
prema dami (from woman to lady), a danas se, izgleda, opel 
vraća natrag, što je uvjetovano promjenljivim uslovima nov- 
čanog takmičenja." 


Glavna svrha ove Veblenove analize je pokazivanje kako se 
pojmovi lijepo i dobro deformiraju u uvjetima robno-novča- 
nih odnosa. On kaže da su jednostavni i neiskićeni objekti naj- 
ljepši. No novčani kanon reputacije odbacuje jeftinoću, stoga 
se ovdje stalno odvijaju kompromisi i deformacije. Budući da 
su kićene stvari skuplje od jednostavnih smatra se da su one 
i ljepše. Ovdje treba tražiti uzroke rasprostranjenosti kiča. 
U skladu s vladajućom devizom — jeftin kaput čini čovjeka jef- 
tinim — (a cheap coat makes a cheap man), ljudi cijene one 
stvari koje su skupe. Ono što je standardno, masovno, svakome 
je dostupno i jeftino je, pa prema tome, u skladu s tim kano 
nom nije ni lijepo ni dobro. Uspoređujući predmete tvorničke, 
masovne proizvodnje s predmetima ručne izrade Veblen doka- 
zuje da su prvi, iako jeftiniji, ipak liepši od drugih i to zbog 
toga jer su jednostavniji, čvršći i prikladniji svrsi. Razumljivo 
je da takvi pogledi nisu bili prihvatljivi u američkoj sredini i 
da je onda Veblen u očima drugih Amerikanaca stekao repu: 
taciju »sedamnaestovjekovnog« puritanca koji protestira pro. 
tiv komercijaliziranog i urbaniziranog Jenkiia.«* Da Veblen nije 
Kad na razumijevanje u auditoriju pokazuje jedna aneg: 

ota." 


Veblen pokazuje da je odjeća u američkom društvu izraz 
novčane kulture. Elegantno odijelo ispunjava svoju funkciju 
ne samo po tome što je skupo, nego i po tome što je znak do- 
konosti. Analizirajući odjeću viših slojeva, a naročito žena, on 
dokazuje da je jedna od nienih bitnih funkcija da pokaže uda- 
ljenost njenog vlasnika od fizičkog rada (visoki muški cilin- 


8) Ibidem, p. 147. 

9) David Riesman: »Individualism Reconsidered«, A Free Press Paper- 
back — New York 1964. — p. 275. 

10) Prča se da je jednom nakon predavanja Veblenu pristupila jedna 
zgodna studentica i ponudila mu zlatnu kopču, da je stavi na mjesto 
obične pribadače s kojom je Veblen pričvršćivao sat za odijelo. Veblen je 
ponudu cdbio i izjavio pckazujući svo'u prhadažu da ona sadrži pravu 
ljepotu koju on ne bi ni za što zamijenio: 1. može se kupiti svega za neko- 
liko centa, 2. ne šteti odijelu, 3. i konačno ako studentica ne shvaća funk- 
cionalnu estetiku pribadače, ona nije naučila ništa iz njegovih predavanja. 

dar, šešir, štap, potpetice i haljine koje su apsolutno nepriklad. 
ne za radnu ženu). Funkcija takve ženske odjeće jest da po- 
kaže, da osoba koja je nosi ne radi, jer njen muž ili otac ima 
mnogo novaca. 

Veblen argumentirano inzistira na tvrdnji da je žena viših 
slojeva ovisna o muškarcu, da ona služi prije svega kao sred- 
stvo pomoću kojeg muškarac pokazuje da on mnogo zarađuje. 
U ovim okolnostima ona dakle ispunjava istu onu funkciju, ko- 
ju je imala kao ratni trofej u međuplemenskim sukobima. Ona 
je sredstvo afirmacije muškarčeve moći u uslovima takmičenja 
bilo ratnog ili novčanog. Razmetljiva potrošnja i upadljiva do- 
kolica imaju visoku reputaciju, jer su dokaz novčane snage, 
a novčana snaga je u cijeni, jer ukazuje na uspjeh i na višu sna- 
gu. Sve se u zadnjoj liniji svodi na težnju za samopotvrđiva- 
njem, koju silno potenciraju robno-novčani odnosi u uslovi- 
ma oštre kapitalističke konkurencije. 


Veblenovi kritičari obično ističu da su njegove analize pre- 
oštre, da su zaključci pretjerani i neopravdani, te da prema to- 
me uopće ne pruža realnu sliku društva koje razmatra. Takve 
primjedbe nisu opravdane. Veblen je sjajno uočio osnovne ka- 
rakteristike i tendencije jednog vremena i jednog društva i on 
da je iz ovog uočavanja izveo krajnje konsekvencije i to tako 
uspješno i plastično da su njegovi izvodi i danas svježi i aktu- 
alni. Jedna od njegovih trainih zasluga sastoji je upravo u to- 
me što je pokazao do kakvih sve deformacija u raznim oblasti- 
ma kulture dolazi kada u društvu moćno prevladava uvjerenje 
da je novac osnovno mjerilo. 


6. TEORIJA POSLOVNOG PODUZEĆA 


Iako su Veblenova razmatranja uglavnom upravljena na 
konkretnu situaciju u američkom kapitalističkom društvu, ipak 
treba naglasiti da njegova teorija pruža prikladan okvir za ši- 
roke historijske komparacije. On je i sam svoju analizu polo- 
žaja američke dokone klase stavio u ovakav široki kompara- 
tivno-historijski kontekst. Tako on kaže da je ekonomska ba- 
za kapitalističke dokone klase, kao i prije u ranijim sistemima, 
posjedovanje bogatstva. Međutim, metode stjecanja bogatstva 
su se promijenile. Prije je dominirala gola agresija, živ osjećaj 
statusa i lako pribjegavanje obmani. Danas je golu silu i agre- 
sivnost zamijenilo lukavstvo i šikanacija." Da bi konkretno pri- 
kazao kako se to odvija Veblen pristupa pažljivoi analizi unu- 
tarnje strukture kapitalističkog industrijskog poduzeća. U os- 
novu ove analize on je stavio svoju teoriju poslovnog poduze- 
ća. Prema ovoj teoriji institucije društva se dijele na: 1. nov- 
čane, koje postoje zbog zgrtanja novca i 2. industrijske, koje su 


11) »The Thcory of the Le sure C'ass«, p. 236. 

zabavljene samom proizvodnjom i njenim usavršavanjem." U 
skladu s tim Veblen američko društvo dijeli na dvije osnovne 
grupacije: na poslovnu klasu (business class) i na radničku 
klasu (working class). Prva grupacija koja posjeduje sredstva 
za proizvodnju ima parazitski položaj, to jest ona usmjeruje 
svoju aktivnost na preraspodjelu vlasništva i na zgrtanje bo- 
gatstva, što koči tehnološki razvoj, dok druga grupacija nepre- 
stanim usavršavanjem tehnološkog procesa stvara nove vrijed- 
nosti. Poslovnoj klasi koja je dokona, iracionalna i konzerva- 
tivna Veblen suprotstavlja radnu, industrijsku klasu, koja je 
racionalna i revolucionarna, jer se neprestano prilagođava no- 
vim uslovima. 


Do navedene socijalne stratifikacije Veblen dolazi na teme- 
lju analize razvoja ekonomskih institucija, koji se odvija pod 
utjecajem ljudske prirode i materijalnih okolnosti. Glavna ma- 
terijalna snaga koja uvjetuje ekonomsku promjenu jest tehno- 
logija, koju on shvaća kompleksno kao ljudsku potenciju koja po- 
ja povezuje naučnu spoznaju s industrijskim tehnikama i vješ- 
tinama. Ako se pretpostavi da je ljudska priroda relativno ne- 
promjenljiva, osnovni faktori koji utječu na ekonomske pro- 
mjene jesu tehnologija i institucije. Na ovom mjestu Veblen se 
trudi da izbjegne doktrinu ekonomskog determinizma. On raz- 
rađuje koncepciju psihološkog nexusa, koji treba da posluži 
kao veza između materijalnih snaga i instuticionalne promie- 
ne. On to postizava na taj način što potcrtava utjecaj zanimanja 
ili tipa zaposlenja na formiranje navika mišljenia, koje su kri- 
stalizirane u institucijama. U doba mašinske industrije i gi- 
gantskih korporacija većina zanimanja postala je predominant- 
no industrijska ili novčana. Poslovan čoviek misli u terminima 
vlasništva i novčanog dobitka, što uvietuie da prihvaća institu- 
cionalni status auo i niegov sistem vrijednosti. Mišlienie in- 
dustriiskog radnika, tehničara i inženiera odviia se u terminima 
mehaničkog, uzročno-posliedičnog redosliieda. Oni postepeno gube 
smisao za novčane vriiednosti. Niihova loialnost prema vostoje- 
ćim institucijama opada u onoj mjeri u kojoj postaju indiferent- 
niii i više nepriiateliski rasnoloženi prema vlasništvu i profitu.” 
Suprotstavliajući takmičarski individualizam industriiskoj koo- 
peraciji Veblen želi obiasniti kako sama situacija u koioi se na- 
laze poslovni liudi i bankari stvara destruktivne i pliačkaške ka- 
rakterne osobine, dok bavljenje industrijskom proizvodnjom 
razvija miroljubiva svojstva. 


Sve ove Veblenove eksnlikacije, koje pokazuiu kako načini 
mišljenia i ponašanje pojedinaca i grupa, ovise o njihovim život- 
nim situacijama, nalaze svoju ekstremnu radikalizaciju u sta- 


12) »The Theory of Business Enterprise«, — citirano prema knjizi »Thor- 
stein Veblen, Selections from his works« by B. Rosenberg p. 24. 

13) Forest C. Hill. »Veb'en and Ma=rx«. u knjizi »Thorstein Veblen. A 
Critical Reappralsal« by D. F. Dowd Cornell Univ. Press 1958, p. 136, 

vu, da je cjelokupni biznis sabotaža moderne mašinske proiz- 
vodnje. Ovim stavom Veblen na tehnološkom nivou povlači oš- 
triju granicu između rada i kapitala i od samog Marxa. Ovo je 
tačka na koju su upućeni mnogi prigovori, čini se, ne bez oprav- 
danja. Tako C. Wright Mills smatra da su funkcije koje elita 
obavlja u armiji i administraciji takve da je se u cjelini ne može 
smatrati parazitskom.“ Philip Morrison pristupa temeljitije kri- 
tici ovog Veblenovog stava. On mu prilazi s pozicije sociologije 
znanja i kaže da Veblen ovim »izražava način mišljenja, koji su 
razvili ljudi najuže povezani s procesom proizvodnje.«5 Veblen 
prema Morrisonovom mišljenju dijeli ograničenost onih inženje- 
ra, čiji je način mišljenja zasnovan na newtonovskoj znanosti. 
U okviru ovog sistema priroda naučnih teorija tako je tijesno po- 
vezana s procesom mašinske proizvodnje, da ih je nemoguće od- 
vojiti. Morrison citira Veblena koji kaže: »Čovjek se naučio mi- 
sliti u terminima mašinskog procesa«. To drugim riječima znači 
da se sada kauzalni proces odvija korak po korak kao proces u 
mašini od ubacivanja sirovina do finalnog proizvoda; sve se mo- 
že izračunati, sve je standardno, sve je predvidivo. Čitav svijet 
se razvija na takav način da je to »bezbojan i bezličan redosli- 
jed uzroka i posljedica«. Treniran u takvoj znanosti, nejasno 
svjestan takve filozofije, prakticirajući svakodnevno akuratnu 
činjeničnu proceduru, proizvodni inženjer kategorizira cijeli svi- 
jet na ovaj način. On shvaća svijet analogno s mašinom koju 
konstruira i kada dođe do nekih zapreka ili zastoja u radu on 
krivnju prebacuje na ured, što na koncu rezultira u stavu, da je 
biznis sabotaža mašinskog procesa." 

Ovo Morrisonovo izvođenje, bez sumnje, osvjetljava neke od 
važnih okolnosti, koje su uvjetovale da je Veblen tako oštro 
odvojio područje novčanih vrijednosti od područja materijalne 
proizvodnje. Polazeći od pretpostavke da i »rentijeri« (Absentee 
Owners) i magnati industrije (Captains of Industries) rade is- 
ključivo u sferi biznisa, Veblen dolazi do zaključka da se tehno- 
loška promjena odvija prema svojoj vlastitoj logici nezavisno 
o kapitalističkoj ekonomiji. Međutim, potpuno je  promašena 
pretpostavka da se cjelokupna Veblenova kritika kapitalizma 
može smjestiti u okvire izloženje inženjerske ideologije. Takvu 
pretpostavku moguće je postaviti jedino onda, ako se ispusti iz 
vida notorna činjenica, koja je itekako relevantna, a sastoji se 
u utjecaju koji je marksizam izvršio na Veblena. Ovaj utjecaj je 
u ovom slučaju istovetan s historijskom vizijom, koja je omo- 
gućila sagledavanje i shvaćanje bitnih tendencija razvoja našeg 
vremena. U vezi s tim Paul M. Sweezy piše: »Najdublja kriza dva- 
desetog vijeka, koja se ispoljila najprije u prvom svjetskom ra- 
tu, jest u osnovi suprotnost između društvenog poretka koji je 
bio stabiliziran u osamnaestom vijeku i industrijskog sistema 


14) »Plita Vlasti«, Kultura 1964. st. 118.. 
15) »The Ideology of Engineers« Th. Veblen, A Critical Reapp. p. 242. 


16) Ib'dem, p. 243. 

koji može adekvatno funkcionirati jedino onda ako se uklone 
smetnje koje pruža privatno vlasništvo i nacionalne granice. To 
je Veblenova centralna teza i ona je bitno marksistička." Iz 
ovog nipošto ne slijedi da je Veblen bez daljnjeg prihvaćao i os- 
tale Marxove stavove. Naprotiv, on je bio vrlo kritičan prema 
svim stavovima i predviđanjima, za koje je smatrao da nisu, ili 
da neće biti potvrđeni u stvarnosti. I upravo zbog toga Veblen, 
je možda najutjecajniji propagator Marxove misli na američ- 
kom kontitentu. 


7. VISOKO OBRAZOVANJE U AMERICI 

Na istoj liniji s navedenom analizom sistema proizvodnje 
stoji i Veblenova kritika američkog sistema visokog obrazova- 
nja.“ Govoreći o tom pitanju on prije svega konstatira da je biz- 
nis zauzeo ono mjesto u sistemu američkog školstva, koje je na- 
pustila religija. Ovo je posljedica prodora novčanih ideala na 
akademsko područje. Prodor je izvršen preko mnogobrojnih 
trgovačkih škola i fakulteta i odavde se proširio na ostale više 
obrazovne institucije. U ovoj situaciji trening za komercijalno 
upravljanje ima analogan položaj kakvog je ranije imala teolo- 
gija kada je spas duše bila glavna stvar. Danas se sve poduzima, 
kaže Veblen, da bi programi škole bili što više usklađeni s ovim 
dominantnim interesom. Ekonomske škole i fakulteti u svom 
prakticizmu nemaju nikakve potrebe da se oslanjaju na naučna 
dostignuća. Ovom tendencijom oni vrše pritisak i na ostale uni- 
verzitetske institucije u smislu snižavanja naučnog nivoa. Kad- 
god se radi o pokušajima dubljeg zahvaćanja u ljudske proble- 
me, odmah se postavlja pitanje: Čemu to služi, odnosno kakvu 
materijalno-novčanu korist to nosi. Ovakav grubi prakticizam 
naročito pogađa one ljude, koji rade na humanističkom područ- 
ju. Kad im se postavi ovakvo pitanje oni su obično u neprilici, 
jer ne mogu odmah naći dovoljno pametan odgovor, koji bi po- 
kazao da i ono što oni rade ima neku novčanu vrijednost. 

Veblen smatra da odmah iza ekonomije dolazi pravo, koje je 
njoj blisko »kako po svojoj nenaučnoj prirodi, tako isto i po svo- 
joj beskorisnosti s općedruštvenog gledišta.«' Ove discipline su 
potrebne biznismenima, koji su zabavljeni konkurentskom bor- 
bom i gomilanjem bogatstva, a ne stoje u pozitivnom odnosu s 
unapređenjem samog procesa proizvodnje, te prema tome nisu 
korisne sa stanovišta cjelokupne zajednice. Naime, što će biz- 
nismeni biti sposobniji, to će oni proporcionalno veći dio bo- 
gatstva zgrnuti u svoje ruke i na taj način će ostatak zajednice 
biti siromašniji. Na temelju navedenog Veblen izvodi zaključak, 
da je ono što se odvija u komercijalnim školama i fakultetima 
nespojivo s kulturnom svrhom univerziteta. 


17) »Veb'en on American Capitalism«, Th. Veblen A Crit. Reapp. p. 180. 

18) The Higher Learn'ng in America«, New York. Husbsch 1918. 

19) »The Higher Learning in America«, citinano prema knjizi »Th. Ve- 
blen Selections from his Works« by B. Rosenberg, New York 1963. p. 37. 

Oštrom kritikom uvođenja novčanih mjerila u naučni rad Ve. 
blen se energično suprotstavio »svakodnevnom i sveobuhvat. 
nom pragmatizmu Amerikanaca«.“ On naglašava nužnost neza- 
interesirane težnje prema nauci kao bitnom uvjetu znanstvenog 
istraživanja. U ovom kontekstu treba tražiti unutarnji smisao 
Veblenovog termina »dokona znatiželja« (idle curiosity), koji 
D. Riesman definira kao »the spirit of playful inquiry, unrelated 
to any immediate pragmatic need or gain«.' Veblen smatra da 
nikada stvarno velika naučna otkrića nisu bila u prvom redu 
stimulirana velikim novčanim nagradama. Štoviše, ako u ne- 
kom znanstvenom istraživanju postane dominantna takva at- 
mosfera, koju stvara novčana stimulacija, onda je po Vebleno- 
vom mišljenju gotovo sa znanstvenim radom. Kao što je glavni 
motiv rađanja djece roditeljska naklonost i ljubav, tako je priro- 
đena znatiželja i želja da se ovlada logikom stvari osnova spoz- 
naje, pa prema tome i nauke. To znači da stvarni progres na 
manje apstraktnom modeliranju novih mogućnosti. Ovu slobo- 
du Veblen ne shvaća na taj način kao da osnovni principi nauke 
nemaju nužne veze s potrebama čovječanstva. On je protiv shva- 
ćanja da je nauka slobodno traženje i formuliranje istine, koje 
ne stoji u nužnoj relaciji s onim što će se pomoću toga postići. 
On se pita kako je uopće moguće za neku ljudsku djelatnost re- 
ći da ona ne stoji u relaciji s osnovnim ljudskim potrebama. 
Ovim se pretpostavlja da su naučenjaci neka astralna bića, čist 
racio, koji djeluje u skladu s određenom procedurom, ali bez 
ikakve imanentne svrhe, što je potpuno besmisleno. Stoga iako 
govori o nezainteresiranoj težnji prema nauci kao bitnom predu- 
vjetu znanstvenog istraživanja, on ne zaboravlja na drugu stranu 
medalje, jer ističe da »dokona znatiželja« treba biti povezana s 
»instinktom majstorstva« (Instinct of Workmanship), što je pre- 
duvjet za spregu teorije i prakse. 


Polazeći od navedenih principa Veblen naglašava da visoko 
obrazovanje ima dva bitna međusobno povezana elementa: 1. 
naučno istraživanje, 2. obrazovanje studenata. On smatra da ova 
dva elementa međusobno stimulativno djeluju, te je stoga od- 
lučno protiv takvog sistema obrazovanja, u kojem bi instituti 
bili odvojeni od fakulteta, odnosno istraživanje od nastave. Ova- 
kva situacija pogoduje biznismenima i političarima, kojima je 
više stalo do neposredne kontrole istraživanja nego do stvarnih 
naučnih rezultata. Magnati financija dobro se slažu s Magnati- 
ma erudicije. I jedni i drugi uvođenjem novčanih normi na uni- 
verzitet onemogućuju pravi naučni rad. 


20) Norman Caplan: »Idle Cur'osity«, u knjizi »Th. Veblen, A Critica! 
Reappra'sal, New York 1958., p. 42. 

21) Thorstein Veblen: »A Critical Interpretation« (N. Y. Scribner, 1953.) 
p. 42. 

6. VEBLEN I SUVREMENA AMERIKA 

Tek je izbacivanje Sputnjika trgnulo Amerikance iz njiho- 
vog svakodnevnog i sveobuhvatnog pragmatizma i oni su, što je 
interesantno, odmah nakon ovog počeli ozbiljno uzimati u ob- 
zir Veblenovu poziciju. Jedanaest dana nakon lansiranja prvog 
Sputnjika Nacionalna znanstvena fundacija podnijela je refe- 
rat predsjedniku SAD u kojem se kaže: »da se bazičnim istraži- 
vanjima još uvijek ne posvećuje dovoljna pažnja«. U ovom do- 
kumentu doslovno piše »da su ovakva istraživanja motivirana 
živom znatiželjom za nepoznatim.«#" To je upravo ona teza koju 
Veblen zastupa u svom radu The Higher Learning in America. 

Ovo je samo jedna okolnost koja ukazuje na to kako su i 
Kapetani financija pod pritiskom vanjskog faktora morali uze- 
ti u obzir činjenicu, da se pravi naučni rad korijeni u nekim 
osobinama ljudske prirode, koje nije uvijek moguće izraziti u 
preciznim novčanim ekvivalentima. 

No neovisno o ovoj okolnosti treba napomenuti da u novije 
vrijeme Veblen postaje posebno interesantan u američkoj socio- 
logiji. Ovaj interes nije povezan samo s nastojanjem da se odre- 
di njegovo mjesto i značaj u razvoju američke sociologije, već je 
možda još više vezan uz pokušaj da se aktualiziraju neke njego- 
ve ideje i da se ukaže na prikladnost Veblenova pristupa u ispi- 
tivanju nekih problema suvremenog društva. 

Ovi pokušaji koji potječu od malobrojnih pojedinaca ne bi 
možda ni bili zapaženi u širim naučnim krugovima, da nisu iza- 
zvali vrlo oštru reakciju nekih vodećih američkih sociologa, 
koji smatraju da su Veblenove ideje zastarjele i apsolutno ne- 
prikladne u proučavanju suvremene Amerike. 

Sasvim je razumljivo da mnogi Amerikanci zaziru od Veble- 
nova opusa iz čisto ideoloških pobuda. Osnovu njihove pozicije 
možda najbolje objašnjava Levis Corey koji doslovno kaže da 
»sve što je vitalno u Veblenu može naći svoje ispunjenje u mar- 
ksizmu i socijalizmu«?* Oni osim toga ne mogu zaboraviti činje- 
nicu da su Veblenove simpatije bile na strani Oktobarske revolu- 
cije, što se osobito jasno vidi iz nekoliko njegovih članaka objav- 
ljenih 1919. godine. Među ovim kritičarima Veblena može se naći i 
takvih koji mu odriču svaku originalnost. 

Talcott Parsons pristupa Veblenu s drugih pozicija i na dru- 
gi način, te u skladu s tim dolazi i do drugih ocjena, koje se me- 
đutim u zadnjoj liniji također svode na odricanje originalnosti. 
On piše »da se potpuno adekvatno shvaćanje Veblenovog stvar- 
nog doprinosa može naći u djelima Maxa Vebera« .?* 

Nasuprot negativnim ocjenama Veblena postoje i pozitivne, 
na koje, što treba istaći, mnogo češće nailazimo. Velika većina 
smatra da je Veblen značajan i originalan mislilac. Dapače, vrlo 


22) Citirano prema: »National Science Foundation«, Third Anual Report 
U.S.G.P.O. 1953. p. 34. 

23) Citirano prema uvodu u knjizi »Th. Veblen« by B. Rosenberg. 

24) Ibidem 

se često susreću takve ocjene, koje stavljaju Veblena među vo- 
deće znanstvene radnike moderne Amerike. Tako na primjer Dou- 
glas F. Dowd u predogovoru citirane knjige »Thorstein Veblen: 
A Critical Reappraisale doslovno piše: »Nema sumnje da je Thor. 
stein Veblen bio i ostaje najeminentniji i najplodonosniji mis- 
lilac Amerike na području socijalne analize.« Ubjašnjavajući či- 
njenicu što Veblen usprkos tome ima vrlo malo sljedbenika, 
Dowd navodi dva glavna razloga: 1. njegovi pogledi su izrazito 
neortodoksni, često radikalni i uvijek nekompromisni, 2. on je 
bio protiv izgradnje sistema. Ovo je, kako kaže Dowd, »sasvim 
suprotno najizrazitijim karakteristikama suvremenih američkih 
društvenih nauka, koje se sastoje u vrlo jakoj tendenciji, da se 
nekritički prihvaćaju osnovne institucije postojećeg društva i da 
se teži prema izgradnji sistema.« 

Sličnu ocjenu i B. Rosenberg. On kaže da se Veblenova velika 
prednost, koju on dijeli s marksistima, sastoji u činjenici, što 
on glavni akcent stavlja na socijalnu promjenu, na procese kao 
na najvažnije sociološke činjenice. Veblen smatra da ne mo- 
žemo »shvatiti »dano« ako stoke nije uključen u njemu.« Osim 
se on bitno razlikuje od onih istraživača, koji se bave struktural- 
no - funkcionalnom analizom, i koji prema tome na promjenu 
gledaju kao na nešto što dolazi poslije, to jest kao na katego- 
riju, koja će se razmatrati neovisno o sadašnjoj situaciji. 

Govoreći o Veblenovoj stratifikaciji američkog društva Ro- 
senberg kaže da je možda nama danas naivna njegova heuristič- 
ka shema: — poslovna klasa — radnička klasa, no on dodaje da 
ova konstrukcija leži u osnovi prve i najbolje studije američke 
zajednice, Lyndovog »Middltowna«. Imajući u vidu one američ- 
ke sociologe, koji u svojoj težnji za preciznošću zanemaruju 
problem stratifikacije na globalnom planu, Rosenberg piše »da 
je Veblenov sistem dviju klasa očevidno osposobio sociologe da 
naprave bolja istraživanja nego sve klike, interesne grupe i raz- 
ne klase i potklase.« sKako je najbolje stratificirati društvo 
u naučne svrhe, to je otvoreno pitanje«, kaže Rosenberg, »no 
da je društvo objektivno stratificirano na klase i da će biti strati- 
ficirano na novoj osnovi u budućnosti, to je bez svake sum- 
nje«.* Stoga »dok gubimo vrijeme s malim grupama praveći 
sociometrijske karte i vršeći mjerenja razlika između »eksperi- 
mentalnih« i »kontrolnih« grupa, izmiče nam ono što je bitno 
i mi stojimo na mjestu. To je shvaćanje socijalne promjene i ot- 
krivanje njenih zakona«. Rosenberg izbacuje krilaticu »natrag 
Veblenu« (back to Veblen) koji je, kako on kaže, koristan vodič 
u ovom pogledu.” 

Ovom Rosenbergovom gledištu vrlo se odlučno suprotstav- 
lja David Riesman. On smatra da Veblen ni u kojem pogledu 
ne može poslužiti kao uzor u analizi suvremenog američkog 


25) Op. cit. p. 14. 
26) Ibidem, p. 7. 


432 


društva. Da bi obrazložio i obranio ovo svoje gledište, Riesman 
je poduzeo svojevrsnu analizu, za koju se baš ne može reći da 
je adekvatna i da stoji na odgovarajućoj naučnoj visini. Služeći 
se isključivo psihoanalitičkom metodom, Riesman kaže da se 
može pokazati kako Veblenove teorije reflektiraju konflikt 
između njegovog grubog, hrabrog i tehnološki obrazovanog oca 
i blage, pobožne i mušićave majke«."" On dalje tvrdi da Veble- 
nov skepticizam i gorčina imaju svoju suprotnu stranu u svoje- 
vrsnoj krivnji. Stvar je u tome, što je on, kako kaže Riesman, 
bio previše impresioniran Kapetanima industrije, pa ih je upra- 
vo zbog toga izrugivao. Dao im je više snage no što je imaju, da 
bi mogli štetiti i da bi ih onda mogao napadati kao sabotere 
proizvodnje i golijate potrošnje. Precjenjivao je destruktivne ele- 
mente sistema, a prirođeni asketizam ga je spriječio da sagleda 
konstruktivnu ulogu besposličarenja i luksuza u proizvodnji i 
potrošnji. Ovakav mentalitet ga je, zaključuje Riesman, onda i 
odveo boljševicima 1919. 


Riesman zamjera Veblenu upravo ono što Rosenberg kod nje- 
ga ističe, to jest on smatra da je Veblen previše pojednostavio 
strukturu ekonomije stavljajući je u stari kulturni kontekst i 
odbacujući parcijalnu analizu ravnoteže. Riesman na kraju iz- 
vodi zaključak da Veblen može jedino biti prikladan kao vodič 
u ekonomiji nerazvijenih zemalja, stoga je »interesantan za one 
koji spremaju misionarske programe, a ne za istraživače američ- 
kog društva« ?" 


Na ovako oštru kritiku Veblena reagirao je Vilson Coates, 
profesor Univerziteta u Rochesteru, a i mnogi drugi. Oni prim- 
jećuju da je nepravedno kritikovati Veblena u terminima raz- 
voja od njegove smrti do danas, već da ga treba ocjenjivati u us- 
lovima onog vremena u kojem je on živio. Na ovo Riesman od- 
govara da problema ne bi ni bilo, da Veblen nije nastojao da 
transcendira svoje vrijeme i kritički i proročki. Na istom mjestu 
u fusnoti, očito osjećajući da je pretjerao u svojoj nipodaštava- 
jućoj kritici i ocjeni, Riesman se ispravlja i kaže, da je Veblen 
svakako originalan mislilac i da je on u svojem napisu nedo- 
voljno potcrtao njegova dostignuća." 


9. ZAKLJUČNE PRIMJEDBE 


Na kraju, kada razmišljamo o cjelokupnom Veblenovom o- 
pusu, neodoljivo se nameće pitanje: Koja je to misao ili ideja vo- 
dilja, koja leži u osnovi svih njegovih nastojanja? Neki smatra- 
ju da to možda i nije misao, već prije neki osjećaj, koji se sas- 
toji u vječnom nezadovoljstvu s postojećom situacijom. Ova 


27) »Individualism Reconsidered«, A Free Press Paperback, New York 
1964. p. 274. 

28) Ibidem, p. 283. 

29) Ibidem, p. 284. 

30) Ibidem, p. 284. 

pretpostavka nimalo ne iznenađuje, jer je teško vjerovati da bi 
netko mogao posvetiti svu svoju djelatnost kritici situacije s ko- 
jom je zadovoljan. Pa ipak ovaj nas odgovor ne može zadovolji. 
ti, jer je u neku ruku očito, da, ako je kod Veblena i postojao 
ovakav osjećaj, onda on nije bio iracionalan, već se temeljio na 
racionalnoj misli i brizi o čovjeku i njegovoj sudbini. 

Ova misao je našla svoj izraz u svojevrsnoj humanističkoj 
koncepciji čovjeka, koja Veblenu služi kao platforma bespo- 
štedne kritike kapitalističkog sistema. U situaciji koja nam je 
poznata, jer su je supruzi Lynd snimili tako reći na licu mjes- 
ta, kada su odnosi između rada i kapitala imali čistu, klasičnu 
formu i kada je u skladu s tim moćno dominirala tendencija, 
da se svi odnosi svedu na novčani odnos, Veblen je imao dovolj- 
no talenta i smjelosti, da brani stav prema kojem čovjek nije 
sredstvo proizvodnje, već obratno, proizvodnja je samo sred- 
stvo u ostvarenju i ispunjenju čovjeka. Stavljajući u opreku 
ljudske optimalne mogućnosti s postojećim društvenim okviri- 
ma, koje lucidno označuje terminom »imbecilne institucije«, Ve- 
blen je pružio vrlo originalan i prikladan teorijski okvir za ana- 
lizu konkretne društvene situacije. U ovom je, što je možda nje- 
gov glavni doprinos, on vrlo vješto izbjegao doktrinu grubog 
ekonomskog determinizma, jer je pronašao prikladan način po- 
moću kojeg svoja ekonomska razmatranja transponira na psi- 
hološki i antropološki nivo. O tipu zaposlenja, odnosno o život- 
noj situaciji ovisi formiranje navika i mišljenja, koja se kristali- 
ziraju u institucijama. Sama situacija u kojoj se nalaze poslovni 
ljudi i bankari stvara destruktivne i pljačkaške karakterne oso- 
bine, dok bavljenje industrijskom proizvodnjom razvija miro- 
ljubiva svojstva. 

Zahvaljujući koliko ovakvom teoretskom pristupu toliko isto 
i samoj metodi, koja je adekvatna pristupu, a najbolje je izra- 
žena u stavu da ne možemo shvatiti »dano« ako »tok« nije uk- 
ljučen u njemu, Veblen je pružio takve analize društva koje si- 
gurno transcendiraju njegovo vrijeme, a i granice zemlje u ko- 
joj je živio, te nam se čini da on još uvijek može biti dobar vo- 
dič u mnogim pitanjima i u Americi i van nje. Uostalom, sigurno 
je da najbolja djela suvremene američke sociologije stoje pod 
jakim utjecajem Veblenovskih tradicija. Kada pak govorimo o 
njegovoj aktualnosti danas i to ne samo kapitalističkom svije- 
tu, nego i kod nas, onda prije svega imamo u vidu kako njegovu 
teoriju konzumacije kao funkcije čovjekove želje da demonsti- 
ra novčanu dominaciju i snagu pred drugima, što je u zadnjoj 
liniji izraz težnje za samopotvrđivanjem, tako isto i njegovu 
trajnu zaslugu, koja se sastoji u tome što je pokazao do kakvih 
deformacija u raznim oblastima kulture dolazi kada u društvu 
moćno prevlada uvjerenje da je novac osnovno mjerilo. 

Na ovo se logično nadovezuje i njegovo humanističko shva- 
ćanje karaktera i uloge znanosti u suvremenom društvu, koje 
ako nije identično, a ono je vrlo slično shvaćanju indijskog filo- 
zofa Radakrišnana, koji je nedavno prigodom proglašenja za 


434 


počasnog doktora Zagrebačkog sveučilišta rekao da »bi znanost 
samu sebe obeščastila ako bi smatrala da je njena jedina funkcija 
unapređenje tehnike. Učenjak nije samo specijalista, već je u 
prvom redu i na prvom mjestu ljudsko biće.«* 

I na kraju, ako postavimo pitanje, da li Veblenova krilika 
kapitalizma otvara neku perspektivu ili je besperspektivno des- 
truktivna, odgovor nije sasvim jednostavan. Mašinski proces vo- 
di prema socijalističkoj proizvodnji. Ovo proizlazi kako iz Ma:- 
xove tako i isto i iz Veblenove teorije. No za Veblena je ovo sa- 
mo jedna strana medalje. Za njega je važno pitanje kako će kon- 
zervativna klasa znati i umjeti da brani svoje interese. Ovdje je, 
čini se, osnova Veblenova pesimizma. On naime na američkoj 
sceni nije nalazio takve snage, koje bi bile u stanju da odlučno 
ugroze ukorijenjene interese konzervativne klase, koji su se čvrs- 
to ušančili u instituciji privatnog vlasništva i nacionalizma. Ve- 
blen je očito uviđao da kronične depresije nestaju skupa sa slo- 
bodnom konkurencijom, ali mu nije bilo jasno da i teorija nce- 
produktivne potrošnje može poslužiti kao važan element u ob- 
jašnjavanju odsutnosti kriza i stabilizacije sistema. On je bio 
uvjeren da bi inženjeri u zajednici s kvalificiranim radnicima i 
širom publikom bili u stanju postaviti društvo na bolje temelje. 
To je došlo do izražaja u njegovom projektu o »sovjetima tehni- 
čara«, na koje je on sam skeptički gledao, a koji su onda po- 
služili kao baza za tehnokratska nagađanja, premda je njegova 
koncepcija mnogo bliža onim teoretičarima koji u naše vrijeme 
govore o »novoj radničkoj klasi«, nego propagatorima »mena- 
džerske revolucije. Ovdje međutim ne treba ispuštati iz vida 
da je Veblen živio u ono vrijeme kada je američki kapitalizam 
već osvojio takvu poziciju u svjetskom sistemu proizvodnje i ras- 
podjele, koja mu je omogućila brzu ekspanziju na vanjskom i u- 
nutarnjem planu, što je otvorilo širok prostor za manervriranje u 
stišavanju socijalnih napetosti. Zemlja koja se nalazi u punom ra- 
zvoju, koja tempom tehničkog progresa privlači pažnju čitavog 
svijeta, nije nimalo priklanda za stvaranje mentaliteta revolucio- 
nara, pa ni reformatora, već mentaliteta igrača na sreću, koji 
čvrsto vjeruje da će idućeg puta, kada se ruleta okrene, sreća 
se baš njemu nasmijati. Veblen je jasno uviđao gdje leže ko- 
rijeni ove iracionalnosti i on je po njima vrlo vješto i snažno 
udarao, no u isto vrijeme, čini se, sam je sumnjao u svrsishod- 
nost i efikasnost ovih svojih udaraca. Osim toga oni su u nje- 
govo vrijeme slabo privlačili pažnju publike. To što su, kako iz- 
gleda, počeli jače odzvanjati u ušima Veblenovih potomaka, nije 
beznačajno kao indikacija kretanja. 


31) »Praxis« br. 6/65 st. 932. 

VRIJEDNOSNI SUDOVI MAXA WEBERA 


Kurt Lenk 
Zapadni Berlin 


Na posljednjem njemačkom skupu sociologa, koji je održan 
aprila 1964. u Heidelbergu uz 100. godišnjicu rođenja Maxa We- 
bera, američki je sociolog Talcott Parsons izjavio da je Max We- 
ber svojim postulatom lučenja vrijednosnog i činjeničnog suda 
u društvenim znanostima uveo postideološko razdoblje. Ovdje 
ne bismo istraživali da li zaista živimo u postideološkom razdob- 
lju. Prije će biti riječ o pitanju može li se Weber smatrati začet- 
nikom deideologizacije društvenih znanosti. 


Weberov zahtjev, kako je poznato, nije proizašao samo iz 
znanstveno imanentno dobivenog uvida, kako sociologiji nije 
moguće da pruži praksi obavezna uputstva za djelovanje; Weber 
je svoju tezu naprotiv formulirao i u posve polemičkoj namjeri 
uperenoj prvenstveno protiv historijske škole nacionalne eko- 
nomije i katedarskih socijalista, ali i protiv historijskog mate- 
rijalizma njegova vremena. U njima je Weber vidio učenja koja 
stoje u službi izvanznanstvenih vrijednosnih sudova. 


Živ dojam o tadašnjem stanju u društvenim znanostima pro- 
tiv kojega je Max Weber polemizirao pružaju nam njegovi pri- 
govori u povodu Drugog njemačkog skupa sociologa što ga je 
1912. održalo u Berlinu »Njemačko društvo za sociologiju«, čiji 
je on jedan od osnivača. U pismu kojim se on razljućeno povu- 
kao iz uprave sociološkog društva kaže se: 

»Ja sam izričito i gorljivo sudjelovao u osnivanju ovog dru- 
štva samo zato što sam se nadao da ću ovdje naći mjesto za 
znanstveni rad i diskusiju slobodnu od vrijednosnih sudova. . . 
Na Berlinskom savjetovanju svi su službeni referenti, s jednim je 
dinim izuzetkom, postupali protiv statutarnog načela o uzdržava- 
nju od vrijednosnog suda — što mi se stalno suprotstavlja kao do- 
kaz njegove neprovedivosti . .. Neka ova gospoda od ko jih se nije- 
dan ne 'može uzdržati da drugima ne dosađuje svojim, meni bes- 
konačno ravnodušnim, subjektivnim vrednovanjima, izvole ostati 

među sobom; ja sam apsolutno sit toga da uvijek nanovo nastu- 
pam kao Don Ouijote jednog navodno neprovedivog principa i da 
izazivam mučne scene.« 


Vrijednosni sudovi značili su u ovom kontekstu za Webera 
poglede na svijet koji se pod plaštom znanosti propovijedaju 
s katedri. Weber bi ih takve još prihvatio, da je postojala neka 
garancija da će vrednovanja sviju stranaka jednakim pravom 
doći do izražaja i doprijeti do slušalaca. Ali u Weberovo se vri- 
jeme predavaonicama širila samo specifična forma čisto subjek- 
tivnih vrijednosnih shvaćanja: onaj »odjek velike epohe« koja je 
na svojoj zastavi napisala napredak. Ali vrijeme u kome se još 
u napredak čovječanstva vjerovalo kao u samo po sebi razumlji- 
vu činjenicu bližilo se kraju; vrijeme u kome je barem u sferi 
tehničkog razvoja bilo vidljivih znakova za ovaj napredak i u 
kome nada u tehniku nije još bila pomućena iskustvom njene 
funkcionalnosti u službi novog barbarstva, tako da se moglo na- 
dati da tehnički napredak stvara naposljetku i socijalni, štoviše 
da je on kao takav već pokretalo prema najvećoj mogućoj sreći 
najvećeg mogućeg broja. 


Kako je međutim, tako se danas moramo pitati, Max Weber 
koji je još u ljetu 1895. u svom nastupnom predavanju u Frei- 
burgu proglasio ideju nacionalne države moći najvišom vrijed- 
nošću koju bi morale slijediti i društvene znanosti i nacional- 
no-ekonomska politika, došao do postulata o vrijednosnoj neza- 
visnosti? koji su ga razlozi potakli za ovaj preokret? To nije bio 
općenit uvid u nemogućnost bilo kakvog napretka, još nije mo- 
glo biti ni iskustvo zloupotrebe tehnike. Poticaj je naprotiv da- 
la činjenica koja se više nije mogla previdjeti da se sučelice »ša- 
renog mnoštva kulturnih vrednovanja, a u stvari subjektivnih 
zahtjeva na kulturu«, ona, kako je Weber rekao, »još prije če- 
trdeset godina smislena vjera kako na području praktičko-po- 
litičkih vrednovanja jedno od mogućih stanovišta naposljetku 
mora biti etički jedino ispravno«, više nije mogla održati. 

Vrijednosti su se, naime, u vrijeme rastvaranja općevažećeg 
i tako reći kao samo po sebi razumljivo usvojenog građansko- 
-idealističkog vrijednosnog sistema na čijem je tlu pojedinac 
mogao ranije suditi i djelovati, sve više povukle u sferu ljudske 
unutrašnjosti i time postale nedostupne za objektivno znanstve- 
no prosuđivanje. Zato se Weberu moralo učiniti iluzornim i za 
pravu spoznaju društvene stvarnosti štetnim katedarsko nazira- 
nje na svijet o moralnom napretku i navodnom razvitku prema 
općoj pravednosti na osnovu povećanja znanstvenih spoznaja, 
kako je to prije svega običavao izlagati njegov učitelj Schmoller. 
Ova mu je vjera morala biti već utoliko sumnjiva, što je idealizi- 
rala zbilju i time na kraju djelovala slijepo apologetski. 


Ako je naziranje historijske škole nacionalne ekonomije Maxu 
Weberu izgledalo kao šuplja frazeologija, to se njegova kritika 
na isti način ticala i radikalnije misli o napretku u historijskom 

materijalizmu njegova vremena. To ne samo zato što je ovdje 
Weber — ne krijući i ne želeći kriti svoje građansko porijeklo 
— poduzeo načelnu znanstvenu kritiku marksističkog determi. 
nizma kako ga je on vidio, već i stoga što su politički zastupnici 
historijskog materijalizma u njemačkoj socijalnoj demokraciji 
doduše zastupali radikalne teze, ali su u političkoj praksi često 
slijedili sasvim druge uzorke ponašanja. Tako ie on ovdje kao 
i tamo nalazio isto unutarnje nepoštenje i isti dvostruki moral. 

Weberova vlastita vrijednosna pozicija fiksirana na ideji na- 
cionalne države moći bila je k tome iskrivljena političkim raz- 
vitkom utoliko, što njegovom kritičkom oku nije izmaklo, kako 
politika prakticirana iza glinene fasade nacionalističkih parola 
mora dovesti do sasvim obratnih efekata od onih za kojima se 
težilo: ovdje se nalazi i neposredni impuls za njegovu mržnju 
prema Wilhelmu II. Ova mržnja i njoj odgovarajuća polemika 
spadaju ipak u one vrijednosne sudove koje je Weber kao privat- 
ne htio rigorozno razlučiti od svojih znanstvenih iskaza. Kao 
homo politicus Weber sebi naravno nije nikada nametao suzdi- 
žliivost. A i u njegovom djelu ima političkih vrednovanja kao 
pijeska u moru. Ove je izjave iscrpno analizirao Wolfgang Mom- 
msen u svojoj studiji: »Max Weber i njemačka politika«. Ovdje 
neće biti riječ o ovim političkim vrijednosnim sudovima privat- 
nog čovjeka i nacionalnog liberala Webera, već o pitanju, ne na- 
lazi li se u njegovim znanstvenim sudovima samim, koje je on 
metodički oštro lučio od političkih, odlučne vrijednosne pozicije. 


Riječ je dakle o pitanju nije li postulat slobode od vrijednos- 
nog u Webera već posljedica vrlo dubokih vrijednosnih odlu- 
ka i ne postoje li odatle stvarno opet veze između ovih vrijedno- 
snih sudova Webera učenjaka i onih privatnog čovjeka i politi- 
čara. Pokušaj da se odgovori na ovo pitanje mora započeti ču- 
đenjem kako je moguće da jedan čovjek u svojoj vlastitoj svije- 
sti neprestano razdvaja dvije ravnine: da hoće sebi nametnuti 
jednu metodički zahtijevanu šizofreniju koja jedino jamči za ono 
što se s pravom smije označiti znanstvenom istinom. Čuđenie 
nad tim ipak još nikako ne opovrgava zahtjev Weberove metode. 

Mi smo već vidjeli da je ovaj metodički zahtjev za vrijednosno 
neutralnom društvenom znanošću bio najuže povezan s polemič- 
kim namjerama. Ali geneza jednog teoretskog postulata ne smije 
se zamijeniti s njegovim važenjem. Kraj toga ni Weber sam ne 
legitimira svoj zahtjev nipošto samo njegovom opozicionom 
funkcijom u znanstvenom pogonu njegova vremena. Za teoretsko 
zasnivanje naveo je on naprotiv mnoštvo filozofskih pretpostav- 
ki koje u biti potječu iz novokantovstva jugozapadne njemačke 
škole, posebno iz učenja Heinricha Rickerta. 

Prema Rickertu sve kulturne znanosti, da bi uopće mogle 
spoznati historijske i duhovnopovijesne fenomene, trebaju, kao 
neophodni princip izbora, vrijednosni odnos. Pojmovi kao drža- 
va, privreda, umjetničko djelo i mnogi drugi ne bi se uopće mo- 
gli izgraditi bez relacije spram vrijednosti. Ali isto tako valja 

ovaj oblik vrijednosnog odnošenja, koji predstavlja metodički 
i spoznajno teoretski problem, strogo lučiti od tzv. praktičkih 
vrednovanja. Dok naime Rickertov teorem o vrijednosnom odno- 
su pita za posebnu vrstu racionalnosti historijskih i društvenih 
objekata znanosti i time prodire do Nietzscheova uvida da je sve 
što za nas biva svjesno već skroz-naskroz izloženo, praktičko 
vrednovanje odnosi se na subjektivno stanovište spram ljudi ili 
stvari koje ne počiva na empirijskom iskustvu nego na emoci- 
onalnim pobudama. 


Weber je za zasnivanje svoje sociološke metode mogao prije 
svega pozvati u pomoć onu spoznajno teoretsku pretpostavku 
novokantovstva po kojoj se naime u povijesnom i društvenom 
svijetu, kako on postoji po sebi bez našeg sudjelovanja i neovisno 
od toga da li je spoznat, dana samo kaotična i difuzna raznovr- 
snost koja se tek našim pojmovnim radom oblikuje u sređeni 
i smisleni kozmos. Kaosu zbilje odgovara kaos vrijednosti u 
čovjekovom svijetu, u društvu. Ova centralna ontološka pretpo- 
stavka pripada zajedničkom dobru novokantovske i Weberove 
teorije. | 


Upravo u njegovoj političkoj sociologiji, i to na čuvenoj tipo- 
logiji oblika vlasti, može se najjasnije pokazati unutarnja veza 
novokantovske teorije znanosti i praktičkih političkih vrijedno- 
snih odluka kod Webera, već zato što se ovdje mogu najprije 
dohvatiti mogući vrijednosni postulati u Weberovoj aksiomatici. 
Kad Weber uvodi, ne bez simpatija za takvu vlast, harizmatičko 
vodstvo kao jednu formu političke vlasti, to se može smatrati 
konsekvencijom novokantovskog učenja o kaosu zbilje i koz- 
mosu vrijednosti; ukoliko bi ovakav vođa imao zadaću da iz 
vlastitog, osobnog savršenstva moći oblikuje politički svijet: 
autonomni partijski vođa i partijska mašina slobodna poduzet- 
nička ličnost i privredni svijet koji bi ona trebala urediti, hari- 
zmatičko vodstvo s instrumentom birokracije okruženo masom 
koja aklamira: sve ove verzije slobodnog stvaralačkog djelova- 
nja Weber ne registrira samo znanstveno kao prisutne socijal- 
ne i političke fenomene; oni mu čak postaju idealni tipovi za 
spoznaju političke i društvene zbilje. Ali konstrukcija idealnog 
tipa ne može se u toj tački promatrati samo kao puka metodička 
ispomoć za adekvatnu spoznaju zbilje; ona naprotiv nosi obiljež- 
ja parateoretske ideologizacije. 


Moglo bi se reći da je Weber imao puno pravo da kao pri- 
vatna osoba i političar određene strukture vlasti koje se prona- 
laze u realitetu i treba da se podvrgnu znanstvenoj analizi sma- 
tra ujedno i vrijednim da se založi za njihovo ostvarivanje. Ali 
se čini da ipak nije slučaj što je harizmatička forma vlasti tako 
jako akcentuirana i u Weberovoj političkoj znanosti i u njego- 
vim ličnim nazorima. Max Weberova nada u harizmatičku formu 
vlasti nije nipošto potjecala iz neke možda subjektivne sklono- 
sti za eksperimentiranje s diktaturom. Weber je naprotiv usred 

svijeta za koji mu se činilo da se sve više utvrđuje u če. 
lični sistem poslušnosti, svijeta gdje birokratski aparati etab- 
liraju stvarnost hladnu, lišenu čara i upravljanu zakonima pro- 
računljivosti, u onim slobodnim i samovoljnim pojedincima 
na vrhovima aparata i mašinerija vidio posljednju mogućnost 
za ostvarenje ljudske slobode uopće. 


Istovremeno je njegova teorija znanosti slijedila premisu 
koja je tako viđenoj zbilji bila naizgled sasvim suprotna, nai- 
me premisu da se ova zbilja ima shvatiti kao kaotična, nestruk- 
turirana i ni na koji način podvrgnuta birokratskom kalkuli- 
ranju. Ova se proturječnost može riješiti samo ako dijagnozu 
o čeličnom sklopu shvatimo kao posljedicu određenog istraži- 
vačkog interesa. Istraživački interes je međutim ona predteo. 
retska i time znanstveno više nepovjerljiva instancija koja iz 
praktičkih kulturnih potreba određenog vremena strukturira 
zbilju, izdvaja iz opće kaotičnosti objekta neke parcijalne as- 
pekte, daje im 'time kulturno značenje i tako ih preparira za 
znanstvenu analizu. Postupak znanstvenog istraživača prema 
Weberovim novokantovskim premisama proizlazi iz istih prin- 
cipa koji i harizmatičkom vođi pribavljaju autonomiju i do. 
stojanstvo u političkoj zbilji. Ovdje nalazimo značajnu podu. 
darnost između spoznajno teoretskog aksioma i društveno- 
-političkog postulata: znanstveni istraživač u svom radu slo- 
bodan od vrijednosti postupa sa svojim materijalom na isti na- 
čin kao i harizmatički vođa s političkom stvarnošću. Učenjak 
je još jedan predstavnik one posljednje mogućnosti slobode 
koja se za Webera — na nesrazmjerno opasniji i ujedno pri- 
mamljiviji način — utjelovljuje u političaru, privrednom mag- 
natu i partijskom vođi. Teoretski dakle Weber je stavio uče- 
njaka u položaj da decizionistički vrši izbor svojih objekata 
istraživanja. Ali ova novokantovska premisa zahvaljuje i samu 
sebe već jednoj odluci: jer nije bio samo novokantizam koji se 
Weberu pružao kao filozofska osnova društveno-znanstvene me- 
tode. To je principijelno mogla biti i Hegelova dijalektika. Ali 
činjenica da je upravo ovaj aksiom o kaotičnoj ravnovrsnosti 
spoznajnog supstrata mogao kod Webera postati temeljem so- 
ciološkog poimanja upućuje na jednu ideološku komponentu 
koja je ušla kao ferment u kulturne i duhovne znanosti njego- 
va doba. Ova komponenta ostaje u Webera još prikrivena po 
pokrovom strogo racionalističkog metodskog individualizma, 
ali je već nekoliko godina kasnije izbila u drastičnoj formi u 
državno-pravnog teoretičara Carla Schmitta. Utoliko je Schmit- 
tov decizionizam sasvim moguća posljedica ne samo Weberove 
tipologije oblika vlasti, nego već njene aksiomatike. Otvoreni 
decizionizam Carla Schmitta je tako reći teoretsko artikulirani 
očajni krik ugroženog građanina za sekularnim spasiocem koji 
bi naciju čvrstom rukom izveo iz političke i društvene bijede. 
Ernst Robert Curtius formirao je na zalazu Weimarske repub- 
like, da bi od pomoći bio samo onakav vođa koji bi uspio da 

»nacionalno i socijalno čeličnom voljom« poveže u jedinstvo. 
Max Weber je kasnije barbarsko preuzimanje njegove ideje 
o harizmatičkom vodstvu zacijelo pratio samo s grozom: manje 
hrabrim duhovima, no što je bio on, palo je u dio da despoti- 
ma našeg vijeka daju kvazi-znanstveno posvećenje. 


Ovu napomenu ne treba zamijeniti s pojednostavljenom 
tvrdnjom po kojoj bi decizionistički potencijal sadržan u filo- 
zofskoj aksiomatici Weberove teorije znanosti odavao jednu 
ranu formu fašizma u novokantovskoj filozofiji. Jer ovaj se 
decizionistički element ne smije nikako staviti u isti red s kas- 
nijom postavkom koja puku, slijepu odluku već kao takvu čini 
besadržajnom vrijednošću. Naprotiv, u novokantovskoj spoz- 
najnoj teoriji i time u Weberovim filozofskim premisama do- 
lazi možda posljednji put do izražaja građanski ponos i volja 
za samopotvrđivanjem, kojoj je sav dani svijet zbilje predstav- 
ljao materijal za formativnu djelatnost suverenog subjekta. 
Ovdje nije ubogi hazarder sa svojom formulom fanatički uvje- 
rene odluke, nego građansko-prometejski čovjek, homo faber, 
koji je još jednom zazvan, iako na jako napukli način. 


Ali njemački neoidealizam sa svojom antološkom osnovnom 
strukturom ipak je adekvatni nazor na svijet kasnog, imperija- 
lističkog građanstva kome se decizionistički obrat usred tra- 
gično iskušane iracionalnosti društvenog i političkog života č' 
nio jedinim preostalim izlazom za elementarno samopotvrđi- 
vanje. 


Ako odatle proizlazi uvid da je decizionistička postavka u 
najmanju ruku ipak jedna moguća konsekvencija sloma nje- 
mačkog idealizma, to ovdje ipak ne treba zaboraviti, da je ovaj 
idealizam prije svog obrata u decizionizam bio legitimna filo- 
zofija upravo prosvijećenog građanstva u Njemačkoj, čak i ako 
je u svojoj kasnoj fazi izgubio naprednjački elan i politički sve 
više stupao u službu nacionalno-državnih interesa moći. 


Prihvaćajući novokantovsku spoznajnu teoriju Weber ot- 
klanja Hegelovu i njoj obavezanu Marxovu filozofiju povijesti. 
Na mjesto dijalektičkog razumijevanja povijesti stupa u We- 
bera odricanje od svake forme univerzalne povijesti. Ovo od- 
ricanje ujedno znači napuštanje pojma povijesne zakonitosti 
razvijenog u francuskoj i engleskoj sociologiji. »Zakoni« su za 
Webera isključivo hipotetska mnjenja i heuristički principi. 
Njima u objektivnoj društvenoj zbilji ništa ne odgovara. We- 
berov rakurs na čisto subjektivni um društveno djelatnih po- 
jedinaca uključuje već postulat da sve institucije i sve druš- 
tvene promjene mogu biti svedene na razumljivo, svrhovito po- 
našanje pojedinaca koji u njima učestvuju. I već zato njemu 
je pojam zakona prazna apstrakcija koja nas, po njegovim ri- 
ječima, »samo odvodi od bogatstva zbilje«. Jedino kao uput- 
stva za izgradnju idealnih tipova, prema kojima bi onda treba- 

lo mjeriti povijesnu i društvenu zbilju, Weber ovakvim »zako- 
nima« pridaje relativnu opravdanost. 

Ukoliko se međutim znanost ograniči na konstrukciju for- 
malnih odnosa ili idealno-tipičnih pojmovnih tvorbi, ona napuš- 
ta zahtjev da pridonese izmjeni zbilje. Ako pretežni predmet 
društvenih znanosti čini reflektiranje o povezanosti sredstava i 
svrha, onda ovo ograničenje znači ujedno askezu od svake druš- 
tvene prakse. 

Ne smije se svakako previdjeti da je usvajanje Weberova pos- 
tulata slobode od vrijednosnog vezano uz određene uvjete ko- 
ji u njegovo vrijeme nisu postojali, a koji su danas isto tako ma- 
lo dani: to je prije svega uvjet da društvena i politička praksa 
ne vrše nikakav pritisak na kretanje iskaza znanstvenih teorija, 
tj. da nikakve izvanznanstvene instancije, pa ma koje vrste one 
bile, ne smiju na znanost postavljati sadržajne zahtjeve koji se 
ne bi dali pomiriti s imanentnim tokom nalaženja istine. Ovu 
opasnost hoće Weber predusresti rigoroznim isključenjem svih 
izvanznanstvenih zahtjeva, isključenjem koje mora pogoditi i iz- 
vanznanstvene impulse u svijesti istraživača, što se približava 
nekoj vrsti »unutarnje podjele rada«. 


Ova podjela rada u glavi istraživača reproducira antitezu pri- 
sutnu u građanskom društvu i uvijek nanovo prizivanu od nje- 
mačke filozofije i sociologije, entitezu između duha i moći, teo- 
rije i prakse, filozofije i politike, etike i poslovnosti. Učenjak, 
koji ide za slobodom od vrijednosnoga i mora vjerovati da je ovaj 
dualizam trajna i neprevladiva sudbina žrtvuje na taj način ne- 
prijateljskoj snazi društva i politike jedinstvo znanstvenog uma. 
On se odriče radikalnog mišljenja. Da bi mogao nesmetano od 
svake prakse znanstveno raditi, učenjak se obavezuje da ostavi 
u mraku posljednje vrijednosne odluke podruštvljenih pojedi- 
naca. Jer njih kritički slijediti značilo bi reflektirati objektivne 
društvene uvjete pod kojima ljudi provode svoj život. Ako je 
naime unutarnja podjela rada jednom znanstveno sankcionira- 
na, tada ni učenjak ne ometa spontanost praktičnog djelovanja, 
niti praktičar remeti ako-onda relacije sociologa distanciranog 
od svake političke partijnosti. 


Ako se racionalnost i intelektualizacija, kao što to čini We- 
ber, rezignirano spoznaju kao bitna obilježja ne samo kapitalis- 
tičkog privrednog sistema nego i novovjekovnog društvenog raz- 
voja uopće, time je ujedno izrečena presuda nad socijalizmom. 
Jer u svjetlu Weberove teorije socijalizam mora izgledati kao po- 
tencirana forma istog onog racionalističkog životnog stanovišta ko- 
je je on tako uvjerljivo prikazao u svojoj analizi birokracije. 

Ćudorednom idealu pravednosti i društvene jednakosti, ka- 
ko ga po Weberu zastupa socijalizam, racionalno planiranje 
proizvodnje bilo je najprije samo sredstvo za materijalni na- 
predak prema usavršavanju ljudskih uvjeta sreće. Međutim 
u procesu njegova ostvarenja, mislio je Weber, bivalo je sve 
očitije da je socijalizam radio samo na usavršavanju birokrat- 

skog aparata prisutnog već u privatno kapitalističkom privred- 
nom sistemu: 

»Nastupivši u znaku ćudorednog ideala pravednosti i jed- 
nakosti njemu je racionalno planiranje proizvodnje i raspodje- 
le bilo samo sredstvo za ciljeve materijalnog napretka u smi- 
slu potenciranja ljudske sreće. Ali tokom njegova ostvarivanja 
postajalo je sve očiglednije da je radio samo na dovršenju ka- 
pitalističkog birokratskog aparata, začetog još u privainom ka- 
pitalizmu, one »mrtve mašine« kojoj će možda ljudi uskoro 
biti prisiljeni da se poput felaha u staroegipatskoj državi bes- 
pomoćno pokoravaju, kad im posljednjom i jedinom vrijednoš- 
ću postane samo tehnički dobra tj. čisto činovnička uprava 
i opskrba koja treba da odlučuje o načinu vođenja njihovih 
stvari i poslova«. 

Ovdje Weberov pozitivizam postaje vjerom u sudbinu: nje- 
gova teorija svom racionalizmu usprkos uklapa se u vladajući 
pogled na svijet i život njegova vremena. Objektivno dana de- 
terminiranost individualnog ponašanja tržišnim zakonima, ko- 
ju je Weber najprije eliminirao u sociologiji kao izvanznan- 
stveni problem, sada se opet vraća u vidu iracionalnih premoć- 
nih sila što se dadu uhvatiti samo slikama i metaforama. Pri- 
silni momenti kasno građanskog društva djeluju »demonski« 
iza subjektivnih pojedinačnih odluka ljudi. 

Budući da je um shvaćen samo kao subjektivan, svrhovito- 
-racionalni lanci djelovanja stoje prema totalitetu društvenog 
zbivanja, koji je ipak njihov rezultat, u neposrednoj uzajam- 
noj suprotnosti. U toj tački pokazuje se i fiktivnost Weberova 
metodskog postupka koja leži u tome što se pretpostavlja dru- 
štvo autonomnih pojedinaca koji sami sebi postavljaju svrhe 
svog djelovanja. Ono što realno ispada kao društveni proces 
treba doduše svesti na ljudsko djelovanje; ali uistinu njegova 
sociologija prihvaća ovaj proces kao slijepu sudbinu. Upravo 
sposobnost da se postojano izdrži ozbiljnost ove sudbine spad 
prema Weberu u najviše vrline društvenog učenjaka. ` : 


Ovaj herojski skepticizam koji Weber dijeli s njemačkom 
sociologijom ipak nije njegova posljednja riječ: njegov racio- 
nalni duh ipak je probio ovaj stav tragičnog heroizma u koji 
je zapala njegova svijest, kad na centralnom mjestu njegova 
spisa o »objektivnosti društveno znanstvene i društveno poli- 
tičke spoznaje« nalazimo značajne rečenice: 


»Odnos pojma i pojmljenoga u kulturnim znanostima do- 
nosi sa sobom prolaznost svake takve sinteze. Veliki pokušaji 
pojmovnih konstrukcija u našoj znanosti imali su redovito svo- 
ju vrijednost u tome što su razotkrivali granice značenja onog 
stanovišta koje im je ležalo u osnovi. Najdalekosežniji napre- 
dak na području društvenih znanosti povezan je u stvari s po- 
makom praktičnih problema kulture a zaodijeva se u formu 
kritike pojmovnih tvorbi.« 

Ovom napomenom daje nam Weber ne samo pravo, nego 
od nas upravo zahtijeva da revidiramo njegovu vlastitu znan- 
stvenu premisu čija mu dvojbenost i samome ovdje dolazi do 
svijesti. Ove riječi ne znače ništa drugo nego da istinitost teo- 
retskih nacrta stupa na vidjelo baš onda, kad specifični aspekt 
pod kojim se u ovim konstrukcijama konstituira predmetno 
područje nasljednici već shvate u njegovoj vremenskoj ograni- 
čenosti. Znanstveni napredak odvija se samo na putu kri- 
tičke analize preuzetih i čvrsto usvojenih spoznaja, relativira- 
njem prividne samorazumljivosti i neprekidnim preispitiva. 
njem vlastitih osnova i pretpostavki. Kraj nekog znanstvenog 
oblika, da se poslužimo Hegelovim riječima, nije još dokaz nje- 
gove neispravnosti, nego samo objava njegovih granica što će 
ih isto tako morati iskusiti i njegov nasljednik. 

Na kraju, na početno pitanje o Weberovu udjelu u deideo- 
logizaciji najmlađih društvenih znanosti možemo odgovoriti sli- 
jedeće: Weber spada u osnivače takve deideologizacije i to do- 
duše manje svojim učenjem o znanosti koliko onim izjavama 
koje to učenje opet dovode u pitanje. Tako pokušajem da sebe 
samog kao znanstvenog teoretičara i klasno svjesnog građanina 
također sagleda iz perspektive potomstva, štoviše, da ovo upra- 
vo pozove na kritičko prevladavanje granica vlastite teorije. 


Weberova aktualnost za današnju sociologiju i političku zna- 
nost leži upravo u tome što je on pomogao kritičkom revizio- 
nizmu, stavljanju u pitanje vladajućih mišljenja — tom bitnom 
elementu prosvijećenosti — da dođe do svog prava. U tom smi- 
slu nedogmatsko-pozitivistička teorija Webera pripada nužnim 
fermentima i jedne kritičko-dijalektičke teorije društva, i nije 
slučaj da Weberovo učenje o znanosti time snalazi slična sud- 
bina kao i Hegelovu dijalektiku. Kao i u Hegelovom filozofskom 
sistemu i filozofiji prava tako je i u znanstveno teoretskim na: 
crtima Weberovim sadržan kritički potencijal koji nam danas 
omogućuje da uvidimo njegove granice i ideološke strane i da 
time njegove istinite momente sačuvamo za jednu — u grani- 
cama mogućnosti — ideologije oslobođenu teoriju društva i 
politike. 


Preveo Marijan Cipra 

DISKUSIJA 


»VELIKO HRVATSKO ČUDO" 


Zlatko Posavac 


Zagreb 


Tekst Ervina Peratonera nije publiciran po nuždi zakona o 
štampi. Telegram objavljuje in extenso rukotvorinu Peratone- 
rovu bez popratnog komentara po svojoj dobroj volji, premda 
nije teško vidjeti da ona ne zadovoljava minimalne kriterije 
znanstvenih razmatranja (a neprestano se poigrava »znanstve- 
njačkim« paravanima!) »s jedne strane«, a da s druge predsta- 
vlja očigledan »Pokušaj unošenja razdora u naše nacionalne od- 
nose«, tačno onako, kako se Telegram deklarativno izjasnio za 
Iv A. Vuča povodom poznatog slučaja Moskovljevićeva Reč- 
nika. 


Stoga prije no što se ukaže bar na nekoliko Peratonerovih 
specijaliteta, valja zapitati: komu je i zašto potrebno lansirati 
baš sada i ovdje pozicije kakve zastupa Peratoner? i u ime čega 
to čini sam Peratoner? Pitanje je utoliko važnije što Peratoner kao 
samozvani sudac izlazi s receptom, koji bi trebao biti »Pret- 
postavka za korespondiranje nacionalnih kultura u jugoslaven- 
skoj zajednici«, upravo u trenutku, kada je — uostalom po njego- 
vim vlastitim riječima — tzv. nacionalno pitanje doživjelo svoju 
»reafirmaciju«, »naročito. . . na kulturnom planu«. Da nešto zai- 
sta nije u redu, pokazuje i opet Peratonerova tajanstvena izjava 
kako je to »posljedica objektivnih i čak nužnih procesa«; i to 
nigdje drugdje nego — u socijalizmu! Ostavimo li čak po strani 
vidovnjačku ovu teoriju Peratonerovu, koja za socijalizam tvrdi 
suprotno od onoga što bismo očekivali, preostaje odrješito reći: 
Peratonerovo izvijanje o problemima nacionalnih kultura po 
svom je stavu i nastupu neodrživa smutnja, koja nije i ne mo- 
že biti nikakva »pretpostavka za korespondiranje nacionalnih 
kultura u jugoslavenskoj zajednici«. 


* U povodu napisa Ervina Peratonera, »Pretpostavke za korespondira" 
nje nacionalnih kultura u jugoslavenskoj zajednici«, Telegram, 18. III 1966. 

Čitav problem Paratoner vidi samo i jedino kao sukob odnos. 
no nadmetanje »hrvatske« i »srpske« kulture. Makedoniju, Bos- 
nu i Hercegovinu, te Crnu Goru jedva da i spominje; s njima je, 
po njemu, više manje kao i sa Slovenijom sve jasno; razrješenje 
zamršenih odnosa kulturnih sfera leži valjda u admanistrativno- 
-teritorijalnoj podjeli republika; pri tom Kosova i Metohije kao 
da i nema. Ni sa Srbijom — čini se— ne bi bilo problema u tom 
skladnom Peratonerovu komornom orkestru, da nije prepo- 
tentnih disonanca hrvatskih. Peratoner međutim i ne spominje 
fenomen što ga nazivamo narodnom kulturom, a koji nikako nije 
istovetan sa urbano-nacionalnim strukturama kulture o koji- 
ma zapravo Peratoner prvenstveno govori. Recept pak Perato- 
nerov sastoji se u slijedećem: Hrvati treba da se odreknu svojih 
pretenzija na kulturnu supremaciju, valja im se odreći njihova 
»mita o hiljadugodišnjem kontinuitetu hrvatske kulture« pa će 
sve biti u redu; jer, eto, tog kontinuiteta i onako nije ni bilo; on je 
samo »politička konstrukcija«. Hrvatska se kultura sastoji od ne- 
kakvih fragmenata, tu i tamo napabirčenih, skrpljena dakle malo 
od Slavonije i malo od Dalmacije; (»banska Hrvatska« i Hrvati 
izvan SR Hrvatske kao da ne postoje!) Ta kultura zapravo nikad 
nije ni bila ono, što je — prema Peratoneru valjda — trebala 
da bude. (Tko zna zapravo što!?) Kako međutim Peratoner go- 
vori — hic et nunc — o sadašnjoj situaciji, sa znatiželjom očeku- 
jemo pobliže objašnjenje koja je to i čija »politička konstrukci- 
ja« na koju aludira, i tko je to, kada i gdje tako uporno insistirao 
posljednja dva decenija na tisućljetnoj hrvatskoj kulturi, njenoj 
»višoj« vrijednosti, na takvom »mitu« o kojem govori Peratoner. 


Peratoner ignorira nekoliko vrlo delikatnih problema: ignorira 
zbiljsku povijest kulture jugoslavenskih naroda povodeći se za 
političkom ignorirajući čak i političku ako mu se to učini zgod- 
nim. Evidentno je također da ignorira neke nacije i etničke sku- 
pine. Posebno, on »viteški« dijeli šamare ne samo povijesti kultu- 
re u Hrvata, već izazovno dobacuje rukavicu suvremenoj »hrvat- 
skoj inteligenciji« (pazimo dobro: ne inteligenciji u Hrvatskoj ne- 
go »hrvatskoj inteligenciji«), koja, kao reprezentant nacionalne 
kulture čezne (!?) da hrvatskoj kulturi eventualno pribavi čast 
biti »najsivlja, najmanje inventivna i najmanje interesantna od 
svih nacionalnih kultura Jugoslavije«, a koja bi, dakako, da ne- 
ma Peratonera, prekriženih ruku samo čekala »veliko hrvatsko 
čudo«. E, pa kad je tome tako, vrijedi vidjeti s kojim to premi- 
sama i kako operira Paratoner. Uz napomenu: ako u problem- 
skom kompleksu hrvatske kulture (koja je već od 1102 ne znam po 
koji put dovedena u pitanje) uopće treba vidjeti kakvo »čudo«, 
onda je »čudo« samo to, da je poslije svih njenih Peratonera od 
nje ostalo još toliko, da se o njoj uopće ikako može i govoriti. 
Podsjetiti je stoga ovog posljednjeg, no tko zna da li i zadnjeg 
Peratonera u raznoimenoj mu tisućljetnoj dinastiji, da su upravo 
predstavnici i tvorci njemu fiktivne hrvatske kulture — mož- 
da i suviše naivno — bili vrlo često najbrojniji i najpožrtvovniji, 

a ponekad i jedini zagovarači južnoslavenskog nacionalnog, poli- 
tičkog, jezičnog pa dakle i kulturnog jedinstva.' | 

Paratoner je već u nekoliko navrata pokazao što on sve zna. 
On se već prije dirljivom nježnošću staratelja brinuo za položaj 
intelektualca u suvremenom svijetu i socijalizmu, brinuo se za 
marksističku kritiku, a sad se evo bnine za nacionalne kulture 
u Jugoslaviji; jer one se bez njega i njegovih vrijednih doprino- 
sa, jadne, ne bi snašle; ne mogu bez njega; naročito ne ona jed- 
na, koje gotovo da i nema, hrvatska. I Peratoner tu skrb skrbi 
»znanstvenim«, »modernim« i valjda po njegovu shvaćanju 
»marksističkim« metodama. 

Evo metodološkog programa Peratonerova: »U pristupu toj 
problematici treba kao prvo naglasiti da ćemo se zadovoljiti time 
da se bavimo samo tzv. imaterijalnom kulturom, dok ćemo se na 
njenu materijalnu stranu i institucionalnu infrastrukturu osvr- 
nuti samo tada i ukoliko je to neophodno potrebno da bi se tač- 
nije i bolje mogli sagledati i protumačiti značenje, funkcija i si- 
stemi one prve«. Neka bude vuk sit a koza cijela. Nakon dugog 
vremena dočekasmo opet da se o tvorevinama tzv. superstrukture, 
ovaj put nacionalne kulture, raspravlja mimo materijalnu osno- 
vu i »institucionalnu infrastrukturu«, mimo konkretne društve- 
no-povijesne situacije. Tako nastupa Peratoner iako bi on morao 
znati da nije i da jedva može biti »razvitak materijalne i imateri- 
jalne kulture procesualno koordiniran« (kako to sebi zamišlja 
mali Moric, alias Ervin Peratoner). Danas, eto, kad je već i bistri- 
jem gimnazijalcu jasno da je bez materijalnih dobara jedva 
moguće i pomišljati na više forme kulture, a da istovremeno go- 
lema bogatstva ne rezultiraju uvijek i nužno visokom, bogatom 
i razvijenom kulturom, kada dakle veze tzv. baze i nadgradnje 
nisu više samorazumljive, jednoznačne pretpostavke, Peratoner 
komotno odustaje od konkretnih istraživanja zbiljskih materi- 
jalnih osnova imaterijalne kulture, »čistih vrednota« dakle, (a 
za svrhe jedne zbiljske prakse!), s tim da će se »osvrnuti samo« 
na tu zbilju ukoliko se to baš pokaže »neophodno«. Kada je to 
»neophodno potrebno«, odlučuje sam Peratoner. Međutim valja 
istaći nasuprot Peratoneru, da ono što je eventualno moguće 
čisto teorijski, izvjesno zasebno promatranje »čistih vrednota« 
unutar pojedinih sfera kulture ili pojedinih disciplina duha, ni- 
kako nije moguće u pragmatičnim pristupima. Ukoliko je pak 
riječ o tzv. nacionalnim kulturama, posebno malih naroda, i o 
njihovoj povijesnoj retrospektivi, onda to razdvajanje, izolira- 
nje, naročito od onih institucionalnih formi, postaje sumnjivo. 
Može se doduše pokazati kako niz presudnih političko-društve- 
nih događaja ne znači naročito prelomne datume za razvoj kultu- 


1) Upućujemo Peratonera neka prouči niz zanimljivih fakata iznesenih 
ma nedavnom Znamnstvenom savjetovanju o 130—godišnjici hrvatskog narod- 
nog preporoda; ili bar samo posljednje rečenice Krležina proslova, onog 
istog Krleže, koji je nekad grmio svoju »Hrvatsku književnu laž«. 

re (npr. 1848 u Hrvatskoj), a da iz toga ipak ne slijedi kako se 
od njih može unaprijed apstrahirati. Najprije je valjda neopho- 
dno istražiti o kojim se funkcionalnim vezama radi, koje su od 
njih na djelu (materijalno bogatstvo, ovaj ili onaj oblik proiz- 
vodnje, politička konstelacija, institucionalna struktura, ili pak 
jedna već postojeća struktura kulture), a tek onda eliminirati 
imdiferentne faktore. No Peratoner to čini kako mu kada padne 
napamet, kako mu se kad svidi, ili, možda, kako mu kada od- 
govara. To on valjda smatra znanstvenim (ne ideološkim!) 
marksističkim postupkom, doličnim jednog javnog radnika u so- 
cijalističkoj zemlji. 

Peratoneru zato npr. ne preostaje drugo do čuditi se kako 
»još decenije nakon preporoda u glavnom gradu Slavonije, u 
Osijeku, obrazovani ljudi govore njemački ili mađarski, kazali- 
šte je njemačko a novine se tiskaju na njemačkom jeziku«. 
Zar samo u Osijeku? I zar je to tako neshvatljivo što je Austrija 
radije štampala novine na njemačkom nego na hrvatskom jezi- 
ku? Praksa je u Napoleonovoj Iliriji bila drugačija. Što reći na 
to? Ipak, mene npr. više čudi kad putnik-namjernik u Istri 
danas može čuti od djece na ulici: »Io sono Croato«. 

Peratoner će potegnuti podjednako institucije kao i materi- 
jalnu bazu tek onda kad počne izmišljati neke svoje »teorije«, na 
primjer, kad proglašava »drugu hrvatsku kulturnu revoluciju 
poslije preporoda«. Za ovu izmišljotinu vjerujem do sada nitko 
nije čuo. Nije poznata ni meni koji sam to slavno i burno vrije- 
me, taj Sturm und Drang hrvatske kulture, proživio u glavnom 
gradu Hrvatske. Jer taj se »preporod« prema Peratonerovoj 
»znanstvenoj« analizi sastoji samo u statističkom podatku o bro- 
ju radio i televizijskih aparata! Ne tvrdim da su ti Peratonerovi 
podaci izmišljotina, ali to tvrdim za taj njegov statistički »pre- 
porod«, za tu »kulturnu revoluciju« za koju se on nije ni poku- 
šao potruditi da spomene bar jednog jedinog živog čovjeka, jed- 
no jedino epohalno djelo »imaterijalne« kulture, bilo što od ono- 
ga što čini karakterističnim jedno tako veliko duhovno kultūr- 
no, ili, da se poslužim Peratonerovim terminom — »imaterijal- 
no« kretanje. Ostavlja nas također naš preporoditelj u nedou- 
mici, kako da se sada osjećamo, neposredno poslije tih velikih 
razmaha kulture u Hrvatskoj. Stvari očigledno ipak ne stoje 
najbolje, sudeći po završnom dijelu Peratonerove poslanice: 
u Saveznoj kulturnoj ligi zagrebačka momčad zajedno sa cije- 
lom Hrvatskom našla se na trećem mjestu, iako »prije nije bilo 
tako« (kada to zapravo?), i premda su — međutim — u SFRJ 
sve nacije »podvrgnute istim pravilima igre«. — Šta ćemo, »treba 
se tu postaviti«, kako bi rekao Ervin Poslaničar: jer sve se to 
zbiva, zajedno s »ustavnim životom u SFRJ«, po »pravilima igre«. 

Što znači proizvoljno (ili sračunato?) pozivanje na izolirane 
grupe podataka (činjenice!), lako se Peratoneru može demonstri- 
rati primjerima. U vrijeme Khuena Hedervaryja sagrađena je (na- 
kon višegodišnjeg odgađanja) zgrada zagrebačkog velikog ka- 

zališta — za godinu dana." Poredimo li taj podatak s jednim kas- 
nijim, koji pada u doba Peratonerove »druge hrvatske kulturne 
revolucije poslije Preporoda«, dakle nakon više od pola stolje- 
ća usavršavanja tehnike građenja, u vrijeme kad prema Peratone- 
rovim riječima »više nema Mađara, Nijemaca, Talijana ni veli- 
kosrpske buržoazije«, naći ćemo se u neprilici: nova zagrebač- 
ka koncertna dvorana gradi se, ako se ne varam, već šest godi- 
na i do danas nije završena! Što dakle? Ili se grad Zagreb i nje- 
govi gradski oci više ne brinu za kulturni život kao nekad, ili grad 
(republika?) nema novaca. Ili i jedno i drugo. Kako je grad Za- 
greb upravo stigao do plebiscita o samodoprinosu za izgradnju 
nižih škola moglo bi se povjerovati ono drugo, tj. da je jedan 
između najrazvijenijih gradova u zemlji — postao siromašan. 
Što da zaključimo? Ili Khuen nije imao sličnih problema (nije 
se npr. brinuo za niže školstvo) ili je hrvatskoj Thaliji za Khu- 
enovih dana bilo bolje!? Ili pak jedno i drugo. 

Ne pokazuje li se stoga da Peratonerova metoda »osvrnuti se 
samo« (ne mora uvijek ni »gnjevno«) nije baš najpouzdanija i 
da se na različite načine može podešavati? 

Spominjući se tako Zagreba, moderne kulturne metropole hr- 
vatske, ne bi bilo uputno u ovim razmatranjima zaobići sumar- 
ni (i sumorni) rezultat Peratonerovih analiza. Citiram: »Ako je 
danas tako da pogled na suvremenu hrvatsku, srpsku i slove- 
načku kulturu, na Zagreb, Beograd i Ljubljanu pokazuje sasvim 
nedvojbeno da su dvije posljednje bogatije i više razvijene, 
karakterističnije i kompleksnije u svojim profilima kao i u as- 
pektima svoga djelovanja od one prve, onda je to dakako i sud 
o vrijednosti, ali još više i zaključak o rezultatu natjecanja tih na- 
cionalnih kultura. Prije nije bilo tako, ali to je prošlost. Danas 
treba govoriti objektivno bez pretenzija hiljadugodišnje kulture, 
i na osnovu činjenica. Zaoštravajući stvar moglo bi se još doda- 
ti da je Zagreb danas u odnosu prema njima već postao provinci- 
ja. To 'dorčićevski' mentalitet — kako ga je opisao Vjenceslav 
Novak — uzima za zlo. Međutim to je samo istina«. 

Možda u općim potezima ovaj sud Peratonerov nije neistinit. 
Pa ipak on budi mnoge sumnje, ostavlja otvorenim čitav niz vrlo 
ozbiljnih problema. Vjerujem, malo tko bi se našao da tako 
odrješito i besprizivno prosuđuje kompleksne nivoe jugoslaven- 
skih kultura i kulturnih centara. Ja se npr. to ne bih tako brzo- 
pleto usudio. Tim manje, kad bih raspolagao tako nepreciznim 
mjernim instrumentom kao što je Peratonerov; za kulture se na- 
ime ne može — po Peratoneru — reći da su »više« ili »niže«, već sa- 


- 2) »Gradnja novoga kazališta na Sveučilišnom tngu započela se 22. maja 
1894. i već pos'ije stotinjak dana zgrada je došla pod krov. . . Stručna je 
kom sija pregledala zgradu i predala je na upotrebu 8. oktobra 1895., a već 
14. oktobra 1895. kazalište je svečano otvoreno M'letićevom alegorijem »Slar 
va umjetnosti« i VIII slikom Zajčeva »Nikole Šubića Zrinskog«; P. Cindrić, 
»Hrvatski i srpski teatar«, Zagreb 1960., strana 88—89. 

mo to da je »jedna kultura bogatija, složenija i više razvijena nego 
što je to neka druga«. Kako Peratoner precizno mjeri kulturu tim 
instrumentom, kada je on to i gdje proučio »bogatstvo, slože- 
nost i razvijenost« svih naših nacionalnih kultura od prvih po- 
četaka pa do suvremenih im plodova, ostaje misterij. Isto je ta- 
ko misteriozno zašto Peratonerov instrument reagira samo u SHS 
radiusu, ili, da tako kažem, SHS sistemu kulture, a ima preten- 
zije »pretpostavki korespondiranja nacionalnih kultura u jugo- 
slavenskoj zajednici«? Što se pak Zagreba tiče u tom takmičar- 
skom, savezno-ligaškom kvalifikacionom prvenstvu za Perato- 
nerov kup svi će se »dorčićevski« kulturnjaci s nelagodom zapi- 
tati, ne radi li se u Peratonerovu slučaju o nekom »stradijskom 
mentalitetu«? No ostavljajući Perantoneru njegovu herostratsku 
slavu moramo ga ipak zapitati: kako je to Zagreb u finalu sed- 
mog decenija dvadesetog stoljeća, to jest sada, 1966. godine, tek 
nekoliko mjeseci nakon Peratonerove »druge hrvatske kulturne 
revolucije poslije preporoda« (1955—1965) pao na tako niske 
grane, na treće mjesto, kada on sam, historičar i meritorni pro- 
sudilac nacionalnih kultura jugoslavenske zajednice, izričito ka- 
že da »prije nije bilo tako«. Što dakle? Ili prije nije bilo tako, 
ili je sumnjiva ona »druga revolucija«, ili pak nešto nije u redu 
s tim trećim mjestom, s Peratonerovom ocjenom? Ili napokon, 
što nam izgleda najvjerojatnije, Peratoner govori besmislice. Na 
pitanje, zašto on govori takve besmislice, postoje mogućnosti 
(ne bezbrojne!) za različite odgovore. Najtačniji je Peratoneru 
svakako poznat. I Peratoner je glava. 


Kolikogod imali nepovjerenja prema Peratoneru kao sugo- 
vorniku, valja ga javno upozoriti, (jer i on je govorio javno, pu- 
tem sredstava masovne komunikacije), da javnosti duguje još 
jedan odgovor. Ako se naime Zagreb srozao na kulturnu pro- 
vinciju, (»prije nije bilo tako«!), onda je onaj koji govori u ime 
»pretpostavaka za korespondiranje nacionalnih kultura u ju- 
goslavenskoj zajednici« dužan pokazati zašto je to tako, zašto je 
jedan jaki centar kulture, ne samo hrvatski, po svojoj fiziono- 
miji posebno karakteriziran izrazitim angažmanom za formira- 
nje jedinstva jugoslavenskih nacionalnih kultura, zastao u svom 
razvoju, zašto je izgubio svoju nekadašnju ulogu? Bez razumije- 
vanja uzroka ne možemo tu pravo razumjeti posljedice, a ne 
razumijevajući slijed neposrednih nam antecedensa i konsekven- 
sa sadašnje situacije ni u kojem slučaju ne možemo sebi preuzet- 
no uzurpirati pravo da proklamiramo »pretpostavke za kores- 
pondiranje nacionalnih kultura u jugoslavenskoj zajednici«. Pi- 
tanje nimalo bezazleno, ima li se u vidu da je riječ o socijalis- 
tičkoj zajednici, u kojoj bi najnormalnije bilo očekivati bujan 
razvoj a ne stagnaciju — kako izlazi po Peratoneru — jednog (ne 
dakako — jedinog!) od glavnih centara kulture u našoj zemlji. 
Ukoliko se ne pokažu pravi razlozi i uzroci takvoj situaciji, a 1$- 
tovremeno se »imaterijalne vrijednosti nacionalnih kultura« sa- 
gledavaju samo u »međusobnom natjecanju, u razmjeni 1 pre 

zentaciji svojih sposobnosti« (kurziv ZP), onda je od ove »teo- 
rije o sposobnostima« pa do vrlo izazovnih konsekvencija — sa- 
mo jedan korak. 


A sve su to — budemo li benevolentni, još uvijek ne pripi- 
sujući Peratoneru nekakve »zle« namjere — samo posljedice 
jedne smušene metodologije. No, da smušena metodologija nije po 
samoj svojoj smušenosti naprosto naivna i time lišena odgo- 
vornosti, pokazuje jedna Peratonerova »analiza«, o kojoj uvijek 
iznova valja pitati kako je mogla ugledati svjetlo dana: »Ambi- 
guitet odnosa Sjevera i Juga u karakteru hrvatske nacionalne 
kulture«. 


Nitko pametan neće osporavati razlike Sjevera i Juga, i po 
utjecajima geografskim i po utjecajima kulturnih sfera. Među- 
tim Peratoner čitavu stvar montira drugačije. Najprije tvrdi: 
»Moderna srpska kultura od svojih je početaka jedinstvena i cje- 
lovita. Začeta pod nepovoljnim okolnostima egzila i pod tuđim 
suverenitetom, ona svoje prirodno težište nalazi u novostvore- 
noj državi razvijajući se tu organski i kontinuirano«, a da zatim 
istakne »Nasuprot tome. . .« govoreći dalje o hrvatskoj kulturi 
i razvijajući svoju tezu o Sjeveru i Jugu. On se pri tom služi jed- 
nom stoljeće starom ipolit-tenovskom metodologijom, kao da je 
Slavonija Holandija, a Dalmacija Italija, (preotrcano i za semi- 
narsku radnju!), podmećući joj potiho nekakav pavlopopovićev- 
ski, boreli-tomaseovski, lokalistički i autonomaški karakter. Citi- 
ram: »pokrajine su formativni elementi hrvatskog kulturnog raz- 
vitka. Što kontinentalcu znači more? To su nespojive razlike«. 


(Kurziv je moj, a citirani je tekst Peratonerova izjava u drugoj 
polovini dvadesetog stoljeća!). Kamo to Peratoner zapravo gura 
svog Trojanskog konja? Što znači za svakoga, tko iole poznaje 
političku povijest naše zemlje, Peratonerova izjava: »Dalmacija 
je ne samo administrativno stoljećima odijeljena od ostale Hr- 
vatske, već je dubrovačku i dalmatinsku književnost tek trebalo 
usvojiti za hrvatsku kulturu«? A svaki gimnazijalac morao bi 
znati da je »libar Marca Marula Splichianina« (ako veleučeni 
Peratoner to još uopće smatra dokumentom kulture i književ- 
nosti a ne »mitom«) »istoria sfete udouice Iudit u uersih hauru- 
acchi slosena«!? Što je napokon Marulić A. D. 1521.? Kinez? 


I dok Peratoner na jednom mjestu govori o različitim modelima 
hrvatske kulture, koji jedva da se i daju spojiti (razlike su za 
njega »nespojive«!), na drugom će mjestu odati priznanje njemač- 
kom katoliku Friedrichu Heeru založivši se za jedinstvenu evrop- 
sku kulturu »od padina Urala do obala Atlantskog oceana«, a da 
malo zatim, na trećem mjestu, doda: »Portret Ktitora u Mileševu, 
trogirski portal, Kosovka djevojka ili »Krst pri Savici« pripada- 
ju istoj evropskoj kulturi kojoj pripada i luneta u Moissacu, 
Puškin i J. S. Bach, i kojoj i mi sami pripadamo. Drugi sud je sa- 
mo ideološka predrasuda«. Što je onda sa Jugom i Sjeverom u 
Hrvatskoj? To što govori Peratoner navodno nije »ideološki« sud 

ali je ipak, citiram: »Hiljadugodišnji hrvatski kulturni kontinu- 
itet. . . politička konstrukcija«. Clare et distincte. 

I napokon da vidimo što je s tim »fatalnim nasljeđem mita o 
hiljadugodišnjoj hrvatskoj kulturi«. Postojalo je i još uvijek 
postoji u Jugoslaviji više različitih mitova koji se ne odnose na 
kulturu (o slavenskoj melankoliji npr, o gostoljubivosti, o po- 
štenju, hrabrosti i golubinjoj ćudi, zatim kosovski mit, pa onaj 
»antemurale christianitatis«, itd). Peratoneru pade mrak na 
oči jedino pri onom o »tisućgodišnjoj hrvatskoj kulturi«. Kul- 
tura je dakako uvijek glavna smutljivica, glavni krivac. Među- 
tim, koliko mi je poznato, postoji samo jedna knjiga s tezom 
sličnih ambicija, kojoj je prvi dio, napisan pod naslovom »Kul- 
tura Hrvata kroz 1000 godina«, izišao u Zagrebu 1939. godine 
(autor: Josip Horvit), a koju uglavnom nitko do sada nije smatrao 
ni potpunom ni tesimitivnom, i koja je prema tome daleko od 
toga da je kadra podržavati nekakav »mit«. Bilo bi naime za- 
nimljivo kad bi Peratoner jasno kazao, citirao, naveo sasvim 
konkretno protiv čega se on bori. Stječe se naime dojam da on 
zapravo atakira na mukotrpna duga pribiranja jedne kultu- 
re, koja je stoljećima bila prisiljena da se uviiek iznova budi 
kako ne bi ugasla. I umjesto da se i danas, mnogo zreliji i sa- 
braniji, zdušno latimo tog posla, kritičkog integriranja povijes- 
nih vrednota u suvremeni život, da se tako obogaćeni sumom 
povijesnih rezultata i međunacionalne suradnje* »postavimo« 
u evropske i svjetske relacije, dakle umjesto tog čuvanja i oživ- 
ljavanja naše stidne, mučne ali i gorde, jer jedine naše povijesti, 
za svaku naciju posebno u ovoj istoj zemlji, Peratoner jednoj 
naciji predlaže da se odrekne svoje kulturne prošlosti; jer mi- 
ta se ne može odreći kad ga ni nema. Budimo pri tome precizni: 
riječ je o prošlosti, o povijesti kulture hrvatskog naroda kako 
je danas doživljavamo. Stoga ne treba tu miješati sve i sva. Iako 
bi npr. bilo zanimljivo znati što je to zapravo bilo s banom Je- 
lačićem, on ipak, premda je čak i pisao nekakve pjesmice, ne 
pripada pitanjima povijesti nacionalne kulture; ako već ikako 
da, onda više njegov spomenik, nego on i njegov grob. Koliko Kva- 
ternik i Pribičević mogu služiti kao paradigme za povijest kulture 
a ne političku povijest, također je otvoreno. Ako se u Peratone- 
rovu tekstu traže baš izrazito kulturni fenomeni kao primjeri, 
malo će ih ostati u suvislom kontekstu. Pa o kojem to kontinui- 
tetu, kontinuitetu čega, govori Peratoner? Bavi se koječim pa 
se sada čudi što mu stvari ne izlaze jasne. 

Kako bi uostalom Peratoner dokazivao kontinuitet evrop- 
ske kulture koji valjda ipak postoji, ne jednu nego više od dvije 
tisuće godina, kad ga ne nalazi na tako malom teritoriju kao 
što je hrvatski u jednom tisućljeću? Helenski je duh »umirao« 


3) Zašto uvijek samo »takmičenje« koje nikad nije daleko od šupljeg 
nadmetanja? 

nekoliko puta, a ipak živi i danas. Peratoneru naime nije jasno da 
kontinuitet kulture ne znači samo postepeno progresiranje (kao 
npr. njemačkog idealizma od Kanta do Hegela, ili modernog evrop- 
skog slikarstva od impresionizma do kubizma i apstrakcije) 
ili naprosto progres (kao u tehnici), nego i mogućnost uspos- 
tavljanja veza tamo gdje se u vremenskom (kalendarsko-kro- 
nologijskom) i prostornom (geografskom, političko-teritorijal- 
nom) kontinuumu nasilno »prekida«. Povijest, a naročito po- 
vijest kulture, ne teče uvijek neprekinutim ravnomjernim rit- 
mom iz godine u godinu. Stoga bi nam više trebalo biti stalo 
do hvatanja niti koje nam do sada izmicahu, ako ih je bilo, umje- 
sto do kidanja onih, ma kako skromnih, koje imamo. 

Sve ovo zamorno pretresanje inače nimalo zanimljiva Pera- 
tonerova teksta bijaše neophodno, ali bez pretenzija dokaziva- 
nja teze o »hiljadugodišnjem kontinuitetu«, neophodno u ak- 
tualnom zadatku pokazati kako nije bez vrijednosti ono što Pera- 
toner namjerava obezvrijediti, nego sam Peratonerov tekst. Nje- 
gov je istup, u trenutku neugodnog incidenta s Moskovljevićevim 
Rečnikom, samo još jedan novi kamen spoticanja u međunacional- 
nim odnosima. Taj tekst se naime pokazao nesposobnim da uis- 
tinu analizira probleme, obezvređujući nastojanja jedne na- 
cije, upravo u vrijeme kad se u cijeloj zemlji kultura nalazi u 
krizi. Taj tekst istovremeno nedopustivo vrijeđa ljude koji u 
ovoj zemlji i u ovom gradu Zagrebu danas žive i javno rade u 
sferi kulturnog života. Jer on izričito kaže da je mit o hiljadu- 
godišnjoj hrvatskoj kulturi »ostavio iza sebe zahtjev« koji nije 
drugo do »želja za primatom na kulturnom planu«. Ako nije 
riječ o plemenitom »takmičenju« za koje se zalaže savezni tre- 
ner naše kulture Ervin Peratoner, onda je to etiketa o prepo- 
tenciji; ili o nečemu drugom, što bi se čak moglo kositi sa ele- 
mentarnim, moralnim i pravnim načelima javnog života ove 
zemlje. Peratoner govori u prezentu. Znači tu je riječ o ljudi- 
ma koje bismo mogli imenovati, jer ih svakodnevno susrećemo 
na ulicama ovoga grada, razgovaramo s njima, raspravljamo, 
radimo, živimo. Odnosi li se to na sve jednako? 

Na kraju bih se u nečem složio s Peratonerom: njegova ne- 
gativna ocjena sadašnjeg stanja kulture u Zagrebu i Hrvat- 
skoj neće biti sasvim neosnovana. Možda je to samo impresi- 
ja. Trebalo bi vidjeti koliko je istinita. Ako jest, ostaje pitanje: 
zašto je tome tako i što da se radi? Nikomu nije čekati čudo. 

PRIKAZI | BILJESK.E 


*** Ernst Bloch zu ehren 


herausgegeben von Siegiried Unseld 
Suhrkamp Verlag 1965, p. 413. 


Izdavačka kuća Suhrkamp popra- 
tila je svoje izdanje sabranih Blo- 
chovih djela veoma opsežn m tomom 
priloga posvećenih Ernstu Blochu. 
Knjiga je izišla u istoj opremi i for- 
matu kao i ostale knjige sabran.h 
djela. Ova popratna zbirka eseja o- 
ko koje se okupilo čak 17 autora i 
koja je opremljena veoma dobrom 
bibliografijom dosad objavljenih 
studija i nap.sa o Blochu, predstav- 
lja svakako veoma informativan u- 
vod u 'ektiru Blocha. 

Svoje priloge dali su slijedeći au- 

tori — Theodor W. Adorno: Držak, 
vrč i rano iskustvo, Hans Meyer: 
Političko poslanje Ernsta Blocha, 
Werner Maihofer: Demokracija i so- 
cijalizam, Iring Fetscher: Ernst 
Bloch na Hegelov:m tragovima, 
Hrns Heinz Holz: Kategorija mo- 
gućnosti i nauka o modusima, Fritz 
Vilmar: Svijet kao Laboratorium 
Salutis, Adolph Lowe: S još nije P, 
S.gfried Kracauer: Dva tumačenja 
u dva jezika, Theodor Heim: Blo- 
chov ateizm, Manfred Metzger: Teo- 
logija kao znanost, Wolfhart Pan- 
nenberg: Bog nade, Joh. B. Metz: 
Bog pred nama mjesto teološkog 
argumenta, Jürgen Mo'tmann: Ksa- 
tegorija novuma u kršćanskoj teo- 
logiji, Paul Tillich: Pravo na nadu, 
Tibor Knif: Ernst Bloch i muzički 
ekspresionizam, George Steiner: The 
pythagorean Genre, Michael Land- 
mann: Ernst Bloch u razgovoru. 
— Dodatak — Fridrich Burschell: 
Duh utopije, Margarete Susmann: 
Duh utopije; Prethodna bibliografi- 
ja djela Ernsta Blocha i o njemu. 

Nije nam dakako, moguće uiazi- 
ti u prikaz svakog pojedinog prilo- 


ga, jer se već iz njihovih naslova 
može naslut.ti da oni obuhvaćaju 
sve značajne aspekte B'ochova sve- 
stranog opusa. 

Odabrali smo po vlastibom naho- 
đenju tri zanimljiva priloga: 


Th. W. Adorno: 
»Držak, vrč i rano iskustvo« 


Ukazujući na dodirne tačke mla- 
dog Lukácsa (Theorie des Romans) 
Simmela i Blocha, Adorno u svojoj 
kratkoj studiji analizira osobitosti 
Blochovog nač.na filozofiranja. 

Polazeći od svoje teze o dva na- 
čina opstanka umjetn'čkog djela, tj. 
od njegove praktične svrsishodnosti 
(pr:mjer vaze) i estetske autonomi- 
je, on i u Blochovom stlu otkriva 
ova dva modusa egzistencije djela, 
pa naglašava kako je kod Blecha 
neravnoteža ovih momenata uspos- 
tavljena u korist autonomne sfere. 
Na temelju toga Adomo zaključu- 
je da se u B'ochovom opusu može 
naći više onoga što on nije želio re- 
ći, od onoga što stvarno donose nje- 
gove teze u svom tekućem uobiča- 
jenom značenju. Taj prodor preko 
običnog u nesvakidašnje zahvaljuje 
Bloch, prema Adornu. prvenstveno 
svom osebujnom ekspresionističkom 
stilu koji počiva na upravo nevje- 
rojatnoj erudiciji. 


Werner Maihofer: 
»Demokracija 'i socijalizam« 


Maihofer svoju opširnu stud ju o 
Blochovim pravno-političkim nazo- 
rima iz »Naturecht und menschli- 
che Wirde« interpretira na do sta 
smion način. Polazeći od teorijskog 
sadržaja. francuske i oktobarske Te- 
volucije analizirajući dakle u pr- 
vom redu pol tičke ideje Rousseaua 
i Marxa, Maihofer na kraju zaklju- 
čuje da je slobodno i besklasno čo- 
vječanstvo (Weltbürgerschaft) mo- 

guće uspostaviti sta'nim i što tješ- 
njim približavanjem i :spreplita- 
njem temeljnih principa građanske 
i socijalističke revoluc.je, Marxa i 
Rousseaua. 


Iring Fetscher: 


»Ernst Bloch na Hegelovim 
tragovima« 


Ukazujući uvodno na svu razno- 
rodnost interpretacija Hegela u 20. 
stoljeću, koje se kreću u širokom 
opsegu od N. Hartmanna, Lukacsa, 
Korscha do Marcusea, Heideggera i 
drugih, Fetscher anal zim osobitos- 
ti Blochovih pokušaja da. nasuprot 
LukaAcseve osude Hege'a kao polo- 
geta građanskog društva i Heideg- 
gerove ocjene Hegelove filozofije kao 
pogrešnog razumijevanja nagovor: 
bitka (Zuspruch des Seins), Hege- 
lovu filozofiju razumije kao nezao- 
bi'aznu kariku u povijesnom lancu 
realne nade. dakle otvoreno. 

Bitni prigovor Blochovoj interpre- 
tacij' Hegelove filozofije nalazi Fe- 
tscher u tome što je Bloch ostao ' 
suviše hegelovac, i to čak i u onim 
aspektima Hegelove filozofije, za ko- 
je Fetscher smatra da su s pravom 
kritizirani. 

Davor RODIN 


Georg Lukács: 


Der junge Marx 


Seine philosophische Entwick- 
lung von 1840—1844. 


Verl:g 9, Neske. Pfulingen 1965., 
S. 71. 


Koncem prošle godine objavljena 
je u Zapadnoj Njemačkoj Lukácse- 
va studija »Der junge Marx« koja je 
prethodno 1955. g. izišla u časopisu 
»Deutsv/he Zeitschrift fur Phi!oso- 
phie«, JE. 2, Heft 2, Ber'in. pod na- 
slovom »Zur philosophischen Ent- 
wicklung des jungen Marx 1840. — 
1844.« 

Ako imamo na umu da u Zap. 
Njemačkoj upravo izlaze sabrana 
djela G. Lukácsa (u kolovozu ove go- 
dine očekuje se sa znatnim .niere- 
som objavljivanje trećeg toma u ko- 
jem izlaze poznate studije »Poviiest 
i klasna svijest«, onda posebno ob- 
javljivanje ove Lukácseve studije 


dokazuje da interes zapadnonjemač- 
kih izdavača za Lukacseva djela, 
pored ostalog, označava i svjesno 
iskorištavanje neoprostivog propus- 
ta izdavača u njegovoj vlastito; do- 
movini: oni su dozvol.li da sabra- 
na djela jednog od najvećih i naj- 
plodnijih marksističkih mis!.laca 
našeg stoljeća, koji je sav svoi ži- 
vot posvetio borbi za socijal.zam, 
budu objavljena u inozemstvu 

Luka&cseva studija »Mladi M«arx« 
ne donosi u teorijskom smislu neke 
stavove koji poznavaocu njegova 0- 
pusa ne b: bli poznati. Pisana ie o- 
nim poznalim stilom, mješavine teo- 
rijskog izvođenja. historijskih remi- 
niscencija, biografskih garnirunga 
i preobilja citata, koji predstavlja mo- 
žda već zastarjeli standard onoga što 
nam je u marksizmu, ako izuzme- 
mo Blochove ekspresionističke teks- 
tove, još uvijek naibolje. 

Studija kronologijski slijedi tok 
Marxova misaonog razvitka od di- 
sertacije do »Ekcnomsko filozofskih 
rukopisa«, ili kako to Lukács dru- 
gač je formu'ira: Marxov misaoni 
razvitak od građanskog do proleter- 
skog klasnog opredjejjenja. 

U skladu s tom koncepcijom stu- 
dija je podijeljena u šest odjeljaka: 
Disertacija; Rajnske novine; Kriti- 
ka Hegelove filozofije države: Od 
revoluc onarne demokracije do pro- 
leterskog sociializma: Njemačko- 
-francuski godišnjaci | Ekonomsko- 
-filozofski rukopisi. 

Na relat vno malom prostoru Lu- 
k&cs dakako nije mogao iscrpsti či- 
tavu problematiku odnosa Hegel — 
Feuerbach — Marx. On se stoga od- 
lučio da istakne ono bitno a pri tom 
mu je bo'je polazilo za rukom da 
kritički rasvijetli odnos Feuerbach 
— Marx nego odnos Hegel — Marx. 
Tako primjerice u analizi Marxove 
kritike Hegelove filozofije države 
jasno uknzuje na Feuerbachove u- 
tiecaie ti. na Marxovo još posve 
feuerbachovsko »obrtanje« Hegelo- 
va pmvno-političkog realizma u 
pravno-politički nominalizam rad'- 
kalnog građnnskog demokratizma. U 
analizi Marxova odnosa prema liie- 
vohegelovc'ma Lukács se ne uda- 
ljuje od standardn'h ocjena. 

Čitivu genezu Marxova razvitka 
od 1840—1844. Lukács dijeli na dva 
(perioda: na takozvano građansko 
razdoblje do Marxova spisa »Kriti- 
ka Hegelove filozofije prava« u ko- 
jem Marx prvi puta eksplicite izno- 

si tezu o svjetsko-povijesnoj misiji 
proleterijata; i na soc jalističko raz- 
doblie koje nastupa s tim spisom i 
poslije njega. 

Dalinja Lukacseva analiza oino- 
sa Hegel — Marx koji uvođenjem 
pro'etar'jata na scenu nipošto nije 
prek nut, otežana je, dapače, odjed- 
nom prestaje, ili se pretvara u na- 
čelnu kritiku Hege'ovog idea:izma 
i ideologije, naprosto zbog toga što 
Lukacseva vlastita pozic ja zapada 
u hegelovske okvire i time postaje 
slijepa za kritičku analizu funda- 
mentalne kategorije proletarijata u 
svoj šrini njegove funkcije negaci- 
je gmđanskog i afirmadije socija- 
lističkog društva. Nikada,  nsime, 
kod Luk4csa nije bilo posve jasno 
— čak ni u njegovim ranim spisi- 
ma — da li je proletarijat »empi- 
rijska« ili »transcendentalna« ka- 
tegorija Miješanje ova dva nivoa 
prisutno je i u studiji o mladom 
Marxu: s jedne se strane govori o 
gladnom i do zdvoinosti revolucio- 
narno naelektriziranom proletarija- 
tu, a s druge se strane klasna pri- 
pmdnost posve pretierano diže u 
mng spoznajno-teoretskog uvjeta 
istinske. odnosno neideolog jske spoz- 
naje svijeta. Pored toga, upravo se 
pri analizi proletarijata pokazuju ne- 
gativne posljedice jednostranog svo- 
đenja Feuerbachovog utjecaja na pu- 
ki trenutni poticaj s trajnim tragom 
samo u pogledu materijalizma, » ne 
i u pogledu antropološkog pitanja o 
biti čovjeka i povijesti. 

Ipak za Luk&csevu studiju »Mla- 
di Marx« možda je najkanakteristič- 
nije što se Lukacs u nioj čak više 
nego u monografiji »Mladi Hegel« još 
radikalnije vraća svojim tezama, iz 
»Povijesti i klasne sviiesti«. U izvies- 
nom smislu on se u ovoj studiji čak 
lakomisleno oslonio na svoju »luka- 
čevsku« antici'paciju Marxovih mla- 
denačkih sp sa, koja ie u biti hegclov- 
ska, pa stoga ponajprije ne nalazi 
svagda onu nit koja Marxa teorij- 
ski traino prevodi preko Hegelove 
filozofije, dok s druge strane i da- 
lje posve mehan čki barata sa she- 
mom baze i nadgradnie, pa mu se 
stoga čak 1 formalno-stilski, — 
doduše s obrnutim vredznakom — 
dešava isto što i Hegelu: teorija mu 
postaje samo ilustracija prakse ko- 
ja kao pol tička ekonomija na die- 
lu preuzima ulogu Hegelove logike. 

Otuda pa'itička ekonomija kao 
zbiljska logika građanske proizvod- 


nje života određuje svijest; maler:- 
ja (priroda) ponovo postaje sociološ- 
ka kategorija, a revolucija unutar- 
nje jedinstvo opreka. Komunizam 
se po logici same stvari mora iden- 
tifcirati s revolucijom, ili postaje 
puka regulativna ideja. no i ta se 
dva moguća rješenja upotrebljava- 
ju promisque. 

Dakako Lukacsevi napori da se 
misaono oslobodi utjecaja njemač- 
kog klasičnog 'idealizma nisu uvl- 
jek, pa tako ni u studiji o mladom 
Marxu do kraja urodili plodom, no 
ta se oko'nost nipošto ne sm je kri- 
tički zloupotreb'javati. Onda kad je 
bio najdalje od njemačkog klasičnog 
idealizma Lukacs je bio najdalje i 
od ma kakvog relevantnog mišlje- 
nja. 


U podtekstu studije o mladom 
Marxu može se, kao i u svim kas- 
nijim Luka&csev'm spisima. očitat: 
geneza njegovog vlastitog m šljenja, 
ispreplitanje ključnih ideja iz raz- 
ličitih etapa njegova zamašnog opu- 
sa, pa upravo ta okolnost pridonosi 
značenju ove studije u kojoj Lukács 
po temelj tosti poznavanja materi- 
ja'a o kojem raspnavlja, po jasnoći 
teza, i preglednosti izvođenja. oba- 
vezuje svekog tko će pokušati da 
mišli još bolje. 

Davor RODIN 


Kostas Axelos: 
Heraclite et la philosophie 


Collection »Arguments«, Les éditions 
de Minuit 1962, p. 275. 


Vers la pensće planetaire 


Collection »Arguments«, Les editions 
de Minuit, 1964, p. 333. 


Axelosovo djelo »Heraklit i filo- 
zofija« vraća se na izvore evrop- 
skog flozofiranja, konkretno, poku- 
šava uspostaviti dijalog sa Hemkli- 
tovim djelom, fragmentarnim, aM 
usprkos tome cjelovitim i ve'.kim. 

"Tai, toliko puta vršen posao aktu- 
aliziranja 'i interpretiranja pa i kri- 
tičkog preispitivanja efeškog m slio- 
ca, uvliek nanovo uznemiruje i tra- 
ži dijalog sa svojim nikada dokraja 
shvaćenim i gotovo nerazumljivim, 

mračnim tajanstvenim smislom. 
»Ali, da li Heraklit ne izlazi iz ta- 
me ili, bolje reói, da li se to mi gu- 
bimo u toj igri sjene i svjetla?«, pi- 
ta Axe'os, i, slijedeći tu liniju pi- 
tanja, kreće na izvore Heraklitovih 
fragmenata. Kako Heraklit transcen- 
dira vlastite prostorno-vremenske 
okvire, kako se nastavlja i uklapa 
u cjelovitu filozofsku misao, kako 
mu glas pripada jednako prošlosti 
i kudućnosti, permanentno se na- 
meću mogućnosti komunikacije sa 
tom otvorenom, višestrukom, upit- 
nom, enigmatskom i poetskom f.lo- 
zofijom. Tako shvaćena Heraklito- 
va filozofija u autorovoj studiji, po- 
sjeduje mladost, i ta se mladost, po 
autorovim riječima, ponavlja kroz 
grčku antiku, \Hebrejsko-kršćanski 
svijet i moderna vremena j »obo- 
gatit će možda također i misao pla- 
netarne ere« (p. 71). 


Axelosov dijalog sa Heraklitom 
vodi se sa pozicija globalne dijalek- 
tike, sa jedne univerzalističke pozi- 
cije koja ima kao svoj cilj da sagleda 
cje'inu, i da pri tom na širokom pla- 
nu preispita bogat kritički i histo- 
rijski materijal, mnoštvo interpre- 
tacija. sa namjerom da Hemaklita o- 
slobodi od arheološkog i filološkog 
tereta koji se vremenom povećavao, 
i od mnoštva aspekata (logike, fizi- 
ke, teologije, psihologije, politike 
itd) koji su sve više rasipali i za- 
magljivali osnovno značenje cen- 
tralne teme Her>klitovog mišljenja 
o Tctalitetu. 

Autor smatra da takve interpre- 
tacije koje promatraju Heraklitovu 
filozofiju samo sa jednog parcijal- 
nog aspekta, ili koje teže da u ok- 
viru vlastitog filozofskog sistema 
protumače entitete Heraklitove mi- 
sli, logički, teološki, sociološki, 
znanstveno, psihološki 'ili estetski 
pristupajući, znače izdaju te misli. 
Istina nije u sintezi svih tih glediš- 
ta, već u komunikaciji sa totalnim 
jedinstvom svih tih područja o 

Ishodišnu tačku Heraklitova filo- 
zofiranja Axelos ne vidi u logosu, 
niti u vatri, božanstvu ili kozmosu, 
već u jedinstvenom Biću Totalite- 
ta, HEN PANTA, u kretanju, posto- 
janju »Svemir i opće, Totalitet ko- 
ji zahvaća odnose Jednoga sa Mno- 
štvom — evo centralne teme hera- 
k'itovske spekulacije. Mislilac po- 
kušava misliti i izraziti to opće. Ta 
se spekulacija razvija u jednoj um- 


jetničkoj i skulpturalnoj viziji. Ob- 
lici zadržavaju svoj reljef, postoje 
u plastičnom ‘kretanju, u skladnoj 
ravnoteži. Jezik te vizije je profet- 
ski i istovremeno sadrži i želi pre- 
vladati antinomije. Heraklitov 'iz- 
raz hoće da izrazi neizrecivo ti ta 
borba postaje pjesma u prozi, ipoet- 
ska misao.« (p. 79). . 

Više velikih koncentričnih sfera 
Heraklitove misli međusobno komu- 
nicira i pretapa se u Apsolutnom 
Tota'itetu, ali se međusobno ne i- 
dentificira. One čine osnovne di- 
menzije Herakl'tove misli o Apso- 
lutnom Totalitetu koje Axelos ispi- 
tuje na području logosa, kozmosa, 
anthroposa i polisa. Ona je ‘izražena 
Heraklitovim tragičnim i fragmen- 
tornim stilom koji svojom kontra- 
diktornom jezičnom formom auten- 
tično izražava dijalektičku struktu- 
ru svijeta. 

Možemo reći da je aulorova stu- 
dija postigla ono što je i bila njena 
namjera: to je studija koja želi da 
prodre u filozofsko tkivo jedne ar- 
haične i poetske misli čisteći je od 
onih intenpretacija 'i verzija koje su 
je samo udaljile od pravog znače- 
nja i'i pak zatvorile u suhe lingvis- 
tičke formule. Bipolarnost nekih 
termina ne marušava jedinstvo stila 
i značenja Heraklitova jezika, sto- 
ga se, misli autor, ne može govoriti 
o nekakvim logičkim kontradikcija- 
ma, kako neki vjeruju. 

Axelos sam prevodi Heraklitove 
tekstove, konzultiraiući francuske 
prijevode, što je vrijedan doprinos i 
jedino ispravno stanovište s kojeg 
se i može na originalima prodrijeti u 
svijet te misli. 

Autor polazi od rezultata filološ- 
ke kritike tekstova svjestan potrebe 
Nlozofske intenpretacije a i plastično- 
sti metode kojima se pri tom operi- 
ra. 
U prvom pog'avlju. O Heraklitu iz 
Efeza, autor je prikupio mnoštvo raz- 
nih svjedočanstava da bi što potpuni- 
je osvijetlio lik mislioca, konzultina- 
jući mnogobrojne izvore, i on na nov 
originalan način tumači neke frag- 
mente, kao na pr. one koji se odnose 
na vrijeme ili na smrt. U vel'kom po- 
glavlju »Ritam henaklitovske misli«, 
koje se dijeli na pet većih odsieka 
(Dijalekt ka, Logos; Kozmologija — 
Fizika — Teologija: Religiozni, po'i- 
tički, etiški stav; Čovjek i Poetska 
dimenzija Heraklitove misli) kom- 
pleksnost razmatranja i plastičnost 

autorova izraza, gotovo poetsko-filo- 
zofsko jedinstvo njegove studije pri- 
družuje se naučnoj ozbiljnosti u kri- 
tičnosti i preispitivanju i dist.ngvira- 
nju područja, te njihovoj dubokoj po- 
vezanosti u sklopu cjeline. 

Dijalektika je na djelu u Herak- 
litovoj misli. Ona pokreće teme ra- 
ta, rijeke, vatre 'i harmonije. Ona sve 
sjedinjava. Ona dovodi spoznaji, a 
tu je uključeno i postojanje (autor 
upozorava na isti korijen termina 
GIGNOSKEIN i GIGNESTHAl), da 
bi se uspostavio kontakt sa, logosom, 
temeljom svake mis'i. Misao je iz- 
ražena jezikom a on opet izražava 
sve što je u vremenu. Filozof je pr.- 
iatelj mudrosti, mudrosti Totaliteta. 
Heraklitova misao ujedinjuje poče- 
iak i kraj. 

Tako otprilike teče jedna od auto- 
rovih interpretacija. Ritam dijalek- 
tike u Heraklita (autor bilježi kao 
dramu koja zahvaća bitak u posto- 
janju kroz jedinstvo suprotnosti. 
Axelosova kritika ide u pravcu o- 
n'h pozicija po kojima ije Henakli- 
tovo postajanje biblijsko-kršćansko, 
ili hegelovsko, ili evolucija, ili trans- 
formrcija pozit:vista. Postajanje se, 
tvrdi Axe'os, kod Heraklita izra- 
žava dijalektički, gdje još odzva- 
niaju mitološki tonovi, a u samom 
Herakl.tu dadu se nazrijeti elemen- 
ti Homerove mitologije,  Heisodo- 
vih vjerovanja, orfičkog i pitago- 
rovskog simbolizma. 

Autorova studija u ovom svom 
poglavlju obuhvaća 'i neke skup ne 
problema koji se dadu deducirati 
iz Heraklitovih fragmenata, a au- 
tor ih dijeli u egzistencijalne. antro- 
pološke i gnoseološke skupine pro- 
blema. 

Vrijedno je da se naglasi Axelo- 
sov način pristupa prob'emu vreme- 
nitosti gdje se distingviraju dva nje- 
gova lica, te problem vremenitosti 
i dijalektike. 

Autor predstavlja Hegelovu i He- 
raklitovu dijalektiku prije svoje 
koncepcije o logosu, jer je ona put 
da bi se došlo do vlastitog shvaća- 
nja o Logosu. Dijalog koji prvi ve- 
liki zapadni mislilac vodi sa svije- 
tom neće totalnu 'interpretac'ju, a 
niti fragmentarnu dogmatiku: on, 
po Axelosovu uvjerenju, ostaje ot- 
voren. 

Logosu, kao duši Hereklitove fi- 
'ozofije, autor pripisuje kozmičko 
značenje, karakterizira ga spozna- 
«jom, istinom i mudrošću, označava 


Za kao strukturu svega, navodeći 
specifična značenja koja su mu filo- 
zofski pridavali a i neke deformaci- 
je Hemklitove teorije logosa. 

Kozmološku dimenziju Heraklito- 
ve filozofije autor analizra u nje- 
govoj povezanosti sa teološkom. Au- 
tor razlaže metodu Heraklitove mi- 
sli koja nije ni analitička, ni sinte- 
tička, već dijalektička. Jezik Hera- 
klitove . teologije po Axelosovu je 
miš'jenju poganski. Božanstvo je 
Heraklit sagledao u svjetlu univer- 
zalnosti, kao opću mudrost, m4, 
harmoniju, jedinstvenu “gru. Autor 
izlaže svoje teze koje govore protiv 
simplif.kacije i tumačenja vulgar- 
nih doksografa, te zastupa tezu o 
neprimjenljivosti svakog -izma, ka- 
da je riječ o totalnoj filozofiji kao 
što je to Heraklitova. 

Autor dalje postavlja interesant- 
no pitanje o mogućoj metafizičkoj 
dimenziji Heraklitove misli i bori se 
protiv shvaćanja po kome je ona me- 
tafizička, ali se istovremeno i tru- 
di da ukaže na ono što u Heraklita 
ipak govori u pri'og jedne metafi- 
zičke vizije. 

Jer, kaže K. Axelos. moglo bi se 
ipak ustvrditi da je Heraklitova m'- 
sao metafizička, jer nije ni čista on- 
tologija, a niti čista znanost, nali za- 
ključuje, da je treba razumjeti je- 
dino kao misao. To se vidi u po- 
l:tičkim i etičkim shvaćanjima He- 
raklitovim.Ne gradeći  metafizičku 
etiku i ne lučeći logos, poiesis i pra- 
xis. ipek se 'uči neautentični život 
od autentičnog i suštinskog. 

Autorova kritika — Herakl tovih 
političkih nazora pogađa kako so- 
ciološke analize te problematike, ta- 
ko jednako i potvrđuje da je i ho- 
rizont marksističke intepretacije os- 
tao dosta mag'ovit, da ni marksis- 
tička teorija nije mnogo pnidonije- 
la izučavanju grčke filozofije uop- 
će (Marx, Engels, Lenjin). 

U antropološkoj dimenziji Hera- 
klitova opusa Axelos razlikuje fizi- 
ološke, psihološke i egzistencijalne 
teme i opsežno ih razrađuje. Posljed- 
nji dio drugog poglavlja tretina po- 
etsku dimenziju Heraklitove filozo- 
fije. i autor istražuje fragmente ko- 
ji ukazuju na tragove jedne »estet- 
ske vizije« sviieta. Polazeći od ana- 
lize tni estetske koncepcije umjet- 
nosti (grčka, hebrejsko-kršćanska, 
moderna), zaključuje se da se u He- 
raklita ne može govoriti o jednom 
takvom obilježju. Svijet nije u He- 

raklita objekt specifične estetske 
kontemplacije, i nije opravdano go- 
voriti o estetici, o nekoj »teortji« u- 
mjetnosti. Naprotiv može se govo- 
riti o poetskoj dimenziji, o POIESIS 
kao kreaciji, produkciji i akciji, i 
Axelos rasprevlja o njena tri ka- 
raktera, tragičnom, epskom i lir- 
skom, te istražuje ujedno i karak- 
ter Heraklitova jezika. Treće pogla- 


vlja »Heraklitova misao u his- 
toriji misli« sadrži interesantnu 
i oštru kritiku prototipova He- 


raklitove filozofije, neodrživost mno- 
gih komparativnih analogija i pa- 
ralelimma što sve nije doprlo do 
dna originalne Heraklitove koncep- 
cije. Axe'os sva dosadašnja istra- 
živanja grupira u nekoliko skupi- 
na dokazujući kako se sve le kon- 
cepcije ne približuju onoj Herakli- 
tovoj. 

Autorove pretenzije da smjesti 
Hemklita u cjelinu filozofskih siste- 
ma idu smjerom sagledavanja svih 
mogućih odnosa, ne gubeći pri tom 
nikada iz vida da su ti odnosi stvo- 
reni a posteriori Od značajnosti ko- 
ju Heraklit posjeduje u čitavom 
razvoju grčke filozofije, preko ve- 
likih filozofskih ličnosti Renesan- 
se uz koje ga se običava vezati. pre- 
ko Hegelova otkrića Heraklitove di- 
jalektike, te mnogih parcijalnih in- 
tenpretacija, pa čak i »totalnog ne- 
poznavanja« Heraklita (u Lukacsa), 
oštra Axelosova kritika ide u prav- 
cu ostalih interpretacija. (Bretono- 
ve, na primjer, koja Heraklita pro- 
glašava prvim nadrealistom 'i pre- 
tečom crnog humora!), a ne zabo- 
ravlja niti pomenuti širok krug u- 
tjecaja Heraklitovih tema koje su 
se odrazile u stihovima nekih su- 
vremenih pjesnika (T. S. Eliot. R. 
Char), pa čak i u djelima nekih c- 
neasta, ne govoreći i o čitavoj ple- 
jadi istaknutih ličnosti 19. stoljeća, 
filozofa, filologa, slikara 'i pjesni- 
ka. 

Sve to Axelos sintetički i vr'o op- 
sežno razrađuje, poznavajući izvan- 
redno materijal o kome piše. i sa- 
življujući se sa ritmom Herakl tova 
jezika, da bi pokazao svjetovnost i 
univerzalnost, svu dubinu i mult:- 
dimenzionalnost Heraklitove filozo- 
fije, njenu otvorenost, i ne samo to, 
nego i mnogo više: njenu problema- 
tičnost koja je čuva od svakog fik- 
siranja u prostoru i vremenu, mla- 
dost Heraklitova susreta sa svije- 
tom, iz kojeg se i rađa taj svijet 


kao. neprestana, najviša igra, 'igra 
koja sjedinjuje biće i ništavi'o a 
pred kojom se mislilac zaustavlja, 
naglašava autor, i ne usuđuje se Za- 
pitati o posljednjem temelju bitka 
u postajanju, u kretanju prema To- 
talitetu otvorenog svijeta. Zamjer- 
ka koju Axelos izgovara ne znači o- 
sporavanje moći Heraklitove misli, 
već prije duboko divljenje za nju, 
koja. želi da dodirne skrivenu har- 
moniju kozmosa, da bude sama ta 
harmonija i poziv na istraživanje 
dubina, koji već stoljećima rađa di- 
jalog sa grčkim misliocem. 


Axelosova zbirka eseja pub'icira- 
nih po naznim revijama u per odu 
od 1952. pa do 1963. godine, a sada 
ovdje objavljenih u nešto izmijenje- 
nom obliku, pod zajedničkim naziv- 
nikom koji ih sve objedinjuje, po- 
stavlja problematiku koja je proi- 
zašla iz istog središta jedinstvenc 
planetarne misli koja razmatra bi- 
će u postojanju fragmentarnog To- 
taliteta  multidimenzioniranog i ot- 
vorenog svijeta. 

Autor historijski i sistematski pre- 
ispituje neke od centralnih kate- 
gorija koje se nalaze već i u dvije 
knj:ge njegove trilogije (Henaklit 'i 
filozofija, Marx — mislilac tehnike, 
Prema p'anetarnom mišljenju), u 
aspektu koji mu nalaže njegov filo- 
zofski credo, njegova filozofska: mi- 
sao. Metodom koja polazi od tnaga- 
nja za suštinom fenomena, autor 
svoju filozofsku »teoriju« primje- 
njuje na mnoge fenomene Totalite- 
ta (religiju, umjetnost, politiku, 
svjetsku historiju, filozofiju, znano- 
sti) i njihove suštine (vjeru. poezi- 
ju, rad, borbu, jezik, ljubav, misao, 
igru) u tokovima nekih mislilaca. i 
uopće na području tri ve'ike tradi- 
cije, grčke, kršćanske i moderne, ko- 
jima autor pridodaje i četvrtu, čije 
vrijeme tek nadolazi, planetarne. 

Od antičke misli do planetarnog 
doka, historija se neprestano poka- 
zuje kao Jedno Sve u svojoj proble- 
matičnosti, u neprestanoj igri svi- 
jeta, u igri pitanja i odgovora. Ta 
kozmička dijalektičnost, planetar- 
no mišljenje, koje autor susreće već 
u Heraklitovoj filozofiji, koje teži 
ka jedinstvu Totaliteta, ipak ne do- 
minira suvremenom mišlju, i ne mo- 
že obnoviti stare mitove; tako naz- 
mišljajući autor g«ignalizra jedno 
buduće vrijeme, jedno vrijeme ko- 
je još nije, koje teži »prema«, a ko- 

je je sa Rimbaudom, Kierkegaar- 
dom, Marxom, Van Goghom, zapo- 
čelo svoj hod ka svom punom os- 
tvarenju. Ipak, ni stara vjera, niti 
stare vrijednosti ne dadu se pono- 
vo uspostaviti. Autor je toga svjes- 
tan i zaključuje da moderni svijet 
živi u praznini, između (prošlosti 'i 
budućnosti, gdje je izgubljen grčki 
FYSIS i staro božanstvo. U »glasu 
mrtve prirode« i »odsutnog Boga«, 
gdje »pustinja raste«, u »lutanju bi- 
ća«, Axelosu se kao jedina prihvat- 
ljiva misao pruža planetarno mišlje- 
nje, koje bi značilo ponovno uskrs- 
nuće prošlosti i pripremanje buduć- 
nosti. Jer, po Axelosovom shvaća- 
nju, igra se nastavlja i nema svr- 
Ššetka igre. Tehnički mehanizam ot- 
vara tu mogućnost izgradnje nove 
etike, logike, estetike i ukazuje na 
mogućnost povezivanja prirode i 
historije. Ali može li se pomoću nje 
doista zahvatiti totalitet svijeta? 


Axelosov odgovor zalazi dub'je u 
taj problem i autor zaključuje da era 
tehnike onemogućuje pravi govor o 
ljudskom biću. Pitanje o dijalogu 
čovjeka sa svijetom povlači za so- 
bom cijeli lanac ostalih pitanja ko- 
ja iz tog proizlaze. To je problem 
teorije i prakse, dimenzije 'igre, mi- 
sli i filozofije, misli i svijeta, logo- 
sa. Teorije nema bez prakse, niti 
prakse bez teorije. Po Axelosovu 
mišljenju, tu se ne radi ni o kakvom 
prioritetu, niti o njihovu jedinstvu, 
pa niti o nekom dualizmu. 

Igru Axelos smatra kozmič- 
kom kategorijom, ne shvaćajući je 
sociološki poput Marcusea, ili kao 
Huizinga stvaralačkom funkcijom 
čovjeka, niti kao što je shvaća Cail- 
lois, već prije u smislu Heideggero- 
va određenja kao biti Bitka (»Iden- 
titat und Differenz«). Igra povezuje 
mišljenje i svijet. Mišljenje pak go- 
vori o svijetu. Ono je mišljenje svi- 
jeta. Jednako kako je shvaćen od- 
nos teorije i prakse, jednako tako 
Axelos povezuje svijet i mišljenje, 
ali ih ne identificira. Bez misli, svi- 
jet bi bio »nijem«. Tek mišlju svi- 
jet postaje svijetom, u svijetu se 
misli misao. Postajanje-misao svi- 
jeta jest istovremeno postajanje — 
svijet misli. Ta fundamentalna Axe- 
losova teza, koja stoji i kao podna- 
slov samoj knjizi, govori o autoro- 
voj težnji da dopre do kozmološke 
i ontološke, gnoseološke i antropo- 
loške tajne svjetskog logosa, do 
shvaćanja svijeta kao Totaliteta, do 


pitanja o jeziku, pitanja o prvim 
principima misli. Osnovno stanovište 
Axelosovo jest da m'šljenje ne mo- 
že u potpunosti reći ono što jest; ono 
je na izvoru znanja, «ali ga nadilazi, 
problematizira ga, ne zatvara se u 
njem. U distinkciji koju autor tako- 
đer postavlja između misli i filozo- 
fije, ova prva je »više na početku 
i više u budućnosti nego filozofija 
koja je već bila ili jest njeno bora- 
vište« (K. A). 


Zastupajući dijalekt ku stvari, au- 
tor zastupa i dijalektički karakter 
mišljenja i jezika. Jezik izražava i 
ne izražava totalno mišljenje, on i- 
menuje i ne imenuje ono što jest. 
Misao se odrazuje u jeziku ali se 
Zbilja ne da potpuno prevesti u je- 
zik. Time sva nastojanja koja teže 
da prodru u suštinu jezika, po au- 
torovu mišljenju, promašuju svoj 
cilj, tako da jezk kao predmet po- 
sebnih studija (fonologije, leksiko- 
logije, gramatike, sintakse, opće i 
komparativne "ingvistike, psiholo- 
Bije, psihopatologije) postaje sve vi- 
še autonomno područje, postaje svi- 
jet u svijetu štoviše okreće leđa u- 
niverzumu. Malrauxovo naviješta- 
nje o transformaciji stvari u jedan 
autonomni plastični svijet, podrža- 
va i autor, da bi se istovreme..n za- 
pitao i o suštini umjetničkog feno- 
mena, koji više ne predstavlja poet- 
sku imitaciju  prirodno-božanskog 
fenomena, već sve više poprima teh- 
nicizirani karakter. I umjetnost ta- 
ko okreće leđa svijetu. Ali Axelos 
stavlja u pitanje mogućnost kojom 
apstrakcija iznažava univerzalnost 
svijeta. Vezujući se uz tehniku, u- 
mjetnost tako sve više postaje »du- 
hovna stvar«. Nije li prodor v pri- 
rodu tehnike isto tako praćen i; je- 
dnom umjetnošću, transformiranom 
u tehniku? pita se autor. Prihvaća- 
jući tehniku kao medij. instrument 
u dijalogu čovjeka i svijeta. Axelos 
je ne prihvaća kao danu činjen'fcu, 
već ispituje njenu moć. Da hu čovjek 
koji gospodari svim onim što je stvo- 
rio, dopire i do značenja posredni- 
ka, polivalentnog termina tehnike, 
koja prisiljava čovjeka da eksperi- 
mentira. između sigurnosti i sum- 
mje, identiteta i drugotnosti, ponav- 
Jjanja? U osnovnoj niti koja proiz- 
lazi iz svih ovih eseja, kao da teh- 
nički aspekt zalazi u jedno drugo 
područje, koje ga tek autentično po- 
kazuje, u sferu igre, koja aktivira, 

a koju čine istine svijeta i čovje- 
ka. . 

Axelos vodi dijalog. prvenstveno 
5 vnim misliocima koji su daleko od 
vsnivanja bilo kakvog filozofskog 
sistema, naprotiv, čije djelo stoji 
više u znaku fragmentarnosti, čija 
misao misli dijelove svjetskog To- 
taliteta. 

Takav je Pascal, po autorovu mi- 
šljenju već planetami mislilac, s 
kojim pravi dijalog još nije zapo- 
čeo, jer se u njegovu misao o To- 
talitetu ne može prodrijeti ni filo- 
zofijom, ni teologijom ni sociolo- 
gijom, jer su sve interpretacije 
Pascala »zatvoreni krug«; ili Rim- 
baud, čija refleksivna lirika pita o 
tohalitetu i tako otvara istinu pla- 
neiarnog svijeta, a čije vrijeme još 
nije došlo (sve interpretac.je niti tu 
ne dopiru do središta Rimbaudove 
poezije); ili Heidegger koji stavlja 
u pitanje svijet i filozofiju proble- 
matizira sam temelj Bitka; ili Freud, 
čiju psihoanalizu autor kuša kompa- 
rireti s marksizmom. Bez obzira ho- 
ćemo li prihvatiti te paralele i slo- 
žiti se sa autorovim stavovima, au- 
tor uzima primjere na kojima argu- 
mentira svoju »teoriju«, svoju, mo- 
žemo tako reći, poetsku viziju svi- 
jeta. Onu, koja se ne dade zahvati- 
ti, fiksirati, koja neprestano izmi- 
če, koja stalno 'izranja u svojim no- 
vim oblicima, neprestano iz sebe sa- 
me rađa uvijek novim pitanjima, 
poz vajući na neprestani d'jalog, i- 
grajući se i tražeći igru. Bilo da raz- 
matra problematiku 20. st. (speci- 
jalno jedan, medicinski), ili da pi- 
še nove »Teze o Marxu« sa kojima 
bi se valjalo sistematskije suočiti, 
osobito s Axelosovom 11. tezom, kao 
i s tvrdnjama o bijedi filozofije, o 
potrebi za konstituiranjem jedne 
nove koncepcije koja bi preispita- 
Ja Marxovu filozofiju, koja bi, au- 
torovim riječima, okončala »novu 
dijalektičku skolastiku« i konačno 
okušala vlastite snage; bio ća raz- 
matma politiku planetarnog doba ili 
da piše pohvalu Erosu kao jednoj 
od najviših moći  Totaliteta, tom 
»Svijetu u horizontu svijeta« i na- 
stojeći proniknuti u kozmičko, me- 
tafizičko ‘` poetsko značenje ljuba- 
vi, Kostas Axelos svugdje polazi od 
jedne poetske koncepcije. 

Axelosova vizija planetarne ere 
hoće doprinijeti do procesa nastaja- 
nja, koje je p'anetarno kretanje, 
kretanje dijelova prema svom To- 


talitetu. Kao takvo, planetarno mi- 
šljenje, također, ne postaje filofozi- 
ja, već teži da čovjeku omogući pre- 
vladati njegovu subjektivnost, da 
čovjek uđe u razgovor sa Bitkom 
Totaliteta (različitog i od Sartreovog 
i od Lukacsevog značenja tog ter- 
mina). 

| Usvajajući potpuno jednu koncep- 
CIJU, prije svega poetsku koncepci- 
ju starog efeškog mislioca. Axelos 
je kuša sagledati u njenoj univer- 
zalnoj, historijskoj aktualnosti, vi- 
deći mnogo od te problematike i tih 
pitanja i u planetarnoj eri. Time se, 
donekle, na jedan neprimjeren, ali 
interesantan i novi,  netradiciona- 
Jan način, jedna misao interpretira 
jednom drugom. 

Može li se tako shvatiti duh i au- 
tentičnost jednog mislioca, mjereći 
ga ne njemu svojstvenim mjerilima, 
otvoreno je pitanje. 


Ljerka ŠIFLER-PREMEC 


Karl Korsch: 
Marxisme et philosophie 


Collection »Arguments«, »Les edi- 
tions de Minuit«, 1964, p. 187. 


Ovo kapitalno djelo marksističke 
literature, često osuđivano, odbaci- 
vano ili ignorirano, preveo je na 
francuski Claude Orsoni, a predgo- 
vor sa detaljnim ibio-bibliografskim 
podacima o autoru, napisao je Kos- 
tas Axelos. Prevodilac napominje 
da se ponegdje služio i fnancuskom 
verzijom Korschovih tekstova da bi 
time autorovu verziju učinio što bli- 
žom francuskom čitaocu. 

Rođen 1886, K. Korsch je završio 
studij prava, ekonomije i filozofije 
u Minchenu, Ženevi i Jeni, gdje je 
i 1910. doktorirao na pravnim nau- 
kama. Za vrijeme I svjetskog rata 
je mobiliziran. 1919. u'azi u neza- 
visnu Njemačku socijalističku parti- 
ju, gdje su se nalazili i Kautsky, H'l- 
ferding i drugi. 1923. mu po prvi put 
izlazi glavno djelo »Marxismus und 
Philosophie« u »Archiv für die Ge- 
sohichte des Socialismus und der 
Arbe:terbewegung«, gdje su izašle 1 
dvije Luk&cseve studije o Lassa'u 
i Hessu. Iste godine izlazi i drugo 
fundamentalno djelo marksizma G. 

Lukacsa "Geschichte und Klassen- 
bewusstsein«, obje napadane od or- 
todoksnih socijaldemokrata i komu- 
nista. Od 1924—1928. K. Korsch se 
na'azi kao poslanik Reichstaga u 
Berlinu. 1925. dolazi u sukob s In- 
ternacionalom i slijedeće godine is- 
ključen je iz Komunističke partije, 
i od 1928. godine više nije ni u ka- 
kvoj partiji. Bježi iz Njemačke pred 
nacistima, a 1930. izlazi drugo izda- 
nje »Marksizma i Filozofije«. 1933. 
emigrina u Dansku, a 1936. u SAD. 
Ovdje treba spomenuti į njegovo pri- 
jateljstvo i suradnju sa B. Brech- 
tom, koje je trajalo trideset godi- 
na sve do Brechtove smrti. 1938. 
izlazi Korschovo djelo »Karl Marx«. 
Umire 1961. godine u SAD (Cam- 
bridge, Massachusetts). 

Francusko izdanje Korschovih na- 
dova svjedoči o prezentnosti Kor- 
scha danas. U okviru brojnih disku- 


"sija i teoretskih razmatranja funda- 
mentalnih kategorija marksizma, 
Korschovo ime znači poticaj, znači 
kritičko preispitivanje momenata 
filozofije, ideologije i svijesti, teo- 
rije i prakse, uloge pro'etarijata, 
'revolucije, a preispitivanje Korscho- 
vih pretpostavki znači sagledava- 
nje dosega svih njegovih intencija, 
polemika i kritike vulgarnog mark- 
sizma. Svi ti i drugi centmalni pro- 
blemi Marxove teorije razrađivani 
su u Korschovim radovima od 1922 
—1932. godine: 1. Sadašnje stanje 
problema (Antikritika), 2. Marksi- 
zam i filozofija, 3. Materijalističko 
shvaćanje historije, 4. Marxova di- 
jalektika, 5. Materijalistička dija- 
Jektika. Kao dodatak knjiga sadrži 
i »Teze o Hegelu i revoluciji« i »10 
teza o marksizmu danas«. 


Ljerka ŠIFLER-PREMEC 

DELEGACIJA JUGOSLAVENSKIH FILOZOFA U MAĐARSKOJ 


Jugoslavensko udruženje za filozofiju iniciralo je u posljednju godinu 
dana plodnu i razno'iku sunadnju između filozofa Jugoslavije i socijalis- 
tičkih zemalja, koja je usmjerena kako na međusobno bolje upoznavanje, 
tako i na određene uzajamne akcije u području filozofske djelatnosti (raz- 
mjena i prevođenje knjiga, publikacija, časopisa, članaka, gostovanja, pre- 
davanja, sudjelovanja na nacionalnim i internacionalnim simpozijima, 
konferencijama, sastanci predstavnika redakc'ja časopisa itd). Jedan od 
tih oblika jesu i obostrani posjeti delegacija filozofa. 

Od 11. do 20. decembra prošle godine boravila je u Jugoslaviji delega- 
cija mađarskih fi'ozofa, a od 22. do 30. marta o. g. delegacija Jugoslaven- 
skog udruženja za filozofiju, u sastavu: Danko Grlić, Milan Kangrga i 
Aleksandar Kron boravila je u Mađarskoj. Mađarski drugovi pripremili 
su našoj delegaciji obiman program boravka, kako bi se jugoslavenski 
filozofi što bolje upoznali s položajem, stanjem, ulogom i zadacima ma- 
đarske filozofije danas, te s formema i institucijama u kojima se odvija 
filozofski život u susjednoj Mađarskoj. 

Pri tom su, dakako, neposredni osobni kontakti bili od prvenstvenog 
značaja, a može se reći da je domaćin čitav program boravka jugosla- 
venskih fi'ozofa usmjerio upravo u tom pravcu, što se pokazalo veoma 
korisnim, jer je za jedan filozofski susret i dijalog najvrednija otvorena 
i slobodna razmjena mišljenja. Budući pak da u Mađarskoj vlada danas 
veliko zanimanje za jugoslavensku filozofiju i filozofe, što je naše delc- 
gate ugodno iznenadilo, to su svi kontakti i razgovori između mađarskih 
i jugoslavenskih filozofa ne samo protekli u srdačnoj i prijateljskoj at- 
mosferi, nego su izazvali živ interes od strane mađarskih drugova. To je 
naročito došlo do izražaja pos'jednjeg dana boravka delegacije u Budim- 
pešti, kada je prema programu predviđen susret u Kossuth-klubu (ili Klu- 
bu tinteligencije, kako se on naziva prema svojoj namjeni), gdje je razgo- 
voru prisustvovalo oko četrdesetak mađarskih filozofa, književnika i kul- 
turnih radnika, od kojih je većina bila iz mlađe i srednje generacije. 

Naši su delegati tom prilikom bili prije svega informirani o ulozi i ka- 
rakteru Kossuth-k'uba, koji je diskusiono sastajalište budimpeštanske in- 
telugencije. Što se tiče forme rada u okviru kluba, posebno pak filozofa, 
ona je dobrim dijelom slična ili čak identična sa simpozijima Jugoslaven- 
skog udruženja za filozofiju i republičkih društava u nas, kao i s redov- 
nim stručnim sastancima u okviru naših filozofskih društava (na pr. HFD 
u Zagrebu). Na određene teme od kojih su neke bi'e i aktualne i intere- 
santne (problem otuđenja, ideologije itd.), vođene su na osnovu referata 
vrlo žive i duge diskusije, koje su znale trajati i po deset sati, a kojimu 
je prisustvovalo i do 120 ljudi. 

Na želju domaćina naši su delegati izložili strukturu, zadatke i for- 
me rada kako jugoslavenskog, tako i republičkih filozofskih društava, za- 
tim su, posebno potaknuti na to od prisutnih, govorili o filozofskoj situ- 
aciji u Jugoslaviji i naročito o djelatnosti časopisa »Praxis« i »Filozofija« 

le Korčulanske ljetne škole. Mnogi od prisulnih dobro su već obaviješte- 
ni o nekim djelatnostima, a velika većina s interesom čita internacional- 
no izdanje »Praxisa«, pa su i pitanja s njihove strane bila vrlo konkret- 
na i, po njihovu mišljenju, »delikatna«. Jedno od takvih bilo je i pita- 
nje o kritikama upućenim časopisu »Praxis« kod nas, na što su naši dele- 
gati odgovorili kako je kod nas to posve normalna pojava, jer je riječ o 
nužnoj i potrebnoj razlici u mišljenju na zajedničkoj platformi borbe za 
socijalizam i nove društvene i ljudske odnose. 


Međutim, nije samo ovaj razgovor pokazao korisnost ovakvih nepo- 
srednih kontakata, jer su jugoslavenski delegati u toku svog boravka vo- 
dili diskusije u nazličitim filozofskim institucijama u Budimpešti i Debre- 
cenu (gdje su boravili jedan dan kao gosti tamošnjeg Univerziteta). Tako 
ih je primio akademik Laszlo Matrai u Univerzitetskoj biblioteci u Bu- 
dimpešti, a onda i šef katedre za filozofiju Filozofskog fakulteta Pal SAn- 
dor i njegovi suradnici, koji su ih informirali o strukturi pojedinih filo- 
zofskih katedara, programu studija i načinu njihova rada. Po sudu samih 
domaćina bolje i spremnije filozofske snage ne nalaze se međutim na 
Univerzitetu nego u Filozofskom institutu pri Mađarskoj akademiji nau- 
ka, kojem je na čelu direktor Joszef Szigeti. U to su se jugoslavenski de- 
legati i sami uvjerili, budući da su tu sreli oveću grupu talentiranih mlađih 
filozofa koji se kritički oslobađaju dogmatizma i žele poći vlastitim ori- 
ginalnim i stvaralačkim filozofskim putem. 

Neki od njih već su dobri znanci jugoslavenskih filozofa, budući da su 
se već prije sreli na međunarodn'm skupovima, a osim toga su s vrlo oz- 
biljnim i interesantnim referatima učestvovali u radu Korčulanske ljet- 
ne škole (neki su materijali objavljeni u našem časopisu), i ove su godine 
ponovo pozvani, čemu se oni iskreno raduju. Oni to potkrepljuju time što 
smatnaju da im kontakt s jugoslavenskim filozofima može mnogo pomoći 
u njihovoj vlastitoj djelatnosti, a osim toga su po vlastitom priznanju bili 
ugodno iznenađeni atmosferom koja vlada kako među jugoslavenskim 
filozofima, tako i u odnosu na strane učesnike pri slobodnoj i otvorenoj 
razmjeni mišljenja, kao i svojom željom da na najvišem mogućem nivou 
uspostave dijalog sa svakim filozofski iole relevantnim mišljenjem i sta- 
vom na jedan kritički način. 

Posebno interesantan bio je razgovcr što su ga jugoslavenski filozofi 
vodili u Institutu za sociologiju što ga vodi direktor A. Hegedis, koji je 
izložio zadatke ovog nedavno osnovanog Instituta, ikoji je okupio prexo 
desetak mlađih znanstvenih radnika (filozofa, sociologa, pravnika i eko- 
nomista) što se spremaju na ozbiljan i opsežan rad empirijskog istraži- 
vanja i rješavanja mnogih problema metodologijskog karaktera. 


Filozofsku je delegaciju veoma obmadovalo što su prema programu 
imali mogućnosti da posjete i poznatog marksističkog filozofa György 
Lukacsa u njegovu stanu na obali Dunava, što je svakako bio poseban do- 
življaj, jer se razgovor s Luk&csem vodio puna tri sata. To, naime, nije bio 
samo neki kurtoazni posjet službene delegacije, nego veoma živa i intere- 
santna, a moglo bi se reći doista i poučna diskusija i razmjena mišlje- 
nja, u kojoj je domaćin sa svojih 80 godina bio u svakom slučaju naj- 
življi, upravo začuđujuće vitslan diskutant. Bez ikakvog suvišnog pret- 
hodnog uvoda domaćin je prešao na probleme koji ga okupiraju u ovom 
času kad p'še svoju novu obimnu knjigu »Ontologija društvenog bitka«, 
tako da su naši delegati u prvo vrijeme jedva dolazili do riječi. Zatim se 
razvi'a diskusija o veoma raznim pitanjima, kao što su: smisao socijaliz- 
ma, pojam i karakter birokracije uopće i posebno u socijalizmu, tehno- 
knacija, položaj i uloga radničke klase u socijalizmu danas, teorija odraza 
i ontologijski problemi u Marxovoj filozofiji, Nietzsche i njegova esteti- 
ka kao i valorizacija njegove filozofije, zađaci mlađih marksista i filo- 
zofa u naše vrijeme itd. Sve je to bilo popraćeno Luka&csevim reminis- 
cencijama na njegov životni, revolucionarni i filozofski put, pri čemu su 
došla do izražaja njegova gledanja na »događaje« iz 1956. u Mađarskoj, 
zatim njegova pcjena situacija u socijalističkim zemljama, a naročito u. 

njegovoj zemlji, zalim njegov sud o sovjelskim fi SG METE TI 
danas, o ulozi Staljina u ekonomskoj odani St eta a od Lenjinacdo 

I u ovom se razgovoru još jednom potvrdilo kako u ži sred- 
nom dijalogu mnoge stvari postaju jasnijima nego kad a 
na licu mjesta postavljaju pitanja i konfrentiraju stavovi pogledi i mis- 
ljenja, a naši su delegati pri tom bili vrlo kritički raspoloženi i Lukács 
je sasvim otvoreno iznosio svoj ne samo fi'ozofski į idejni, nego i životni 
i politički credo, koji nije više izazivao nikakve sumnje u ono što Lukács 
danas jest i što je bio. Naslutila se tada i ona gran'ca njegova flozofskog 
mišljenja, koja ne omogućuje izlaz iz 'izvjesnog ontologizma (po uzoru na 
Aristotela, ili čak u stilu N. Hartmanna), u kojem će se pravcu, prema 
Lukácsevu iznošenju, kretati i njegova sadašnja istraživanja što ih a 
namjenava oblikovati u svom novom navedenom djelu. I 

R.2zgovor je bio vrlo srdačan, i Lukács je izričito negirajući svaku kon- 
vencionalnost pri rastanku čvrstim stiskom ruke dao do znanja kako tv 
nipošto ne smije biti i posljednji susret s jugoslavenskim filozofima. Na 
našu molbu on je vrlo rado pristao da dade svoj prilog za časopis »Pra- 
xis« (poklenili smo mu čitav komplet dosada izašlog inozemnog izdanja), 
samo je napomenuo da tek treba da o tome razmisli, jer želi dati ijedan 
izvadak iz svoje nedovršene knjige. Delegati su ga pozvali i na Korčulu, 
ali se on nasmiješio i rekao da se u ovim njegovim godinama ne putuje 
više na dulje relacije, premda bi mu bilo drago da se nađe u našoj sredini. 

Naši su de'egati osim toga imali jedan razgovor u Ministarstvu za kul- 
turu, gdje je bilo riječi o mogućnostima naše kulturne i filozofske su- 
radnje. 

Nakon mnog'h drugih neformalnih susreta na kraju boravka jugosla- 
venskih filozofa u Budimpešti formuliran i potpisan od stresne članovn 
Instituta za filozofiju Mađarske akademije znanosti (čiji su gosti bili nasi 
delegati) i članova naše delegacije zajednički protokol, koji daje osnovu 
i zacrtava okvire i mogućnosti daljnje međusobne suradnje između ma- 
đarskih i jugoslavenskih filozofa. Obostrano vlada čvrsto uvjerenje da 
su ovi susreti bili korisni i potrebni i da će značiti prekretnicu u uzajam- 
nom približavanju i boljem upoznavanju, a to je bio jedan od osnovnih 
zadataka ovih prvih kontakata. 

Treba na koncu istaknuti da su mađarski drugovi vrlo srdačno, gosto- 


ljuvivo i prijateljski primili naše delegate. 
Milan KANGRGA 


POSJET JUGOSLAVENSKIH FILOZOFA RUMUNJSKOJ 


Na poziv Filozofskog instituta Akademije znanosti Rumunjske socija'is- 
tičke republike u Rumunjskoj je od 21. do 27. ožujka boravila delegacija 
Jugoslavenskog udruženja za filozofiju u sastavu: Dr Mihailo Marković, 
profesor Filozofsko-istorijskog fakulteta u Beogradu i potpredsjednik JUF, 
Dr Danilo Pejović, izvanredni profesor Filozofskog fakulteta u Zagrebu 
i potpredsjednik JUF, i Dr Zagorka Pešić-Golubović, docent Filozofsko- 
-istorijskog fakulteta u Beogradu i član upravnog odbona JUF. Naši filozofi 
time su uzvratili posjet rumunjskim filozofima koji su u listopadu prošle 
godine posjetili Jugoslaviju i vodili razgovore s jugoslavenskim filozofima 
o oblicima i mogućnostima sunadnje između naše dvije zemlje na polju fi- 
lozofije. Razgovori započeti prošle godine kod nas nastav'jeni su sada u 
Bukureštu i razmotreni su konkretniji planovi razmjene pub'ikacija, uza- 
jamnog prevođenja filozofskih tekstova, informacija o filozofskom životu 
i sudjelovanju na nacionalnim i internacionalnim filozofskim skupovima ko-. 

ji će se održali u naše dvije zemlje. Jugoslavenski su filozofi ponajprije 
vodili razgovore u pojedinim odjelima Filozofskog instituta, s njihovim ru- 
kovodiocima i suradnicima, i to napose u odjelu za dijalektički materijali- 
zam, odjelu za povijest filozofije, i odjelu za historijski materijalizam. 
Pored direktora Instituta Prof. C. Guliana i njegova zamjenika Prof. M. 
Breazu, s rumunjske strane sudjelova'i su u razgovorima Dr Al. Posescu 
Dr N. Gogoneata, Dr R. Pantazi, Dr Mihail Cernea, Dr Henri Wald, i drugi. 
Poslije Bukurešta jugoslavenska je delegacija posjetila Filijalu Filozofskog 
instituta i Filozofski fakultet sveučilišta u Cluju i tamo se susrela u pri- 
jateljskom razgovoru s rukovodiodima i suradnicima tih ustanova. U raz- 
govorima su sudjelova'i Prof. Roska, Dr Kallos, Dr Roth, Prof. Gal i drugi. 
Na povratku u Bukurešt jugoslavenski su filozofi posjetili Filozofski: fakul- 
tet sveučilišta i razgovorali s Dekanom Prof. Nikuta, Prof. T. Bognariu i 
dnugim nastavnicima filozofije i sociologije o problematici sistema stu- 
dija i nastave u naše dvije zemlje. Pored ovih znanstvenih, jugoslavenski 
su filozofi posjetili i nekoliko značajnih kulturnih ustanova, upoznali se 
s dostignućima rumunjske kulture i umjetnosti i putovali po nekim drugim 
krajevima Rumunjske. Svugdje su bili srdačno primljeni i uvjerili se da po- 
stoje velike mogućnosti u daljnjem razvijanju naše filozofske suradnje. 


Danilo PEJOVIĆ 


DIJALOG O OTUĐENJU U ERLANGENU 


Početkom februara ove godine seminar za istočno-evropsku historiju 
pod vodstvom prof. dr K. H. Ruffmanna organizirao je za studente Uni- 
verziteta u Erlangenu diskusiju o problemu otuđenja čovjeka u marnksizmu- 
-lenjinizmu. To je bio dijalog za stolom između katolika, protestanata i 
marksista. Nijedna dvonana na Univerzitetu u Erlagenu nije bila dovoljno 
velika za sve, koji su došli. Prisutni su se smjestili u dvije odvojene dvora- 
ne, pa je cijeli dijatog prenošen preko televizijskih uređaja. f 

U dijalogu su učestvovali: Gustav Wetter (iz Rima, u ime katolika), 
prof. Kienert (iz Erlangena, u ime protestanata) i trojica marksista: Milan 
Machovec (Prag), Zador Tordai (Budimpešta) i Branko Bošnjak (Zagreb). 
U uvodnom izlaganju prof. K. H. Ruffmann rekao je, da je tema o otu- 
đenju nesumnjivo problem i teorije i prakse. Nitko nema pretenzije da 
smatra kako će to riješiti u jednom razgovoru. No važno je da o tim ak- 
tualnim prob'emima našeg vremena razgovaramo za zajedničkim stolom 
s predstavnicima različitih shvećanje. Takvu ideju dijaloga prisutni su 
s odobravanjem (pozdmavili. 

Svaki učesnik imao je 10 minuta za saopćenje svojih teza. G. Wetter govor 
rio je o problemu otuđenja u Marxovoj filozofiji. Zatim sam u nekoliko 
primjera saopćio razvoj ideje otuđenja u okviru filozofije i religije. Z. 
Tordaj analizirao je Marxov pojam slobode, a M. Machovec je naglas:o 
da je marksizam prvenstveno metodološki pristup u rješavanju problema. 
Prof. Kienert istakao je potrebu jasnog određenja pojedinih kategorija, da 
bi se uopće ovaj dijalog mogao razviti. l T 

G. Wetter je u svom izlaganju naglasio da se, prema filozofiji mark- 
sizma, poslije ukidanja privatnog vlasništva nad sredstvima za proizvod- 
nju, ne bi smjeli oblikovati slojevi koji bi imali poseban društveni privi- 
legirani položaj. Wetterovo zapažanje svodi se na pitanje: Odakle biro- 
kratizam u socijalizmu? No danas birokratizam nije samo problem soci- 
jalizma već i kapitalizma. U svom odgovoru rekao sam da kritički marz- 
sisti ne smatraju socijalizam kao ostvareni apsolut, jer i socijalizam ima 
svoje deformacije, koje treba suzbijati da bi se učvrstila demokmacija. 
Osim toga marksizam se ne svodi na ekonomizam, kao jedini element u 
tumačenju društva i povijesti. 

Prof. Kienert izrazio je svoju sumnju u održivost marksističke «oncen- 
cije čovjeka kao jedinog gospodana bilka. Ako posloji samo čovjek kao 
najviše biće totaliteta, onda se, prema njegovu mišljenju, gubi određenje 
smisla čovjekove egzistencije uopće. No na pitanje, koji pojam i određenje 
boga treba da prihvatimo, jer danas postoje veoma različite religije, nije 
se mogao dobiti jedinstveni odgovor (ni s teološkog gledišta). 

Razgovor je zatim prešao na odnos između ideologije i nauke. Kako se 
problem otuđenja može rješavati ako prihvatimo neke pretpostavke kao 
apsolutnosti? Nije li time i ideološki stav zapreka za svaki razložni di- 
ja'og? U povodu toga dijela razgovora podsjetio sam na Kierkegaarda, 
koji je rekao da je u svijetu duha obmanut onaj koji se sam obmanjuje. 
S tim u vezi potaknut je i problem dresiranog mišljenja. Z. Tordai je go- 
vorio o značenju samostalnosti duha i o utjecajima koji se ispoljuju u 
različitim kategorijama mišljenja. M. Machovec je na primjerima razvoja 
ideja dokazivao da je rješenje otuđenja uvjetovano i praksom i teorij- 
skom sviješću. 

Nakon završenog dijaloga mnogi slušači htjeli su da čuju što misle 
marksisti o tome tko je danas pravi marksist? Isto bi se moglo postaviti 
pitanje i u obratnom odnosu, tj. tko je danas pravi kršćanin? U tom 
razgovoru potrebno je istaći iskrenost kod svih učesnika. Neki su mis- 
lili da je marksist samo onaj koji se bezuslovno drži svega što je Marx 
nap:sao. To bi značilo da je Marx za marksiste nepogrešiv kao što su evan- 
đelisti za kršćane. Kao što nije dobar onaj kršćanin Xxoji ne prihvaća sve 
što je u evanđelju, tako je po toj ana'ogiji i s marksistima, koji se do zad- 
njeg slova ne drže svoga učitelja. Na to pitanje postoji jasan odgovor. 
Marksist ne može biti dogmatik. Kritički m sliti znači stvaralački misliti. 
Prema tome marksizam nije objava već kritički pristup stvarnosti. Inte- 
rvesantno je spomenuti i ovo pitanje: da li marksizam treba studirati po 
tekstovima Marxa ili Engelsa? Poslije dijaloga studentima je bilo jasno 
da tek nakon studija oba ta mislioca mogu vidjeti ono što je kod njih 
isto kao i ono što je među njima različito. 

Dijalog u Erlangenu pokazao je da taxvi susreti imaju velike prednosti. 
Istina je u biti društveno-povijesna kategorija. Svaka generacija unosi 
u taj sadržaj svoje iskustvo i svoje ideje. Logično je da istina bude kri- 
terij sebe i lažnosti. Stoga istinu treba dokazivati a ne proklamirati. Ot- 
vorenost dijaloga najadekvatniji je način u rješavanju pojedinih pro- 
blema. 

Branko BOŠNJAK 


KRA TK E INFORMACIJE 


OBAVIJEST ORGANIZACIONOG ODBORA 
ZA PRVI JUGOSLAVENSKI FILOZOFSKI KONGRES 


Organizacioni odbor za Prvi jugoslavenski filozofski kongres koji će se 
održati u novembru 1966, zahvaljuje svima koji su prijavili saopćenja za 
kongres. Na mo'bu i sugestiju jednog broja članova Udruženja Odbor je. ta- 
kođer odlučio da se rok za prijavu saopćenja produži do 20. V 1966. Svi koji 
pravovremeno prijave saopćenja treba da pošalju tekst saopćenja u opsegu 
od najviše sedam mašinom pisanih strana s dvostrukim proredom u dupli- 
katu najkasnije do 1. IX 1966. Saopćenja se šalju na adresu: Upravni odbor 
Jugoslavenskog udruženja za filozofiju, Filozofski fakultet, Odsjek za filozo- 
fiju, Zagreb, Ul. Đ. Salaja b.b. 

PREDAVANJA NAŠIH FILOZOFA U INOZEMSTVU 


Sveučilišni profesor dr Vladimir Filipović održao je na poziv Filozof- 
skog fakulteta u Beču 19. I 1966. predavanje o temi: Povijest i priroda. Isto 
predavanje održao je na poziv Husserl-arhiva na sveučilištu u Kölnu 10. 
II 1966, u St. Blasienu 16. II 1966, a u okviru Studium generale u Freibur- 
gu 18. II. Na sveučilištu u Miinchenu održao je predavanje o »Hrvatskim 
humanistima 15. i 16. stoljeća« 1. II 1966. 


PREDAVANJE U HRVATSKOM FILOZOFSKOM DRUŠTVU 


U okviru diskusionih večeri Hrvatskog filozofskog društva održao je Vla- 
dan Švacov dne 18. travnja predavanje »Problemi fundamentalne poetike. 


PREDAVANJA U ZAGREBAČKOM OGRANKU 
ODJELJENJA ZA FILOZOFIJU IDN 


Zagrebački ogranak Odjeljenja za filozofiju Instituta društvenih nauka 
organizirao je u ovom semestru diskusije o završen'm radovima svojih su- 
radnika. Predavanja su održali: Ivan Marinković »Mjesto i vrijednost ljud- 
skog djelovanja u Spenglerovoj filozofiji povijesti« (17. 2.). Ante Marušić: 
»Filozofski aspekti sociologije znanja K. Manheima« (3. 3.), Vladimir Pre- 
mec: »Franciscus Patricius — biobibliografska studija« (3. 3), Zlatko Posa. 
vac: »Estetički pogledi u Hrvatskoj XIX stoljeća« (24. 3.), Boris Hudolet- 
njak: »Problem čovjeka u fi'ozofiji A. Gehlena« (14. 4.). Uz suradnike Za- 
grebačkog ogranka u ovim diskusijama sudjeluju i drugi filozofski radnici 
u Zagrebu. 


GOSTOVANJA U HRVATSKOM FILOZOFSKOM DRUŠTVU 


Kao gost Flozofskog fakulteta i Hrvatskog filozofskog društva boravio 
je u Zagrebu prof. dr Alfred J. Ayer (Oxford) i 21. ožujka održao predava- 
nje »Metaphysics and Common Sense«. 

Gost Hrvatskog filozofskog društva bio je i prof dr Max Muller (Minc- 
hen) koji je dne 5. travnja za članove Dnuštva održao predavanje pod na- 
slovom »Sinn und Sinngefihrdung des menschlichen Deseins«. 


III SAVJETOVANJE STUDENATA FILOZOFIJE JUGOSLAVIJE 


Od 7. do 10. aprila 1966. održava se u Beogradu treće Savjetovanje stu- 
denata filozofije Jugoslevije. Ovo savjetovanje nastavlja pozitivnu tra- 
diciju suradnje studenata svih filozofskih gnupa u zemlji, kao živa tribina 
studentskog zalaganja u rješavanju stručne, studijske i društvene prob- 
lematike. Okvirna je tema Savjetovanja »Mogućnosti filozofije u suvreme- 
nom svijetu«, a unutar nje razmotrit će se tri podteme: 1. Onto'oške pret- 
postavke marksizma, 2. Marksizam i filozofska antropologija i 3. Filozofija 
i politika. 

Svaki fakultet sudjeluje s tri do četiri referata, čiji su autori mahom 
studenti zadnjih godina i apsolventi, dok su u koreferate i diskusije uklju- 
čeni svi studenti. Koordinacioni odbor Savjetovanja nastojat će izdati zbor- 
nik radova, što će se nadovezati na već postojeću knjigu o prvom Savjeto- 
vanju. 

MEĐUNARODNI SIMPOZIJ »MARX I ZAPADNI SVIJET« 


Od 24. do 29. aprila 1966. na univerzitetu Notre Dame. u Indiani, USA, 
održava se međunarodni simpozij MARX i ZAPADNI SVIJET. Predviđeni 
su slijedeći referati (redoslijedom kojim ih navodimo): George Lichtheim 
(Stanford University): »O interpretaciji Marxove misti«, Iring Fetscher 
(Frankfurt): »Mladi i stari Marx«, Gajo Petrović (Zagreb): »Filozolska i so- 
ciološka relevantnost Marxovog pojma alijencije«, Maxmilen Rubel (Pa- 
riz): »Da li je proletarijat trebao Marxa i da li je marksizam pomogao pro- 
letarijatu«, Wlodzimierz Wesolowski (Varšava): »Marxov pojam klase i k'a- 
sne borbe«, Karel Kosik (Prag): »Individuum i povijest«, E. V. Iljenkov 
(Moskva): »Marksističko.lenjinističke primjedbe suvremenoj zapadno-ev- 
ropskoj i američkoj interpretaciji Marxa«, Gerhamd Niemeyer (Notre Dame): 
»Marxov utjecaj na evropski socijalizam«, Helene Carrere d'Encausse (Pa- 
riz): »Marx i islamski svijet na Srednjem istoku«, Misamiki Inoki (Kyoto, 
Japen): »Marxov socijalizam na Dalekom Istoku«, Helio Jaguaribe (Har- 
vard University): »Marxov utjecaj na Latinsku Ameriku«, Gaston Fessard, 
S..J. (Francuska): »Da Ni je Marxova misao relevantna za kršćane? Jedno 
katoličko shvaćanje«, James L. Adams (Harvard University): »Da li je Mar- 
xova misao relevantna za kršćane? Jedno protestantsko shvaćanje«, Robert 
C. Tucker (Princeton University): »Marx Ikao politički teoretičar«, Georg 
Kline (Bryn Mawr College): »Primjedbe Zapadne filozofije Marxu«, Herbert 
Marouse (Brandeis University): »Zapadne primjedbe marksističkom pojmu 
čovjeka i društva«. Kao diskutanti u genemalnoj debati najavljeni su Robert 
S. Cohen (Boston University), A. James Gregor (University of Kentucky), 
Alfred G. Meyer (Michigan State University) i Marx W. Wartoffsky (Boston 
University). Na uvodnoj i završnoj sesiji predsjedavat će glavni organizator 
stmpozija Nicholas Lobkowicz (Notre Dame). 


GODIŠNJI SKUP DRUŠTVA 
ZA FENOMENOLOGIJU I EGZISTENCIJALNU FILOZOFIJU 


Četvrti godišnji skup za fenomenologiju i egzistencijalnu filozofiju, odr- 
žan je na Univerzitetu Wisconsin, Madison, Wisconsin, od 28—30. X 1965. 
godine, sa slijedećim referatima: J. Henry, »Razmatranje o fenomenologiji«; 
E. G. Ballard, »Pitanje krivnje«; W. Barrett, »Tok vremena«; F. Crosson, 
»Pojam duha i pojam svijesti«; J. Silber, »Bili i činiti«; H. Dreyfus, »Fe- 
nomenologija i umjetna inteligencija«; J. Smith, »Ideja Boga i iskustvo 
svetog«; Z. Adamczewski, »Biće i osjetilo«; J. Anderson, »Osnov tragedije«; 
M. Natanson, »Otuđenje i društvena uloga«; M.H. Miller, »Fenomenolog i 
psihoterapeut«. 


INTERNACIONALNI KONGRES SREDNJOVJEKOVNE FILOZOFIJE 


IV Internacionalni kongres za srednjovjekovnu filozofiju imat će kao 
predmet svojih rasprava temu »Artes liberales i filozofija u srednjem vije- 
ku«, a održavat će se na Univerzitetu u Montrealu, Canada, od 27. VIII — 
2. IX 1967. 


OBAVIJESTI ZA »VI INTERNACIONALNI KONGRES O HEGELU« 


Ovaj kongres posvećen Hegelovoj filozofiji prava održava se na Uni- 
verzitetu u Pragu od 3—11. rujna 1966. Do sada je oko 20 noznavalaca He- 
gelove filozofije prava iz Jugoslavije, Njemačke, Italije, Francuske, Aus- 
trije, Rumunjske, Bugarske itd. prijavilo svoje referate. Sama Sovjetska 
Akademija znanosti prijavi'a je 11 referata. Svečano predavanje kojir\ po- 

činje kongres održat će Norberto Bobbio iz Torina na temu sHegel e il gius- 
naturalismo« (Hegel i pravni naturalizam). Kongres će se odvijati u neko- 
liko sekcija. Službeni kongresni jezici su njemački, francuski, ruski i češki. 
Adresa društva i predsjednika glasi: Salzburg-Parsch, Richard-Strehle- 
-Str. 16. 


XIV INTERNACIONALNI FILOZOFSKI KONGRES 


Kako je odlučio, neposredno poslije XIII internacionalnog filozofskog 
kongresa koji je održan 1963. u Mexicu, savjet »Fédération internationale 
des sociétés de Philosophiex XIV internacionalni filozofski kongres odr- 
žava se u Beču 1968. Glavni organizator je Prof. Leo Gabriel u suradnji sa 
ostalim članovima katedre za filozofiju na Bečkom Univerzitetu. ` 


XIII KONGRES FILOZOFSKIH DRUŠTAVA FRANCUSKOG JEZIKA 


Kongres filozofskih društava francuskog jezika održava se od 2—7. rujna 
1966. u Ženevi. Glavna kongresna tema je »Jezik«. U predavanjima i dis- 
kusijama pretresat će se najrazličitiji vidovi pitanja povezanih s prob- 
lemom jezika. Adresa kongresa je: XIIIe Congres des Sociétés de Philosophye 
de Langue Francaise, Case postale 165, 1211 Genčve 4, Suisse. 


INTERNACIONALNI KONGRES POSVEĆEN SENEKI 


Povodom 1900. godišnjice rođenja Luciusa Annaeusa Senece Unverzi- 
tet u Cordobi, Senekinom rodnom građu, organizirao je internacionalni kon- 
gres. Kongres je trajao od 7—13. rujna 1965. Uz mnoštvo referata koji su 
tretirali različite momente Senekina života i djela Prof. Rintelen iz Mainza 
deo je u svojoj raspravi: L. A. Seneca o »Jedinstvu ljudskog roda« sliku 
cjelokupne Senekine filozofije. 


ZAJEDNIČKO ZASJEDANJE ASOCIJACIJE MIND I ARISTOTELOVSKOG 
DRUŠTVA 


Ovogodišnji opći skup Asocijacije Mind i zajedničko zasjedanje sa Ari- 
stotelovsk'm društvom održat će se na Beadford College, London, od 8—10. 
VI! 1966. god. Bit će pročitani slijedeći referati: Bernard Williams: »Kon- 
sistentnost i realizam«; J. L. Mackie i dr G. Kneckbone: »Dokaze; Bedford 
i R. Menger: »Promatranje slika«; V. Hacksar i dr C. H. Wh te'ey: »Odgovor- 
nost«; A. Warson i T. Place: »Svijest i opažanje«; R.G. Swinburne i G.H. 
Bird: »Početak svijeta«; J. R. Bambrough i R. Rhees: »Nerješiva pitanja". 


SKUP AMERIČKOG KATOLIČKOG FILOZOFSKOG UDRUŽENJA 


Američko katoličko filozofsko udruženje održava svoj 40. god'šnji sa- 
stanak u Washingtonu, od 11—13. aprila 1966. god. Opći predmet rasprave 
je: »Skolastika u modernom svijetu«. Učesnici: Alan Donagan, »Skolasti- 
čka teorija moralnog zakona u modernom svijetu«; Joseph Owens, C. SSR, 
»Skolastika-nekad i sade; Ivan Boh, »Sovjetska kritika tradicionalne forme 
zapadne logike«; Lamy Moran, »O neprouzrokovanim događajima«; Will'nm 
Camlo, »Redukcije i emergencija«; »Još jednom o mehan zmu i vitalizmu«; 
Richard Blackwell, »Pristupi objašnjenju otkrića u znanosti«; John Som- 
mervil'e, »Ljudska priroda i historija«; Raymond Nogar, »Razvija li se 
ljudska priroda«; Gerard Smith. »Jedna oojena skolastike«; Anton Pags, 
»Tomizam 1968«; Patrick Coffey, »Lično monalno rasuđivanje: Neki proble- 
mi i objašnjenja«. Richard Becka, »Subjektivnost ualnog metafiziča- 

ra«; Frederick Sontang, »Zašto jezik o Bogu ne može biti konačan«; H. 
Armstrong, »Um i vjera«; Francis Kovach, »Estetički subjektivizam i pred- 
-moderna filozofija«. 


PREDAVANJA U ENGLESKOM »KRALJEVSKOM FILOZOFSKOM 
INSTITUTU 


»Royal Institut of Philosophy« sa sjedištem u Londonu, (14 Gordon Sgua- 
re WC 1), organizirao je niz predavanja koja su trajala od polovice 'istopad2 
1965. do polovice ožujka 1966. Ova predavanja pružaju svojevrsnu sliku suvre- 
mene engleske filozofije. Evo programa: C. A. Mace: The Body-Mind-Pro- 
blem in Philosophy, Psychology and Medicine (Problem tijelo-duh u filo- 
zofiji, psihologiji i medicini); H. B. Acton: Conscience and Authority (Sav- 
jest i autoritet); C A. Baylis: Toward a Presentative Theory of Perception 
(Prema prezentativnoj teoriji percepcije); J. L. Watling: The Rationalist 
Theory of Propositions (Racionalistička teorija suda); D. A. Rees: The Le- 
gacy of Stoicism (Baština stoicizma); P. G. Winch: Popper's Philosophy of 
the Social Science (Popperova filozofija društvenih znanosti;; D. W. Ham- 
lin: Necessary Truth (Nužna istina); J. Kemp: Some Problems in Kant's Ap- 
plied Ethics (Neki problemi u Kantovoj primijenjenoj etici); A. MacIntyre: 
Ought (Treba da); C. Lewy: Entailment; Ph. Foot: Virtues and Vices (Kre- 


posti i poroci); A. N. Prior: Things and Stuff (Stvari i tvar); J. N. Findlay: 


Misticism (Misticizam). 


PRIM LJENI 


ANALELE UNIVERSITATII 
CURESTI, 1961 — 
1963/6,29 

ANNALI DELLA FACOLTA DI LET- 
TERE E FILOSOFIA, Bari. 

Vol. 1/1954 (separat), 11/1955, III/ 
VII/1961, VIII/1962, IX/1964. 
10, 11. 12; 1966/1. 
ACTA PHILOSOPHICA FENNICA. 
1965/X VII. 


BILTEN, savetovanja »Likovna u- 
metnost i komuna« IV likovnog 
susreta u Subotici, 2. i 3. X 
1965/3 4. 

BILTEN, Visoke škole političkih na- 
uka Beograd. 1965/4-5, 

BULLETIN ZAVODA ZA LIKOV- 

NE UMJETNOSTI JAZU. 1964/1,2. 

. CO-EXISTENCE. 1965/3. 

CRITICA MARXISTA, 1964/1. 1965/2 
3,4, 

DARBAI LIETUVOS TSR MOKS- 
LU, AKADEMIOS. 1965/1. 

DIOGENES, An International Re- 
view of Philosophy and Huma- 
nistic Studies 1965/51, 62. 

DISSENT, 1966/1—2. 


BU- 
1962/21-22, 


ČASOPISI 


DOCUMENTACION CRITICA IBE- 
ROAMERICANA de filosofia y 
ciencias afines. 1965/2. 


FILOZOFSKY ČASOPIS, Českoslo- 
venska Akademie Ved. 1965/1, 
2,3,4,5. 


DOPOVIDI AKADEMII NAUK U- 
KRAINSKOI RSR 1966/1, 2. 

FILOSOFSKA MIS'L. 1965/4. 

FILOSOFSKIE NAUKI, 1966/1. 


GLEDIŠTA, časopis za društvenu 
kritiku i teoriju. 1965/4,5,6-7,8-9. 
1966/2. 


IL PROTAGORA. 1965/39. 
INTERNATIONAL SOCIALIST JO- 
URNAL. 1964/1,2,3,4. 


ISTARSKI MOZAIK, časopis za 
društvena, književna i umjetni- 

- čka pitanja Istre. 1963/1; 1964/2. 
3,4-5; 1965/1-2. 


INQUIRY, an Interdisciplinary Jo- 
urnal of Phi!osophy and the So- 
cial Sciences, 1965/1, 2, 3, 1966/1. 


JOURNAL OF PHILOSOPHY 
1985/19, 21, 22, 23, 24, 1966/1. 

JOURNAL OF THE FACULTY OF 
ARTS THE ROYAL UNIVERSI- 
TY OF MALTA. 1964/3,4; 1965/1. 

KNJIŽEVNE NOVINE, list za knji- 
ževnost, umjetnost i društvena 
pitanja. 1964/230,232. 

KOLO, časopis za književnost, um- 
jetnost i kulturu. 1964/6.7,8; 1965/ 
1,2,3,4,5,6,7,8. 


KULTURNI RADNIK, časopis za 
prosvjetu, kulturu i umjetnost. 
1965/6. 


LATVIJAS PSR, ZINATNU AKA- 
DEMIJAS VESTIS. 1965/1(2,3,4, 
5, 6, 7, 8, 9, 10, 11, 12. 

LETOPIS MATICE SRPSKE. 1964/ 
8-9,10.11,12; 1965/1.2,3:4,5,6,7,8-9, 
19, 11, 12; 1966/1. 

MEĐUNARODNI PROBLEMI. 1964/ 
1, 4; 1965/1, 2, 3. 

MOGUĆNOSTI, časopis za knjiže- 
vnost, umjetnost i kulturne pro- 
bleme. 1964/1,2,3,4 5,6 7,8,9,10.11, 
12; 1965/1, 4-5, 6, 7, 8, 9, 10, 11, 12; 
1966/1. 

MONATSCHRIFT FUR PASTORAL- 
THEOLOGIE. 1965/4. 

NASTAVA I VASPITANJE, časopis 
za pedagoška pitanja. 1965/1-2,3-4. 
5-6, 9-19. 

NAŠE STVARANJE, časopis za dru- 
štveno-ekonomska pitanja, umet- 
nost, književnost i nauku 1964/4. 

NEUTRALITÄT, kritische schwei- 
zer Zeitschrift für Politik und 
Kultur. 3/1963, 5/1964, 6-7/1964-65, 
8-9/1965, 12/1966. 

OBRAZOVANJE ODRASLIH. 1954/ 
1,2-3,4,5-6,7-8,9-10,11-12; 1965/1-2 
3-4, 5-6, 9-10. 

OTAZKY MARXISTICKEJ FILO- 
ZOFIE, 1964/6; 1965/ 1, 2, 3, 4, 
5, 6. 

PASTORAL-TEOLOGIE 1966/januar 

PACIFIC PHILOSOPHY, FORUM, 
1965/2 

PHILOSOPHY AND PHENOMENO- 
LOGICAL RESEARCH, 1965/1,2; 
1966/3. 

PEDAGOŠKI RAD, časopis za peda- 
goška i kulturno-prosvjetna pi- 
tanja. 1965/1-2,3-4,5-6. 

15 DANA: časopis za kulturu i um- 
jetnost. 1965/1-2,3-4,5-6,7-8,11-12, 
13-14. 

POLITIČKA MISAO, časopis za po- 
litičke nauke, 1964/1, 2, 3; 1965/3. 


POLJA, list za kulturu i umetnost. 
1965/76, 77, 78, 79, 80, 81, 82-83. 

PRACE FILOZOFICZNE, Acta Uni- 
versatis Wratislaviensis, 1/1961 
11/1964. ' 

PREGLED, časopis za društvena pi- 
tanja. 1965/4. 

PROBLEMI DEL SOCIALISMO. 
1965/1. 

PUTOVI REVOLUCIJE. 1963/1-2. 

REVUE D'ESTETIQUE. 1965/1. 

REVUE DE THÉOLOGIE ET DE 
PHILOSOPHIE. 1965/I, II, III, 
IV, V, VI. 

RIJEČKA REVIJA, časopis za knji- 
ževnost, umjetnost i društvena 
pitanja 1965/1-2.3-4,5-6. 


SALZBURGER JAHRBUCH FUR 
PHILOSOPHIE. 1964/VIII. 


SAVREMENIK. 1965/2,3,45,6,7,8-9,) 0. 


SOCIJALIZAM, čascpis Saveza ko- 
munista Jugoslavije. 1965/4 9,10. 


STUDIA UNIVERSITATIS BAPES- 
-BOLYAI. 1964, 1965. 


TEORIJA IN PRAKSA. 1965/1,,5,4, 
5, 6, 7-8, 9,10; 1966/1. 


THE MONIST. 1965/1, 2, 3, 4; 1061/1. 


THE PHILOSOPHICAL REVIEW. 
1965/ 1, 2; 1966/1. 


THE REVIEW OF METAPHISICS. 
1965/2; 1966/3. 


TRANSACTIONS OF THE LEICES- 
TER LITERARY PHILOSOPHI- 
CAL SOCIETY. 1965/LIX. 

UJ SYMPOSION. 1965/3,4,5-6,7,8,9- 
-10. 


UMJETNOST RIJEČI, časopis za na- 
uku o književnosti, 1964/1, 2; 
1965/2-3, 4. 

VIDICI, Studentski list za književ- 
nost, umjetnost i kulturu. 87/1964, 
88-89/1964, 91-92/1965, 96-97, 98- 
99/1965. 

VJESNIK DRŽAVNOG ARHIVA U 


RIJECI, 11/1954,  1I1/1955-56, 
IV/1957. 
WISSENSCHAFTLICHBE ZEIT- 


SCHRIFT DER HUMBOLDT U- 
NIVERSITAT ZU BERLIN, 
4_5/19665. 

ZEBILEN 1965/66/3. 

ŽIVOT, časopis za književnost i kul- 
turu, 1964/9; 1965/1, 3, 4-5 6 9, 
10, 11, 12. 

SURADNICIMA I ČITAOCIMA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro 
jevi bit će posvećeni slijedećim temama (u zagradi navodimo 
rok za predaju rukopisa): 


SOCIJALIZAM I ETIKA (do 15. V 1966.) 
FENOMENOLOGIJA I MARKSIZAM (do 1. VI 1966.) 
STVARALAŠTVO I POSTVARENJE (do 1. IX 1966.) 


Uz tematski dio časopis ima i slijedeće rubrike (uz naziv 
rubrike navodimo maksimalnu veličinu priloga izraženu strojem 
pisanim stranama s proredom): 


PORTRETI I SITUACIJE (do 16 strana) 
MISAO I ZBILJA (do 16 strana) 
DISKUSIJA (do 12 strana) 

PRIKAZI I BILJEŠKE (do 8 strana) 
FILOZOFSKI ŽIVOT (do 6 strana) 


Svi rukopisi šalju se u dva primjerka na adresu: Redakcija časo- 
pisa PRAXIS, Odsjek za filozofiju Filozofskog fakulteta, Zagreb, 
Ul. Ð. Salaja b.b. U obzir dolaze samo rukopisi koji dosad nisu ni- 
gdje objavljeni. Rukopisi se ne vraćaju. Objavljeni radovi ne izra- 
žavaju nužno i gledište redakcije. 


